
Al doilea mijloc prin care fascismul hitlerist a 
transformat Europa într-o împărăție a morţii (primul fiind 
războiul) au fost lagărele de concentrare. Lagărul de la 
Dachau a fost înfiinţat pe teritoriul Germaniei încă în 1933. 
Aici erau aduşi adversarii regimului hitlerist: comunişti, 
social-democraţi, clerici a căror conştiinţă nu i-a lăsat să 
accepte fărădelegile hitleriştilor, apoi au urmat evrei 
germani şi, pe măsura expansiunii hitleriste, alte mii şi 
milioane de victime nevinovate din toate colţurile Europei. 
Teoretic, lagărul era un loc de reeducare prin muncă în 
folosul comunităţii. La Auschwitz, cel mai sinistru lagăr de 
exterminare, pe frontispiciul porţii principale era scrisă 
deviza: „Arbeit macht frei” („Munca aduce libertatea”). La 
Dachau se afla inscripţia: „Există un singur drum spre 
libertate. Bornele lui sunt: supunere - zel - cinste - ordine 
- curăţenie - cumpătare - adevăr - spirit de sacrificiu şi 
dragoste de patrie”. La prima vedere, sistemul lagărelor 
părea într-adevăr o rezervă de forţă de muncă prin sclavie. 
O forţă de muncă pe care hitleriştii o foloseau cât voiau şi 
cum voiau. Stăpânii lagărelor aveau drept de viaţă şi de 
moarte asupra deţinuţilor, aceştia fiind în afara oricărei 
jurisdicții. Dar această situaţie, care exercita o presiune 
permanentă asupra psihicului victimelor, trebuia - după 
calculele SS - să ducă, în primul rând, la exterminarea 
fizică a lor. 

Scopul adevărat al sistemului lagărelor nu era deci 
„folosirea şi exploatarea unor braţe de muncă în condiţiile 
sclaviei”, ci nimicirea fizică a adversarilor politici reali şi 


imaginari, nimicirea raselor etichetate ca inferioare - a 
evreilor, ruşilor, polonezilor, francezilor etc. Dacă în prima 
perioadă a existenţei lagărelor de concentrare acest 
obiectiv era camuflat, mai târziu, după 1939, el devine tot 
mai evident. De altfel, doctrina antiumană din „Mein 
Kampf’ arăta clar că în viitoarea configuraţie a Europei, 
după victoria „finală” a celui de-al Ill-lea Reich, rasele 
„inferioare” nu vor avea drept la existenţă. Aşa se explică 
că la Auschwitz au pierit circa 3 milioane de oameni, evrei, 
ruşi, polonezi, francezi şi de alte naţionalităţi. Două treimi 
din populaţia evreiască din Europa, circa 6 milioane de 
oameni au fost nimiciţi în lagărele de concentrare. Peste 8 
milioane de oameni, fii ai tuturor popoarelor Europei, au 
pierit în lagărele hitleriste. 

Sistemul de lagăre: Dachau, Buchenwald, 
Sachsenhausen, Mauthausen, Ravensbrück, Auschwitz | 
etc., adică al lagărelor de muncă, era sistemul exterminării 
individuale sau în masă prin boli şi inaniţie, prin experiențe 
scelerate. Despre situaţia desperată a acestor deţinuţi s- 
au păstrat mărturii care atestă, între altele, existenţa unor 
cazuri de canibalism înregistrate, spre ruşinea omenirii, în 
numeroase lagăre. lată până la ce prăpastie a 
dezumanizării a împins hitlerismul omul. Exterminarea 
acestor adversari, aflaţi teoretic în Schutzhaft, se făcea cu 
atât mai uşor cu cât fiecare dintre „lagărele mamă” avea 
zeci şi sute de lagăre satelit, în care grupuri relativ mici de 
oameni, aflate sub comanda unui SS-ist de grad inferior, 
se stingeau cu miile; de asemenea, multe transporturi şi 
comunităţi de deţinuţi n-au fost consemnate nicăieri. 

In faza a doua, a folosirii lagărelor ca mijloc de 
exterminare în masă, asasinatul a fost practicat prin 
camere de gazare, execuţii prin împuşcare etc. Au apărut 
acele oribile plăgi canceroase ca lagărele Auschwitz lIl- 
Birkenau, Treblinka, Majdanek, Oranienburg, Buchenwald. 


În unele din aceste lagăre, ca Birkenau, Treblinka şi altele, 
alternativa „viaţă sau moarte” nici nu mai exista. Zeci şi 
sute de mii de oameni erau trimişi direct în camerele de 
gazare sau împuşcaţi, apoi arşi în crematorii sau incineraţi 
pe ruguri uriaşe. In procesul lichidării „transporturilor”, 
meticuloşii asasini nu uitau să prade totul, inclusiv părul, 
iar apoi şi cenuşa, care era folosită pentru fabricarea 
săpunului. 

Şi Dachau trebuia să devină un lagăr din această 
ultimă categorie. Camera de gazare n-a intrat însă 
niciodată în funcţiune datorită sabotajului sistematic 
practicat de deţinuţii care lucrau la construirea ei, ajutaţi 
de câţiva maiştri civili germani. Dachau este unul dintre 
lagărele de concentrare în jurul căruia şi astăzi planează 
un val de mister. Mai există destule amănunte insuficient 
elucidate din acest imperiu al morţii. Mai sunt multe fapte 
necunoscute care s-au petrecut în dosul sârmei ghimpate 
străbătute de curent de înaltă tensiune. Paul Berben 
încearcă să arate în cele 16 capitole ale cărții, într-o ordine 
ştiinţifică, cu o ţinută demnă de un istoric care slujeşte 
adevărul, ce s-a petrecut, de fapt, în lagărul de la Dachau. 
Radiografia acestei instituţii a morţii, ororile comise de 
nazişti, chinurile îndurate de victimele lor primesc alte 
valenţe sub pana sa deloc insensibilă, dar dreaptă. Prin 
rigoarea mărturiei obiective, cartea aduce o contribuţie 
valoroasă la cunoaşterea evenimentelor şi, totodată, 
emoţionează, trezind sentimente de mândrie pentru 
valorile etice create de omenire, ai căror purtători au fost, 
în primul rând, luptătorii din rezistenţă, şi de ură faţă de 
cei care au atentat la aceste valori. 

Funcţiile ucigătoare ale lagărului s-au cristalizat după 
primele cuceriri ale hitleriştilor. Chiar dacă acest amănunt 
esenţial e arătat în prezentul volum, e bine să fie subliniat. 
Incepând cu anul 1939, lagărul de concentrare devine un 


mijloc de rezolvare a „problemei vitale” a hitleriştilor, pe 
care Himmler o formula în felul următor: „Să ne înţelegem: 
zecile de ani care vor urma n-au ca obiect discuţii în 
legătură cu politica externă susceptibilă sau nu de a fi 
dusă de Germania; ele înseamnă lupta pentru 
exterminarea oamenilor de rasă inferioară (oameni 
inferiori) din întreaga lume, uniţi într-o ligă contra 
Germaniei, nucleul rasei nordice, contra Germaniei, 
nucleul poporului german, contra Germaniei, 
reprezentanta culturii omenirii; ele înseamnă fiinţa sau 
nefiinţa omului alb, în ale cărui rânduri poporul conducător 
suntem noi”. 


x 
„Istoria lagărului de concentrare de la Dachau” 
dezvăluie numeroase fațete ale „Universului 


concentraţionar”. Această relatare, în care vieţile omeneşti 
se topesc ca zăpada de primăvară şi din care lipsesc 
semnele primăverii, deşi, datorită unei rezistenţe 
organizate, robuste şi optimiste, ele au existat şi la 
Dachau, este un strigăt de revoltă împotriva crimelor 
comise de regimul nazist. 

Dachau trebuia să servească ca lagăr de concentrare 
„model”, după chipul şi asemănarea lui urmând să ia fiinţă 
alţi asemenea monştri, născuţi de somnul raţiunii din 
statul naţional-socialist. Din peisajul lagărului nu lipseau 
Apellplatz-ul, crematoriul cu patru guri, fiecare dintre ele 
putând incinera câte 7-8 corpuri, şi baraca X, care trebuia 
să devină cameră de gazare. 

Analizând componenţa, profilul politic şi moral al 
deţinuţilor de la Dachau, autorul arată că marea majoritate 
erau „politici”, adică adversari ai hitleriştilor. Noţiunea de 
„politici” era foarte extinsă, începând cu militanţii cei mai 
dârji, comuniştii, şi terminând cu clericii. De reţinut este 


solidaritatea ce s-a sudat în decursul anilor între toţi cei 
care, în mod sincer, se opuneau politicii criminale a 
hitleriştilor, indiferent de convingerile lor politice, filozofice 
sau religioase. Sudura aceasta ciudată, în umbra morţii, a 
făcut posibilă organizarea unei rezistenţe potenţiale 
împotriva călăilor SS-işti şi salvarea a mii şi mii de oameni. 
Trebuie reţinută ideea autorului că faimosul „Ordnung” 
german a fost desfiinţat la un moment dat, când declinul 
hitlerismului a început să devină evident. Anumite 
categorii de deţinuţi proveniţi din toate colţurile Europei n- 
au mai fost înregistraţi nicăieri, deoarece urmau să fie 
exterminați. Asasinii au început să se gândească că e, 
totuşi, mai bine ca sinistra lor contabilitate să înregistreze 
mai puţine dispariţii misterioase. De altfel, statistica în 
care se indică numărul românilor din lagăr este 
concludentă. Ea nu corespunde nici pe departe realităţii. 

Autorul dă un răspuns bine documentat la întrebarea 
pentru ce au admis SS-iştii ca adversarii lor politici să aibă 
funcţii în interiorul lagărelor. În babilonia lagărului era 
imposibil pentru nazişti să se ocupe şi de treburile interne 
ale lagărului. Dacă luăm numai problema limbilor vorbite 
de deţinuţi, este evident că printre gardieni nu era cine să 
reglementeze viaţa lor. Absoluta majoritate a corpului de 
pază se compunea din nişte declasaţi mărginiţi şi inculţi. 
Mai trebuie ţinut seama şi de faptul că în întregul sistem al 
lagărelor, pe toată scara ierarhiei, SS-iştii profitau şi se 
credeau mai feriţi de a fi divulgaţi dacă foloseau în diferite 
munci şi funcţii deţinuţi. 

Cel mai mare câştig îl aveau deţinuţii când în aceste 
funcţii erau membri ai rezistenţei, în primul rând 
comunişti, precizăm noi: atunci umanismul acţiona în toată 
plenitudinea. De aici şi lupta pentru a scoate din mâna 
deţinuţilor de drept comun autoadministrarea lagărului - 
funcţiile interne. Lagerâălteste, Stubenălteste, 


Stubendienst, Lagerschreiber şi alţi deţinuţi cu funcţii 
puteau face foarte mult pentru salvarea oamenilor, 
împotriva voinţei SS-iştilor. 

Trebuie arătat că viaţa cotidiană a deţinuţilor în 
perioada când Dachau era un Schutz/ager (de altfel, şi în 
această perioadă era o instituţie sinistră şi inumană) se 
deosebea de cea care s-a instaurat când lagărele de 
concentrare au devenit uzine ale morţii. Menţionez 
aceasta pentru ca lectura primelor pagini ale cărţii să nu 
producă nedumeriri. Sistematizarea datelor, rigurozitatea 
istoricului pot crea la unii o imagine deformată a 
întregului. Adevărul adevărat tot Berben îl spune într-un 
alt capitol al cărţii, şi anume că aici exista un scop precis, 
conştient, cea mai atroce dintre crime. „Dacă ar fi fost 
vorba de elucubraţiile bolnave ale unor creiere anormale, 
s-ar putea încerca înţelegerea evenimentelor prin 
metodele psihiatriei. Dar, în realitate, lagărele de 
concentrare erau indispensabile regimului de teroare, 
adică de politică de forţă dusă absolut conştient de către 
nazişti. Fărădelegile, ale căror proporţii lumea nici nu le 
putea concepe şi de care mici nu-i credea capabili pe 
nazişti, au fost comise de oameni neîndoielnic mai brutali 
decât ceilalţi, dar care, cu mici excepţii, nu erau adevăraţi 
sadici şi ştiau perfect de bine că practică nedreptatea”. 
Nedreptatea! Este deosebit de important a se sublinia 
acest aspect, aspectul responsabilităţii colective. 

Lucrarea lui Berben pune în lumină crimele comise de 
hitlerişti în lagărul de la Dachau. Astăzi nu mai este un 
secret pentru nimeni că la Dachau s-au făcut monstruoase 
experienţe medicale pe oameni, datorită cărora numeroşi 
cobai umani şi-au sfârşit zilele în chinuri groaznice. 
Aspectul grav din punct de vedere politic şi etic nu mai 
este necesar să fie discutat. De altfel, asemenea 
experienţe s-au făcut în aproape toate lagărele de 


concentrare hitleriste. Cutremurător este - ceea ce 
subliniază pregnant autorul - că aceste experienţe 
aparţineau organic sistemului lagărului de concentrare şi 
în ele erau implicate şi personalităţi cu reputaţie ştiinţifică, 
ca profesorul dr. Claus Schilling, specialist în boli tropicale. 
Ştiinţa, în loc să fie folosită pentru binele omului, a fost 
pusă în slujba morţii de figuri obscure, sinistre ca dr. 
Rascher. Aceşti mesageri ai nimicirii, având puteri depline, 
îşi alegeau victimele după bunul lor plac, prin 
constrângere şi violenţă. Astfel s-au stins în chinuri 
deţinuţi polonezi, cehoslovaci şi olandezi, cărora li s-a 
introdus în vene puroi. lar cei care n-au murit după 
experienţele medicale au rămas invalizi pentru toată viaţa. 

In mobilizatoarea sa carte intitulată „Lupta e viaţa”, 
Jean Laffitte descrie rezistenţa în toată amploarea şi 
măreţia ei. Berben nu şi-a propus acest obiectiv. Dar 
cititorul va recepționa mesajul său, anume că solidaritatea 
şi rezistenţa au fost factorii care au unit şi au îmbărbătat 
zeci de mii de oameni, uşurându-le suferinţele, ajutându-i 
să se împotrivească arbitrarului păzitorilor lor. 


x 


Un greu tribut de sânge l-au plătit la Dachau şi fiii 
poporului român. Semnatarul acestor rânduri este unul 
dintre „Hăftlingii” sosiți în acest lagăr din închisorile 
horthiste, în luna noiembrie a anului 1944. După mai mulţi 
ani de  detenţiune pentru activitatea în mişcarea 
muncitorească revoluţionară antifascistă ilegală, tânăr, cu 
visuri înflăcărate şi cu credinţa nealterată, am păşit pragul 
acestui imperiu al morţii. 

La sosire reuşisem să ne menţinem un grup compact 
de concetăţeni, comunişti, antifascişti. Probabil, acest fapt 
a uşurat primul contact cu acest infern hitlerist. Deşi sleiţi 
de puteri, chinuiţi de frig şi de foame, am izbutit să trecem 


pragul porţii. „Los... los...”, urla haita de Totenkopf SS, 
păzitorii noştri pe acest drum al suferinţei. „Los... los...” şi 
ca mii şi mii de deţinuţi am început să înţelegem 
semnificaţia acestui cuvânt banal, care era simbolul unui 
mod de existenţă. Turma şi hăitaşii, stăpâni pe viaţa şi pe 
moartea lor. 

Chiar de la coborârea din tren, în vacarmul provocat 
de cei circa două mii de oameni veniţi cu transportul 
nostru, cuvântul „los” zbierat ameninţător, în mijlocul 
urletelor câinilor dresați anume pentru a ataca deţinuţii, 
ne obseda. „Los... los...” şi câinele a şi rupt o bucată din 
tine. „Los... los...” SS-iştii mânau oamenii ca pe nişte 
animale hăituite; fugeam, dar peste o secundă unul sau 
altul se poticnea şi, neputându-se ridica, era omorât. 
„Los... los...” zbierau SS-iştii şi ne goneau ca pe o turmă 
spre baia de la Dachau. 

Baia era locul unde, sub cravaşa SS-iştilor, începea 
tentativa de transformare a omului într-un dobitoc umil, 
căruia i se cerea supunere necondiționată. Şi acum văd cu 
ochii minţii pe deţinutul cu haina vărgată care cu o 
pensulă înmuiată într-un butoi cu o leşie gălbuie mirosind 
a clor mâzgălea un corp depilat şi slăbit de detenţiune, 
corpul meu de douăzeci şi ceva de ani. Rănile provocate 
cu câteva minute mai înainte de un brici nemilos usturau 
şi în ochii omului acela am descoperit o rază de 
compătimire. In clipa aceea, oricât mă ardea clorul, nu m- 
am simţit singur. larăşi „los... los...” Afară, temperatura 
era sub zero grade, iar noi, cu trupurile aburinde, am fost 
mânaţi afară în curte şi de acolo hăituiţi cu permanentul 
„los” în faţa depozitului Efektenblock, unde am căpătat 
împreună cu tovarăşii mei de suferinţă uniforma de sclavi 
ai celui de-al III-lea Reich. 

Stăteam încolonaţi în careul format între „baie” şi 
Efektenblock într-o haină subţire vărgată, cu saboţi de 


lemn în picioare, fără ciorapi. Şi, totuşi, nu ne-am simţit 
pierduţi şi desperaţi. Cu încetul, grupul nostru s-a refăcut 
Şi, cu toate că „los... los...” suna şi acum ca un memento 
mori, dezlănţuirea călăilor nu a înspăimântat decât pe cei 
mai slabi. 

Unul dintre deţinuţi, neputând să suporte frigul, 
spaima de necunoscut, zbieretele, bătăile, şi-a pierdut 
minţile şi a fugit spre prima uşă. Şi acum, după aproape 30 
de ani, văd în faţa ochilor pe acel om alergând pe un 
pământ acoperit cu fotografii îngălbenite, cu taţi şi bunici, 
cu soţii zâmbitoare alături de copii, cu scrisori conţinând 
cuvinte calde de îmbărbătare, de grijă, simboluri purtate 
de deţinuţi prin închisori cu duioşie, cu sentimentul că firul 
vieţii lor nu s-a rupt. Aceste „nimicuri” erau aruncate pe 
jos de gardieni cu o nepăsare maliţioasă. Mă uitam la ele 
cu tristeţe şi auzeam vaietele deţinutului înnebunit, lovit 
cu pumnii şi cu mânerul pistolului de un zdrahon SS, o 
brută... Apoi se prăvăli şi fu călcat cu bocancii până ce n-a 
mai mişcat. M-am îngrozit cu câtă indiferenţă, cât de 
maşinal, fără nici o tresărire comisese SS-istul această 
crimă. Era primul mort din acest grup şi credinţa în 
supravieţuire a început să se clatine în mine. 

Am fost aduşi într-un bloc de carantină. Eram zgribuliţi 
de frig şi trecuţi prin torturi trupeşti şi sufleteşti, iar gardul 
de sârmă ghimpată din jurul blocului n-a avut darul să ne 
liniştească. Aici, cu tovarăşii mei de suferinţă - Kohn Hillel, 
Petru, Mihai, Ratiu, Imre, Feri şi mulţi alţii - am făcut 
primul bilanţ. Eram vii şi deocamdată asta era principalul. 
Dar ne dădeam seama că, chiar dacă n-am fi fost torturați, 
chinuiţi de SS-işti, cu această haină vărgată mai mult 
simbolică, cu saboţii de lemn, cu hrana mizerabilă - 
„gustasem” deja prima mâncare -, ne aştepta 
exterminarea, e drept, neviolentă, dar sigură. 


Cupa amarului se umplu când am văzut condiţiile în 
care ne-au cazat. Intr-o încăpere cu paturi supraetajate la 
trei nivele, în care în mod normal puteau încăpea 
înghesuiți 60-80 de oameni, ne-am trezit la un moment 
dat cu 200 sau 300 de persoane. Stam întins într-un 
dreptunghi numit pat, alături de un bătrân şi încă un 
deţinut străin, lipiţi corp lângă corp, căci altfel riscam să 
cădem. Nu era loc pentru noi decât numai dacă ne 
întindeam pe o latură. În aceste condiţii nu se putea 
dormi. Mai mult, aţipeam şi ascultam oftaturile, vaietele şi 
plânsetele celor din jur. Da! Mai erau şi oameni care 
plângeau. Ne-a fost dat să auzim şi ţipete de spaimă şi de 
moarte. Nu voi uita niciodată ochii sticloşi ai acelui 
adolescent care în prima noapte a ieşit din bloc şi pentru 
aceasta a fost omorât de Blockfuhrer. Corpul lui a fost 
lăsat aproape toată ziua în Waschraum ca avertisment şi 
ca mijloc de tortură pentru noi toţi. 

O practică folosită pentru distrugerea morală şi fizică 
erau aşa-zisele „apeluri”. Destinația formală a acestei 
numărători era cunoaşterea efectivului. Însă SS-iştii au 
transformat apelurile într-un mijloc de schingiuire rafinată. 
E drept că noi căutam să zădărnicim intenţiile călăilor. 
Apelurile ofereau prilejuri bune de comunicare în cadrul 
unor grupuri organizate cum era al nostru, de îmbărbătare 
a celor care erau pe marginea prăpastiei, posibilitatea de a 
strecura ceva mâncare pentru acela care avea cea mai 
mare nevoie de ea, ocazia de a şopti o ştire tainică. Ne 
ţineau cu orele în faţa blocului sau sus la Apellplatz. 
Câteodată, pe motivul că n-a ieşit bine numărătoarea, altă 
dată pentru că trebuia să-l aşteptăm pe Rapportfuhrer, dar 
de cele mai multe ori fără nici un motiv. Platoul de apel 
era un careu mare în care încăpeau zeci de mii de oameni. 
In momente cu totul neobişnuite, dimineaţa, noaptea, 
după masă, în zori, auzeam dintr-o dată urlând „Alles 


antreten” şi coloana în pas alergător, însoţită de răcnetele 
SS-iştilor, de lătratul câinilor, se îndrepta spre platou. Erau 
cazuri când se spunea că trebuie să ne încolonăm ca să 
fim trimişi într-un transport, alteori, fără nici o explicaţie, 
eram strânşi pe acel blestemat Apellplatz pentru a fi 
supuşi o dată în plus umilinţei şi torturii. 

Să stai ore în şir într-un ger de minus 10-15 grade era 
un chin groaznic. La aceasta se adăuga teama de 
brutalitatea zbirilor, de lovituri, uneori mortale, de 
muşcăturile câinilor, în acest imperiu care era „încarnarea 
brutalităţii neînfrânate, a arbitrarului absolut, a voinţei de 
exterminare”. Undeva în carte, Berben arată că deţinuţii 
evitau să stea la marginea careului, pentru a nu da ochii 
cu SS-iştii. Astfel riscau mai puţin tot felul de surprize 
neplăcute, care îi puteau costa viaţa. În lunile de iarnă, 
această fugă de la margini era provocată şi de chinurile 
frigului. Careul uriaş, de sute şi sute de oameni, care la 
început stăteau smirnă, după un anumit timp, când frigul 
le pătrundea până în măduva oaselor, începea să se mişte 
în sens centripet, cu o viteză accelerată, asemenea unei 
turme de oi. Trupurile noastre, care erau gata-gata să-şi 
piardă căldura, se înghesuiau unul în celălalt şi se 
încălzeau, se  roteau. Împotriva acestui instinct de 
autoconservare nu mai foloseau nici câinii, nici răcnetele, 
nici loviturile zbirilor SS. Asemenea apeluri totdeauna se 
soldau cu un număr de morţi, care erau duşi cu targa de 
câţiva deţinuţi, mânaţi în pas alergător spre crematoriu. 
Bucuria SS-iştilor că scapă de încă câţiva „musulmani” era 
evidentă. 

În timp ce apelurile erau totuşi trecătoare, în lagăr ne 
chinuia în permanenţă aerul pe care îl respiram. Baraca de 
carantină era în apropierea crematoriului, care toată ziua 
îşi arunca spre cer flăcările amenințătoare gălbui-roşietice, 
un fum sufocant, de culoare neagră, care în câteva minute 


se transforma în funingine plutitoare, lină şi calmă, ce se 
depunea peste tot prin apropiere. La câteva zile după 
sosirea grupului nostru în lagăr „am fost descoperiţi” de 
antifasciştii de la Dachau, care ne-au confirmat ceea ce 
începusem să deducem despre crematoriu şi flăcări. 
Mirosul obsedant de carne arsă răspândit în lagăr, izul 
acela dulceag al orgiei canibalice simţit permanent în 
gură, în orice ungher al blocului, în ciuda încercărilor de a 
ne retrage în locuri mai ferite, s-a aşezat peste sufletele 
noastre ca un strat de plumb. De câte ori mâncam, 
cercetam cu groază în ochii celuilalt, ca să vedem dacă şi 
el are acelaşi simţământ înspăimântător că mănâncă 
reziduuri provenite de la tovarăşii săi de suferinţă. Ne-am 
dat seama că şi existenţa blocului de carantină în 
apropierea crematoriului era concepută ca un mijloc de 
tortură. Au fost cazuri când, cu toate eforturile de a face 
apel la rațiune, bruma de mâncare ce ni se dădea n-a fost 
consumată. Aveam o stare de vomă acută zile întregi. Intr- 
o zi la un apel, Rapportfuhrerul, care se autonumea 
„diavolul” şi care afirma că acolo numai el râde, s-a uitat 
la noi cu o răutate sălbatică, s-a mişcat nervos, iar ne-a 
scrutat cu privirea şi apoi dintr-o dată a izbucnit în râs. 
Ştiind că îi urmărim fiecare gest, îşi îndrepta privirile încet 
spre stânga, în direcţia  crematoriului, spre acea 
misterioasă flacără şi perdea de fum. Apoi iarăşi râdea. Era 
un avertisment, dar, totodată, şi o metodă de a ne 
dezumaniza, de a ne împinge la desperare. 

Mijloacele şi metodele de schingiuire erau variate şi 
câteodată inimaginabile pentru o minte normală. Nu voi 
uita niciodată prima vizită medicală la blocul carantină din 
Dachau în care am fost încartiruiţi. Era o zi foarte geroasă. 
Am fost mânaţi spre baraca sanitară pentru vizita 
medicală. În încăperea în care ne-am dezbrăcat era cald. 
S-au născut iluzii că există, totuşi, un dram de omenie. Dar 


ce a urmat a întrecut orice închipuire. Goi cum eram, am 
fost mânaţi de doi soldaţi SS în curtea plină de gheaţă şi 
zăpadă şi trecuţi în cealaltă baracă. S-a iscat un vacarm 
îngrozitor. Unii se trăgeau înapoi cu riscul de a fi loviți, 
apoi toţi au trebuit să cedeze când au văzut chiar la uşa de 
la ieşire două trupuri sângerânde zăcând fără cunoştinţă. 
Traversam curtea. Tălpile ardeau de parcă aş fi păşit pe 
jăratec. Când, în sfârşit, am ajuns la cealaltă baracă, am 
simţit o durere ascuţită la braţul stâng, urmele loviturii 
date de SS-ist cu patul puştii în timp ce mă gonea în curte. 
Toată „vizita medicală” consta dintr-o privire plictisită pe 
care ţi-o arunca un felcer SS-ist îmbrăcat într-un halat alb. 
Ne-am dat seama că toată această procedură barbară are 
alt rost. Experienţă pentru verificarea capacităţii de 
rezistenţă a organismului uman? Umilinţă şi dresare 
pentru supunere oarbă? Cultivarea a tot ce este teamă? 
Distrugere fizică? Probabil toate acestea şi alte scopuri 
urmăreau aceste măsuri şi altele asemănătoare. Când, în 
sfârşit, am ajuns iarăşi în bloc şi ne-am consultat cu 
medicii noştri, concluzia a fost dezolantă. Un organism 
uman nu poate rezista mult acestor încercări. Primul mort 
din grupul nostru de antifascişti a fost un medic din Satu 
Mare. „Vizita medicală” s-a soldat pentru grupul nostru cu 
trei pneumonii grave. Tovarăşii de luptă şi suferinţă care 
au luat drumul Revier-ului, care s-au legat de mirajul 
„barăcii sanitare” ca înecatul de un pai n-au mai fost 
văzuţi niciodată, i-a înghiţit molohul demenţei fasciste. 

În nesiguranța apăsătoare în care trăiam, ne-am dat 
seama că ceva trebuie să se întâmple cu noi. In această 
aşteptare înfrigurată a pătruns o rază de lumină. 
Rezistenţa ne-a descoperit cu mult mai repede de cum ne- 
am fi aşteptat datorită unui Stubendienst rus. La un 
moment dat am observat că lingura cu care împărțea 
mâncarea alunecă mai spre fund atunci când vedea că 


unul dintre noi este mai slăbit. Şi dintr-o dată a pătruns 
speranţa în inimile noastre. Am simţit acel simţământ 
înălţător al solidarităţii internaţionale a tuturor celor 
oprimaţi împotriva bolii maligne sociale ce a însemnat 
naţional-socialismul. Manifestări de solidaritate au luat 
fiinţă şi printr-un sistem informaţional embrionar. Am fost 
îndrumați cum să ne comportăm, de ce să ne ferim şi, cu 
toată reținerea şi rezerva noastră firească, la un moment 
dat am început să ne simţim mai în siguranţă. Ba mai 
mult, s-au deschis perspectivele unei vieţi active. 
Începutul a fost acel „Völkischer Beobachter’ uitat 
„întâmplător” pe patul meu. Apoi ne-am încumetat să 
difuzăm informaţiile despre „poziţiile de arici” ale armatei 
hitleriste nu numai în grupul nostru, oi, cu tot riscul, şi în 
rândul altor deţinuţi. Ziarul când apărea, când dispărea şi 
am fost fericiţi să descoperim într-o zi, după localităţile 
unde se dădeau luptele, că frontul se îndepărtase de 
patria noastră, pământul natal la care ne gândeam cu 
atâta nostalgie şi care acum era eliberat. 

În zilele în care am avut primii bolnavi - apoi primele 
pierderi - au apărut primele pastile de medicamente, 
strecurate tainic. Câte speranţe nu se legau de acele 
pastile albe sau colorate, dar efectul lor major a fost că au 
alungat sentimentul  desperării, al neputinței, al 
singurătăţii. Oameni necunoscuţi cu însemnul naţiunii 
germane, ruse, franceze, în diferite ipostaze, 
Stubendienst-i, Lagerschutze, furieri din Schreibstube, se 
învârteau, trebăluiau în jurul nostru, iar noi am simţit 
efectul pozitiv al prezenţei lor. Deşi încă nimeni n-a vrut să 
stea de vorbă cu noi în mod organizat, am devenit un grup 
protejat al unei naţiuni protejate. Evenimentele de acasă, 
insurecția armată, proporţiile luptei antifasciste duse de 
poporul român, de armata română, sub conducerea 


partidului comunist, au făcut să creştem în ochii 
tovarăşilor noştri de suferinţă. 

La Dachau n-au ajuns numai români sau cetăţeni 
români din mişcarea antifascistă ilegală din ţară. În primul 
rând trebuie amintit acel grup care a luptat în brigăzile 
internaţionale din Spania, în maquis, printre care se afla şi 
tovarăşul Gheorghe Vasilichi. 

Fii ai poporului român au suferit la Dachau în multe 
cazuri pentru simplul fapt că erau români, că au detestat 
fascismul, că nu s-au aliniat demenţei războiului celui de-al 
III-lea Reich şi al sateliților săi. 

Sunt emoţionante unele documente despre acest 
trecut trist. Prietenul de suferinţă de la Dachau, parohul 
Coman din Vişeul de Jos, îi scria la 24 august 1945 lui 
Repanovici Marin din Turnu-Măgurele, fost ofiţer în armata 
română, deţinut şi el la Dachau: „Dragă Marine. În primul 
rând mă bucur foarte mult că ai ajuns cu bine acasă. Îmi 
închipui ce bucurie au avut ai tăi. Te rog f. mult, dacă ştii 
ceva despre ceilalţi maramureşeni, sau chiar români, care 
au fost cu noi şi din alte părţi, să-mi comunici ce s-a 
întâmplat cu ei. Mureşan s-a întors, iară sărmanul Vereş şi 
cantorul meu au murit la Dachau. Despre ceilalţi nu ştiu 
nimic”. 

Fostul deţinut Mureşan scrie după câţiva ani la aceeaşi 
adresă, printre altele: „Dintre cunoştinţele noastre comune 
de la Dachau nu e nimeni la Cluj. Sunt însă mai mulţi 
medici evrei sosiți la Dachau după ce ne-am despărţit. Cu 
aceştia discutăm uneori despre viaţa din lagăr”. 

Szilágyi Józsa Alice, în amintirile sale despre Dachau- 
Allach, scrie printre altele: „Apoi am fost îmbrânciţi într-o 
baracă de lemn, ne loveau, ne loveau într-una, nu 
înţelegeam ce vor. Era în timpul unei alarme aeriene şi în 
baracă era întuneric. Apoi am descoperit că suntem într-o 
baracă cu paturi etajate pe trei nivele. Ne-am căţărat. Dar 


mai multe paturi au cedat. Strigăte desperate de chin şi 
suferinţă. Apoi, îmbrăcaţi cum eram, am încercat să 
dormim. Aerul era groaznic de viciat. Dar, până la urmă, 
totuşi s-a făcut dimineaţa”. 

Martori? Cu miile!... Dar oare mai e nevoie de mărturii 
că în cuptoarele crematoriului din Dachau, în gropile 
comune de la Dachau, pe lângă fii ai tuturor naţiunilor 
europene, au suferit şi fii ai poporului român şi ai 
naționalităților conlocuitoare? Oare mai e nevoie să aştern 
pe hârtie că mulţi, foarte mulţi dintre ei au murit cu 
credinţa într-o lume a iubirii, a luminii şi demnităţii umane, 
o lume care exclude războaiele, ororile care purced din 
monstrul istoriei umane ce a fost fascismul, cel de-al III-lea 
Reich? 

Autorul „Istoriei lagărului de concentrare de la 
Dachau” justifică apariţia lucrării sale prin necesitatea ca 
oamenii, şi îndeosebi tineretul, să cunoască şi să nu uite 
ce a însemnat pentru omenire hitlerismul, barbaria 
fascistă. Într-adevăr, toţi cei care ţin la demnitatea de om, 
la viaţa lor şi a familiei lor trebuie să fie înarmaţi, în primul 
rând, cu arma aridă a cunoaşterii, pentru ca apoi ruşinea, 
durerea şi revolta în faţa faptului că în secolul al XX-lea au 
existat „fiinţe omeneşti” în stare să pângărească şi să 
mutileze obrazul umanităţii să-i îndemne la veghe.!... 
Cartea lui Paul Berben este un asemenea îndemn la 
vigilenţă. 

IOSIF MICU 


PREFAŢĂ. 
Această carte apare din iniţiativa şi sub auspiciile 


Comitetului internaţional al lagărului de concentrare de la 
Dachau (CID). 


Acest comitet reprezintă zecile de mii de deportaţi 
care au fost exterminați în acest lagăr al morţii ca şi pe 
supraviețuitorii acestui infern. 

Martorii şi supraviețuitorii lagărului de la Dachau sunt 
fii a aproape douăzeci şi cinci de naţiuni, atât din Est cât şi 
din Vest. 

Autorul „Istoriei lagărului de concentrare de la 
Dachau” este generalul belgian Paul Berben. Specialist în 
problemele celui de-al Iil-lea Reich, cunoscut de marele 
public pentru lucrările sale în acest domeniu, Paul Berben 
şi-a luat şi a dus cu bine la capăt sarcina ingrată şi 
deosebit de grea de a cerceta şi stabili adevărul istoric cu 
privire la Dachau. 

Lucrarea este rodul mai multor ani de investigaţii. Ea 
se bazează pe documente autentice care au trebuit să fie 
descoperite în ţările din Răsărit şi din Occident, în Statele 
Unite şi în Israel. 

Ea se bazează, de asemenea, pe o foarte bogată 
bibliografie şi pe mărturiile a numeroşi supraviețuitori. 

Din acest ultim punct de vedere, prezenta lucrare vine 
la momentul potrivit pentru că numărul supravieţuitorilor 
devine tot mai mic şi pentru că era important ca înainte de 
dispariţia lor să se culeagă şi să se confrunte declaraţiile 
lor. 

Cu toate acestea, lucrarea n-are pretenţia de a fi 
completă. Documente importante au fost distruse de către 
SS-işti în momentul prăbuşirii Germaniei naziste; multe 
altele se află neîndoielnic în mâinile unor instituţii sau unor 
particulari care, din diferite motive, consideră că nu a sosit 
încă momentul să le facă cunoscute. 

Se poate afirma cu destul temei că iniţiativa acestei 
lucrări era la început hazardată şi că ea n-a putut fi 
realizată decât făcându-se uz de toate posibilităţile de 
care dispune Comitetul internaţional al lagărului de 


concentrare de la Dachau, precum şi datorită competenţei 
şi perseverenţei autorului, care merită cele mai călduroase 
mulţumiri. 

Mai trebuie spus că această lucrare nu este ferită de 
critici. Ele vor fi binevenite în măsura în care vor tinde să 
arunce mai multă lumină asupra obiectului ei. 

Meritul esenţial al cărţii este de a fi o operă de bună- 
credinţă, redactată cu toată obiectivitatea posibilă. Ea este 
scrisă fără patimă de către un scriitor care n-a cunoscut 
lagărele de concentrare. Ea nu-şi propune alt scop decât 
acela de a contribui la stabilirea adevărului istoric. 

Ne putem da seama de importanţa acestei lucrări dacă 
luăm în considerare faptul că este prima încercare de 
acest gen, căci, dacă s-a scris mult despre viaţa din 
lagărele de concentrare, dacă s-a scris mult despre 
Dachau, nimeni încă n-a încercat să-i scrie istoria. 

lat-o, prezentată în toată simplitatea sa, sub aspectul 
ei adevărat, în tragismul şi în măreţia sa. 

La această importantă lucrare au contribuit diferite 
institute şi organizaţii, precum şi numeroşi martori. Dorim 
ca în aceste rânduri să vadă cu toţii expresia 
sentimentelor de profundă gratitudine ale Comitetului 
internaţional al lagărului de concentrare de la Dachau. 

Comitetul internaţional al lagărului de concentrare de 
la Dachau. 

GEORGES WALRAEVE, Dr. A. GUERISSE, 


secretar general alias Patrick O'Leary, 
preşedinte 


1. Înfiinţarea lagărului de la Dachau. 
Instalaţiile sale. 


La vreo cincisprezece kilometri nord-vest de Munchen, 
pe drumul ce duce spre Ingolstadt este situat oraşul 
Dachau. El are în prezent circa treizeci de mii de locuitori, 
adică de zece ori mai mult decât la începutul secolului, 
epocă în care el nu era decât o mică localitate fără 
importanţă. 

Oraşul, udat de râul Amper, afluent al râului Isar, este 
parţial clădit pe o colină care domină regiunea. De pe 
terasa castelului se deschide o foarte frumoasă vedere a 
oraşului Munchen şi a lanţului Munţilor Alpi. 

Câmpia care se întinde la nord-vest de capitala 
bavareză este puţin fertilă, mlăştinoasă şi păduroasă: este 
aşa-numita „Dachauer Moos”!. 

Clima este nesănătoasă, iernile sunt lungi şi aspre şi 
ninge adesea abundent până în aprilie. 

Această regiune a rămas timp îndelungat aproape 
necultivată; numai turbăriile şi păşunile ofereau câteva 
slabe resurse puţin numeroasei populaţii locale. Insă 
frumuseţea ei pustie îi atrăgea pe pictori şi sub imboldul 
lui Ludwig Dills se formă „Şcoala de la Dachau”, care a dat 
artişti renumiţi, ca Spitzweg, Taschner şi Leibl. Astfel, 
înaintea venirii la putere a naziştilor, Dachau era un mic 
orăşel cunoscut numai prin activitatea oamenilor care se 
consacraseră artei. Dar el avea să capete o tristă 
celebritate în lumea întreagă atunci când guvernanţii au 
decis să înfiinţeze acolo un lagăr de concentrare „model!”. 
Aceasta a constituit începutul unei acţiuni organizate de 
exterminare în masă pe care statul naţional-socialist avea 


: Cuvântul „Moos” provine din deformarea în dialectul bavarez sau 
elveţian a cuvântului „Moor” (mlaştină). 


s-o dezvolte în mod sistematic şi care avea la bază o 
doctrină inumană, azi suficient de cunoscută. 

Inaugurarea lagărului de concentrare de la Dachau a 
fost anunţată printr-un comunicat al lui Heinrich Himmler, 
„Kommissarischer Polizeiprăsident der Stadt Munchen”, 
publicat în presă la 21 martie 1933. 

Se preciza că lagărul putea primi 5000 de persoane şi 
că această capacitate fusese hotărâtă „fără a se ţine 
seama de scrupule meschine”, căci s-a pornit de la 
convingerea că trebuie acţionat în scopul de a linişti 
populaţia naţională şi în spiritul care o anima?. 

Ziarul local „Amperbote” anunţă la 24 martie că 
„Freiwillige Arbeitsdienst” (serviciul de muncă voluntară) a 
făcut în trei zile pregătirile sumare în vederea primirii 
primilor deţinuţi, care, în număr de vreo şaizeci, au sosit 
joi 23, adică a doua zi după inaugurarea oficială. 

Lagărul era instalat în clădirile nefolosite ale unei 
uzine de explozibile construite în timpul primului război 
mondial în această regiune puţin populată, foarte 
convenabilă din punctul de vedere al securităţii. Uzina 
fusese părăsită în anul 1919, iar maşinile au fost ridicate 
conform stipulaţiilor tratatului de la Versailles cu privire la 
dezarmare. 

Clădirile s-au degradat treptat căzând în ruină, iar 
locuitorii din Dachau au mai recuperat din ele materiale 
spre a-şi construi noi locuinţe. 

După venirea lui Hitler la putere, terenul pe care se 
găseau clădirile a fost achiziţionat de partidul național- 
socialist în folosul  SS-iştilor, care intenționau să 
construiască acolo un vast complex de cazărmi, locuinţe şi 
întreprinderi industriale. Lagărul de concentrare urma să 
fie organizat în primul rând şi să furnizeze mână de lucru 
gratuită. 


2 „Münchner neueste Nachrichten” din 21 martie 1933. 


S-au întocmit atunci planuri care prevedeau construcţii 
pe terenuri particulare şi s-a procedat la exproprieri „din 
motive de securitate naţională”, motive care nu erau încă 
precizate. 

Vechea uzină cuprindea vreo şaizeci de clădiri care 
serviseră la fabricarea de explozibili, pentru administraţie 
şi pentru cazarea muncitorilor. 

Deţinuţii fură cazaţi în barăci de scânduri şi viaţa lor fu 
organizată într-un mod foarte primitiv?. 

Primii prizonieri erau toţi adversari ai regimului, 
politici, dar curând fură aduşi şi alţii care nu făceau parte 
din această categorie, iar barăcile au fost ocupate potrivit 
naturii „delictului”. Astfel, în 1937 cinci din ele erau 
rezervate pentru politici, două pentru asociali şi una 
pentru emigranți. 

Unul din baracamente era izolat cu sârmă ghimpată; 
aici era aşa-numita Strafkompanie (compania disciplinară); 
un altul era rezervat serviciilor generale. Bolnavii erau 
izolaţi în Revier, baracamentul-infirmerie. 

Lagărul de deţinuţi era înconjurat de o reţea de sârmă 
ghimpată şi era supravegheat din cinci turnuri de pază, de 
santinele echipate cu arme automate”. 

In afara lagărului propriu-zis, vreo 15 baracamente 
erau ocupate de gradele inferioare ale comandaturii şi de 
familiile lor. Bucătăria se afla în afara lagărului, iar 
deţinuţii mergeau acolo „pe companii” pentru distribuirea 
hranei, pe care o primeau direct în gamelă şi o consumau 
pe loc. 

Incepând din 1936 ei trebuiau să-şi aducă hrana în 
lagăr, în bidoane grele şi în pas alergător. 


3 A se vedea anexa 1, planul unui baracament de locuit din lagărul 
primitiv. 


A se vedea anexa 2, planul lagărului primitiv. 


În baracamentele de locuit şi în încăperile serviciilor 
generale, zidurile erau împodobite cu maxime şi desene 
pentru instruirea şi „îndreptarea cetăţenilor rătăciţi”; erau 
mai ales peisaje şi scene din viaţa rustică şi lozinci aspre 
ca: „Aici un singur lucru contează: nu cuvintele, ci faptele. 
Daţi dovadă de simţul datoriei, fiţi camarazi!” sau „Să duci 
lupta cu tine însuţi este lucrul cel mai greu; să te învingi 
pe tine însuţi este cea mai frumoasă victorie!” 

Pe la mijlocul anului 1937 SS-iştii începură construirea 
vastului complex proiectat mai de mult. O perioadă extrem 
de grea începu atunci pentru deţinuţi, care fură puşi să 
muncească în condiţii groaznice. În decurs de un an şi 
jumătate ei au dărâmat clădirile vechii pulberării şi au 
construit imensul baracament al SS-iştilor şi noul lagăr al 
deţinuţilor, Schutzhaftlager-ul. 

Lucrul continua chiar şi duminica şi toţi trebuiau să se 
mişte în pas alergător, fără deosebire de vârstă. 

În mod oficial lucrările s-au terminat la 15 august 
1938, iar începând din 1939 lagărul a căpătat înfăţişarea 
pe care, în linii mari, a păstrat-o până la sfârşit. 

Pe drumul ce duce de la Munchen spre Dachau, un 
stâlp indicator arăta direcţia baracamentului SS-iştilor şi 
aceea a lagărului deţinuţilor. Deasupra braţelor sale se 
înălţau, în stilul tipic al firmelor bavareze, figuri sculptate 
reprezentând înspre baracamentul SS-iştilor nişte soldaţi, 
iar înspre Schutzhaftlager un grup de lăutari ambulanți 
cărora li se arăta direcţia de urmat. 

Schutzhaftlager-ul avea forma unui dreptunghi cu 
dimensiunile de aproximativ 600 pe 300 de metri şi era 
legat de baracamentul SS-iştilor printr-un drum larg 
asfaltat’. 

Intrarea principală se afla în clădirea administrativă, 
denumită /ourhaus, pe al cărei grilaj era scris cu litere din 


5 Vezi anexa 3, planul lagărului definitiv. 


fier forjat Arbeit macht frei (munca aduce libertatea). 
Pentru a intra în lagăr toţi deţinuţii trebuiau în mod 
obligatoriu să treacă prin această poartă. 


La parterul  /ourhaus-ului se aflau biroul 
Rapportfuhrerului şi cele ale Blockfuhrerilor, la etajul întâi 
cel al Schutzhaftlagerfuhrerului şi al 


Vernehmungsfuhrerului, personaje ale căror funcţii vor fi 
definite mai departe. 

Pătrunzând în interiorul lagărului, se vedea în dreapta 
o clădire enormă de aproximativ 200 de metri lungime, cu 
două aripi de câte 60 de metri (Wirtschaftsgebâude), unde 
se aflau instalaţiile necesare vieţii lagărului. În centru se 
aflau în special bucătăria, duşurile, magazia de alimente, 
Effektenkammer (depozitul de haine şi de obiecte 
personale ale deţinuţilor), magazia de îmbrăcăminte, 
depozitele de încălţăminte şi rufărie, atelierele de cizmărie 
şi de croitorie. 

Pe acoperişul acestei clădiri era indicat cu litere albe 
enorme „drumul libertăţii”: Es gibt einen Weg zur Freiheit. 
Seine Meilensteine heißen: Gehorsam - Fleiss - Ehrlichkeit 
- Ordnung - Sauberkeit - Nüchternheit - Wahrheit - 
Opfersinn und Liebe zum Vaterland (Există un singur drum 
spre libertate. Bornele lui sunt: supunere - zel - cinste - 
ordine - curățenie - cumpătare - adevăr - spirit de 
sacrificiu şi dragoste de patrie). 

La bucătărie se puteau prepara în cazane uriaşe sute 
de litri de supă. Acolo munceau deţinuţi în haine vărgate, 
care turnau mâncarea în bidoane albastre pe care 
cărătorii, Essentrăger-ii, le duceau în barăci. Curăţenia din 
bucătărie i-a făcut pe diferiţii membri ai partidului nazist, 
pe elevii şcolilor de iuncheri şi ale Wehrmachtului veniţi în 
vizită prin lagăr să afirme că tratamentul oamenilor 
calificaţi de ei drept „drojdia societăţii” este cu mult prea 
bun. 


În aripa sudică, între Wirtschaftsgebăude şi grilajul de 
sârmă ghimpată, se afla Kommandanturarrest, denumit în 
jargonul lagărului Bunker. Aici erau amenajate celule 
pentru cei pedepsiţi. De asemenea, aici erau ţinuţi în 
permanenţă deţinuţii „de onoare”, despre care vom vorbi 
în paginile ce urmează. Zidul din partea de răsărit a 
Bunker-ului era unul din locurile de execuţie ale lagărului. 

De la aceste clădiri un drum ducea spre un imens 
teren pietruit, unde se făcea apelul şi se executau 
exerciţiile disciplinare. Patruzeci până la cincizeci de mii 
de oameni puteau încăpea acolo. Era Appe!//platz. 

Pornind din mijlocul platoului de apel spre nord se 
întindea Lagerstrasse, lungă de aproximativ 300 de metri 
şi plantată pe margini cu plopi. De ambele părţi ale acestei 
alei şi perpendicular pe ea se aflau barăci denumite 
„blocuri”, despărțite între ele printr-un interval de 
aproximativ zece metri lărgime, denumit B/ockstrasse. 

Blocurile erau în număr de 34; primele două de fiecare 
parte a Lagerstrasse-i, începând de la terenul de apel, 
erau marcate prin litere, iar celelalte erau numerotate cu 
cifre fără soţ, de la 1 la 29 în dreapta şi cu soţ de la 2 la 30 
în stânga. Construite din lemn şi plăci de ciment, blocurile 
aveau aproximativ 90 de metri lungime şi 10 metri 
lărgime. 

La început, primele două blocuri ale şirului estic erau 
rezervate infirmeriei, Revier, însă în decursul anilor a 
trebuit să li se ataşeze şi altele, pe măsura creşterii 
numărului deţinuţilor. Veneau apoi blocurile zise de 
carantină, în care erau cazaţi noii sosiți şi cei care încă nu 
erau afectaţi unei echipe de lucru sau care erau desemnaţi 
pentru o anexă din exterior a lagărului sau pentru vreun 
transport. 

Aceste blocuri erau izolate de celelalte, iar regimul de 
acolo se deosebea de cel al celorlalţi deţinuţi. In şirul 


vestic, primele două blocuri, nenumerotate, adăposteau 
diferite servicii, cum ar fi cantina şi biblioteca. Apoi urmau 
barăcile oamenilor care lucrau şi ale clericilor. În blocul nr. 
30 au început să fie trimişi mai târziu „invalizii”, adică cei 
inapti de muncă din cauza vârstei sau infirmităţilor lor şi 
care au pierit aproape cu toţii. 

Blocul de locuit (Wohnblok) se compunea din două 
părţi egale, fiecare din ele având intrarea saf. Fiecare 
parte reprezenta un ansamblu de două dormitoare 
(Schlafraum) şi două camere de zi (Tagesraum) cu o 
latrină şi un spălător. Ansamblul dormitor-cameră de zi 
constituia o Stube. 

Atâta timp cât lagărul era ocupat după cum se 
prevăzuse iniţial, deţinuţii dormeau în fiecare Stube în 52 
de paturi, suprapuse două câte două. In Tagesraum fiecare 
dispunea de un mic dulăpior şi un taburet şi putea să ia loc 
la una din cele patru mese care se aflau acolo. In mijloc 
era instalată o sobă mare de faianţă. In antecameră erau 
aşezate etajere pentru încălţăminte. Spălătorul era 
înzestrat cu două mari bazine circulare cu robinete. In 
sfârşit, într-o încăpere de aproximativ 5 metri pe 3 se aflau 
toaletele, unde necesităţile trebuiau satisfăcute în condiţii 
de totală promiscuitate. 

Blocul de locuit fusese conceput pentru a primi 208 
oameni. Atâta timp cât acest număr nu fusese depăşit, 
viaţa în comun era suportabilă. Insă, o dată cu creşterea 
numărului de deţinuţi, situaţia se deteriora rapid. In cele 
din urmă s-a produs o suprapopulare, iar camerele de 
locuit, în care deţinuţii luau masa, au fost invadate de 
paturi, suprapuse câte trei şi atât de înghesuite, încât nu 
puteai ajunge la ele decât foarte anevoie. In ce priveşte 
mesele şi taburetele care rămăseseră, nu se mai ştia unde 
să fie plasate. De altfel, în blocurile cu numere fără soţ, ele 


6 Vezi anexa 4, planul unui bloc de locuit. 


nu mai existau, iar dulapurile şi chiar sacii de dormit 
dispăruseră. 

La capătul de nord al lagărului se aflau camera de 
dezinfectare, o crescătorie de iepuri de angora, 
administraţia grădinilor, iar mai târziu aşa-numitul 
Sonderbau, despre care vom vorbi mai încolo. 

SS-iştii avură ideea „originală” de a crea în lagăr, 
pentru uzul vizitatorilor, un muzeu în care erau expuse 
fotografii şi busturi din ceară şi din ghips reprezentând 
toate tipurile de deţinuţi de la Dachau. Erau reprezentaţi 
acolo toţi aceia care se opuneau regimului, mai ales 
conducători comunişti şi social-democraţi, oameni de stat, 
funcţionari îmbrăcaţi în uniforma lor şi în ţinută de ocnaşi. 
Prezentării grupului criminalilor i s-a acordat o atenţie 
deosebită: oameni cu feţele acoperite de cicatrice, dintre 
care unii aveau nişte tatuaje extraordinare. Evreii erau, 
desigur, larg reprezentaţi. Uneori SS-iştii completau 
vizitarea muzeului prin prezentarea anumitor deţinuţi care 
aveau caracteristici fizice deosebite. Scopul urmărit era, 
fireşte, de a demonstra că lagărul nu cuprindea decât 
fiinţe periculoase şi anormale, pe care statul avea datoria 
să le izoleze. Dar nici vorbă nu era de a face cunoscut 
modul în care sufereau şi mureau aceşti oameni în această 
aşa-zisă instituţie „de reeducare”, în acest Musteriager. 

Se pregăteau, de asemenea, pentru vizitatori blocurile 
2 şi 4 ca blocuri de prezentare, Musterblocks-uri, care erau 
aranjate cu grijă când se anunțau vizitatori şi care erau 
destinate să creeze o impresie absolut falsă asupra 
condiţiilor de viaţă din lagăr. 

În cursul verii anului 1943 Himmler ordonă să se 
înfiinţeze în lagărele de concentrare case de prostituție 
botezate de el Sonderbau (clădiri speciale). El intenţiona 
să rezolve prin această măsură problema sexuală, să 


combată viciul contra naturii şi să mărească randamentul 
oamenilor. 

„Personalul” lor era compus din femei recrutate în 
lagărul de concentrare de la Ravensbruck, cărora li s-a 
promis libertatea după şase luni de „serviciu”. 

La mijlocul lunii decembrie 1944 ele erau în număr de 
treisprezece”. 

Unele instalaţii jucau un mare rol în viaţa deţinuţilor. 
Aşa era Politische Abteilung (secţia politică), ale cărei 
birouri se aflau lângă poarta de intrare a lagărului. Acolo 
se decidea soarta deţinuţilor potrivit instrucţiunilor 
Gestapoului şi acolo se luau interogatorii cu ajutorul celor 
mai rafinate metode de tortură. 

O altă instalaţie de trist renume era crematoriul. La 
început era doar o baracă, însă a fost înlocuită printr-o 
construcţie de cărămidă realizată mai ales de către clerici 
polonezi, care au fost transformati în zidari. 

Au fost puse în funcţiune cuptoare mai perfecţionate, 
prevăzute cu uşi duble, care reduceau efectul suflului 
fierbinte când erau deschise pentru a se introduce 
cadavrele şi care, fiind plasate mai jos, făceau ca munca 
să fie mai puţin obositoare. 

Erau patru cuptoare în care puteau fi introduse câte 7 
sau 8 trupuri şi chiar 9 când erau foarte descărnate. 
Incinerarea dura aproximativ două ore. 

În principiu cenuşa trebuia strânsă şi conservată în 
nişte urne ţinute la dispoziţia familiilor, care puteau obţine 
să le fie trimisă în schimbul plăţii cheltuielilor. Această 
dispoziţie nu era, evident, aplicabilă decât când era vorba 
de „Reichsdeutsche”, de al căror deces erau înştiinţate 
familiile respective. Dintre acestea, aproximativ numai 1% 


7 Lista nominală cu locul şi data naşterii, întocmită la 12 decembrie 
1944 (Institutul Slaski, Opole, Polonia). Una din aceste femei era de 
naţionalitate poloneză, iar celelalte erau germane. 


făceau uz de acest privilegiu. Urnele erau de altfel 
umplute cu cenuşă strânsă la întâmplare, deoarece erau 
incinerate mai multe cadavre deodată. Până la urmă, 
naziştii au renunţat să mai umple aceste urne şi au 
început să îngroape cenuşa în incinta crematoriului. 

În cursul ultimelor luni de existenţă a acestui lagăr, 
numărul deceselor devenise atât de mare, încât, cu toată 
munca ce se depunea zi şi noapte, nu mai puteau fi 
incinerate toate cadavrele. Deţinuţii care îndeplineau 
această sinistră îndeletnicire căpătau atunci suplimente de 
hrană, alcool şi ţigări. Distribuirea unor asemenea raţii 
avea loc mai ales atunci când trebuiau să fie incinerate 
imediat, după cum era regula, trupurile deţinuţilor 
executaţi chiar la crematoriut. 

În anticamera încăperii în care se făcea incinerarea se 
proceda la spânzurări: în acest scop de o grindă erau 
fixate cârlige. 

În afara crematoriului se afla Genickschiessstand, o 
instalaţie primitivă care consta dintr-un mic rambleu în 
faţa căruia  condamnaţii la moarte trebuiau să 
îngenuncheze, fiind apoi ucişi printr-un glonte tras în 
ceafă. Un şănţuleţ săpat în nisip absorbea sângele. 

În haosul general care domnea în lagăr în ultimele 
săptămâni, acumularea cadavrelor şi lipsa de combustibil 
nu mai permiteau funcţionarea regulată a crematoriului şi 
se proceda atunci la îngroparea miilor de morţi în gropi 
comune la Leitenberg, în apropierea lagărului. 

Crematoriul era clădirea cea mai impresionantă sub 
aspectul arhitecturii specifice lagărelor de concentrare. 
Vederea coşului fumegând neîncetat, mirosul care se 
răspândea în întregul lagăr, purtat de vântul care sufla de 


5 Depoziţia deţinutului Seibold, care a lucrat la crematoriu începând 
din 1942 (Procesul de la Dachau). 


la vest, exercitau asupra moralului deţinuţilor un efect 
teribil de deprimant. 

Concomitent cu construirea noului  crematoriu, 
administrația superioară a lagărelor de concentrare 
(WVHA) a hotărât să amenajeze la Dachau o cameră de 
gazare. Oficiul central al Waffen-SS din München-Dachau a 
trimis Serviciului central (Amt C al WVHA) un proiect 
detaliat, datat 17 martie 1942, de construire a acestei 
instalații, denumită convențional Baracke X. 

Construcţia urma să fie terminată într-un termen de 5 
luni, iar costul ei era apreciat la 120700 de mărci; lucrările 
trebuiau să înceapă „imediat după topirea zăpezii”. La 23 
iulie 1942 Amt C a dat ordinul definitiv de începere a 
lucrărilor (document sosit la Dachau la 30 iulie) într-un 
ritm susţinut, pentru ca instalaţia să poată intra în 
funcţiune la data fixată. 

Trebuia să se raporteze cum înaintează lucrările?. 
Aşadar, la sfârşitul lunii iulie 1942 s-a dat ordinul de a se 
construi Baracke X şi s-a fixat data începerii lucrărilor!?. 

Instalaţia era construită după modelul clasic: camera 
pentru dezbrăcare, camera cu duşuri camuflate, unde 
deţinuţii credeau că primesc un „bon Brausebad”, dar erau 
asfixiaţi, şi, în sfârşit, o morgă. Totuşi, camera de gazare 
de la Dachau n-a funcţionat niciodată, datorită probabil, 
într-o anumită măsură, sabotajului organizat de echipa de 
deţinuţi însărcinaţi cu instalaţia!!. 

În cursul iernii 1944-1945 echipa de dezinfecţie a 
procedat acolo, cu autorizaţia medicului-şef SS, la 
dezinfecţia prin gazare a unor mormane de îmbrăcăminte 
în care mişunau păduchii. 


? Procesul Pohl, vol. V, p. 613, doc. 4860, 3863. 
10 Această dată nu este cunoscută. 


11 Vezi capitolul al XIII-lea. 


Sistemul de pază al lagărului era asigurat cu cea mai 
mare grijă. 

Între blocuri şi gardul exterior era un drum, iar după 
aceea urma o fâşie lată de aproximativ doi metri acoperită 
cu iarbă, „zona neutră”, marcată prin pancarte cu cap de 
mort care avertizau că se va trage fără avertisment în 
oricine o va încălca. După aceea venea un şanţ prevăzut 
cu o reţea joasă de sârmă ghimpată şi, în sfârşit, reţeaua 
înaltă din sârmă ghimpată electrizată, susţinută de stâlpi 
de beton. In dosul reţelei se întindea drumul pe care 
veneau schimburile  santinelelor şi-şi făceau rondul 
patrulele. 

Intreg lagărul era supravegheat din 7 turnuri de paza 
ocupate zi şi noapte de câte două santinele cu mitralierele 
îndreptate asupra lagărului, gata să tragă. Aceste turnuri 
cu platformă acoperită erau marcate cu litere majuscule, 
litera A indicând turnul care se înălța peste /ourhavs. 
Amplasarea turnurilor a fost făcută în aşa fel încât nici un 
colţişor al lagărului să nu fie ferit de focul mitralierelor lor. 

La răsărit de lagăr se întindeau vaste terenuri de 
cultură denumite Plantage cu numeroase clădiri, magazii, 
sere şi ateliere. 

Schutzhaftlager-ul nu constituia decât o parte a 
Konzentrationslager-ului, acest complex care cuprindea şi 
spaţiul rezervat SS-iştilor. Acolo se aflau comandatura şi 
serviciile sale, cazărmile unităţii de gardă din care 
proveneau santinelele, locuinţele personalului lagărului, 
vilele şefilor etc. 

Baracamentul SS-iştilor ocupa o suprafaţă mult mai 
mare decât lagărul deţinuţilor. „Stăpânii” s-au instalat 
confortabil; locuinţele lor erau spaţioase şi erau legate 
între ele printr-o reţea de drumuri foarte dezvoltată. Ei 
dispuneau de tot ce era necesar pentru antrenament şi 
distracţie. 


Mai multe ateliere în care lucrau deţinuţii funcționau în 
interiorul taberei SS-iştilor. O cale ferată legată de gara din 
Dachau permitea aducerea trenurilor cu prizonieri până în 
apropierea lagărului. 

Aşa arăta, în linii mari, acest prim lagăr de concentrare 
„oficial”, în care mii şi mii de oameni aduşi din toate 
colţurile Europei aveau să trăiască, să sufere şi să moară 
în decursul a doisprezece ani lungi, în nişte condiţii despre 
care paginile ce urmează vor încerca să ne dea doar o 
idee. 


2. Categoriile şi numărul deţinuţilor. 


Între anii 1933 şi 1945 peste dovă sute de mii de 
persoane au fost internate în lagărul de la Dachau şi în 
numeroasele sale anexe, formând un amestec 
extraordinar de rase, naţiuni şi pături sociale. 

În cursul primilor ani, până în 1938, în mod practic toţi 
erau germani, dar după aceea au început să sosească un 
număr tot mai mare de persoane de alte naţionalităţi!?. 

Lagărul de concentrare de la Ravensbruck a fost 
primul lagăr pentru femei; ulterior, au fost internate femei 
şi în alte lagăre, iar începând din 1943 au fost aduse 
deţinute de acolo pentru a lucra în anexele exterioare ale 
lagărului de la Dachau: comandouri de femei. 

În cursul ultimelor zile de existenţă a lagărului, câteva 
sute de evreice care rătăciseră prin împrejurimi au ajuns la 
lagăr complet epuizate şi mai multe din ele au murit 
acolo”. 

Au fost aduse femei în lagăr pentru a fi executate 
acolo din ordinul Gestapoului, dar fără a fi înmatriculate. In 


12 Vezi anexa 5, repartiția pe naţionalităţi la 26 aprilie 1945. 


15 Neuhăusler. „Wie war das in Dachau?”, p. 22. 


sfârşit, câteva femei au stat numai un timp în lagăr fiind 
înregistrate, însă era vorba de cazuri particulare!. 

Toate vârstele erau reprezentate, de la copilul sub 10 
ani până la bătrânul octogenar. Convoaie de copii, mai 
ales evrei, au fost duşi după o scurtă detenţiune spre o 
destinaţie necunoscută, probabil într-un lagăr de 
exterminare'5. Au fost aduşi de asemenea copii ruşi, 
polonezi şi ţigani. 

Deţinuţii care nu mai erau tineri au fost numeroşi: o 
statistică întocmită de administraţia lagărului indică la 16 
februarie 1945: 2309 bărbaţi şi 44 femei între 50 şi 60 de 
ani, precum şi 545 de bărbaţi şi 12 femei de peste 60 de 
ani!6. 

La Dachau se întâlneau toate clasele sociale, toate 
profesiile, oameni de stat, înalte feţe bisericeşti, generali, 
magistrați, medici, însă marea masă o constituiau 
muncitorii. 

În acest mediu eterogen se făcea o diviziune pe 
categorii după natura „infracţiunii” care a prilejuit 
arestarea şi trimiterea în lagăr. lar această trimitere era 
hotărâtă într-un mod cu totul arbitrar, victimele neavând 
nici cea mai mică posibilitate de a se apăra. Dintre 


14 De exemplu, femeile din Sonderbau. O listă din februarie 1945 
menţionează două femei Bibe/forscher care erau ţinute în permanenţă 
la Kommandanturarrest (Bunker) şi făceau parte din categoria 
„Prominenten” (Doc. Institutul Slaski, Opole). 


15 În lucrarea citată de Neuhăusler este menţionat cazul a 80 de copii 
evrei de la 8 la 15 ani. Michelet descrie sosirea unui convoi de copii 
evrei din ţările baltice - letoni şi lituanieni - de la 5 la 12 ani, care, în 
număr de aproximativ 500, erau în trecere spre lagărul de la 
Auschwitz („Rue de la Liberte”, p. 106). 


16 Doc. Institutul Slaski, Opole. 


numeroasele categorii de deţinuţi, patru treceau pe primul 
plan: politicii, rasialii, criminalii şi asocialii. 

Politicii constituiau grupul cel mai numeros. 

În 1933 primii deţinuţi erau comunişti şi social- 
democrați germani care au făcut o opoziţie activă când 
naţional-socialiştii au venit la putere. Ei erau consideraţi 
adversari primejdioşi şi au rămas, de altfel, aşa tot timpul 
cât au fost deţinuţi la Dachau. 

Dar şi celelalte grupuri din opoziţie au fost urmărite cu 
înverşunare, de exemplu, conservatorii, monarhiştii etc. 
Ulterior au ajuns în lagăr oameni care se făcuseră vinovaţi 
de tot felul de încălcări ale legilor şi regulamentelor emise 
de regim, ca, de pildă, cei ce ascultau posturile străine de 
radio sau pur şi simplu au protestat contra unei autorităţi 
ori au vorbit de rău nazismul şi au fost denunţaţi. 

O dată cu izbucnirea războiului, numărul politicilor a 
crescut prin aducerea în lagăr a cetăţenilor arestaţi în 
teritoriile ocupate pentru faptul de a se fi opus ocupanților, 
iar printre aceştia trebuie menţionaţi în primul rând 
membrii organizaţiilor de rezistenţă care scăpaseră de 
condamnarea la moarte, oameni din toate clasele sociale 
şi de diferite tendinţe politice şi filozofice care au luptat 
împotriva invadatorului ţării lor. 

În Germania se organizau uneori „acţiuni” contra unor 
anumite categorii de persoane; aceste acţiuni aveau ca 
urmare sosiri importante de politici. Aşa s-a întâmplat mai 
ales după atentatul contra lui Hitler de la 20 iulie 1944, 
când s-a declanşat acţiunea „Gewitter” (furtună). 

Însă transporturile venite din teritoriile ocupate 
cuprindeau şi oameni arestaţi ca ostatici, iar la sfârşit 
persoane prinse în cursul unor razii, printre care erau şi 
unii indivizi care nu aveau nimic comun cu politica, ca, de 
pildă, speculanţii la bursa neagră. 


În sfârşit se aflau reuniți în categoria politicilor, laolaltă 
cu adevărații adversari ai regimului, germani sau străini, şi 
oameni arestaţi pentru cele mai diferite motive, pe care 
nimic nu-i îndreptăţea să fie consideraţi „luptători din 
rezistenţă”. 

Dintre politici trebuie menţionată aparte categoria NN 
(prescurtare a cuvintelor Nacht und Nebel (Noapte şi 
ceață)”, arestaţi pe baza decretului din 7 decembrie 1941. 
Mareşalul Keitel justifica această măsură prin „creşterea, 
după începerea campaniei din Rusia, a numărului de 
atacuri săvârşite de către comunişti şi alte elemente ostile 
Germaniei”. Era necesar din acest moment „să fie folosite 
metode de reeducare şi să se ia măsuri mai dure”. 
Persoanele care nu fuseseră judecate, dar pe care SS-iştii 
le considerau pasibile de pedeapsa cu moartea erau 
trimise în lagărele de concentrare din Germania şi supuşi 
unui regim deosebit de sever. 

Orice corespondenţă le era interzisă. Era o adevărată 
dispariţie „în noapte şi ceaţă”. Adesea aceşti deţinuţi NN 
erau transferați în alte lagăre şi lichidaţi. Majoritatea erau 
francezi, olandezi şi belgieni. Când lagărul de la Natzweiler 
a fost evacuat, francezii şi câţiva britanici care au sosit la 
Dachau erau din categoria NN. 

În grupul politicilor intrau, de asemenea, şi clericii, 
cărora le este consacrat un capitol aparte. 

A doua mare categorie o constituiau rasialii. 

Se ştie că nazismul i-a urmărit încă de la început pe 
nearieni cu ferocitate. Numeroşi evrei au fost deportaţi la 
Dachau începând din 1933, însă sosiri masive au avut loc 
în 1938 după faimoasa „Noapte de cristal” (Kristallnacht) 
din 9 noiembrie, acţiune căreia i-a servit ca pretext 


v În opera „Aurul Rinului” de Wagner, cu aceste cuvinte începe 
exorcismul prin care Alberich capătă puterea de a dispărea într-o 
coloană de pâclă. 


atentatul comis de un evreu contra unui ataşat al 
Ambasadei germane din Paris. Sinagogile au fost distruse, 
proprietăţile evreilor jefuite şi mii de persoane arestate. 

Câteva zile mai târziu, aproximativ 2000 de evrei au 
sosit la Dachau, printre ei fiind copii de 13 ani şi bătrâni de 
80 de ani şi mai mult. Numărul lor a crescut în zilele 
următoare, depăşind cifra de 13000 în decurs de 15 zile. In 
lunile următoare, majoritatea lor au fost eliberaţi, după ce 
au „donat” cea mai mare parte a bunurilor lor Reichului şi 
şi-au luat obligaţia să emigreze. 

Între timp, fiind maltrataţi sălbatic, peste 700 dintre ei 
au decedati. 

Evreii care n-au fost eliberaţi au fost ulterior trimişi în 
lagărele de exterminare din Răsărit. Mai târziu au fost 
readuşi aici mai multe mii pentru nevoile industriei: în 
momentul eliberării, ei erau în număr de aproximativ 
22000 în lagărul de la Dachau, mai ales în comandourile 
exterioare. 

Celălalt grup de rasia/i era cel al ţiganilor. S-a început 
arestarea lor în 1937, făcându-se în acelaşi timp o selecţie 
între triburi; două triburi mai importante trebuiau 
protejate, deoarece Himmler le considera de „pur tip indo- 
germanic”!?. 

Începând din 1942 au fost arestaţi toţi ţiganii care nu 
aparţineau acestor doua triburi, chiar şi cei care erau 
încorporaţi în armată, şi fură lichidaţi aproape toţi, mai 
ales la Auschwitz. Cele câteva sute de ţigani care fuseseră 
aduşi la Dachau au dispărut cu toţii: situaţia efectivelor din 
26 aprilie 1945 nu menţionează această categorie. 

A treia mare categorie de deţinuţi era aceea a 
criminalilor. 


18 Neuhăusler, op. cit., p. 25. 


19 Hoess. „Le Commandant d'Auschwitz parle”, p. 141. 


În statistici SS-iştii deosebeau două grupe: PSV şi BV, 
însă ele purtau aceleaşi insigne. 

PSV (Polizeiliche Sicherungsverwahrung) erau criminali 
care îşi ispăşiseră pedeapsa cu închisoarea uneori cu ani în 
urmă, dar erau consideraţi primejdioşi şi erau închişi în 
lagărul de concentrare ca măsură preventivă 
(vorbeugend). Justificarea oficială a acestei măsuri era că 
„exista pericolul ca aceste elemente să redevină culpabile 
profitând de camuflajul luminii şi să cauzeze prejudicii 
grave comunităţii populare, care duce o luptă aspră, fiind 
angajată în război”. 

În ce priveşte cealaltă categorie, BV (Befristete 
Vorbeugungshaft), ea era compusă din oameni care, în 
momentul când şi-au terminat executarea pedepsei, nu 
erau puşi în libertate, ci trimişi direct în lagăr. 

Această măsură era justificată în acelaşi mod ca şi 
pentru cei din categoria PSV. Adesea se dădea fără temei 
iniţialelor BV semnificaţia: Bervfsverbrecher (criminal de 
profesie). 

Este sigur că printre deţinuţii din aceste două categorii 
se găseau şi criminali adevăraţi, dintre care unii se 
făcuseră vinovaţi de cele mai odioase fapte şi se 
comportau ca atare şi faţa de tovarăşii lor. Dar printre ei 
erau şi oameni care, după ce şi-au ispăşit pedeapsa, ar fi 
fost apți să-şi reia locul în societate. 

La Dachau criminalii erau mult mai puţin numeroşi 
decât politicii. La 26 aprilie 1945 aceştia nu mai erau 
decât 759, un mare număr dintre ei fiind încorporaţi în 
formațiunile SS sau trimişi în alte lagăre. 

În sfârşit, al patrulea mare grup era cel al asocialilor, 
un grup extrem de pestrit, în care se aflau mai ales 
cerşetori, vânzători ambulanți, vagabonzi, muncitori care- 
şi părăsiseră locul de muncă sau care intraseră în conflict 
cu patronii lor. Erau consideraţi de asemenea asocia/i 


muncitorii care au voit pur şi simplu să-şi apere drepturile 
când nu au fost respectate promisiunile ce li s-au făcut. 

Se mai aflau în această categorie oameni care 
fuseseră victime ale unor denunţuri sau se făcuseră 
vinovaţi de abateri mărunte, ceea ce nu dădea câtuşi de 
puţin temei să fie consideraţi asoc/a/i. Ca şi în cazul 
criminalilor, era important să se facă deosebirea necesară, 
căci dacă unii asociali erau într-adevăr asociali, alţii se 
comportau ca nişte buni camarazi. 

Majoritatea asocialilor închişi la Dachau înainte de 
război au fost eliberaţi după o scurtă detenţiune. Spre 
sfârşitul existenţei lagărului dintre aceştia nu se mai 
găseau acolo mai mult de aproximativ o mie. 

In afară de cele patru mari grupuri despre care s-a 
vorbit, mai existau şi altele mai puţin numeroase şi care 
deci nu exercitau o prea mare influenţă asupra vieţii 
colectivului. 

Bibelforscher-ii (cercetători ai Bibliei) erau membrii 
unei secte religioase apărute în Statele Unite şi interzisă în 
Germania din 1933. 

Din 1937 a început arestarea acestor persoane, care 
nu recunoşteau autoritatea statului şi refuzau categoric să 
facă serviciul militar. 

Bibelforscher-ii formau un grup puţin numeros, dar 
original. 

Homosexualii erau în mod deosebit urmăriţi în 
Germania şi închişi în lagăre. Printre oamenii incluşi în 
această categorie se aflau şi unii care erau simple victime 
ale  denunţurilor unor persoane interesate să se 
debaraseze de ei. În general, aceşti nenorociţi nu 
supravieţuiau mult timp... 

In ţările ocupate, germanii îi urmăreau pe emigranții 
care părăsiseră Reichul pentru a scăpa de nazism, ca şi pe 


foştii /uptători ai brigăzilor internaționale din Spania. Un 
mare număr dintre ei au fost aduşi la Dachau. 

În rândurile Wehrmachtului avea loc o epurare 
continuă în urma căreia un anumit număr de militari erau 
trimişi în lagăr. Ei alcătuiau categoria SAW (Sonderaktion 
Wehrmacht). 

Aşa cum s-a arătat în primul capitol, unii deţinuţi erau 
ţinuţi în Ehrenbunker. Aceştia erau „Ehrenhăftlinge” 
(deţinuţii de onoare). Ei aveau o celulă individuală destul 
de confortabilă. Erau oameni politici germani şi străini, 
prelați şi aristocrați, faţă de care regimul ţinea totuşi să 
dea dovadă de o anumită consideraţie. 

La 4 februarie 1945 numărul lor se ridica la 22%. 

Un caz cu totul aparte era acela al lui Elser, autorul (?) 
atentatului contra lui Hitler de la 9 noiembrie 1939, care a 
ajuns în Ehrenbunker după ce a stat mulţi ani la 
Sachsenhausen, şi a dispărut în aprilie 1945, fiind foarte 
probabil executat. 

De altfel, persoanele pe care Gestapoul dorea să le 
facă dispărute erau închise câtva timp în Bunker fără a fi 
înmatriculate sau fiind înmatriculate sub un nume fals”. 


20 Lista întocmită la 4 februarie 1945 cuprinde numele a 22 de 
deportaţi ţinuţi în permanenţă la Kommanaanturarrest (şi în afară de 
acestea numele a două femei Bibe/forscher). Aceşti deţinuţi erau de 
diferite naţionalităţi. Printre ei se aflau monseniorul Neuhăusler şi 
pastorul Niemâller (germani) şi monseniorul Piguet (francez) (Doc. 
Institutul Slaski, Opole). 


2 „Zugangsbuch” indică, de pildă, în legătură cu cei sosiți în februarie 
1945 (listă nominală cu data naşterii) în dreptul numerelor 160924, 
160925 şi 160926 că primii doi, sosiți la 11 februarie, sunt respectiv 
un bărbat german şi o femeie franceză, iar al treilea este un englez 
sosit la 12 februarie. Aceşti deţinuţi par să fi făcut parte dintr-un 
transport venit din Salzburg. (Doc. I.T.S., Arolsen). 


Anumiți deţinuţi, deşi se aflau împreună cu ceilalţi în 
lagăr, se bucurau de un regim special??. 

În sfârşit, prizonieri de război ruşi şi de alte 
naţionalităţi au fost scoşi din lagărele obişnuite şi duşi, 
prin violarea tuturor legilor internaţionale, pe poligonul de 
tir din Hebertshausen, în apropiere de lagărul de la 
Dachau, pentru a fi executaţi acolo. Erau în primul rând 
ofiţeri, comisari politici şi evrei. 

La 26 aprilie 1945, cu trei zile înainte de sosirea 
americanilor, în lagărul de la Dachau existau peste 67000 
de deţinuţi, dintre care aproximativ 30000 se aflau chiar în 
incinta lagărului, iar 37000 în comandourile exterioare. 
Efectivele se mai modificau prin evacuarea a mii de 
deţinuţi şi prin sosirea altor mii?. 

Printre sutele de mii de persoane care au fost trimise 
la Dachau erau foarte multe, îndeosebi dintre cei arestaţi 
pentru „delicte politice”, care nu cunoşteau adevăratele 
motive pentru care au ajuns în lagăr. Decretul 
preşedintelui Reichului pentru protecţia poporului şi a 
statului din 28 februarie 1933 (Reichsgesetzblatt |, p. 83) 


22 |. Rovan (Paris) citează, de exemplu, pe francezul Ravoux (care a 
stat mult timp la Berlin în calitate de corespondent de presă). El purta 
pe braţ o brasardă violetă şi se bucura de anumite privilegii. În cursul 
iernii 1944-1945 mai mulţi deţinuţi „sus-puşi”, care au stat până 
atunci laolaltă cu ceilalţi prizonieri, au fost aduşi în Bunker, ca, de 
pildă, monseniorul Piguet, prinţul Xavier de Bourbon-Parma, generalul 
Delestraint. Pentru acesta din urmă mutarea în Bunker n-a fost decât 
o ultimă etapă înaintea execuţiei. 


23 Vezi anexele: 


5: repartiţia pe naţionalităţi la 26 aprilie 1945. 

6: situaţia la 26 aprilie 1945 (lagăr şi comandouri). 

7: repartiţia pe categorii la 26 aprilie 1945. 

8: situaţia efectivelor, exclusiv comandourile, la 28 aprilie 
1945. 


permitea punerea „în stare de arest pentru siguranţă” 
(Schutzhaft) a oricărui cetăţean „în interesul securităţii şi 
ordinii publice”. Notificarea era făcută celor interesaţi în 
termeni generali, ca, de exemplu: „bănuit de activitate 
ostilă faţă de stat” sau „există temeri că desfăşoară o 
activitate comunistă”. 

In practică, puterea de a ordona trimiterea cetăţenilor 
germani în lagăre era nelimitată: ministrul de interne Frick 
precizase într-un ordin din 25 ianuarie 1938 că Schutzhaft- 
ul putea fi „hotărât ca o măsură coercitivă a poliţiei 
secrete a statului împotriva tuturor acţiunilor ostile din 
partea persoanelor care, prin atitudinea lor, pun în pericol 
existenţa şi securitatea poporului şi statului”. Schutzhaft-ul 
a fost mai târziu extins în Reich şi în teritoriile anexate şi 
ocupate asupra tuturor categoriilor de persoane 
susceptibile a fi adversari ai naţional-socialismului. 

Spre deosebire de cei condamnaţi la pedeapsa cu 
închisoarea, cei care soseau la Dachau nu primeau nici o 
indicație cu privire la durata detențiunii: Gestapoul se 
mulțumea să declare persoanelor care veneau după 
informaţii sau deţinutului însuşi că eliberarea va avea loc 
„dacă se comportă bine”, subliniind prin aceasta că lagărul 
era o „instituţie de reeducare” şi nicidecum o închisoare. 

Această nesiguranţă în care erau ţinuţi oamenii era 
voită în scopul de a mări efectul de intimidare pe care-l 
aveau lagărele de concentrare asupra populaţiei. 

O ordonanţă a RSHA din 26 octombrie 1939% hotăra, 
într-adevăr, să nu se aducă la cunoştinţă durata 
detenţiunii: „In nici un caz, chiar dacă Reichsfuhrerul SS şi 
şeful poliţiei germane (sau şeful poliţiei de securitate şi al 


24 Vezi, cu titlu de exemplu, în anexa 9, ordinul de transferare la 
Dachau a deţinutului Baumann. 


25 1.M.T., XXVII, p. 325, doc. 1531 PS U.S.A. 248. 


serviciului securităţii) au fixat durata detenţiunii, aceasta 
nu poate fi menţionată. Pentru orice relaţii durata 
detenţiunii într-un lagăr de concentrare trebuie să fie 
întotdeauna «până la noi ordine». Dimpotrivă, nu este nici 
un inconvenient dacă în cazuri grave, printr-o propagandă 
şoptită cu abilitate la ureche, vom face să crească efectul 
de intimidare spunând că, după cum am aflat, avându-se 
în vedere gravitatea cazului, deţinutul nu va fi eliberat 
înainte de doi sau trei ani”. 

Înainte de război, în cursul primilor ani de existenţă a 
lagărului, e/iberările au fost destul de numeroase şi mai 
mulţi cetăţeni germani n-au stat decât câteva săptămâni 
la Dachau, în timp ce un mare număr de alţi deţinuţi au 
stat acolo 12 ani. La diferite ocazii erau puse în libertate 
grupuri mai mult sau mai puţin numeroase, în scop de 
propagandă. Astfel, Streicher, gauleiterul Franconiei, 
dispunea câteodată punerea în libertate de Crăciun a 
câtorva politici, care erau apoi în mod solemn „reprimiţi în 
comunitate”. 

Cea mai importantă acţiune de acest gen a avut loc în 
aprilie 1939 cu ocazia celei de-a 50-a aniversări a lui 
Hitler. 

În timpul războiului, eliberările individuale erau foarte 
rare şi nu-i priveau decât pe germani. Se făcea totuşi apel 
la deţinuţi să se angajeze în Wehrmacht şi în formaţiile SS 
şi, pentru a umple golurile, exigenţa deveni din ce în ce 
mai mică. 

La început politicii n-aveau acces la „onoarea de a 
purta armele”, însă în 1944 această interdicţie a fost 
ridicată. Încă din 1943 unii criminali au putut „să se 
reabiliteze” angajându-se în faimoasa  „Brigadă 
Dirlewanger”, însă un an mai târziu Dirlewanger îi făcu lui 
Himmler propunerea de a recruta politici din lagăre, iar 
sugestia sa a fost primită favorabil. La începutul lunii 


noiembrie 1944 fură eliberaţi la Dachau 194 de oameni 
voluntari pentru brigadă?. 

Îi aştepta o aventură extraordinară. Echipaţi cu 
uniforme vechi, fără insigne, ei n-au primit arme, ci un 
livret de militar din formațiunile SS şi situaţia lor a fost 
bine lămurită când comandantul lagărului le rosti un 
discurs pe terenul de apel, în care îi prevenea că orice 
încercare de fugă va fi pedepsită cu moartea. La 19 
noiembrie ei au luat contact la Cracovia cu mediul special 
pe care-l constituia trupa lui Dirlewanger, o adunătură de 
răufăcători încadrată cu ofiţeri degradaţi. După o instrucţie 
sumară, oamenii de la Dachau reuniți în compania 10 
(batalionul 3 din Regimentul 2) au fost trimişi la începutul 
lui decembrie să lupte contra partizanilor şi au izbutit în 
cele din urmă, după peripeții dramatice, să se predea 
ruşilor pe la jumătatea lunii decembrie. 

În cursul ultimelor săptămâni de existenţă a lagărului 
au mai fost eliberaţi un anumit număr de preoţi, în urma 
unor tratative politice de ultimă oră”. 

Pentru a putea şti imediat cu ce gen de deţinut aveau 
de-a face şi a putea stabili adevărata sa identitate, SS-iştii 
au inventat semnele distinctive. 

La început se desenau pe mânecile hainei şi pe 
pantaloni nişte inele colorate. 

În regimul definitiv semnul de bază era format dintr-un 
triunghi colorat cu inițiala care indica naționalitatea şi cu 
numărul  deţinutului. Suprapunerea de triunghiuri şi 
adăugarea altor semne, cum ar fi o liniuţă sau un punct, 
permiteau să se distingă „subcategoriile”. Un mare număr 


26 Lista din 8 noiembrie 1944 cuprinde 194 de nume şi alte două 
adăugate la 28 noiembrie (Institutul Slaski). 


2” Vezi capitolul al XI-lea. 


de combinaţii erau posibile pentru a deosebi cazurile 
particulare, puţin numeroase. 

Triunghiul şi numărul erau cusute pe partea stângă a 
hainei, în dreptul inimii şi pe cracul drept al pantalonilor la 
nivelul coapsei. 

Anumiți deţinuţi, cum erau cei din Ehrenbunker, 
purtau o brasardă pe braţ; purtau brasardă şi cei care 
îndeplineau anumite funcţii, ca, de pildă, „Blockălteste”, 
„Capo” etc.2%. 

În documentele administrative se foloseau prescurtări 
oficiale care indicau categoria şi naționalitatea deţinutului. 

Numărul total al deținuților care au stat în lagărul de la 
Dachau în timpul celor doisprezece ani ai existenţei sale 
nu poate fi determinat decât aproximativ din cauza lipsei 
unor documente oficiale complete, mai ales pentru 
perioada de început. 

Documentele care n-au fost distruse sau ridicate de 
către SS-işti, ca şi notele păstrate de către secretari, 
permit totuşi să se facă o apreciere satisfăcătoare. 

De la începutul funcţionării lagărului, în martie 1933, 
până la 1 aprilie 1940, s-au dat numere de la 1 la 37575. 
La această dată s-a hotărât renumerotarea deţinuţilor şi s- 
au dat numere de la 1 la 2829; apoi s-a continuat 
numerotarea curentă a celor noi, ajungându-se în 
momentul eliberării la un număr foarte apropiat de 
162000. 

De altfel, trebuie să se ţină seama de următoarele 
consideraţii. 

În numerotarea iniţială numerele deţinuţilor decedați 
sau eliberaţi erau atribuite altora noi sosiți: au trecut deci 
prin lagăr între 1933 şi 1 aprilie 1940 un număr de deţinuţi 
superior cifrei de 37575%. 


28 Vezi în anexa 10 principalele semne distinctive. 


Mii de deţinuţi aduşi la Dachau între anii 1933 şi 1945 
n-au fost înmatriculaţi acolo; aceştia au fost mai ales evrei 
în 1938-1939, prizonieri de război ce urmau a fi executaţi, 
persoane aduse din alte lagăre şi sosite aici în ultimele zile 
şi, în sfârşit, persoane care au fost numai în tranzit prin 
lagăr sau care au fost omorâte acolo în secret. 

Trebuie remarcat, pe de altă parte, că unii deţinuţi au 
revenit la Dachau după ce au stat în alte lagăre şi că ei au 
căpătat deci două numere diferite. 

Ţinând cont de aceste consideraţii şi de datele certe 
ce au putut fi adunate, se pare că e posibil să se afirme că 
numărul total al persoanelor care au trecut prin lagărul de 
la Dachau întrece cu mult cifra de 200000. După 
Goldschmitt, numărul lor ar fi de aproximativ 228300%. 


3. Comandamentul şi administraţia 
lagărului. 


Marele stăpân al lagărelor de concentrare era Heinrich 
Himmler. Cele două instrumente puternice ale politicii 
interne îi erau subordonate: poliția cu toate ramificaţiile 
sale şi SS-ul. 

În timp ce Gestapoul aproviziona lagărele cu deţinuţi, 
SS-ul avea în sarcină supravegherea şi exploatarea lor 
intensivă. 

Administraţia superioară a lagărelor de concentrare, 
care nu făcea altceva decât să se extindă, va fi aici doar 
menţionată. 

Inspecţia lagărelor de concentrare, înfiinţată în 1934, a 
fost subordonată până în 1942 SS-Hauptamtului (Oficiul 


2? Neuhăusler, op. cit., p. 23. 


3% Vezi anexa 11, numărul deţinuţilor din lagărul de la Dachau; 
Goldschmitt. „Elsässer und Lothringer in Dachau”, 1, p. 16. 


superior al SS-ului). Începând de atunci ea trecu sub 
ordinea SS-WVHA (Wirtschaftsverwaltungshauptamt, 
Oficiul superior al administraţiei economice), al cărui şef 
era Gruppenfuhrerul SS Oswald Pohl. 

Cinci Amtsgruppen îşi repartizau sarcinile WVHA-ului. 

Primele două, A şi B, se ocupau de tot ce privea 
nevoile trupelor SS, a treia, C, de sub conducerea 
inginerului Kammler, se ocupa de problemele referitoare la 
construcţiile pentru SS-işti. Grupa W (Wirtschaft), pe care 
o conducea Pohl personal, se ocupa de întreprinderile 
economice ale SS-ului şi se subimpărţea într-o serie de 
oficii specializate: oficiul pentru întreprinderi industriale, 
oficiul pentru exploatări agricole şi forestiere etc. 

Amtsgruppe D, care se ocupa exclusiv cu tot ce se 
referea la lagărele de concentrare, era împărţită în patru 
oficii (Aemter), organizate la rândul lor pe secţii!. 

Anumite probleme în legătură cu lagărele necesitau 
colaborarea altor Amtsgruppen, de pildă grupele C şi W, 
dar, cu toate acestea, grupa D se bucura de o largă 
autonomie, cu atât mai mult cu cât birourile sale se aflau 
la Oranienburg, aproape de lagărul de la Sachsenhausen, 
în timp ce celelalte grupe se aflau la Berlin. 

Himmler se interesa foarte mult de lagărele de 
concentrare şi le vizita des, mai ales pe cel de la Dachau, 
care a slujit ca model pentru o serie de alte stabilimente 
de acest gen. El considera aceste ocne ale lagărelor drept 
câmpuri de experienţă pentru sprijinirea teoriilor sale 
rasiale şi pseudoştiinţifice şi încuraja toate iniţiativele 
„savanţilor” nazişti, care tindeau să folosească deţinuţii 
pentru a face să progreseze „ştiinţa”, fără cea mai mică 
grijă pentru viaţa acestor „fiinţe inferioare”. 

Dar Himmler mai avea multe alte funcţii în afară de 
aceea de şef suprem al SS-ului şi al poliţiei. În 1944, în 


31 Organizarea detaliata a grupei D, vezi anexa 12. 


culmea puterii sale, el era şi ministru de interne, iar după 
atentatul din iulie împotriva lui Hitler deveni comandant- 
şef al armatei de rezervă şi chiar comandant al unui grup 
de armate operaţional. 

WVHA era o organizaţie uriaşă, în care erau ocupați în 
1944 aproximativ 1700 de oameni. Acolo lucrau „contabilii 
morţii”, care deplasau mii şi mii de deţinuţi dintr-un lagăr 
în altul, dintr-o uzină în alta şi, de asemenea, spre 
camerele de gazare. Pentru aceşti oameni o viaţă de om 
nu avea nici o valoare. 

De la începutul războiului, WVHA puse totul în mişcare 
pentru a exploata la maximum capacitatea de lucru a 
deţinuţilor, iar Pohl consacra acestui scop toate eforturile 
sale. Când în cursul procesului său, în 1947, un judecător îi 
puse întrebarea: „Eu numesc aceasta sclavie; ce aveţi de 
răspuns la aceasta?”, el răspunse: „Da, puteţi folosi acest 
cuvânt: eu nu puteam să schimb cu nimic această 
situaţie”. El nu ignora nimic din ceea ce se petrecea în 
lagăre şi a recunoscut îndeosebi că a asistat la Dachau, 
împreună cu Himmler, la o experienţă efectuată asupra 
unor deţinuţi în camera de joasă presiune. 

Condamnat la moarte la 3 noiembrie 1947, el a fost 
spânzurat la 6 iunie 1951. 

Amtsgruppe D intervenea în tot ce privea conducerea 
şi administraţia fiecărui lagăr în parte. De acolo porneau 
instrucţiunile generale privitoare la toate domeniile, la 
disciplină, hrană, cazare, transporturi, punerea la muncă 
etc. Rezulta o  scriptologie formidabilă: totul era 
reglementat cu grijă şi existau instrucţiuni până şi pentru 
chestiunile cele mai mărunte. Fiecare comandant de lagăr 
avea felul său propriu de a le interpreta. Esenţialul era să 
poată afirma oricând, bazat pe documente, că totul este în 
ordine, „Alles in Ordnung”. 


Comandamentul şi administrația lagărului absorbeau 
un personal numeros. Pe măsura creşterii numărului 
lagărelor, a efectivelor acestora şi a  înmulţirii 
comandourilor de muncă, volumul sarcinilor administrative 
se umfla în proporţii enorme. 

Nedorind să ducă ei înşişi această muncă, SS-iştii au 
pus chiar de la început, în mod treptat, la efectuarea ei un 
număr crescând de deţinuţi. Ei ar fi fost, de altfel, 
incapabili să o îndeplinească singuri - chiar şi numai din 
cauza problemei limbilor şi a dificultății de a determina 
aptitudinile necesare în vederea obţinerii unui randament 
satisfăcător. 

Astfel se constitui o administrație formată din deținuți, 
care, bineînţeles, rămânea subordonată şefilor SS din 
diferitele domenii. Această administraţie căpătă o 
importanţă considerabilă pentru viaţa comunităţii şi în 
anumite circumstanţe ea se dovedi hotărâtoare pentru 
indivizi şi chiar pentru grupuri întregi. 

Într-adevăr, SS-iştii nu se mulţumeau numai să 
exploateze aptitudinile anumitor deţinuţi pentru sarcini 
administrative. Învestindu-i cu o anumită autoritate asupra 
tovarăşilor lor, ei urmăreau să le câştige colaborarea 
pentru a contracara mişcările de solidaritate, pentru a crea 
în lagăr un climat de nesiguranţă prin spionaj şi delaţiune, 
pentru a favoriza antagonismele naţionale, politice, 
ideologice şi sociale potrivit formulei binecunoscute 
„divide et impera”. 

Pentru atingerea acestui obiectiv ei îşi asigurau 
cooperarea deţinuţilor celor mai indicaţi pentru acest gen 
de activitate, adică a criminalilor. Printre politici au fost 
foarte puţini aceia care s-au pretat să exploateze funcţia 
cu care erau însărcinaţi în detrimentul tovarăşilor lor. 
Dimpotrivă, cei mai mulţi s-au achitat cu curaj de sarcinile 
lor. Dar ei au trebuit să ducă o luptă periculoasă şi 


neîntreruptă pentru a-şi păstra predominanţa în funcţiile 
cele mai importante pentru viaţa comunităţii. 

La Dachau, din fericire, politicii au fost cei care au 
izbutit să-şi păstreze puterea în rândurile deţinuţilor care 
lucrau în administraţie. 

Administrația lagărului era organizată pe secţii. 
Organul superior era Kommandantur, în frunte cu 
comandantul lagărului, un ofiţer SS având în general 
gradul corespunzător celui de locotenent-colonel sau de 
maior, secondat de un stat-major, al cărui şef era 
Adjutantul. 

Comandatura asigura conducerea superioară a 
lagărului în cadrul ordinelor şi directivelor direcţiei centrale 
a lagărelor de concentrare. 

Existau subsecţii care se ocupau de probleme în 
legătură cu personalul, cu transporturile, comunicațiile 
(telefon, radio, teleimprimator), cu munca deţinuţilor, cu 
sancţiunile disciplinare etc. Această secţie se ocupa de 
asemenea şi de problemele ideologice (difuzarea 
principiilor  naţional-socialiste) şi de contraspionaj 
(Abwehr). 

Secţia politică (Politische Abteilung) era extrem de 
importantă, căci ea se ocupa de tot ceea ce privea soarta 
deţinuţilor. Ea avea sarcina aducerii la îndeplinire mai ales 
a ordinelor de execuţie sau de „lichidare secretă” venite 
de la autoritatea superioară sau le ordona chiar ea. 

Această secție căuta să descopere activităţile 
clandestine, cum ar fi adunările cu caracter politic, 
formarea nucleelor de rezistenţă, planurile de evadare şi 
încercările de a lua contact cu exteriorul. În acest scop, ea 
recruta iscoade pe care le recompensa prin acordarea 
unor avantaje. 

În mod normal sub ordinele comandantului, secţia 
politică era de fapt o secţie a Gestapoului care 


supraveghea nu numai comportarea deţinuţilor, dar şi pe 
aceea a personalului SS. Raporturile dintre această secţie 
şi celelalte servicii erau adesea încordate: o neîncredere 
justificată domnea între aceşti „camarazi”. 

Secţia politică, condusă de un Kriminalsekretăr, avea 
mai multe subsecţii care se ocupau fiecare de câte un 
aspect particular din viaţa deţinuţilor. O documentare 
considerabilă era ţinută acolo la zi, îndeosebi existau 
dosare pentru fiecare individ care conţineau toate 
informaţiile cu privire la el: biografia, motivul arestării, 
categoria, măsuri disciplinare etc. În această secţie se 
discutau diversele probleme privitoare la deţinuţi, cum ar 
fi eliberările, încorporarea în Wehrmacht sau în formaţiile 
SS, intervenţiile în favoarea lor, măsurile speciale care 
trebuiau luate împotriva unora dintre ei. Fiecare subsecţie 
era condusă de un gradat SS, căruia îi erau subordonați 
secretari şi interpreţi aleşi din rândurile deţinuţilor. 

Erau rezervate unele localuri pentru comisii ale 
Gestapoului, care se instalau temporar în lagăr pentru a 
efectua anchete. Aşa s-a întâmplat în primăvara lui 1944, 
când un grup de şase agenţi, printre care două femei, s-a 
ocupat timp de două luni cu luarea de interogatorii însoţite 
de torturi unui mare număr de ofiţeri ruşi prizonieri, care 
au fost apoi executaţi. 

Incepând din 1944 de la Paşti, hitleriştii au organizat 
dispariţia unei mari cantităţi de documente, mai ales date 
privind decesele, măsurile disciplinare, execuțiile. La 
eliberare nu mai existau, în general, în dosarele 
individuale, epurate, decât datele privind identitatea. 

O altă secţie (Schutzhaftlager) reglementa în mod 
concret toată viaţa din lagăr. În fruntea ei se aflau ofiţeri 
SS, Schutzhaftlagerfuhreri, sau mai simplu Lagerfuhreri, 
adesea în număr de trei, fiind de serviciu alternativ. Între 
ei era stabilită o ierarhie (erster, zweiter, dritter 


Lagerführer); ei aveau de altfel grade diferite, 
corespunzând celor de la sublocotenent la căpitan. 

Lagerfuhrerul era răspunzător de tot ce se petrecea în 
lagăr: situaţia efectivelor, ordinea, pedepsele, activităţile 
zilnice. 

În mod practic stăpân absolut, îi era permis să 
decreteze orice măsuri pe care le considera oportune. 

El avea în subordinea sa un Rapportfiihrer, având 
gradul corespunzător celui de plutonier major, care 
prezenta raportul zilnic al efectivelor şi controla 
executarea dispoziţiilor Schutzhaftlagerfuhrerului. 

După  Rapportfuhreri veneau şefii de bloc, 
Blockfuhrerii. Aceste grade inferioare erau selecţionate în 
funcţie de aptitudinea lor de a-i trata cu duritate pe 
deţinuţi, şi ei se dovedeau la înălţimea acestor sarcini. 

Serviciul muncii era condus de câtre un 
Arbeitseinsatzfuhrer inferior, secondat de un 
Arbeitsdienstfuhrer. Gradaţii SS care comandau diferitele 
comandouri de muncă îi erau subordonați. 

O funcţie care inspira deosebit de mult teama era 
aceea a Vernehmungsfuhrerului, care lucra în colaborare 
cu secţia politică, conducea anchetele şi se servea în acest 
scop de spioni recrutaţi printre deţinuţi. El era adesea cel 
care dispunea pedepsele şi execuțiile. 

O secţie se ocupa de administraţia propriu-zisă 
(Verwaltung), adică de toate chestiunile privitoare la 
hrană, locuinţă, îmbrăcăminte, finanţe etc. 

Secţia serviciului sănătății şi igienei ieşea, în principiu, 
de sub autoritatea  Lagerfuhrerului. Era domeniul 
medicului-şef SS, asistat de medici SS, de dentişti, 
farmacişti şi infirmieri SS (SDG, Sanitătsdienstgrade). 
Revier-ul, infirmeria, secretarii şi infirmierii deţinuţi jucau 
un rol important mai ales în perioada când nu erau încă 
autorizaţi să lucreze acolo medici deţinuţi. 


La început, în 1933, deţinuţii erau repartizaţi 
milităreşte pe companii de 270 de oameni, fiecare 
companie având 5 „Korporalschaften” de câte 54 de 
oameni, număr care constituia efectivul unei camere:?. 

În fruntea fiecărui „Korporalschaft” se afla un deţinut 
care răspundea de ordine, de adunările pentru apel şi 
pentru muncă, de distribuţia hranei etc. Fiecare companie 
era condusă de către un deţinut denumit Feldwebel, 
răspunzător faţă de Kompaniefuhrer. 

Mai erau atribuite prizonierilor şi alte funcţii, ca, de 
pildă, cea de Arbeitsfeldwebel, pentru formarea echipelor 
de muncă sau de Sanitătsfeldwebel, pentru serviciul 
sănătății. 

Aceste denumiri militare au dispărut odata cu crearea 
noului lagăr. 

În 1940 a fost înființată funcția de Lagerälteste 
(decanul lagărului), care nu era în mod obligatoriu 
atribuită deținutului celui mai în vârstă sau celui mai vechi, 
ci unui om care se afla în lagăr de mult timp, era 
binecunoscut de tovarăşii săi şi perfect la curent cu toate 
aspectele vieţii din lagăr. În anumite perioade se ajungea 
până la trei oameni care deţineau aceste funcţii (erster, 
zweiter, dritter Lagerâălteste). 

În fiecare bloc era un Blockälteste şi, de asemenea, în 
fiecare Stube un Stubenălteste. 

Decanul lagărului era agentul de legătură între 
autorităţile SS, Lagerführer în special, şi colectivul de 
deţinuţi, cărora el le comunica ordinele şi instrucţiunile 
prin intermediul decanilor de bloc şi de cameră; el 
supunea propunerile acestora autorităţilor. 

Un deţinut era desemnat pentru a îndeplini funcţia de 
Lagerkapo”. 


32? E. von Aretin. „Krone und Ketien”, p. 280. 


El se ocupa de întreţinerea generală a lagărului, de 
reparaţiile care trebuiau efectuate în blocuri, de curăţenia 
aleilor etc., ţinea inventarul materialului şi instrumentelor. 

Decanul lagărului şi Lagerkapo se ocupau, împreună 
cu decanii de bloc, de ocuparea locuinţelor, de alegerea 
locurilor pentru apeluri şi a traseului ce trebuia urmat 
pentru a ajunge acolo şi pentru reîntoarcere. În fiecare zi 
se puneau o mulţime de probleme, a căror rezolvare, la 
intervenţia decanului de lagăr, putea căpăta o foarte mare 
importanţă pentru masa deţinuţilor. 

In fiecare cameră era organizat un Stubendienst, a 
cărui activitate consta în curăţenia localurilor şi 
distribuirea hranei. 

La fiecare bloc era un bărbier şi un cantinier (acesta 
din urmă a avut o existenţă foarte efemeră). 

Una din cele mai importante funcţii era aceea de 
secretar al lagarului, Lagerschreiber. În biroul său erau 
centralizate toate datele cu privire la deţinuţii din lagăr şi 
din comandourile exterioare. 

Toată această activitate servea la stabilirea situaţiilor 
zilnice; acestea trebuiau, evident, să fie riguros exacte în 
vederea apelurilor. Orice modificare a situaţiei unui deţinut 
trebuia imediat înregistrată la secretariat, care era astfel 
în măsură să stabilească cu precizie în orice moment unde 
se află omul. Era deci necesar să se ţină la zi o evidenţă 
precisă cu privire la sosiri şi plecări, la transporturile spre 
alte lagăre şi la  detaşamentele din numeroasele 
comandouri, la decese, la trimiterile la Revier, la evadări 
etc. Toate aceste date parveneau la secretariat prin 
intermediul autorităţilor SS, cu care se ţinea contact în 
permanenţă (printre altele cu secţia politică), prin 


33 Cuvântul „Kapo” sau „capo” vine probabil din italiană (capo) sau din 
franceză (caporal). 


secretarii de bloc şi ai Revier-ului. Aceştia din urmă aveau 
multă bătaie de cap pentru a putea ţine evidenţele la zi. 

Lagerschreiberul era ajutat de mai mulţi deţinuţi 
secretari, interpreți şi  „curieri” (aceştia duceau 
documentele la Rapportfuhrer sau la decanii de bloc şi la 
infirmerie). 

Serviciul muncii era format din deţinuţi şi lucra sub 
controlul SS-iştilor. Acest birou organiza comandourile de 
lucru cerute de SS şi transporturile spre alte lagăre. Era, 
evident, important pentru deţinuţi să aibă în acest serviciu 
oameni curajoşi şi abili, capabili în anumite împrejurări să 
ia iniţiative curajoase. Viaţa multor deţinuţi a fost salvată 
datorită lor. 

In fruntea fiecărei echipe de lucru, în lagăr sau în 
comandourile exterioare, se afla un deţinut, Kapo, asistat 
în unele cazuri de Vorarbeiter. Aceştia erau un fel de 
contramaiştri care supravegheau lucrul şi erau 
răspunzători faţă de Kommanaofuhrer sau de şeful 
serviciului pentru care lucra echipa. Pentru unele echipe 
mai era desemnat un Oberkapo, care avea mai mulţi kapo 
sub ordinele sale. 

Există un mare număr de kapo în serviciile generale, 
bucătării, infirmerie, dezinfecţie, crematoriu etc. şi toţi 
aceşti oameni trebuiau să ţină la zi situaţia echipei lor, 
situaţie care varia adesea. 

SS-iştii dădeau adesea dispoziţii administrative prin 
deţinuţi şi le aduceau în permanenţă modificări în scopul, 
credeau ei, de a le simplifica, dar în felul acesta creau tot 
felul de complicaţii. Ei organizau, până şi în ultimele luni 
de existenţă a lagărului, „cursuri” pentru „funcţionari” în 
scopul, de pildă, de a stabili cu mai multă uşurinţă şi 
precizie diferitele situaţii ale efectivelor. Trebuiau ţinute la 
zi o serie de documente: evidenţa oamenilor de la 
infirmerie, a celor ce rămâneau în pat pentru odihnă 


(Bettruhe), a celor scutiţi de muncă (Schonung), a celor 
care luau masa la regim (Diät, Breikost), a celor care erau 
la muncă (echipe de zi şi de noapte), la carceră etc. Toate 
aceste documente trebuiau întocmite în acelaşi fel în 
fiecare bloc, însă această cerinţă n-a putut fi, evident, 
niciodată îndeplinită. 

Totul, absolut totul era reglementat. Era prevăzut în 
cele mai mici amănunte modul cum deţinutul trebuia să se 
prezinte la interogatoriu, la medic, la poştă etc., cum să 
meargă, cum să salute. In fiecare caz era dator să se 
conformeze unor reguli speciale. 

Administraţia lagărului folosea sute de formulare, dar 
un mare număr din rubricile lor nu erau completate. Un şef 
de comando undeva în Bavaria sau în Austria arăta în mod 
amănunţit într-un raport trimis către lagăr cum un deţinut 
s-a rănit căzând dintr-un camion, în timp ce peste tot zeci 
de tovarăşi de-ai săi mureau sub lovituri sau sleiţi de 
muncă... 

Maşina administrativă a funcţionat până la capăt şi 
mai există documente întocmite de birocraţi conştiincioşi 
în aprilie 1945 în legătură cu diferite probleme care în acel 
moment nu mai puteau avea, de bună seamă, nici cea mai 
mică importanţă“. 

În realitate, în ultimele luni, administraţia lagărului era 
literalmente paralizată, iar  SS-iştii, copleşiţi, dar 
secretariatele conduse de deţinuţi îşi continuară, de bine, 
de rău, activitatea, spre binele masei deţinuţilor, făcând 
tot ce le stătea în putinţă pentru a asigura supraviețuirea 
acestora. 


34 De pildă, o notă din 2 aprilie 1945 indicând numele a 154 de deţinuţi 
pentru care se cerea autorizaţia de a li se acorda prime de producţie 
de 4, 3, 2 şi 1 mărci, însumând un total de 329 de mărci (Institutul 
Slaski, Opole). 


Paza deținuților era asigurată la început prin poliţişti 
bavarezi (Bayerische Landespolizei), cărora le erau ataşaţi 
SS-işti cu titlu de poliţişti auxiliari (Hilfspolizei). Puțin timp 
după ce Eicke a preluat conducerea lagărului, poliţiştii au 
fost înlocuiţi cu SS-işti, care de atunci şi-au exercitat 
autoritatea până în ultimele zile ale lagărului. În 1934, 
când a devenit inspectorul lagărelor, Eicke a constituit 
unităţi speciale pentru paza lor; mai întâi el recrută SS-işti 
dintre tinerii care nu făcuseră încă armata şi dintre cei 
care-şi îndepliniseră stagiul militar. Serviciul în lagăre nu 
era considerat serviciu militar, dar situaţia se schimbă 
când au fost constituite unităţi omogene, 
„Totenkopfverbânde”, care erau formaţiuni SS înarmate, 
instruite milităreşte, dar subordonate Reichsfuhrerului SS 
Himmler. 

In 1936 nu existau mai mult de 80 până la 90 de 
oameni de pază la Dachau; în 1937 numărul lor s-a ridicat 
la 120. În 1939 detaşamentul de pază cuprindea 13 ofiţeri 
(führer), 177 subofiţeri şi un număr nedeterminat de 
soldaţi SS35. 

Când în 1938 a fost înfiinţată formațiunea SS 
„Totenkopf”, ea absorbi o mare parte din membrii 
detaşamentelor de pază. 

SS-iştii care erau aleşi pentru serviciul în lagăre de 
concentrare primeau o „instrucţie” specială. Începând din 
1943, cei mai tineri au fost treptat trimişi pe front sau în 
teritoriile ocupate pentru a lupta acolo împotriva 
partizanilor, fiind înlocuiţi cu oameni din Wehrmacht inapţi 
pentru front. 

Unii dintre aceştia au cooperat pe ascuns cu deţinuţii, 
furnizându-le chiar informaţii importante. 


55 Studiu întocmit de „Institut fur Zeitgeschichte”, Munchen, 1964, 
nepublicat. 


Personalul SS folosit în diversele servicii ale lagărului, 
comandantul, administraţia şi paza, se compunea la 23 
aprilie 1945, cu 6 zile înainte de eliberaress, din: 

a)  Kommandantur-Stab (comandant şi personal 
administrativ) 

Fuhrer (ofiţeri) 33 
Unterfuhrer (grade inferioare) 187 
Männer (soldaţi) 25 


Total: 245 
b) SS-Sturmbann (unitate de pază) 
Fuhrer 8 
Unterfuhrer 811 
Männer 2789 
Total: 3608 


4. Mentalitatea SS-iştilor. 


În diferite cuvântări, Himmler a explicat SS-iştilor săi 
ce aşteaptă de la ei în vederea atingerii obiectivelor 
naţional-socialismului. E interesant de citit câteva extrase 
din aceste cuvântări pentru a înţelege mai bine 
mentalitatea, comportamentul acestei „elite” mai ales în 
lagărele de concentrare. 

În discursul său din ianuarie 1937 consacrat 
perfecţionării învăţământului politic al Wehrmachtului, 
Reichsfuhrerul SS expunea problema lagărelor de 
concentrare. În această epocă, spune el, există deja mai 
multe lagăre bine populate şi li se vor adăuga şi altele 
pentru a închide pe comunişti, pe criminali şi pe „rasialii 
inferiori”. Internaţii sunt supuşi unei discipline strict 
materiale, întrucât în cazul lor, ţinând seama de faptul că 


36 Carnetul personal al SS-Sturmbannfuhrerului Weiter, comandantul 
lagărului (Institutul Slaski, Opole). 


au un suflet „de sclav”, învăţământul doctrinal este fără 
obiect. 

Vorbind despre SS-iştii special afectaţi pentru paza 
lagărelor, Himmler declară: „Vreau să vă vorbesc acum cu 
privire la membrii unităţilor Totenkopfverbânde din 
lagărele de concentrare. Avem în Germania următoarele 
lagăre (şi vom avea şi mai multe): Dachau, 
Sachsenhausen, Lichtenburg, Sachsenburg şi alte câteva 
mai mici. Numărul internaţilor este de 8000. Vreau să vă 
explic de ce avem atâţia şi de ce vom avea şi mai mulţi. 

Partidul comunist este bine organizat. O parte dintre 
membrii lui sunt în străinătate, iar ceilalţi au fost arestaţi. 
Aceştia se află în lagărele de concentrare, căci masa 
muncitorilor este susceptibilă de a sprijini partidul nostru 
în măsura în care reprezentanţii altor ideologii nu-i învaţă 
alte idei. Este evident că acela care a fost ani de zile 
comunist are o înclinare pentru această doctrină. O parte 
dintre comunişti au plecat în Rusia; aceştia au urmat acolo 
cursuri speciale în vederea unei noi tactici: ei au obţinut 
paşapoarte perfect falsificate direct de la Polizeipräsidium. 
După aceea au revenit în Germania şi s-au stabilit în locuri 
unde nu erau cunoscuţi şi a fost foarte greu să fie 
descoperiţi. Când am luat comanda Gestapoului, în 1934, 
n-am mai publicat nimic despre partidul comunist ilegal, 
căci, după părerea mea, acţiunea poliţiei trebuie să se 
desfăşoare în secret. In 1936 noi am lichidat de două ori 
conducerea Partidului Comunist German şi dumneavoastră 
n-aţi aflat din ziare nimic despre aceasta. 

Suntem înconjurați de ţări care permit activitatea 
comunistă. Noi suntem în inima drumurilor lor, ceea ce 
face situaţia noastră foarte dificilă. Aceasta este cauza 
pentru care, de acord cu fuhrerul, am reînceput să-i 
internez pe comunişti, pentru a avea linişte, şi vom mări 


încă numărul lor, spre a face imposibilă, prin lipsă de 
oameni, crearea unei organizaţii ilegale. 

Fiţi convinşi în primul rând că în lagăre nimeni nu este 
internat degeaba; cei internaţi fac parte din drojdia 
societăţii, sunt criminali, fiinţe anormale. Nu există o 
dovadă mai vie a realităţilor legilor ereditare şi rasiale 
decât un lagăr de concentrare. Găsim acolo hidrocefali, 
oameni care te privesc chiorâş, indivizi diformi, semi-evrei, 
un număr considerabil de persoane inferioare din punct de 
vedere rasial. În cazul acestor internaţi, noi facem, fireşte, 
distincţie între, cei pe care-i internăm doar pentru câteva 
luni în scopul de a-i reeduca şi cei care trebuie să rămână 
acolo timp îndelungat. În ansamblu, educarea este făcută 
prin ordinea care domneşte acolo, dar niciodată prin 
învăţarea vreunei concepţii oarecare despre lume, căci 
aceşti internaţi au în majoritatea lor un suflet de sclav, iar 
printre ei sunt foarte puţini care posedă un caracter 
adevărat. Aceste suflete de sclavi ar fi gata să simuleze că 
fac tot ce li se cere. Ei ar fi gata să repete tot ce este scris 
în «Völkischer Beobachter», dar în realitate ar rămâne 
aceiaşi”. 

Şi Himmler subliniază o dată în plus misiunea 
poporului german: „Să ne înţelegem: zecile de ani care vor 
urma n-au ca obiect discuţii în legătură cu politica externă 
susceptibilă sau nu de a fi dusă de Germania; ele 
înseamnă lupta pentru exterminarea oamenilor de rasă 
inferioară (oameni inferiori) din întreaga lume, uniţi într-o 
ligă contra Germaniei, nucleul rasei nordice, contra 
Germaniei, nucleul poporului german, contra Germaniei, 
reprezentanta culturii omenirii; ele înseamnă fiinţa sau 
nefiinta omului alb, în ale cărui rânduri poporul conducător 
suntem noi”. 


37 Fragmentele din acest discurs, precum şi din cele ce urmează sunt 
luate din lucrarea lui F. Bayle „Psychologie et éthique du national- 


La 7 septembrie 1940 la Metz, adresându-se ofiţerilor 
din „Leibstandarte Adolf Hitler”, Himmler justifică 
masacrele din Polonia: „Vreau să vă explic ceva cu ocazia 
deportărilor care au avut loc în Polonia pe un ger de -40*; 
noi am fost nevoiţi să deportăm mii şi sute de mii de 
polonezi; a trebuit să fim duri. Trebuie să înţelegeţi aceste 
lucruri şi trebuie să le uitaţi imediat. Noi am avut duritatea 
de a împuşca mii de conducători polonezi; a trebuit să 
dăm dovadă de această duritate, căci altfel ar fi trebuit să 
mai aducem încă o dată în cursul acestei ierni, pe un ger 
de -40*, zeci de mii de germani, să purtăm de grijă 
femeilor lor, ca ele să poată naşte corect şi copiii lor să nu 
fie expuşi mizeriei şi frigului, ar fi trebuit să îngrijim caii, să 
veghem ca ei să aibă cele necesare şi să ne ocupăm de 
bagajele tuturor acestor sărmani germani din Volînia”. 

După aceea Himmler explică misiunea „Ordinului” SS: 
„Pentru mine, scopul final încă de acum unsprezece ani, 
din momentul când am devenit Reichsführer SS, a rămas 
tot timpul acelaşi: de a înfiinţa un ordin de sânge pur, care 
să slujească Germania. Acest ordin va putea, fi folosit fără 
teamă de epuizare, din cauză că cele mai mari pierderi vor 
putea fi contrabalansate prin vitalitatea bărbaţilor noştri, 
care vor asigura înlocuirea lor continuă. 

Vreau să înfiinţez un ordin care să exprime şi să 
dezvolte concepţia conținută în sângele nordic, în scopul 
de a atrage spre noi tot sângele nordic din lume, de a-l 
răpi adversarilor noştri şi a-l aduce la noi, pentru ca în 
politica pe scară largă pe care o urmăm să nu mai avem; 
de luptat niciodată contra unor mari cantităţi de acest 
sânge, nici să combatem valorile pe care el le reprezintă. 
Trebuie să atragem spre noi acest sânge nordic, iar alţii nu 
trebuie să-l aibă. Aceste idei şi acest scop există de mulţi 
ani şi ele n-au fost niciodată abandonate. Tot ce am făcut 


socialisme”. 


ne-a dus cu un pas înainte în direcţia obiectivului nostru. 
Tot astfel, ceea ce vom mai face ne va duce înainte în 
aceeaşi direcţie. Dar acest scop nu poate fi atins decât 
dacă fiecare dintre noi nu se opreşte la ceea ce îi este 
drag, la activitatea sa, la compania sa, la regimentul său, 
pe care trebuie să le iubească şi de care trebuie să fie 
mândru, ci merge până la marele tot, SS-ul, care nu este 
nici el decât un mijloc pentru a atinge scopul final: Reichul, 
ideologia creată de fuhrer, Reichul pe care el l-a întemeiat, 
Reichul tuturor germanilor”. 

Fiinţele de rasă inferioară trebuie să lucreze pentru SS- 
işti, iar cei care-i supraveghează îndeplinesc o sarcină 
înălţătoare: 

„...Trebuie să câştigăm aceşti bani şi-i vom câştiga 
făcând să lucreze cu folos drojdia societăţii, internaţii din 
lagăre şi criminalii de profesie. Cel care-i supraveghează 
pe aceşti internaţi are un serviciu mai greu decât cel care 
face instrucţie. Cel care-l îndeplineşte şi trăieşte alături de 
aceşti oameni negativi va învăţa în trei sau patru luni cum 
trebuie luptat contra oamenilor inferiori şi raselor 
inferioare. Această activitate este indispensabilă: 

1) pentru a separa poporul german de aceşti oameni 
inferiori; 

2) pentru a-i face să lucreze în folosul poporului nostru 
în cariere, spre a permite fuhrerului să ridice marile lui 
construcţii; 

3) fondurile realizate în acest mod sunt transformate 
în case, terenuri, în întreprinderi, astfel ca oamenii noştri şi 
fuhrerii noştri să poată avea case în care să aibă familii 
numeroase şi mulţi copii. 

Toate acestea sunt absolut necesare, căci, dacă 
cantitatea acestui sânge diriguitor de care depinde 
existenţa noastră nu sporeşte în Germania, nu vom putea 
guverna lumea. E necesar să înţelegeţi foarte clar că în 


acest caz nu am putea să consolidăm marele Imperiu 
germanic în curs de creare”. 

La Harkov în aprilie 1943, adresându-se ofiţerilor din 
cele trei divizii SS care au participat la cucerirea oraşului, 
Himmler vorbeşte în special despre lupta împotriva ruşilor 
şi evreilor: „...Dar fortăreaţa Europa, cu frontierele sale 
actuale trebuie să fie apărată şi va fi apărata atâta timp 
cât va fi necesar. Baza sa este acolo, în Răsărit; aici noi 
trebuie să distrugem inamicul rus. Noi trebuie să nimicim 
pe câmpul de luptă acest popor de 200000000 de suflete 
unul câte unul şi să terminăm prin a-i da lovitura de graţie. 

Cum putem noi extirpa cât mai mulţi oameni din acest 
popor, morţi sau vii? Vom izbuti acest lucru ucigându-i sau 
capturându-i, în care caz îi vom pune la muncă, căutând să 
ne asigurăm în cea mai mare măsură controlul asupra 
tuturor teritoriilor pe care le vom ocupa, curăţind de aceşti 
indigeni orice colţişor de care vom dispune sau pe care îl 
vom smulge de la inamic. Ruşii trebuie să fie deportaţi şi 
folosiţi ca mână de lucru în Germania sau pur şi simplu să 
moară în luptă”. 

Câteva luni mai târziu, la 4 octombrie 1943, 
Reichsfuhrerul explică generalilor SS la Poznan cum 
trebuie să se comporte faţă de străini: 

„Un membru al formațiunilor SS trebuie să fie cinstit, 
cuviincios, devotat şi bun camarad faţă de compatrioţii 
noştri, dar nu faţă de reprezentanţii altor ţări. De pildă, 
soarta unui rus sau a unui ceh nu-l interesează. De la 
aceste popoare vom lua tot ce este de sânge bun, le vom 
lua chiar şi copiii şi-i vom creşte la noi. Ne este absolut 
indiferent în ce condiţii trăiesc aceste popoare: în 
bunăstare sau în mizerie. Această problemă ne 
interesează numai din punctul de vedere al nevoii noastre 
de sclavi pentru dezvoltarea culturii noastre. Dacă zece 
mii de femei ruse cad epuizate săpând un şanţ antitanc, 


nu mă interesează decât în măsura în care șanțul trebuie 
să fie gata pentru Germania. Noi, germanii, singurii din 
lume care avem o atitudine corectă faţă de animale, vom 
avea o atitudine corectă şi faţă de aceste vite umane. Dar 
este o crimă împotriva propriului nostru sânge să ne facem 
griji pentru ele şi să li se indice vreun ideal oarecare, fapt 
care ar face mai grea existenţa femeilor şi copiilor noştri. 
Dacă cineva mi-ar spune: «Nu pot folosi femei şi copii la 
săpatul şanţurilor, este inuman, vor muri», eu i-aş 
răspunde: «Tu eşti un asasin al propriului tău sânge, căci, 
dacă şanţul nu va fi terminat, atunci soldaţii germani vor fi 
cei care vor muri, iar ei sunt fii ai mamelor germane, este 
propriul nostru sânge». lată ce aş vrea să insuflu SS-iştilor 
şi ce cred că le-am insuflat ca legea cea mai sacră a 
viitorului: grija noastră, datoria noastră o constituie 
poporul nostru, sângele nostru. La aceasta trebuie să ne 
gândim, de acest lucru trebuie să avem grijă, pentru asta 
va trebui să muncim şi să luptăm, şi pentru nimic altceva. 

„.În ceea ce priveşte milioanele de străini care se află 
în Reich, e mai bine să împuşcăm imediat pe cei care nu 
se comportă corect, ca să nu fie nevoie să împuşcăm mai 
mulţi mai târziu. 

În ce priveşte lagărele de concentrare, toţi criminalii 
care sunt închişi acolo au fost făcuţi astfel inofensivi şi 
lucrează... 

...-Eu nu cred să aibă comuniştii curajul să facă ceva, 
căci conducătorii lor, ca şi cei mai mulţi dintre criminali, au 
fost închişi în lagărele noastre de concentrare. Se va putea 
constata după război ce bine a fost pentru Germania că 
am închis în lagăre de concentrare tot acest mediu 
criminal, în pofida sentimentelor fals umanitare. Imi iau 
toată răspunderea. Dacă aceştia ar fi în libertate, am avea 
dificultăţi. Aceşti suboameni ar avea subofiţerii lor, ofiţerii 


lor, sovietele lor de muncitori şi soldaţi. Acum ei sunt 
închişi şi lucrează la armament, sunt deci utili societăţii. 

„„„Mă gândesc acum la exterminarea poporului evreu. 
Lucrul este uşor de spus. «Poporul evreu va fi exterminat», 
spune un membru de partid; este evident, aceasta face 
parte din programul nostru. Dar ceva mai târziu vin cei 
80000000 de germani de treabă şi fiecare are evreul său 
cumsecade. Este evident că ceilalţi sunt nişte porci, însă 
acesta este un evreu minunat (prima). Cei care vorbesc 
astfel n-au văzut niciodată nimic, ei n-au trecut pe unde 
am trecut noi. Majoritatea dintre noi ştim ce înseamnă să 
vezi o sută de cadavre, cinci sute de cadavre, o mie de 
cadavre. Faptul că am trecut pe acolo şi am rămas corecti, 
cu excepţia câtorva cazuri de slăbiciune omenească - iată 
ce ne-a călit. 

Este o pagină glorioasă a istoriei noastre care n-a fost 
scrisă niciodată şi care nu va mai fi scrisă niciodată, căci 
noi cunoaştem greutăţile cu care am avea de luptat dacă 
şi azi, când trebuie să facem faţă atacurilor aeriene, 
suferințelor şi privaţiunilor cauzate de război, evreii ar fi 
încă printre noi ca sabotori, agitatori secreţi şi 
provocatori”. 

Marii şefi SS-işti care fuseseră astfel îndoctrinaţi de 
către maestrul suprem al „Ordinului” făceau la rândul lor 
educaţie subordonaţilor lor. 

SS-iştilor nu li se vorbea decât de „sânge pur”, „rasă 
pură”, devotament, onoare, interes general, solidaritate 
etc. Li se cerea să fie corecţi (anständig), dezinteresaţi, 
cinstiţi, temperaţi, căci ei constituiau o „elită”. 

Din ce fel de oameni se compunea în realitate această 
„elită”? 

Era în primul rând grupul „veteranilor”, adevăraţi 
infanterişti germani care au făcut serviciul în unităţile de 
voluntari după 1918. Neştiind altceva decât să comande, 


să se supună şi să facă uz de arme, ei au eşuat în 
încercările lor de a se integra în viaţa civilă, iar Reichul lui 
Hitler le-a oferit ocazia de a-şi lua revanşa. Chiar şi unii 
mari şefi SS-işti nu-şi făceau iluzii în privinţa lor. Generalul 
SS Berger, de pildă, şef al SS-Hauptamt-ului din 1940 până 
în 1945, îi scria lui Himmler la 9 martie 1943: „Există un 
rău în sânul partidului şi chiar la noi în SS: avem mulţi 
ofiţeri care n-au fost capabili să-şi asigure condiţii 
satisfăcătoare de existenţă prin muncă şi au venit la noi 
sperând în sinea lor că vor putea trăi mai bine şi mai 
comod”. 

O altă categorie era formată din oameni inteligenţi şi 
instruiți, hotărâți să facă orice pentru a avansa în carieră. 
Cu tot disprețul manifestat de Hitler şi Himmler faţă de 
cultură, titlurile academice îi impresionau. Ascensiunea 
rapidă a acestor SS-işti „culţi” provoca adesea invidia 
„veteranilor”. 

În sfârşit, al treilea grup îl formau „idealiştii”, nazişti 
convinşi, instruiți în „Junkerschulen”, ca aceea de la Bad 
Tölz. Serviciul în lagărele de concentrare nu le plăcea 
deloc şi ei cedau bucuroşi altora „sarcina murdară de a se 
ocupa de Untermenschen”, cum spunea 
Untersturmfuhrerul SS Munz la Dachau. 

Existau, fără îndoială, printre SS-işti oameni care 
credeau sincer că participă la o mare operă. Aceştia avură 
foarte curând o mare deziluzie. Cei care au încercat să 
reacționeze au fost lichidaţi; câţiva s-au sinucis sau au 
plecat pe front ca să moară în mod onorabil. Cei mai mulţi 
însă s-au adaptat şi au căutat, la fel cu toţi ceilalţi, să 
profite la maximum de avantajele pe care li le oferea 
„Ordinul”. Ca şi dr. Rascher, sinistrul experimentator, ei 
preferau „să nu mai gândească” şi adesea căutau uitarea 
în alcool şi desfrâu. 


33 Bayle, op. cit., p. 461. 


SS-istul trăia printre simboluri, în afara realităţii. 
Deviza sa „Meine Ehre heisst Treue” (Onoarea mea este 
lealitatea mea) însemna că el trebuie să se supună 
oricărui ordin, reprimând cu fermitate orice revoltă în 
conştiinţa sa. 

Era important să fie remarcaţi din masa SS-iştilor cei 
mai buni, cei care se distingeau pentru a fi recompensaţi şi 
a face din ei „şefi”. Ei erau aceia care, ca nişte buni ciclişti, 
îşi încovoiau spinarea şi pedalau ferm: supunere faţă de 
superiori, severitate faţă de subordonați. 

Trebuia să parvii cu orice preţ şi toate mijloacele erau 
bune. În acest mediu în care nu se vorbea decât de 
camaraderie se ţeseau tot felul de intrigi, se spionau unul 
pe altul, iar grupurile rivale se dedau la maşinaţii 
necinstite, pe care unii deţinuţi izbuteau uneori să le 
exploateze în folosul lor. 

Li se împuia SS-iştilor capul cu cele mai frumoase 
virtuţi, ca, de pildă, dezinteresarea. În lagărul de 
concentrare însă erau folosite toate metodele pentru a 
face avere. Exemplul venea, de altfel, de sus. intreg 
sistemul lagărelor aducea profit nu numai regimului nazist, 
dar şi celor care ocupau posturi bune. De la treapta de sus 
până la cea mai de jos a scării ierarhice, fiecare exploata 
potrivit situaţiei sale posibilităţile pe care le oferea lagărul. 
lar acestea erau imense. 

La Dachau se dispunea de mână de lucru abundentă, 
care cuprindea toate meseriile şi care putea fi pusă la 
muncă fără teamă de vreo împotrivire. Era posibil să se 
procure orice obiect făcând să lucreze pentru o bucăţică 
de pâine, pentru câteva ţigări sau pentru vreo favoare 
neînsemnată meseriaşi calificaţi care nu doreau decât să- 
şi amelioreze condiţia lor mizerabilă de trai. 

Evident, numai şefii mai mari în grad aveau 
posibilitatea de a realiza lucruri mari: în timp ce deţinuţii 


construiau pentru ei vile la malul lacurilor, cei „mici” 
trebuiau să se mulţumească, de pildă, să fure din 
pachetele destinate deţinuţilor sau să despoaie pe noii 
veniţi de ceasul sau stiloul lor. 

In lagăr, croitorii confecţionau în secret haine, cizmarii 
făceau cizme, iar pentru soţii sau pentru amante 
încălţăminte de lux. Pictorii şi sculptorii puteau să se 
ocupe de domeniul lor de artă pentru a furniza SS-iştilor 
obiecte de înfrumusețare a locuinţelor sau pentru a da 
posibilitate acestora să ofere cadouri sau să obţină 
venituri suplimentare revânzând opere care nu i-au costat 
nimic. Coafori şi masori le serveau pe doamne, valeţii 
aveau grijă de casele SS-iştilor, se ocupau de grădină şi de 
animalele domestice. 

Când se apropia Crăciunul, activitatea se intensifica, şi 
atunci, sub pomul iluminat, în atmosfera caldă de familie, 
copiii căpătau jucării, iar părinţii schimbau între ei cadouri 
lucrate de nişte nenorociţi cărora li se luase totul şi care 
zăceau în mizeria lor la doi paşi de acolo. 

Dachau era o enormă centrală a SS-iştilor, care se 
antrenau acolo în meseria lor de soldaţi, dar mai adunau 
acolo şi prada bogată rezultată din jafurile comise de ei în 
ţările ocupate. Se descărcau acolo vagoane întregi de 
produse din cele mai variate: ţesături, pielărie, lenjerie, 
alimente, tutun, alcool etc. Deţinuţii ştiau că în timpul 
manipulării acestor bogății puteau „să organizeze”, căci 
nici SS-iştii nu se privau de ele. Fiecare îşi lua ce putea. 
Dar trebuiau respectate anumite forme. Aşa s-a întâmplat 
că într-o zi un gradat SS spuse unor deţinuţi care, fără 
îndoială, exageraseră puţin: „lucrurile nu mai pot continua 
astfel: până la prânz se mai poate «organiza», dar după 
aceea se va considera furt şi se vor aplica sancţiuni”3?. 


33 Joos. „Leben auf Widerruf”, p. 74. În jargonul lagărului 


„organisieren” însemna „a lua, a-şi însuşi”. 


Corupţia rodea ca un cancer personalul lagărelor, care, 
de altfel, se ţinea cât mai mult timp posibil departe de 
pericolele la care se expuneau pe front camarazii lor din 
Waffen-SS. Erau cu toţii complici, dar se supravegheau 
unul pe altul. Gradele inferioare şi soldaţii trebuiau să se 
mulţumească cu fărâmiturile şi să se ferească de a avea o 
faţă morocănoasă, căci era foarte uşor să se debaraseze 
de ei. 

Deţinuţii reuşeau uneori să profite de corupţia 
stăpânilor lor şi făceau totul pentru a o favoriza. Insă era 
necesară cea mai mare discreţie, căci un martor putea fi 
suprimat foarte uşor. 

Totuşi, câteodată lucrurile mergeau prea departe şi 
organe de control din afară, financiare sau vamale, 
descopereau cazuri prea scandaloase. Au fost astfel 
scoase la lumină afaceri extraordinare în majoritatea 
lagărelor, cea mai mare fiind fără îndoială cea de la 
Buchenwald“. 

S-au constituit comisii speciale SS de judecată, căci nu 
mai era posibil să se muşamalizeze aceste afaceri, cu 
toate intervenţiile stăruitoare ale unor căpetenii SS. 

Judecătorul SS Morgen a declarat la Nurnberg că au 
fost cercetate aproximativ 800 de cazuri, în unele din ele 
fiind implicate mai multe persoane“. Este evident că nu 
era vorba de cazuri izolate şi că trebuie să fi avut loc un 
mare număr de alte fapte care au rămas necunoscute. In 
primăvara anului 1944 a funcţionat la Dachau o comisie, 
sub conducerea judecătorului Morgen, timp de o lună: era 
în curs o acţiune contra fostului comandant al lagărului, 
Loritz, dar ea nu fusese încheiată în momentul prăbuşirii 
Reichului.  Depoziţiile judecătorului SS Paulmann la 


+ Kogon. „Der SS-Staat”, p. 304. 

Nurnberg, completate cu acelea ale lui Morgen, au furnizat 
şi alte indicii extrem de interesante cu privire la 
mentalitatea şefilor SS care răspundeau de lagărele de 
concentrare“?. 

În primăvara lui 1944 se părea că cercetările vor fi 
tergiversate „la infinit”; puteau fi încheiate acţiunile 
împotriva acelor „Kleine Leute”, dar nicidecum anchetele 
legate de matrapazlâcurile şefilor. Adevăraţii vinovaţi se 
camuflau în spatele organelor de execuţie. „Hoţiile - 
declară Morgen - erau pregătite cu răbdare şi cu mult 
rafinament, ele erau săvârşite prin surprindere; secretul şi 
ştergerea urmelor erau realizate cu măiestrie. Himmler a 
jucat un mare rol în toate aceste maşinaţii. El a ordonat 
cercetările fără să ţină seama de persoane şi prin ordine 
repetate a dispus să se facă urmărirea fără menajamente. 
La început era greu să-ţi imaginezi că ar putea fi vorba de 
un sistem organizat şi că Himmler personal ar fi iniţiatorul 
unor anumite forme ale sistemului lagărelor de 
concentrare... Părea de neconceput ca Reichsfuhrerul SS 
să folosească procedee atât de perfide şi să fie un om cu 
două feţe, dintre care cea ascunsă să aibă trăsăturile unui 
criminal odios”. 

În sfârşit, Morgen a conchis că principalii criminali erau 
în primul rând Pohl şi Kaltenbrunner, precum şi Muller de 
la Gestapo. Pohl îndeosebi l-a urmărit pe Morgen cuoură 
înverşunată şi a pus totul în joc pentru a împiedica ca 
adevărul să iasă la lumină. El se simţea, desigur, foarte 
compromis. 

Crimele şi excesele de tot felul comise de SS-işti în 
lagăre n-ar fi putut vreodată să ia o asemenea amploare 
dacă aceşti oameni n-ar fi fost instruiți în chip metodic 
cum să se poarte cu „duşmanii statului”, cu „drojdia 
societăţii”. Când SS-istul acţiona brutal, o făcea în sensul 

dorit de şefii săi şi în toate cazurile se ştia acoperit de ei. A 
da dovadă de omenie era o slăbiciune care putea deveni 
primejdioasă pentru el. În acest fel SS-istul se obişnuia cu 
brutalitatea şi aceasta nu-l mai tulbura. Toate ordinele 
erau juste şi licite şi niciodată nu putea să rezulte din ele 
vreun act criminal sau ilegal; nu exista decât o singură 
legalitate - aceea pe care o întruchipa Hitler. Adevăratul 
SS-ist nu trebuia să ţină seama de preceptele morale 
„perimate” şi în genere găsea că aceasta îi făcea viaţa 
uşoară. 

SS-iştii nu trebuiau să aştepte ordine, ci să dea dovadă 
de iniţiativă, arătând că au înţeles „despre ce este vorba”. 
Această iniţiativă nu necesita capacitatea de a raţiona, 
cerută soldatului în luptă. In lagăr ei nu se puteau înşela, 
deoarece aveau de-a face cu inamici dezarmaţi, incapabili 
de a reacţiona. 

Potrivit relatărilor lui Hoess, faimosul comandant al 
lagărului de la Auschwitz, care îşi începuse serviciul militar 
la Dachau, gardienii se împărțeau în trei mari categorii“. 

Prima se compunea din oameni răi, periculoşi, perfizi, 
brutali, care nu ştiau ce e mila şi erau lipsiţi de orice 
sentiment uman. Nu scăpau nici un prilej pentru a-i tortura 
pe deţinuţi, mai ales pe cei care le erau antipatici. 

Marea majoritate erau oameni indiferenți, care 
respectau cu stricteţe regulamentele, indiferent de 
consecinţe. Din cauza acestora, spunea el, anumiţi deţinuţi 
au putut exercita o influenţă atât de nefastă asupra 
tovarăşilor lor. 

În sfârşit, a treia categorie o formau cei binevoitori 
prin natura lor; unii se ţineau de prescripţii fără a căuta să 
le agraveze, iar ceilalţi erau nişte naivi de care deţinuţii 
ştiau să profite. 


+3 Hoess, op. cit., p. 68. 


În prima categorie intrau şefii de bloc, colegii lui Hoess 
de la Dachau, care, scria el, ţineau cu orice preţ să asiste 
la aplicarea pedepselor corporale; erau aproape toţi nişte 
indivizi perfizi, brutali şi vulgari, care se comportau la fel şi 
faţă de camarazii şi familiile lor. 

Dar ar fi prea simplist să credem că aceşti oameni 
erau cu toţii şi în toate circumstanţele nişte sadici. 
Adevăraţii sadici simțeau o satisfacţie diabolică să-i facă 
pe alţii să sufere sau cel puţin să demonstreze că ei au 
această putere, satisfacţie care creştea şi mai mult când 
se făcea apel la mila lor. Ceilalţi trebuiau să ducă o luptă 
cu ei înşişi pentru a înăbuşi orice urmă de sentimente 
umane, aşa cum le impunea situaţia lor de SS-işti. Ei 
deveneau furioşi când, făcând ceea ce credeau că este de 
datoria lor, intrau în conflict cu sentimente care îi făceau 
conştienţi de culpabilitatea lor faţă de nişte oameni lipsiţi 
de apărare. Atunci, cu cât se făcea mai mult apel la mila 
lor, cu atât deveneau mai cruzi, pentru a înăbuşi aceste 
sentimente“. 

Unele santinele spuneau adesea deţinuţilor, arătându- 
le arma, că i-ar dobori bucuros dacă un glonte n-ar costa 
trei pfenigi. Nu repetau ei oare atât de des această glumă 
tocmai pentru că le era greu să se convingă că degradarea 
unui om a putut atinge un asemenea grad, încât el să nu 
valoreze nici măcar trei pfenigi? Dar un sistem capabil să 
reducă la nimic o fiinţă umană îi impresiona şi se simțeau 
îndreptăţiţi, ei care jucau un rol în acest sistem, să 
considere pe deţinuţi nişte simple numere”. 

Pentru SS-işti, oamenii pe care îi păzeau nu erau într- 
adevăr decât nişte numere sau bucăţi (Stück), sau aer 
(Luft). Aceşti domni „corecţi” nu se puteau adresa unui 

deţinut fără a-l trata cu dispreţ. Pentru majoritatea SS- 
iştilor, prizonierul era întotdeauna „un porc”, „un gunoi”; 
un evreu, de pildă, era un „Dreckjude” (o scârnăvie de 
ovrei), un francez era un „Scheissfranzose” (un rahat de 
francez). Vocabularul scatologic al acestei „elite” era de o 
bogăţie inepuizabilă. Şi adesea, un om incapabil de a se 
mai târî era invitat „să crape cât mai repede posibil”. 

Apoi, pentru că la urma urmelor era plictisitor să-i 
supraveghezi pe deţinuţi, anumiţi gardieni inventau jocuri 
pline de cruzime ca să se mai distreze. Erau unii care 
ordonau oamenilor să se caţere pe copaci sau îi obligau să 
ţopăie pe loc şi să facă flexiuni repetate. Dar erau alţii şi 
mai răi: aceştia luau, de pildă, tichia unui deţinut care era 
la lucru în exterior şi o aruncau dincolo de linia santinelelor 
care încercuiau echipa, ordonându-i apoi să se ducă s-o 
caute. Dacă omul se supunea, era împuşcat de o 
santinelă; dacă refuza, SS-istul îl împuşca pentru „refuz de 
executare”... 

Atitudinea SS-iştilor faţă de deţinuţi varia în funcţie de 
categoria din care aceştia din urmă făceau parte. 

Deşi îi dispreţuiau, ei se înțelegeau cel mai bine cu 
criminalii, a căror psihologie nu era în general prea 
complicată şi printre care ei îşi recrutau cel mai uşor 
complicii. 

Era cu totul altceva când aveau de-a face cu politicii, 
cu adevărații politici. Aceştia nu se lăsau corupți şi nu 
puteau fi subjugaţi decât prin teroare. În fond, atitudinea 
hotărâtă a „roşilor”, mai ales a comuniştilor, impunea SS- 
iştilor: ei recunoşteau că aceştia, în majoritate muncitori, 
au luptat pe faţă. Ura lor faţă de intelectuali era, 
dimpotrivă, deosebit de înverşunată, căci ei, care în 
majoritate erau primitivi şi rataţi, au fost învăţaţi să nu se 
lase impresionați de cultură, de educaţie şi instrucţiune: 
numai caracterul avea importanţă.  Intelectualul cu 


ochelari era cu deosebire vizat: era un „Brillentrăger” sau 
un „Brillenschlange”, un şarpe cu ochelari. 

Un savant, un artist sau pur şi simplu un om cult era 
un subiect a cărui umilire procura o deosebită plăcere. O 
glumă preferată o constituia întrebarea pusă, de pildă, 
unui contabil dacă ştie să numere, unui profesor dacă ştie 
să scrie, trimiţându-i după aceea să care pietre sau să 
curețe zăpada. 

Cum soldaţii şi gradele inferioare erau ei înşişi trataţi 
foarte dur, simțeau o deosebită plăcere să insulte şi să 
lovească oameni care ocupaseră funcţii importante. Când 
se aflau în mediul lor de cazarmă ei nu erau nimic, însă în 
incinta lagărului ei se simțeau stăpâni, liberi să pălmuiască 
un judecător, un ofiţer, un preot sau să-i silească să facă 
orice treabă, oricât de dezgustătoare ar fi ea. 

Era greu pentru deţinut ca în contactul cu personalul 
SS să adopte atitudinea cea mai judicioasă. 

Supunerea era inevitabilă, dar adesea fermitatea 
lipsită de insolenţă era favorabilă. Trebuia în tot chipul să 
eviţi să-l faci pe un SS-ist să simtă că este considerat 
imbecil căci, mai ales în cazul când era în realitate aşa, 
consecinţele puteau fi grave. 

Nu puteai niciodată să te încrezi în aceşti oameni 
schimbători şi era indicat să eviţi să fii în drumul lor, căci 
unei bunăvoinţe trecătoare putea să-i urmeze fără nici un 
motiv o brutalitate neînfrânată. Erau cunoscuţi cei „răi”, 
cei care căutau prilejuri de a maltrata, dar trebuiau evitaţi 
şi cei care afişau o anumită bunăvoință. Se putea 
întâmpla, de pildă, ca un deţinut să fie brutalizat sub 
pretextul că nu şi-a ocupat destul de repede locul la apel 
de către acelaşi SS-ist care cu câteva clipe mai înainte îi 
arătase cu emoție fotografia copiilor săi. Deţinutul nu 
trebuia niciodată să piardă din vedere principiul 


fundamental: „fiecare lucru la timpul său”, „Dienst ist 
Dienst und Schnaps ist Schnaps”. 

Aşa cum s-a spus, spre sfârşitul războiului soldaţi din 
Wehrmacht au fost trecuţi în SS şi afectaţi pazei lagărelor 
de concentrare. Era mai uşor să intri în contact cu aceşti 
oameni, care, în general, dădeau dovadă de ceva mai 
multă omenie. Unii dintre ei i-au ajutat chiar pe deţinuţi în 
măsura posibilităţilor lor, ca, de exemplu, Rottenfuhrerul 
SS Eischenschien de la Besoldungstelle şi 
Oberscharfuhrerul SS Mursch de la Effektenkammer, care 
au dat dovadă de omenie chiar şi faţă de evrei şi polonezi. 

Evenimentele războiului aveau repercusiuni imediate 
asupra comportamentului personalului de gardă. Acesta 
devenea cel mai primejdios când sunau fanfarele victoriei. 
SS-iştii se simțeau atunci semizei, iar aroganţa lor nu mai 
cunoştea margini. 

Dar când a început era înfrângerilor, au ieşit repede la 
iveală semnele oboselii şi descurajării. Mulţi, chiar dintre 
cei mai fanatici, deveniră conştienţi de viitorul sumbru 
care-i aşteaptă. Nimic din ceea ce li se promisese nu s-a 
realizat. 

Două tendinţe îşi făcură apariţia la adevărații SS-işti 
când devenise evident pentru toţi că dezastrul este 
inevitabil. Pentru unii era de neconceput să asiste la 
triumful unor deţinuţi supraviețuitori. Ei spuneau: „să nu 
credeţi că ne veţi vedea prăbuşindu-ne: înainte de asta vă 
vom ucide pe toţi”. Alţii credeau, în mod naiv, că era cu 
putinţă să li se ierte ororile pe care le-au comis şi să li se 
dea certificate de „bună purtare”. Aceştia deveniră 
„binevoitori” şi se puteau auzi brute care ani de zile au 
maltratat prizonierii spunând în 1945: „În definitiv, 
deţinuţii sunt şi ei oameni...” 

Discret şi treptat SS-iştii se pregăteau. Cei care în 
sinea lor se gândeau s-o şteargă îşi procurară haine civile 


sau chiar costume de deţinuţi; în momentul eliberării unii 
dintre ei care speraseră să nu fie recunoscuţi au fost 
descoperiţi în masa miilor de oameni adunaţi în lagăr. 

In acelaşi timp, deşi disciplina slăbise considerabil în 
ultimele zile, era totuşi prudent să nu fi până în ultima 
clipă prea încrezător, căci reacţia paznicilor la nişte ordine 
directe pe care le-ar fi putut primi era imprevizibilă. Chiar 
şi în ultimele zile s-au mai comis crime: au fost ucişi 
oameni din coloanele care au plecat din Dachau, iar 
locuitorii au fost împiedicaţi să dea de băut deţinuţilor 
sleiţi de puteri. 

Până la urmă, a venit momentul să scape cine poate şi 
s-au văzut SS-işti din garda acestor coloane fugind 
împreună cu deţinuţii pe care cu puţin mai înainte i-au 
brutalizat... 

Cum s-au comportat cei - din păcate prea puţini la 
număr - care au trebuit, după război, să dea socoteală? 

Majoritatea au negat cu neruşinare crimele de care 
erau acuzaţi, iar cei care au fost puşi în faţa unor probe 
incontestabile şi-au declinat orice răspundere: ca „soldaţi 
leali”, ei n-au făcut decât să execute ordinele şefilor lor. 
Chiar şi SS-iştii care ocupaseră cele mai înalte funcţii nu se 
simțeau vinovaţi: numai Hitler şi Himmler erau 
răspunzători. Toate crimele se puneau pe seama celor 
morţi. Ei nu-şi mai aminteau faptele sau nici n-au auzit 
vreodată vorbindu-se de ele; ei „ignorau” documente de 
primă importanţă care purtau semnătura lor. 

Dacă s-au produs „unele excese” în lagăre, era vorba 
de acte izolate necunoscute de autorităţile lagărului, dar în 
nici un caz de un sistem de teroare. Abstracţie făcând de 
aceasta, numeroasele declaraţii ale vizitatorilor lagărelor 
arătau că „totul era acolo în perfectă ordine”. Şi dacă în 
ultimele luni situaţia deţinuţilor devenise atât de tragică, 
de acest lucru era vinovat războiul. Dacă trenurile cu 


evacuaţi din alte lagăre au adus la Dachau sute de 
cadavre şi sute de  muribunzi, cauza era că 
bombardamentele aliaţilor au perturbat sistemul de 
comunicaţii şi au obligat convoaiele să rămână pe drum 
mai mult timp decât fusese prevăzut. 

Dacă tifosul a decimat lagărul suprapopulat, acest 
lucru se datora lipsei de medicamente, iar răspunderea 
pentru aceasta revenea tot împrejurărilor. Nici nu poate fi 
vorba de ordine nesăbuite de evacuare a lagărelor care să 
fi fost date şi executate. În concluzie, evenimentele, şi nu 
oamenii erau acelea care au provocat aceste tragedii. 

Câteva extrase din depoziţiile SS-iştilor citați ca 
martori la diferite procese ne permit să ne facem o idee 
despre enormitatea minciunilor pe care judecătorii au 
trebuit să le asculte. 

Walter Gerlach, care a fost Adjutant la Dachau din 
aprilie 1935 până în august 1936, după ce comandase 
„Columbiahaus” la Berlin, unde se torturau prizonierii 
politici, a declarat la Nürnberg la 7 iunie 1946*% că lagărul 
de la Dachau, unde în perioada când a fost el acolo se 
aflau aproximativ 3000 de prizonieri, era organizat într-un 
mod perfect. Starea sanitară era foarte bună; deţinuţii 
creşteau în greutate, iar numărul bolnavilor era sub 5% din 
efectiv. Oamenii trebuiau, dacă erau apți, să lucreze şapte 
ore şi jumătate până la opt ore pe zi şi primeau suplimente 
de hrană pentru muncă continuă. Practicarea sporturilor 
era posibilă; se putea face muzică şi exista o bibliotecă. La 
cantină se puteau procura articole de primă necesitate şi 
alcool.  Deţinuţii primeau şi trimiteau scrisori, însă 
corespondenţa era cenzurată. Ca pedeapsă se dădeau 
avertismente, muncă disciplinară, arest, arest sever, iar în 
caz de recidivă pedeapsă corporală, însă acestea erau 
cazuri extrem de rare (eine außerordentliche Seltenheit). 

„Tocmai în timpul activităţii mele în lagărul de la 
Dachau - a declarat Gerlach - m-am putut convinge de 
administrarea lui ireproşabilă. Se dădeau pedepse extrem 
de rar. Cu ocazia vizitelor, delegaţiile străine îşi exprimau 
întotdeauna mirarea văzând organizarea model a lagărului 
şi tratamentul deţinuţilor, ceea ce era în opoziţie flagrantă 
cu obişnuitele reportaje ale presei cu privire la lagărele de 
concentrare din Germania”. 

Consilierul de legaţie Wolfgang Jasper, membru din 
1935 al unui grup de cavalerie SS, a declarat la 19 mai 
1946” că a participat în 1937 la o vizitare în grup a 
lagărului de la Dachau. 

„Am găsit - spune el - lagărul şi baracamentele într-o 
stare ireproşabilă şi de o curăţenie desăvârşită. Deţinuţii 
făceau o impresie foarte bună şi nu păreau deloc 
înfometați. Ei puteau primi scrisori şi pachete şi aveau o 
cantină unde puteau cumpăra diferite articole. Se ocupau 
şi de activităţi culturale. 

Pentru menţinerea disciplinei şi ordinii în lagăr era 
prevăzută şi pedeapsa corporală, este adevărat, însă ea 
nu putea fi aplicată decât în urma unei proceduri 
minuţioase. Pedeapsa consta în 25 de lovituri ce se aplicau 
aceluia care încălca regulamentele lagărului. Deţinuţii erau 
obligaţi să asiste, ca mijloc de intimidare, la aplicarea 
pedepsei”. 

Declaraţia locotenentului  He//muth Wagner din 
Waffen-SS făcută la 6 aprilie 1946^8 arată cu cât cinism, 
încă în primăvara lui 1944, Himmler camufla adevărul cu 
privire la lagărele de concentrare, atunci când, după cum 
s-a arătat, începând din 1943 erau în curs numeroase 

anchete în legătură cu crimele care se comiteau acolo şi 
cu corupţia care domnea în lagăre. 

La 14 aprilie 1944 la Thouars (Franţa), Himmler îi 
afirmă lui Wagner din divizia „Götz von Berlichingen” că în 
lagăre totul este în perfectă ordine. Tratamentul de acolo 
era sever, dar just. Şi Himmler adăugă: „Numărul 
prizonierilor politici este extrem de redus şi atinge în acest 
moment aproximativ 5% din efectiv. Deţinuţii sunt în 
principal asociali şi mari criminali”. 

După-amiază, Reichsfuhrerul vorbi în faţa corpului 
ofițeresc al diviziei despre lagărele de concentrare, iar 
Wagner declară că după aceea el şi camarazii săi au fost 
convinşi că în lagăre totul era absolut „în ordine”. 

Cu ocazia cercetărilor pe care le-a făcut în lagărul de 
la Dachau în perioada mai-iulie 1944, judecătorul Morgen 
a reuşit, potrivit depoziţiilor sale, să cunoască bine acest 
lagăr. 

„Era considerat de către prizonieri ca un lagăr de 
odihnă şi eu am avut în mod efectiv această impresie”. 

El a examinat cu grijă lagărul. Spitalul era, după el, în 
perfectă ordine. A vizitat toate instalaţiile. N-a constatat 
cine ştie ce suprapopulare a lagărului şi, lucru demn de 
remarcat, numărul instrumentelor medicale pentru 
îngrijirea sănătății prizonierilor era surprinzător de mare. 

Dachau fiind primul lagăr de concentrare organizat de 
SS-işti, era foarte firesc că din rândurile personalului său 
de pază şi de administraţie au fost aleşi cei care aveau să 
instaleze şi să conducă noile lagăre. Aşa se face că 
majoritatea SS-iştilor de toate gradele care au devenit 
celebri în aceste lagăre şi-au făcut debutul la Dachau şi au 
învăţat acolo „meseria”. Au fost unii care au început la 
Dachau înainte de război ca simpli soldaţi şi s-au „distins” 
atât de bine, încât în câţiva ani au urcat toate treptele 

ierarhiei şi au ajuns să comande lagăre cu efective de zeci 
de mii de deţinuţi. 

Exemplul cel mai tipic este fără îndoială cel al lui 
Rudolf Hoess, care s-a angajat în SS în iunie 1934, iar la 1 
mai 1940, adică şase ani mai târziu, era comandantul 
faimosului lagăr de la Auschwitz. 

La Dachau din 1934 până în 1938, el a îndeplinit 
funcţiile de Blockfuhrer şi Rapportfuhrer; pe urmă a trecut 
la Sachsenhausen, unde a fost Adjutant şi 
Schutzhaftlagerfihrer, plecând apoi la Auschwitz, unde a 
organizat şi comandat lagărul până la 1 decembrie 1943. 
El deveni după aceea şeful lui Amt | din Amtsgruppe Da 
WVHA, administrația centrală a lagărelor. A fost 
condamnat la moarte de către un tribunal polonez şi 
spânzurat la 7 aprilie 1947 lângă casa pe care a ocupat-o 
împreună cu soţia şi cei cinci copii ai săi în lagărul de la 
Auschwitz, unde a condus exterminarea a milioane de 
bărbaţi, femei şi copii. 

S-ar putea cita multe alte nume de SS-işti care, 
începându-şi serviciul la Dachau sau torturând acolo 
oameni o perioadă mai mult sau mai puţin îndelungată, s- 
au văzut instalaţi în funcţii mai importante în altă parte. 
Să-i cităm, de pildă, pe Baranowski, care a devenit 
comandantul lagărului de la Sachsenhausen, pe 
Weissenborn şi Grünewald, care au comandat respectiv 
lagărul de la Flossenburg şi de la Hertogenbosch, pe 
Kögel, care a devenit şeful lagărului de la Ravensbrück şi 
după aceea al celui de la Gross-Rosen, şi pe Ziereis, care a 
comandat lagărul de la Mauthausen. 

Dintre gradele inferioare au fost numeroşi aceia care 
au devenit cunoscuţi pentru zelul lor după ce şi-au făcut 
stagiul la Dachau, cum au fost Planck la Buchenwald, 
Dambach, Spatzenegger şi Bachmeier la Mauthausen. 


Dachau a fost o adevărată şcoală pentru personalul 
lagărelor de concentrare, iar cel ce şi-a pus amprenta 
asupra acestui „învăţământ” a fost incontestabil Theodor 
Eicke, care a succedat la sfârşitul lui iunie 1933 primului 
comandant al lagărului, Oberfuhrerul SS Wăcker/e. Acesta 
n-a comandat decât două luni, ulterior fiind destituit”. 

Eicke, născut la 17 octombrie 1892, a fost ofiţer de 
administraţie în timpul războiului şi, la fel ca sute de foşti 
combatanți, trăia din expediente şi mai ales făcea parte 
din corpul de voluntari. După Pohl, şeful WVHA:!, el a fost 
nevoit, înainte de venirea lui Hitler la putere, să fugă în 
Italia, unde a format un grup de agitatori cu ajutorul unor 
oameni care, ca şi el, părăsiseră Germania pentru a se 
sustrage urmăririi. Intrase în SA în 1927 şi în SS în 1930 şi 
a avut o largă participare la constituirea acestei 
organizaţii. A fost implicat într-o serie de intrigi pe care le- 
a descris în termeni patetici în rapoartele sale către 
Himmler. Intrat adesea în conflict cu înalţi funcţionari de 
partid şi din justiţie, el fu desemnat pentru Dachau spre a 
dovedi ce poate*?. 

Şi, într-adevăr, el luă o serie de măsuri care fură 
aplicate nu numai în lagărul de la Dachau, dar şi în alte 
instituţii de acelaşi gen create mai târziu. El a înlocuit 
poliţiştii din gardă prin SS-işti, faimoşii 
„Totenkopfstandarte”, pe care-i organiză sub înalta 
direcţiune a lui Heydrich, pe atunci şef al poliţiei politice 
bavareze şi al serviciului de securitate al Reichsfuhrerului. 
Regulamentul de disciplină pe care l-a elaborat pentru 

lagărul de la Dachau a servit ca model pentru celelalte 
lagăre”. 

În toamna lui 1934 Heydrich a creat pentru Eicke 
Inspecţia lagărelor de concentrare, care se instală la Berlin 
până în momentul când a fost transferată la Oranienburg, 
fiind din nou trecuta în 1939 la WVHA, sub conducerea lui 
Pohl. 

Între timp, după ce a plecat de la conducerea lagărului 
în mai 1934, Eicke a jucat un rol important în reprimarea 
„puciului” detaşamentelor SA ale lui Röhm şi a fost acela 
care l-a executat pe şeful statului-major al SA la 1 iulie 
1934 în celula sa de la închisoarea Stadelheim din 
München, după ce îi făcuse, fără succes, sugestia de a se 
sinucide*?. 

Potrivit afirmației lui Pohl, Eicke considera pe fiecare 
deţinut inamicul său personal şi această mentalitate a 
persistat la Dachau şi după plecarea „organizatorului” 
lagărului. Este cert că el a făcut totul pentru ca gardienii 
să dea dovadă de o deosebită duritate şi să nu cunoască 
mila. Hoess îi consacră în memoriile sale mai multe pagini 
din care se vede foarte clar influenţa pe care acesta a 
exercitat-o asupra comportamentului SS-iştilor din lagărul 
de la Dachau”. 

De pildă, cu ocazia pedepsirii a patru grade inferioare 
care au sustras şi au vândut carne de la măcelărie, el a 
declarat că aceeaşi soartă îi aşteaptă pe toţi aceia care vor 
lua contact cu deţinuţii, indiferent dacă ar face-o cu 
intenţie criminală sau din milă. Ambele motive erau la fel 
de vinovate. A avea milă de aceşti inamici ai statului era 

ceva nedemn de un SS-ist. Era nevoie de oameni duri şi 
hotărâți şi nu era loc în rândurile SS-iştilor pentru oameni 
blajini: aceia - spunea el - n-au decât să intre în 
mânăstire. 

In toate discursurile şi ordinele sale, Eicke insista fără 
încetare asupra caracterului criminal şi primejdios al 
deţinuţilor şi provoca prin aceasta - declară Hoess - „o 
antipatie şi o ură greu de imaginat pentru oamenii din 
afară”. Şi cum influenţa lui Eicke s-a menţinut puternic 
timp de ani de zile, spiritul pe care el l-a insuflat 
personalului de pază a dus la nenumărate barbarii faţă de 
deţinuţii din lagăre. Toţi SS-iştii - declară Hoess - şi chiar 
el personal au ajuns în cele din urmă să împărtăşească 
punctul de vedere al „instructorului” lor cu privire la 
pericolul pe care-l reprezentau „inamicii statului”. Trebuia 
să fie trataţi cu o duritate din ce în ce mai mare, iar SS-iştii 
trebuiau să fie gata la orice, chiar şi să-şi masacreze 
rudele cele mai apropiate dacă se opuneau concepţiilor 
fuhrerului. Foile lui pentru corespondenţă purtau de altfel 
maxima: „un singur lucru trebuie să conteze: ordinul dat”. 

Eicke reprima cu hotărâre orice manifestare de 
slăbiciune. Eu nu voi tolera - spunea el - simptomele unei 
false sensibilităţi, nedemne de un şef SS. Existau oameni 
care nu reuşiseră încă să se debaraseze „de vechile 
concepţii burgheze pe care revoluţia hitlerista le-a 
desfiinţat”. De altfel nu exista nici o deosebire, după 
părerea lui, între datoria gardienilor din lagăre şi aceea a 
luptătorilor de pe front. Era vorba tot de datoria de „a 
distruge inamicul”. 

Eicke predica înaltele virtuţi ale SS-iştilor, mai ales, 
abnegaţia, însă el realizase mari beneficii din afacerile 
dubioase care se făceau în lagăre mai ales la 
Buchenwald5€. 


5€ Kogon, op. cit., p. 304. 


Când a devenit inspector al lagărelor, a întemeiat o 
„comunitate a cantinelor”, un organ central care asigura 
cumpărările şi vânzările pentru toate cantinele lagărelor şi 
ale unităţilor „Totenkopf”. Se cumpărau mărfuri de calitate 
inferioară, care erau revândute la preţuri de zece ori mai 
mari deţinuţilor înfometați”. 

În 1939 Eicke a organizat la Dachau prima divizie 
Waffen-SS, „Totenkopf”, şi plecă cu ea pe front. El a pierit 
pe frontul de est la 26 februarie 1943 în cursul unei 
cercetări aeriene. 

Între 1 mai 1934 şi 20 aprilie 1936 Oberfihrerul SS 
Deubel a fost comandant la Dachau. A fost o perioadă pe 
care vechii deţinuţi din acea perioadă au calificat-o ca 
„liberală”, datorită atitudinii moderate a noului comandant 
şi a Lagerfuhrerului d'Angelo. Se pare că Deubel a fost 
înlocuit deoarece a fost făcut răspunzător pentru votul 
negativ pe care deţinuţii l-au dat în bloc la alegerile pentru 
Reichstag din 29 martie 1936. 

Succesorul lui Heinrich Deubel a fost Oberfuhrerul SS 
Hans Loritz. El îi maltratase cu ferocitate pe deţinuţi în 
lagărul de la Esterwegen şi avea să instaureze la Dachau 
un regim de teroare caracteristic pentru el. 

Era un „veteran” al şcolii lui Eicke, însă din partea 
aceluia deţinuţii ştiau cel puţin la ce să se aştepte. Venirea 
lui Loritz a însemnat domnia arbitrarului absolut. Hoess 
spunea că acesta nu-i considera pe internaţi fiinţe 
umanes:. 

Deţinuţii îl porecliseră „Neron”. Pedepsele curgeau şi 
bock-ul („capra”) funcţiona fără întrerupere. El a mers cu 
sadismul până acolo, încât de Crăciunul anului 1938 a 
adus instrumentul de tortură sub pomul complet iluminat 

ridicat pe platoul de apel şi a pus să fie bătuţi o serie de 
deţinuţi. 

Când a început construirea noului lagăr, în 1936, el sili 
oamenii să lucreze zi şi noapte într-un ritm atât de 
infernal, încât aceştia cădeau epuizați. El a profitat, de 
altfel, de aceste lucrări pentru a-şi însuşi cantităţi enorme 
de materiale cu care şi-a construit vile pentru satisfacerea 
gusturilor sale de satrap oriental care dispune de o masă 
de sclavi. Fost măcelar din Augsburg, el era cointeresat în 
mai multe afaceri şi se îmbogăţi în mod scandalos datorită 
muncii deţinuţilor. 

Loritz a devenit după aceea comandant al lagărului de 
la Sachsenhausen, până în aprilie 1943, iar apoi şef al 
poliţiei din Oslo. Făcând o apreciere generală a acestui 
individ, putem afirma că a fost tipul ofițerului SS pătruns 
de teoriile criminale ale nazismului. Făcând apel la 
instinctele cele mai josnice ale subordonaţilor săi, i-a 
asmuţit asupra deţinuţilor, care au suferit, neîndoielnic, în 
perioada cât a fost el comandant, un tratament mai 
inuman decât sub toţi ceilalţi comandanţi care s-au 
succedat la Dachau. 

După patru ani, pe la începutul lui 1940, în locul lui 
Loritz a venit la Dachau Sturmbannfuhrerul SS Alex 
PiorkowsKki. 

Contrar predecesorului său, el venea rar în lagărul 
deţinuţilor, era puţin activ, lăsa totul pe seama 
subalternilor săi, cărora le dădu mână liberă şi care puteau 
să-i trateze pe prizonieri după cum îi tăia capul. Leneş şi 
brutal, el era preocupat în primul rând să exploateze 
posibilităţile de a face afaceri pe care i le oferea situaţia 
sa. Subalternii care-l ajutau erau răsplătiți prin cadouri, în 
special mobilă lucrată de deţinuţi. 

Printr-o notă din 28 iulie 1942, şeful WVHA, Pohl, îi 
propunea lui Himmler o serie de mutări printre 


comandanții celor 15 lagăre existente pe atunci”. 
Piorkowski avea să fie înlocuit la 1 Septembrie prin Kaindl, 
care era în serviciul administraţiei centrale, iar el urma să 
primească o funcţie sedentară. Se mai poate afla cu 
aceeaşi ocazie, dintr-un răspuns din 23 august al lui 
Brandt, adjunctul lui Himmler, „că va fi intentată o acţiune 
contra lui Piorkowski, că comandantului de la Flossenburg 
trebuie să i se dea o mustrare aspra, iar dacă se va mai 
deda la orgii şi va mai face exces de băutură, îşi va pierde 
galoanele şi va fi închis pentru ani de zile”. Koch, fostul 
comandant al lagărului de la Buchenwald, face şi el 
obiectul unor urmăriri judiciare. 

Din acest document oficial se vede care erau calităţile 
celor cărora li se încredința soarta a zecii de mii de 
deţinuţi... 

După război, în 1947, Piorkowski, găsit vinovat de 
executarea a mii de prizonieri de război şi de deţinuţi, a 
fost condamnat la moarte şi executat. El fusese exclus din 
partidul nazist spre sfârşitul lui 1943. 

Succesorul lui Piorkowski a fost, în septembrie 1942, 
Obersturmbannfuhrerul SS Martin Weiss, care până atunci 
fusese comandant la Neuengamme. 

Nici unul dintre comandanții de la Dachau n-a fost 
apreciat într-un mod atât de contradictoriu ca el de către 
oamenii care erau închişi acolo în perioada când acesta se 
afla în fruntea lagărului. 

Unii® subliniază că el a adus câteva schimbări 
favorabile în administrarea lagărului şi controla personal 
executarea ordinelor sale. El a interzis ca vreun kapo sau 
decan să lovească arbitrar pe deţinuţi, examina personal 
rapoartele privind pedepsele, stabilea cuantumul 

sancţiunilor şi asista la aplicarea lor, ca să împiedice 
abuzurile. Potrivit afirmațiilor unor deţinuţi „privilegiaţi”, el 
a dat adesea dovadă de bunăvoință şi le-a acordat unele 
înlesniri. In sfârşit, ca inspector al lagărelor, el n-ar fi 
executat ordinul lui Himmler dea dispune bombardarea 
lagărului la 28 şi 29 aprilie 1945 şi de a organiza 
masacrarea ocupanților lui. 

Alţi deţinuţi, care au avut experienţa unei detenţiuni 
de mai mulţi ani la Dachau, deşi recunosc că sub Weiss 
regimul s-a îmbunătăţit simţitor, nu atribuie această 
schimbare faptului că acest ofiţer ar fi fost animat de 
sentimente umane, de care erau complet lipsiți 
majoritatea predecesorilor săi, ci o explică altfelf!. Ei 
consideră că Weiss, care era inteligent, a înţeles bine că 
vremurile s-au schimbat. Aşa precum cereau cu insistenţă 
autorităţile superioare, era vorba de a stoarce de la 
deţinuţi maximum de randament pentru a sprijini efortul 
de război, iar Weiss îşi dădea seama că nu era posibil să 
faci să lucreze pentru Reich cu randament bun nişte 
oameni prost hrăniţi, bătuţi şi obsedaţi de ameninţarea 
pedepselor. În acest spirit a prescris el măsurile de natură 
să uşureze soarta oamenilor din lagărul pe care-l 
comanda. Dacă îi cruța de maltratări inutile, era numai 
pentru a-i menţine în condiţii mai mult sau mai puţin bune 
spre a-i putea distribui la industriile de război din Bavaria, 
unde erau exploataţi crâncen la munci istovitoare şi 
periculoase. De altfel, şi sub Weiss au avut loc numeroase 
execuţii de deţinuţi ca şi în trecut, dar, evident cum 
acestea erau ordonate de instanţele superioare, el îşi 
declina orice răspundere. Mai adăugăm că Weiss s-a 
căsătorit în timp ce era comandant la Dachau şi că, 
potrivit declaraţiilor unor deţinuţi, soţia sa, de origine 
germano-poloneză, a exercitat asupra lui o influenţă 

pozitivă: el devenise mai omenos decât în perioada când a 
comandat lagărul de la Neuengamme. 

In pofida mărturiilor favorabile de care a beneficiat în 
timpul procesului de la Dachau, Weiss a fost condamnat la 
moarte şi executat. 

După plecarea lui Weiss, numit la 1 noiembrie 1943 
comandant al lagărului de la Lublin, unde a rămas până la 
25 aprilie 1944, lagărul de la Dachau a fost comandat 
până la eliberare de Sturmbannfuhrerul SS Weiter. 

Ca şi Piorkowski, el era foarte comod şi nu se ocupa 
deloc de deţinuţi, care îl vedeau foarte rar. Sub comanda 
sa situaţia din lagăr n-a suferit nici un fel de modificări 
datorită lui personal. Dimpotrivă, evenimentele făcură 
viaţa deţinuţilor din ce în ce mai grea şi Weiter, ca şi 
majoritatea subordonaţilor săi, începu să înţeleagă că 
domnia SS-iştilor se apropie de sfârşit. Ultimul comandant 
de la Dachau n-a supravieţuit prăbuşirii, dar împrejurările 
morţii sale nu au fost stabilite cu precizie. După unii 
deţinuţi, el ar fi încercat în ultimele zile să ia contact cu 
anumiţi „deţinuţi de onoare” internaţi la castelul ltter, în 
scopul de a găsi o acoperire de ultimă oră, şi ar fi intrat în 
conflict cu Schutzhaftlagerfuhrerul său Ruppert, rămas 
până la capăt fidel regimului, care l-ar fi ucis. 

După comandantul lagărului urmau Lagerfuhrerii, care 
erau şefii cei mai importanţi. Fiind în contact direct cu 
deţinuţii, ei puteau, interpretând ordinele aşa cum voiau, 
să creeze atmosfera dorită. Cei mai mulţi dintre ei nu s-au 
dat înapoi să abuzeze în modul cel mai odios de puterile 
enorme cu care erau învestiţi, mai ales când comandantul 
era un om care îşi exercita funcţiile din birou şi nu se 
interesa cum erau executate ordinele sale. 

In timpul celor doisprezece ani de existenţă a 
lagărului, un mare număr dintre aceştia au făcut serviciul 
la Dachau. Se ştie că ei erau în general în număr de trei. 


Unii au debutat în această carieră de gardieni de ocnaşi 
ocupând funcţii mai mici în lagăr, unde reveneau mai 
târziu după un stagiu la trupă sau în alte lagăre sau 
comandouri exterioare. Erau adevăraţi specialişti în 
meseria de dresori ai „oamenilor inferiori”, căci cei care se 
dovediseră „prea slabi” au fost eliminaţi sau în orice caz n- 
au fost promovați la gradul de ofiţer SS. Numai cei „duri” 
puteau spera să li se încredinţeze funcţiile importante de 
Lagerführer, iar dacă vreodată „se muiau”, erau imediat 
destituiţi. 

Nu are rost să enumerăm pe toţi aceşti oameni şi să 
descriem comportarea lor, însă trebuie totuşi citați câţiva 
care au lăsat o impresie deosebit de odioasă. 

Grünewald, care şi-a câştigat galoanele ca gardian al 
Bunker-ului, a devenit Lagerfuhrer la sfârşitul lui 1937. 
Demn concurent al şefului său Loritz, el făcea să 
domnească o disciplină teribilă, asmuţindu-şi câinele 
asupra deţinuţilor. 

Fritsch, un alcoolic tuberculos, a fost destituit pentru 
homosexualitate. 

În timpul lui Eisfeld a fost atins recordul celor ucişi sub 
pretextul „tentativelor de evadare”, iar mai mulţi deţinuţi 
s-au sinucis. 

Urmă apoi Egon Zill cunoscut pentru bestialitatea sa. li 
plăcea să pedepsească pentru cele mai neînsemnate 
greşeli şi nu admitea nici o justificare. Pedeapsa lui 
preferată era „stâlpul” şi el ordona să se aplice minimum 
25 de lovituri pe bock. 

Zill a mai ocupat astfel de funcţii şi la Hinzert, 
Natzweiler şi Flossenburg. 

În ianuarie 1955 la München, el a fost condamnat la 
închisoare pe viaţă pentru crimele pe care le-a comis la 
Dachau între anii 1939 şi 1941. 


Un alt criminal a fost Hauptsturmfuhrerul SS Franz 
Hoffmann, care în 1933 mai fusese Oberscharfihrer la 
Dachau. El „a lucrat”, de asemenea, şi în lagărul de la 
Auschwitz şi în comandourile de la Bisingen, Schoemberg, 
Dautmergen şi Schorzingen. 

La 19 decembrie 1961 Hoffmann a fost condamnat la 
închisoare pe viaţă de către un tribunal din Munchen. În 
1964 el apăru din nou pe banca acuzaților în procesul de 
la Auschwitz. 

Joseph Kramer a ocupat funcţii în diferite lagăre, mai 
ales la Esterwegen, Sachsenhausen, Dachau, Mauthausen 
şi Auschwitz. El termină ca comandant al lagărului de la 
Bergen-Belsen. 

La procesul „medicilor” el a fost interogat în legătură 
cu uciderea la Natzweiler în august 1943 din ordinul 
autorităţilor de la Berlin a circa 80 de deţinuţi, dintre care 
câteva femei, pentru completarea faimoaselor colecţii 
anatomice ale profesorului Hirt de la Universitatea din 
Strasbourg. Indeplinind scrupulos instrucţiunile acestuia 
din urmă cu privire la modul cum trebuiau ucişi aceşti 
nenorociţi, care fuseseră selecționați la Auschwitz, Kramer 
a executat personal operaţia. El a povestit amănunţit cum 
s-au petrecut lucrurile când a introdus în camera de 
gazare otrava care trebuia să asfixieze victimele şi a 
declarat: „Când am făcut acest lucru, eu n-am simţit nimic, 
pentru că primisem ordin să-i ucid astfel pe aceşti 80 de 
internaţi, după cum v-am mai spus. De altfel, am fost 
educat în acest spirit”62. 

Josef  Jarolin era Lagerführer sub comanda lui 
Piorkowski între anii 1940 şi 1942. Zill, Hoffmann şi el au 
format un trio de asasini binecunoscuţi. El asista la 
pedepsele corporale şi adesea lovea chiar el personal. 
Când, la procesul de la Dachau, a fost acuzat că a dat 

ordin să fie balansaţi oamenii cărora li se aplica pedeapsa 
cu bătaia la stâlp, el a declarat că aceasta o făcea „pentru 
a verifica forţa muşchilor, în scopul de a vedea dacă omul 
poate suporta pedeapsa”. 

La vârsta de 18 ani el a intrat în poliţia politică din 
Munchen şi a participat în noiembrie 1923 la reprimarea 
puciului lui Hitler, apoi, fiind bolnav, a părăsit în 1931 
poliţia şi a fost şomer timp de patru ani. El a intrat atunci 
în rândurile SS-iştilor şi în 1938 era Blockfuhrer la 
Oranienburg. În 1940 era Rapportfuhrer la Dachau, iar 
după aceea Lagerführer. El a participat la execuțiile în 
masă ale prizonierilor de război ruşi aduşi la Dachau. După 
aceste „acţiuni”, el se întorcea întotdeauna beat. Ucigaşii 
aveau de altfel întotdeauna alcool la discreţie, pentru a se 
menţine „în formă”, şi plecau în concediu de „destindere” 
mai ales în Italia. 

Jarolin a fost unul dintre criminalii nazişti condamnaţi 
la moarte în procesul de la Dachau. 

În vara anului 1943 primul Lagerführer era Redwitz, 
despre care se spunea că provine dintr-o familie de nobili 
bavarezi. El se îmbăta într-una şi atunci pierdea complet 
controlul actelor sale. Şi el a fost condamnat la moarte la 
Dachau. 

Printre ultimii  Lagerfuhreri se numărau Campe, 
Schivartz, Schobert şi Ruppert. 

Un ordin din 21 aprilie 1945, cu opt zile înainte de 
eliberare, îi numeşte pe ultimii trei în aceste funcţii. 
Schobert, fiind Sturmbannfuhrer, avea numărul 1, după 
aceea venea Hauptsturmfuhrerul Schwartz şi, în fine, 
Obersturmfuhrerul Ruppert. 

Acesta petrecuse peste zece ani în lagărele de 
concentrară. El a început la Dachau în aprilie 1933. In 
septembrie 1942 a trecut la Lublin, apoi a fost Lagerfuhrer 


la Varşovia, lagăr-anexă al celui de la Lublin, de unde în 
august 1944 a revenit la Dachau. 

În timpul evenimentelor care au precedat eliberarea, 
el jucă acolo un rol important, cerând cu încăpățânare să 
se execute ordinele de evacuare a lagărului, ordine de a 
căror zădărnicie colegii şi şefii săi, Weiss şi îndeosebi 
Weiter, îşi dădeau bine seama. 

Ruppert făcea parte din categoria SS-iştilor deosebit 
de primejdioşi. 

În timpul procesului de la Dachau, soţia lui a prezentat 
fotografii şi scrisori cu care voia să facă dovada calităţilor 
lui de bun soţ şi cap de familie. Putea fi văzut el, înconjurat 
de cei patru copii ai săi, care-l ascultau plini de evlavie, 
cântând la vioară sub pomul de Crăciun. Pe plajă se juca 
împreună cu ei. O altă fotografie îl arăta ţinând în braţe un 
pui de ciută rănit, pe care l-a luat şi l-a crescut în grădina 
sa. Era acelaşi om care-l bătea pe profesorul octogenar 
Feierabend din Praga pentru că se prăbuşise pe platoul de 
apel. Tot el este acela care a stropit cu benzină barba unui 
deţinut nou venit şi i-a dat foc cu bricheta lui. Acest individ 
nu constituia de altfel o excepţie: zeci de alţi SS-işti s-au 
comportat la fel. Ruppert a fost condamnat la moarte şi 
executat. 

Printre celelalte funcţii superioare din lagăr trebuie 
menţionate aceea de Adjutant. Intre anul 1940 şi sfârşitul 
lui 1943 ea a fost exercitată de Obersturmfuhrerul 
Suttropp, încă unul dintre condamnaţii la moarte în 
procesul de la Dachau. 

Din 1943 şi până la sfârşitul existenţei lagărului 
Adjutant a fost Obersturmfuhrerul Otto. 

După cum scrie E. Kogon, este interesant pentru 
cititorul unei lucrări despre lagărele de concentrare să-şi 
dea seama de gradul adesea foarte modest pe care-l 

purtau oamenii care aveau drept de viaţă şi de moarte 
asupra a sute şi mii de deţinuţi“. 

Cum să te miri văzând pe aceşti oameni primitivi, în 
majoritatea lor nişte rataţi în viaţa civilă, îmbătaţi de 
puterea cu care erau învestiţi? Toţi aceşti caporali, 
sergenţi şi plutonieri majori simțeau o mare plăcere când 
era vorba să trateze cu duritate oameni dezarmaţi, aflaţi 
cu totul la discreţia lor. Cu cât erau mai duri şi mai 
nemiloşi, cu atât mai mari le erau şansele de a avansa în 
carieră. O serie întreagă dintre aceşti Rapportfuhreri, 
Blockfuhreri şi gradaţi folosiţi în diverse servicii au fost 
nişte brute criminale şi nenumărate au fost decesele 
provocate de ei. 

Mulţi dintre aceştia s-au regăsit alături de şefii lor la 
procesul de la Dachau şi au fost condamnaţi la moarte; 
alţii au fost implicaţi în procesele intentate vinovaţilor 
pentru crime săvârşite în alte părţi. 


5. Viaţa de fiecare zi a deţinuţilor. 


Viaţa în lagărele de concentrare a fost atât de profund 
influenţată de o serie de factori care au variat considerabil 
în decursul anilor, încât descrierea ei nu poate fi valabilă 
decât pentru o anumită perioadă, în cursul căreia se 
instaurase o relativă stabilitate. Trecerea de la o perioadă 
la alta a avut loc de altfel întotdeauna în mod treptat, 
efectul evenimentelor interne şi externe sau al deciziilor 
autorităţilor respective nefăcându-se în genere simţit 
decât după un timp mai mult sau mai puţin îndelungat. 

In ce priveşte lagărul de la Dachau, se poate distinge o 
primă perioadă, care începe o dată cu organizarea oficială 

a lagărului, în primăvara lui 1933, şi ţine până la anexarea 
Austriei, în 1938. 

Deţinuţii, toţi germani, la început numai adversari 
politici ai regimului, în majoritate comunişti, trăiesc în 
condiţii extrem de aspre în instalaţiile rudimentare de la 
început şi sunt supuşi unei discipline feroce exercitate de 
către SS-iştii tineri, aroganţi, care îşi însuşiseră foarte 
recent teoriile naziste. Şefii nu urmăresc alt scop decât să- 
i elimine pe toţi aceia care manifestă o cât de mică 
ostilitate faţă de noua ordine, care de altfel mai are nevoie 
să fie consolidată. Este încă pace: câmpul de activitate al 
SS-iştilor şi al poliţiei este limitat la teritoriul Reichului. 
Deţinuţii, maltrataţi într-un mod deosebit de odios, sunt 
folosiţi la munci grele în terasamente şi la construcţii, ca şi 
în ateliere create pentru uzul SS-iştilor. Considerentele de 
ordin economic se află în această epocă încă pe planul al 
doilea. 

Din 1935 începe aducerea în lagăr şi a criminalilor şi 
asociatilor. 

După aceea vin să se adauge victimele „acţiunilor” 
rasiale şi ideologice: evrei, ţigani, clerici, aderenţi ai unor 
secte, ca Bibe/forscher-ii (Cercetători ai Bibliei). 

În decursul acestei perioade, lagărul a căpătat forma 
sa definitivă. Construirea noilor instalaţii a costat viaţa 
unui mare număr de deţinuţi, victime ale brutalităţii 
neînfrânate a gardienilor. 

O a doua perioadă începe o dată cu anexarea Austriei. 
La Dachau sosesc primii străini, dar ei vorbesc aceeaşi 
limbă ca şi oamenii a căror soartă o vor împărtăşi de acum 
înainte. Ei au devenit de altfel cetăţeni ai Reichului. 

Urmează apoi dezmembrarea Cehoslovaciei şi 
instaurarea Protectoratului Boemiei şi Moraviei, care duc la 
sosirea unor noi contingente în lagăr. În sfârşit, invazia 
Poloniei în septembrie 1939 şi războiul mondial vor 


provoca un aflux din ce în ce mai mare de persoane de 
naţionalităţi diferite. În curând, germanii vor fi în 
minoritate şi nu vor mai deţine totalitatea funcţiilor. De 
altfel, o dată cu începerea ostilităţilor are loc o agravare a 
situaţiei alimentare, fapt care se repercutează asupra 
raţiilor sărace alocate lagărului. 

În ianuarie 1941, Himmler aprobă o clasificare a 
lagărelor de concentrare care să ţină cont, în vederea 
repartizării deținuților, de „personalitatea lor şi de 
pericolul pe care-l reprezintă pentru stat”. O ordonanţă 
secretă a lui Heydrich din 2 februarie stabilea în 
consecinţă trei categorii de lagăre“. 

Prima cuprindea lagărele destinate prizonierilor celor 
mai puţin periculoşi, susceptibili de a se „îndrepta” cu 
destulă uşurinţă. În principiu, în aceste lagăre condiţiile de 
viaţă trebuiau să fie cel mai puţin aspre şi mai ales să se 
exploateze capacitatea de muncă a oamenilor. 

În această categorie intra lagărul de la Dachau, care a 
fost chiar marcat cu un indice special a), care-l deosebea 
de alte două lagăre din această clasă, Sachsenhausen şi 
Auschwitz |: era destinat oamenilor apți numai pentru 
munci uşoare. 

În a doua categorie intrau lagărele pentru oameni al 
căror dosar era mai încărcat, însă care mai puteau fi totuşi 
îndreptaţi: acestea erau Buchenwald, Neuengamme, 
Flossenburg, Auschwitz II şi mai târziu Natzweiler. 

În sfârşit, a treia categorie cuprinde lagărul de la 
Mauthausen, mai târziu Gusen şi Gross-Rosen, unde 
trebuiau trimişi criminalii, asocialii, politicii care nu puteau 
fi convinşi să renunţe la ideile lor, toţi consideraţi 
„nereeducabili” şi în consecinţă urmând a fi lichidaţi într- 
un termen mai mult sau mai puţin apropiat. Ulterior, s-au 
adus modificări clasificării iniţiale. Aşa se face că 

Buchenwald, de pildă, trece la sfârşitul lunii aprilie 1944 
din categoria a doua în prima. 

In vederea executării deciziei din februarie 1941 se 
intenţiona să se procedeze în fiecare lagăr la clasarea 
deţinuţilor şi la transferarea lor după aceea, dacă va fi 
cazul, în lagărul ce le era destinat. Dar această operaţie a 
rămas doar teoretică, căci, războiul prelungindu-se, 
problema braţelor de muncă a devenit preocuparea 
majora a conducătorilor. Strânşi în chingi de prescripţiile 
din ce în ce mai draconice ale administraţiei centrale, 
comandanții de lagăre se străduiau să-şi păstreze la 
maximum deţinuţii încă apți de muncă şi să se debaraseze 
de aceia care nu mai dădeau randament, fără a ţine 
seama de categoria în care fuseseră clasaţi de către 
Gestapo. In rest, secţiile locale ale Gestapoului apreciau 
gravitatea cazului fiecare în felul ei. Se manifestă astfel, în 
tot decursul istoriei lagărelor, o incompatibilitate între 
punctele de vedere: Gestapoul, care furniza victimele, pe 
de o parte, şi direcţia superioară a lagărelor, care le 
exploata la maximum pe de alta urmăreau obiective 
diferite. 

In fapt s-a menţinut până la sfârşit un amestec de 
deţinuţi de toate categoriile în fiecare lagăr. Această 
situaţie oferea, de altfel, avantajul de a menţine rivalităţile 
între „roşii” şi „verzi”, ceea ce favoriza dorinţa SS-iştilor de 
a manevra mase enorme de prizonieri cu minimum de 
gardieni. 

Teoretic, condiţiile de trai în diferitele lagăre erau în 
funcţie de categoria acestora. În realitate însă, ele 
depindeau de un mare număr de factori care variau 
neîncetat şi mai ales de starea de spirit a şefilor SS şi de 
comportarea deţinuţilor care ocupau anumite funcţii ce 
aveau repercusiuni directe asupra vieţii comunităţii. Aşa 
se explică faptul că alocaţia de hrană suplimentară a unui 


lagăr dintr-o categorie superioară nu se traducea în mod 
obligatoriu prin îmbunătăţirea raţiei individuale. 

În fapt, din tot felul de motive, condiţiile generale erau 
mai rele la Dachau, lagăr de categoria l, decât la 
Buchenwald, care era de categoria a Il-a până în 1944868. 

De altminteri, foarte puţini deţinuţi ştiau de ce 
categorie este lagărul în care fuseseră azvârliţi. Cu timpul, 
după un stagiu în diverse stabilimente de acest gen şi 
după ce a cules astfel o mulţime de informaţii de ordin 
practic, „veteranul” stabilea propria sa clasificare a 
lagărelor: cutare lagăr era, după el, un „sanatoriu” în care 
existau şanse de supravieţuire, altul era un „crematoriu” 
în care moartea era o cvasicertitudine. 

O a treia perioadă din viaţa lagărului corespunde cu 
perioada loviturilor suferite de Reich. Dezastrul de la 
Stalingrad, înfrângerea din Africa de nord, debarcarea 
aliaţilor în Italia îi silesc pe conducătorii nazişti să adune 
toate braţele de muncă încă disponibile, pentru a susţine 
efortul de război. Ei exploatează la maximum teritoriile pe 
care le ocupă şi îi închiriază pe deţinuţi în masă 
industriaşilor. 

Mii de prizonieri de la Dachau sunt afectaţi 
comandourilor din ce în ce mai numeroase instalate în 
centrele de armament şi în uzinele din Bavaria şi din 
Austria. Morţii din cauza tratamentului rău îi ia locul 
moartea din cauza muncii. Condiţiile de trai în aceste 
lagăre-satelit sunt foarte diferite, în funcţie de aşezarea 
lor, de felul muncii care se efectuează acolo, de 
mentalitatea personalului de gardă etc. Uneori traiul în ele 
poate deveni chiar „mai bun” atunci când industria, 
nedispunând de suficienţi muncitori, trebuie să recurgă la 
sclavii din lagăre. Începând din primăvara lui 1943, în 
lagărul de la Dachau exista un regim neobişnuit: nu mai 

era atât de îngrozitor ca înainte. În scopul creşterii 
randamentului, s-au adus anumite îmbunătăţiri condiţiilor 
de existenţă. Puteau fi trimise pachete anumitor categorii 
de deţinuţi şi erau autorizate unele activităţi sportive şi 
culturale. Oficial, SS-iştii nu mai puteau maltrata oamenii 
după bunul lor plac, însă disciplina rămânea foarte severă. 
Obiectivele au rămas în fond aceleaşi: viaţa deţinuţilor n- 
are vreo valoare decât atât timp cât pot presta o muncă. 

Şi în comandourile exterioare viaţa era influenţată tot 
mai mult de evenimentele războiului.  Distrugerile 
provocate de aviația aliată au dus la deplasări continue de 
echipe de muncitori care trăiau în condiţii extrem de grele. 
Totodată, contactele cu lumea exterioară au devenit mai 
puţin anevoioase. 

Incepând din toamna anului 1944 situaţia se 
deteriorează rapid. După debarcarea aliaților în 
Normandia, în iunie, evenimentele se precipită. Evacuarea 
lagărelor din Est şi Vest spre inima Germaniei provoacă 
suprapopularea lagărului de la Dachau, foamete, epidemii 
şi o creştere îngrozitoare a mortalității. 

În cursul acestei a patra şi ultime perioade, situaţia 
devine haotică. Personalul de pază scade în număr şi 
calitate: moralul său se prăbuşeşte, disciplina slăbeşte. 

Când pătrundeau în lagăr, noii sosiți erau imediat 
„puşi la punct” cu o brutalitate nemaivăzută. Erau 
aşteptaţi de SS-işti încălţaţi cu cizme şi având pe cap 
caschete cu cap de mort, cu cravaşa în mână şi revolverul 
la cingătoare, care-i primeau cu insulte şi glume grosolane 
mai ales dacă aveau vreun defect fizic. 

Erau supuşi mai întâi, la secţia politică, formalităţilor 
de luare în primire a deţinuţilor („Aufnahme”) cu care 
ocazie li se notau datele de identitate, fiind apoi 
confruntate cu documentele transmise de Gestapo etc. 


Erau întrebaţi asupra motivului arestării lor, iar cei care 
declarau că nu ştiu erau stâlciţi în bătaie. 

Nişte formulare complicate erau completate de un SS- 
ist şi astfel se forma dosarul personal al deţinutului, care 
urma să fie completat în cursul stagiului său în lagăr. 

În principiu, noii sosiți erau fotografiaţi din faţă şi din 
profil, iar pentru unii se luau amprentele digitale, potrivit 
instrucţiunilor date de Gestapo. A fost un timp când 
naziştii se amuzau astfel: în momentul când i se făcea 
fotografia, cel care nu se scula destul de repede era 
înţepat cu un ac adaptat la scaun şi acţionat printr-un 
mecanism declanşat de către fotograf”. 

Oamenii erau conduşi la poarta /ourhaus-ului şi 
trebuiau să defileze milităreşte prin faţa Rapportfuhrerului, 
care-i număra. Majoritatea oamenilor în vârstă şi străinii 
nu erau în stare să defileze corect, ceea ce, fireşte, le 
atrăgea lovituri şi insulte. 

După aceea urma trecerea la duş, însă în prealabil 
oamenii erau daţi pe mâna „coaforilor”, deţinuţi dintre 
care unii nu erau oameni de meserie. Aceştia rădeau 
craniile şi părţile păroase ale corpului. Operația era adesea 
foarte dureroasă din cauza neîndemânării şi brutalităţii 
bărbierilor, precum şi a condiţiei proaste a instrumentelor. 
Rănile provocate prin acest tratament se iritau din cauza 
produselor dezinfectante cu care era uns corpul după 
aceea. 

Duşurile erau manevrate de către SS-işti, care se 
amuzau uneori lăsând să curgă asupra oamenilor când apă 
aproape clocotită, când apă rece ca gheaţa. Apoi ei erau 
duşi în pielea goală spre Effektenkammer, unde îşi 
depuneau lucrurile şi obiectele personale, care erau 
inventariate. După aceea transformarea în deţinut era 
desăvârşită odată cu primirea costumului vărgat şi a 

galoşilor sau a saboţilor de lemn, a gamelei, a paharului şi 
tacâmului. 

„Primirea” se făcea astfel în perioadele „normale”, 
când maşinăria funcţiona fără greş, iar sosirile aveau loc în 
grupuri relativ mici. Lucrurile mergeau cu totul altfel în 
perioadele când aveau loc sosiri masive, îndeosebi în 
cursul ultimelor luni. Atunci serviciile de primire se 
împotmoleau şi grupuri compuse uneori din sute de 
oameni staţionau pe platoul de apel ore sau chiar zile 
întregi aşteptând să fie înmatriculaţi şi să se vadă, în 
sfârşit, cazaţi. Cum oamenii ajungeau, în general, într-o 
stare de plâns, în timpul acestor ore de aşteptare pe 
ploaie, vânt sau ger, aveau loc scene de nedescris. 

Formalităţile la sosire cuprindeau în principiu şi o vizita 
medicală. La infirmerie se întocmea o nouă serie de fişe 
după examinare, care de cele mai multe ori erau mai mult 
decât sumare, asupra stării fizice a noilor sosiți. Dantura 
făcea însă obiectul unei atenţii speciale şi se ţinea 
evidenţă, prin mijlocirea unor semne speciale, de natura 
protezelor: se ştie că SS-iştii recuperau aurul din gura 
deţinuţilor decedati. 

Noii sosiți, „Zugănge”, erau, în sfârşit, repartizaţi la un 
bloc, unde erau primiţi de către decanii de bloc şi de Stube 
şi înscrişi în fişierul secretariatului. Ei trebuiau să-şi coasă 
imediat pe haină, potrivit prescripţiilor, insignele şi 
numărul de înmatriculare care le-a fost atribuit. 

Când erau prezenţi SS-işti, toate aceste formalităţi se 
îndeplineau în viteză, în strigăte de „Tempo! Tempo! Los! 
Los!” şi sub lovituri. Când personalul de bloc şi de Stube 
era compus din vechi deţinuţi politici, aceştia se străduiau 
să scurteze procedura de primire şi să înlesnească 
instalarea celor „noi”. Însă prezenţa SS-iştilor, tratamentul 
rău care se aplica la secţia politică, încercările vexatorii la 
care cei vechi îi supuneau uneori pe noii veniţi, glumele 


sau grosolăniile din partea altor deţinuţi făceau din aceste 
prime ore petrecute în lagăr un adevărat supliciu. 

Noii sosiți erau puşi, aproape fără excepţie, mai întâi 
într-un bloc de carantină, izolat cu sârmă ghimpată, unde 
rămâneau 4 până la 6 săptămâni. Această măsură nu era 
luata numai din motive de igienă: SS-iştii o considerau 
drept un mijloc de a-i pregăti pe deţinuţi pentru viaţa de 
lagăr, pentru situaţia lor de ocnaşi. Ei făceau acolo 
„instrucţie”, învățau cântecele de marş, gradele SS-iştilor 
etc. 

Personalul afectat acestui bloc de carantină era 
deosebit de brutal şi făcea să se înţeleagă fără echivoc în 
decursul acestei perioade de iniţiere ca cel care se află în 
lagărul de concentrare îşi pierde toate drepturile, fără 
excepţie, şi că este la cheremul oricărui SS-ist. Vai de cel 
care ar fi îndrăznit să facă o remarcă sau să pună o 
întrebare! 

Uneori, lipsa de experienţă a noilor sosiți era 
exploatată spre a li se stoarce bani, de pildă furându-li-se 
anumite obiecte indispensabile, cum ar fi lingura, care 
trebuiau atunci înlocuite pe cheltuiala lor, fiindcă ei le 
„pierduseră”. 

Puțin înainte de sfârşitul carantinei, Lagerfuhrerul, 
Rapportfuhrerul şi Arbeitseinsatzfuhrerul treceau să facă o 
ultimă inspecţie. Noii sosiți trebuiau să facă exerciţii 
militare, să dovedească că cunosc gradele SS-iştilor şi 
cântecele de marş. Aceasta putea dura o zi sau chiar două 
zile. 

Erau întrebaţi despre motivul trimiterii lor la Dachau, 
dar în acest stadiu ei ştiau deja că trebuie să răspundă 
indiferent ce, strigând tare, în felul SS-iştilor. Cei cu 
ochelari luau măsura de precauţie să şi-i scoată, afară de 
cazul vreunei imposibilităţi absolute, pentru a nu se 
expune, ca „intelectuali”, loviturilor. 


În cursul acestei inspecții erau selecționați oamenii 
pentru a fi afectaţi comandourilor de muncă şi cel mai rău 
lucru care se putea întâmpla era să fii declarat inapt de 
muncă şi clasificat ca „invalid”. 

După carantină deţinuţii erau repartizaţi la blocurile 
zise libere. 

Banii aduşi la sosire, ca şi cei care-i erau trimişi 
ulterior deţinutului erau depuşi în contul său şi el nu putea 
ridica din ei decât 15 mărci lunar. Cum unii internaţi 
dispuneau de sume considerabile, mai ales în timpul 
primilor ani, SS-iştii realizau operaţii financiare fructuoase. 
Când, începând din 1942, s-a instituit sistemul „bonurilor- 
prime”, deţinuţii nu mai puteau poseda bani. Banii de la 
cont trebuiau să fie utilizaţi pentru cumpărarea articolelor 
disponibile la cantină, ceea ce constituia o altă sursă de 
beneficii considerabile pentru administraţia lagărului. 

Orarul zilnic a suferit dese modificări în decursul anilor 
ca urmare a dispoziţiilor administraţiei centrale a lagărelor 
şi ale diferiților comandanţi care s-au succedat. El mai 
varia, de asemenea, în funcţie de anotimp şi de starea 
vremii; în sfârşit, el nu era aplicabil în mod uniform tuturor 
deţinuţilor, aceştia fiind repartizaţi individual sau în grup 
unui foarte mare număr de sarcini diferite în lagăr sau în 
exterior. 

Deşteptarea era fixata în general la ora 5 vara şi la 6 
iarna. Dar au fost perioade când oamenii au trebuit să se 
scoale şi la ora 3! De altfel, tot timpul existau echipe 
desemnate pentru corvezi speciale, care se sculau înainte 
de ora normală. 

In camere, deşteptarea însemna începutul unei 
activităţi febrile, căci trebuiau făcute o serie de treburi 
într-un timp extrem de scurt. În 1938, când mai domnea 
încă o disciplină care nu suferă comparaţie cu cea din 


ultima perioada a existenţei lagărului, deşteptarea era 
fixată la ora 3 şi 15 minute vara şi ceva mai târziu iarna®?. 

În trei sferturi de oră trebuiau să fie făcute toaleta şi 
patul, trebuia pus dulapul în ordine, trebuia băută 
„cafeaua”, şi, daca era posibil, să se meargă şi la latrină. 
Nişte dispoziții absurde reglementau dereticarea prin 
camere şi era imposibil pentru noii veniţi să li se 
conformeze întocmai dacă nu erau ajutaţi de către un 
„veteran” care să-i înveţe „trucurile”; ei erau deci obligaţi 
să facă o alegere, cu riscul unor sancţiuni necruțătoare. 

Pentru a face patul după toate regulile, cei mai 
îndemânatici aveau nevoie de cel puţin zece minute. Sacul 
de dormit trebuia să fie perfect plan şi să formeze un 
dreptunghi regulat, cu muchiile bine marcate. Pânza 
cadrilată cu albastru şi alb care acoperea sacul cu paie şi 
perna trebuia să fie aşezată astfel ca pătratele să prezinte 
o aliniere perfectă, orizontală şi verticală. 

Cum paturile erau suprapuse şi strâns lipite, oamenii 
trebuiau să se înţeleagă pentru a opera în mod succesiv. 
Era aproape imposibil pentru cel care dormea sus să nu-şi 
deranjeze camaradul de dedesubt în timp ce se făceau 
paturile: acesta trebuia să aştepte şi îşi pierdea răbdarea. 
Din această cauză aveau loc în fiecare dimineaţă certuri 
care degenerau uneori în bătaie. Era imposibil să câştigi 
timp sculându-te mai devreme, căci era interzis şi nu era 
lumină înainte de ora oficială de deşteptare. Erau oameni 
care se temeau într-atâta de pedeapsă, încât dormeau pe 
jos pentru a nu-şi deranja patul - un alt risc, căci şi acest 
lucru era interzis... 

După pat urma dulapul, care trebuia pus în ordine 
potrivit unor dispoziţii meticuloase care reglementau locul 
fiecărui obiect. 

Controalele pe care le făceau SS-iştii de serviciu erau 
efectuate din dorinţa de a găsi oamenilor greşeli pentru a 
avea ocazia să-i tortureze. Blockfuhrerii foloseau o tehnică 
specială de control: ei verificau, de pildă, alinierea 
paturilor şi a saltelelor cu ajutorul unor şipci de lemn. 

Adesea SS-iştii aplicau sancțiuni colective: pentru a le 
evita, decanii de cameră erau necruţători, iar oamenii se 
supravegheau unul pe altul fără menajamente. Unii 
deţinuţi se ajutau, desigur, ca nişte buni camarazi, dar noii 
veniţi, neiniţiaţi încă, trebuiau uneori, pentru a obţine 
ajutor, să dea bani, alimente, tutun sau să curețe 
încălţăminte ori să spele vesela. 

Respectarea regulilor foarte stricte relative la îngrijirea 
corporală era, evident, justificată, dar acestea deveneau 
imposibil de respectat din lipsă de timp şi din cauza 
insuficienţei instalaţiilor. Capacitatea spălătoarelor, care 
cu greu ajungeau când efectivul camerelor era normal, 
devenise absolut insuficientă când efectivele au crescut. 
Situaţia s-a înrăutățit mereu în decursul anilor, pentru a 
deveni la sfârşit cu adevărat catastrofală. 

Dimineaţa în spălătoare era o îmbulzeală de nedescris, 
fiecare zbătându-se să ajungă la un robinet pentru a 
proceda la o spălare sumară. Unii nu izbuteau să ajungă şi 
riscau să fie brutalizaţi de către decanul de cameră, care, 
fiind răspunzător pentru curăţenia corporală a oamenilor, 
verifica prosoapele şi trata fără menajamente pe acel care 
nu găsise mijlocul să se apropie de chiuvetă. 

In perioada în care popularea lagărului mai îngăduia, 
deţinuţii se duceau la duş o dată pe săptămână, în general 
duminica. Ei  resimţeau o adevărată plăcere: baia 
constituia, împreună cu pâinea şi patul, cele trei „B-uri 
bune” la Dachau: „Brot, Bett, Bad”®?, 

W.C.-urile erau, ca şi spălătoarele, total insuficiente. În 
plus, dispoziţii draconice reglementau utilizarea lor. In 
1938, la o jumătate de oră după deşteptare nu mai era 
permis să se meargă acolo. Atunci când, aşa cum se 
întâmpla frecvent, mulţi oameni sufereau de diaree, se 
petreceau acolo scene de nedescris. 

Dispoziţiile cu privire la curăţenia încăperilor erau 
riguroase. Trebuia să te descalţi înainte de a intra în 
Stube, a cărei pardoseală era răzuită centimetru cu 
centimetru, căci trebuia să lucească în permanenţă. Insă 
cu timpul, din cauza suprapopulării blocurilor, aceste reguli 
au început să nu mai fie respectate. Atâta timp însă cât ele 
au fost în vigoare, au servit ca pretext SS-iştilor pentru a 
împărţi pedepse aspre după bunul lor plac. Uneori, 
reîntorcându-se de la lucru, deţinuţii găseau în Stube totul 
claie peste grămadă, paiele din saltele răspândite pe 
podea, dulapurile răsturnate. Oamenii erau atunci obligaţi 
să rămână în spălător sau afară cât timp dura repunerea în 
ordine a camerelor. 

Un personal permanent era desemnat pentru 
curăţenia şi punerea în ordine a camerelor. Acest 
„Stubendienst” trebuia să facă minuni pentru a fi gata în 
momentul plecării la apelul de dimineaţă. Inainte de 
aceasta trebuia înghițită în grabă bucăţica de pline care a 
putut fi păstrată şi băută „cafeaua”. Deţinuţii de corvoadă 
aduceau de la bucătărie acest lichid, a cărui singură 
calitate consta în aceea că era cald. 

SS-iştii voiau, evident, să fie permanent la curent cu 
situaţia efectivelor din lagăr, care variau zilnic ca urmare a 
sosirilor, plecărilor şi deceselor, şi să se asigure că nici un 
deţinut nu era lipsă. Funcţionarii blocurilor trebuiau să ştie 
în orice clipă unde se aflau oamenii de care răspundeau. 

De două ori pe zi toţi prizonierii erau adunaţi pe 
platoul de apel. Apelul de dimineaţă avea loc în general la 


ora 6 sau 6,30 în funcţie de anotimp şi nu dura în mod 
normal mai mult de 45 de minute, căci administraţia dorea 
ca în cel mai scurt timp posibil să se formeze 
comandourile de muncă. Intre apelul de seară şi cel de a 
doua zi dimineaţă, efectivele nu puteau, de altfel, să fi 
variat prea mult. 

Adunarea de seară, de regulă la ora 18, se desfăşura 
cu totul altfel. Acum lucrul fiind terminat, SS-iştii aveau tot 
timpul: cu cât se prelungea mai mult apelul, cu atât le 
rămânea mai puţin timp liber deţinuţilor, ceea ce cadra 
foarte bine cu tratamentul la care erau supuşi. În cursul 
zilei se produceau evenimente care modificau efectivele: 
sosiri, plecări, decese, ieşiri de echipe la muncă etc. şi se 
impunea un control minuţios. Operația era de altfel 
deosebit de complicată, mai ales în perioadele când 
prizonierii erau foarte numeroşi. Un mare număr de 
oameni nu erau supuşi la apeluri: cei folosiţi la serviciile 
generale, a căror activitate nu putea fi întreruptă, deţinuţii 
afectaţi la compania disciplinară, cei de la Bunker, bolnavii 
de la infirmerie etc. 

Cu toate acestea, absenţa unui om era imediat 
constatată şi se putea stabili în câteva secunde identitatea 
lui, blocul în care locuia, echipa din care făcea parte, 
graţie unei organizări perfecte, în care personalul 
administrativ format din deţinuţi juca un rol capital. Fără 
concursul acestuia, SS-iştii n-ar fi putut niciodată stabili 
situaţia zilnică cu atâta exactitate. 

Apelul de seară era întotdeauna o încercare a cărei 
durată şi mod de desfăşurare nu le putea prevedea 
nimeni. Fără activitatea Lagerschreiberului, a personalului 
blocurilor şi al camerelor, apelul ar fi durat şi mai mult. 

Pe platoul de apel, mai mult decât în oricare altă 
parte, deţinuţii erau readuşi la condiţia lor de ocnaşi aflaţi 
la discreţia unui pumn de brute. 


larna, în zăpadă, pe ploaie, în ceața rece, ei stăteau 
sub lumina reflectoarelor, sub ameninţarea mitralierelor, 
care erau îndreptate asupra lor de la înălţimea turnurilor 
de pază; un spectacol pe care nici un supravieţuitor nu l-a 
putut uita vreodată. 

In momentul când se auzea semnalul, oamenii se 
adunau sub comanda decanilor de bloc şi plecau în rânduri 
câte zece şi în pas cadenţat spre Appe!//platz, unde fiecare 
bloc avea stabilit locul său. Grupele îşi ocupau locul riguros 
aliniate şi aşteptau într-o tăcere totală sosirea 
Blockführerilor, pentru care decanii de bloc comandau: 
„Bloc X, Stillgestanden! Mützen... ab!” La comanda 
pregătitoare „Mützen” oamenii duceau mâna dreaptă la 
cap, iar la cea de „ab” îşi scoteau tichia şi o țineau lipită 
de picior. Decanul dădea raportul situaţiei blocului său, de 
pildă: „Block 10 angetreten mit Belegschaft von 375 
Häftlingen, 12 davon im Revier, 5 in Arbeit, zum Appell 
angetreten 358 Häftlinge!” (Blocul 10, cu un efectiv de 
375 deţinuţi, dintre care 12 la infirmerie, 5 la muncă, 358 
prezenţi la apel). El întindea Blockfiihrerului carnetul său, 
dând lămuririle justificative, iar SS-istul număra oamenii, 
după care decanul comanda: „Mutzen auf!” şi „Ruhrt 
euch!”: tichiile erau puse din nou pe cap şi se aştepta 
Rapportfuhrerul, pentru care miile de deţinuţi luau poziţia 
de „drepţi”. Rapportfuhrerul dădea raportul 
Schutzhaftlagerfuhrerului, de exemplu: „12476 Häftlinge 
zum Zăhlappell angetreten! 5 Abgang durch Tod!” (12476 
deţinuţi prezenţi la apel. 5 lipsă prin deces.) 

Dacă în timpul apelului îşi făcea apariţia o autoritate 
superioară, erau date onorurile prin „drepţi” şi „Mützen 
ab”, ceea ce se putea întâmpla de mai multe ori în cursul 
aceluiaşi apel. 

Dispoziţiile privitoare la modul cum se făcea apelul 
erau frecvent modificate; noii  Lagerfuhreri sau 


Rapportfuhreri aveau fiecare felul lui de a conduce acest 
mare „spectacol de revistă” prin reglementarea sosirii, 
alinierii, plecării. Nu erau niciodată lipsiţi de imaginaţie în 
a inventa noi măsuri vexatorii şi „a face să dureze 
plăcerea”. Erau unii care de la o fereastră a /ourhaus-ului 
priveau prin binoclu alinierea pentru apel a acestor mii de 
oameni şi nu făceau apelul decât după ce-i lăsau să stea 
ore întregi, pe orice fel de vreme. Când felul cum se 
prezentau nu era satisfăcător, oamenii erau supuşi uneori 
la şedinţe interminabile de „instrucţie” între barăci. Unii 
şefi SS cereau veniri şi plecări însoţite de cântece, pe care 
noii deţinuţi trebuiau să le înveţe chiar din momentul 
sosirii lor în lagăr. 

Era vorba, evident, de cântece germane, iar cel care 
nu cunoştea limba trebuia să-şi dea contribuţia prin „la-la- 
la”. Vai de el dacă nu cânta! Câteodată orchestra lagărului 
trebuia să însufleţească „ceremonia”: venirile şi plecările 
se făceau atunci în sunetele muzicii. 

Până în vara lui 1942 oamenii care mureau în blocuri 
între două apeluri trebuiau să fie aduşi pe platoul de apel 
de către tovarăşii lor; la fel se proceda şi cu bolnavii care 
nu erau la infirmerie şi cu toţi cei care din cauza unor răni 
sau infirmităţi erau incapabili să se deplaseze. Se puteau 
vedea astfel înaintând grupuri ducându-i pe tovarăşii lor 
morţi, pe care apoi îi întindeau în spatele ultimului rând. 
Morți sau vii, ei toţi nu erau decât nişte „Sticke”, piese 
care trebuiau numărate. 

Adesea SS-iştii nu izbuteau să se pună de acord 
asupra rezultatelor apelului. Atunci totul trebuia luat de la 
început, iar nerăbdarea, enervarea gardienilor creşteau în 
mod primejdios. Indispoziţia lor se dezlănţuia, fireşte, 
asupra deţinuţilor, singurii răspunzători. Ploua cu insulte şi 
lovituri şi exista riscul să izbucnească incidente grave: un 


gest, un cuvânt puteau fi taxate drept răzvrătire, atrăgând 
după ele o represiune sângeroasă. 

Dar câteodată SS-iştii trebuiau să admită faptul 
evident: lipsea un om la apel. Atunci avea loc o dramă. 

La 23 ianuarie 1939 s-a întâmplat un asemenea caz la 
apelul de seară. Cercetările au continuat toată noaptea, iar 
deţinuţii au trebuit să rămână pe locul de apel până a 
doua zi la ora 11. Şapte dintre ei au murit! 

La 15 mai, dispariţia unui ţigan a dus la ţinerea 
deţinuţilor pe locul de apel toată noaptea, pe o ploaie 
torențială. Şi de data aceasta au murit oameni”. 

Asemenea încercări zdruncinau sănătatea chiar şi a 
celor mai  robuşti; pentru cei bolnavi şi epuizați 
consecinţele lor erau adesea fatale. 

Când se constata o lipsă de la apel, nu era întotdeauna 
vorba de o evadare: câteodată un om, epuizat, adormise 
undeva într-un loc adăpostit sau un desperat se ascunsese 
pentru a se sinucide. 

Prelungirea anormală a duratei apelului crea situaţii 
insuportabil de umilitoare pentru deţinuţi, mai ales pentru 
cei care sufereau de afecţiuni stomacale; nimănui nu-i era 
îngăduit să se îndepărteze pentru satisfacerea 
necesităților sale, iar unii SS-işti se amuzau pe seama 
nenorociţilor siliți să se murdărească făcându-şi nevoile pe 
loc. 

Apelurile erau folosite pentru aplicarea pedepselor 
corporale în aşa fel încât să reamintească din când în când 
deţinuţilor în ce consta pedeapsa cu „capra”. Instrumentul 
era adus pe platoul de apel şi cele „25” sau „30” (lovituri) 
erau aplicate unei serii de deţinuţi. Aceste „ceremonii” s- 
au prelungit până în toamna lui 1944. 

Când un evadat era prins, readucerea sa în lagăr făcea 
obiectul unui scenariu special. În toamna lui 1937 

deţinutul politic Neumeyer din Munchen a fost prins după 
câteva zile. Loritz, comandantul de atunci, veni să asiste în 
persoană la apel. Au fost aduşi doi oameni în haine civile, 
dintre care unul - Neumeyer - purta în jurul gâtului o 
pancartă cu inscripţia „Vă salut! lată-mă din nou”, iar 
celălalt, un muncitor din Munchen care-l transportase pe 
fugar cu motocicleta sa, bătea din tobă fără întrerupere. 
Apoi s-a adus „capra” pentru Neumeyer, în timp ce 
tovarăşul lui a fost băgat în Bunker; acesta a rămas închis 
în lagărul de la Dachau timp de doi ani şi jumătate. 

În ianuarie 1945, patru italieni evadați din comandoul 
de la Mühldorf - Bartellini, Scazzola, d'Annibale şi 
Piccaluga - au fost de asemenea expuşi pe platoul de apel 
purtând pancarte cu inscripţia „Sunt iar aici”, după care au 
fost băgaţi în blocul 30, unde primii trei au murit. 

După apelul de dimineaţă, echipele de muncă se 
formau la comanda „Arbeitskommandos formieren!” Masa 
de oameni se disloca, fiecare ducându-se la grupul său, de 
altfel nu fără greutăţi. 

Atunci începea o lungă zi de muncă. Deţinuţii care 
lucrau în apropierea lagărului veneau pentru masa de 
prânz şi plecau din nou după mai puţin de o oră, până 
seara. Durata muncii suferea câteodată variaţii datorită 
situaţiei atmosferice: în caz de ceaţă, de pildă, plecarea 
întârzia pentru a micşora posibilităţile de evadare; la fel, 
seara, echipele care lucrau pe şantiere greu de 
supravegheat trebuiau să se întoarcă înainte de a se fi 
întunecat. Când apelul de seară se desfăşura normal, 
rămânea după masă puţin timp liber pentru cei care nu 
erau puşi la o corvoadă oarecare. În orice caz, trebuia 
consacrat un timp îngrijirii corporale şi întreţinerii 
încălțămintei şi hainelor. 

În sfârşit, se auzea semnalul de intrare în barăci: după 
anotimp, vara la ora 20 sau 21, iarna cu o oră mai 


devreme. Douăzeci de minute mai târziu urma stingerea şi 
toată lumea trebuia să fie în pat, căci altfel se aplicau 
pedepse. 

Rupt de oboseală şi niciodată sătul, omul se instala 
pentru noapte într-o totală lipsă de confort şi aştepta 
somnul, uitarea, pentru câteva ore, a mizerei sale 
existenţe. Adesea nu izbutea să adoarmă decât foarte 
greu, mai ales dacă nu mai era aşa de tânăr şi dacă starea 
sa fizică nu era prea bună. 

Când lagărul fu suprapopulat, odihna deveni în unele 
blocuri aproape imposibilă. Oamenii trebuiau să se 
înghesuie mai mulţi în fiecare din priciurile suprapuse şi 
strâns lipite şi se culcau unul cu capul la picioarele 
celuilalt, pentru a folosi tot locul disponibil!” 

larna, nefiind adesea decât o singură pătură subţiată 
la doi sau trei oameni, deţinuţii se strângeau unul într- 
altul; vara ei se înăbuşeau. 

Se mai întâmpla ca repausul să fie tulburat de SS-işti 
beţi care năvăleau cu zgomot în camere şi-i obligau pe toţi 
să se scoale sub pretext că vor să controleze ţinuta lor de 
noapte, care nu consta decât dintr-o cămaşă. Aceste vizite 
mergeau uneori până la evacuarea unei camere întregi şi 
ţinerea mai mult sau mai puţin îndelungată a oamenilor pe 
Blockstrasse. 

In cursul nopţii îşi dădea deţinutul seama cel mai bine 
de condiţia sa mizerabilă. Trecuse o zi, se pregătea încă 
una. O zi ca toate celelalte? Nu era deloc sigur: soarta 
deţinuţilor depindea de un incident neînsemnat, de o 
modificare în compoziţia echipei de muncă etc. 


"1 „Oricât de necrezut ar părea aceasta, era posibil ca cinci oameni să 
doarmă pe un prici lat de 80 cm, lipindu-se strâns unul cu capul la 
picioarele celuilalt. (Faţa deţinuţilor de la mijloc se afla între picioarele 
vecinilor.) Slăbirea extremă, starea scheletică a deţinuţilor au uşurat 
rapid această îngrămădire” („Le bataillon d'Eysses”, p. 165). 


În realitate nici o zi nu era aidoma cu cea precedentă, 
iar oamenii trăiau într-o permanentă nesiguranţă, ştiind că 
în lagăr totul este posibil... 

Problema hranei a fost în decursul celor doisprezece 
ani de existenţă a lagărului problema crucială. Chiar când 
deţinutul reuşea să scape de maltratări şi să-şi învingă 
suferinţa morală, grija pentru supraviețuirea sa pur 
imaterială îl chinuia fără încetare. Căci este indiscutabil că 
niciodată hrana n-a corespuns necesităţilor minime, nici 
cantitativ şi nici calitativ. 

Situaţia se schimba neîncetat în funcţie de conjunctura 
economică şi de evenimentele războiului; au fost momente 
de flux şi de reflux şi perioade de stabilitate relativă. SS- 
iştii nu erau supuşi restricţiilor şi alimentele le soseau cu 
trenuri întregi din teritoriile ocupate, supuse unui jaf în 
toată regula. lar când situaţia devenea critică, ei se 
despăgubeau din rațiile mizere alocate deţinuţilor. 

O distribuţie echitabilă a hranei era, evident, de o 
importanţă vitală pentru toţi, iar cei care erau însărcinaţi 
cu aceasta purtau o grea răspundere. În general, cu toate 
abuzurile inevitabile din partea anumitor oameni lipsiţi de 
scrupule, distribuţia se efectua corect, iar în unele blocuri 
se făceau chiar liste pentru a se asigura în mod echitabil 
distribuirea ultimelor polonice de supă. 

La infirmerie, în unele perioade, erau prevăzute 
suplimente de hrană sau de alimente speciale pentru 
unele categorii de bolnavi. Câteodată infirmieri corupți 
sustrăgeau porţii pentru ei sau pentru amici de-ai lor care 
nu aveau nevoie de ele pentru a supravieţui, dar mai 
numeroşi erau cei care repartizau aceste alimente aşa 
cum trebuia şi făceau chiar tot posibilul pentru a procura 
suplimente bolnavilor, expunându-se la pedepse grele şi la 
scoaterea din funcţie. 


Trimiterea de pachete deţinuţilor n-a fost autorizată 
oficial decât în noiembrie 1942, însă categorii întregi erau 
excluse de la această favoare: ruşii, italienii, evreii şi 
„politicii NN”. 

Inainte de această dată, numai de Crăciunul anului 
1936 şi 1938, deţinuţii au putut primi un pachet a cărui 
greutate nu putea depăşi 5 kg. Sosirea coletelor aşteptate 
cu atâta înfrigurare a fost însoţită de o mare deziluzie, căci 
controlul a fost efectuat de SS-işti cu intenţia manifestă de 
a distruge totul: toate merindele, preparate cu atâta 
dragoste de familiile deţinuţilor, erau tăiate, sfărâmate, 
amestecate, în aşa fel că o mare parte din ele nu mai 
puteau fi consumate”?. 

De la sfârşitul anului 1942 au început să sosească în 
lagăr numeroase colete cu alimente şi alte obiecte 
folositoare şi cei care aveau enormul avantaj de a primi 
aceste suplimente  resimţeau totodată satisfacția de 
nepreţuit de a se şti sprijiniți de fiinţe scumpe despre care 
ştiau că foarte adesea trebuie să facă mari eforturi pentru 
a izbuti să facă şi să trimită un pachet. 

Trimiterile de pachete prin Crucea Roşie au adus, de 
asemenea, un ajutor al cărui efect binefăcător n-ar putea fi 
suficient subliniat. Ele se efectuau, evident, foarte 
neregulat din cauza evenimentelor. Importanţa lor varia 
după naţionalităţi şi trebuie arătat că ruşii şi italienii nu 
primeau deloc pachete. Orice s-ar spune, este în afară de 
orice îndoială că fără miile de colete trimise de Crucea 
Roşie situaţia alimentară ar fi devenit în cursul ultimelor 
luni şi mai catastrofală. Mai este nevoie oare să adăugam 
că SS-iştii nu s-au sfiit să jefuiască un mare număr de 
colete în condiţiile dezordinii din ultimele săptămâni de 
existenţă a lagărului? 

Soarta deţinuţilor în ce priveşte problema vitală a 
hranei era deci foarte diferită şi un mare număr dintre ei 
nu puteau conta pentru a supraviețui decât pe 
generozitatea  tovarăşilor lor mai favorizați. Această 
generozitate se manifesta foarte adesea şi nu este 
exagerat de a califica drept eroic gestul acelora care se 
privau de puţinul ce le rămânea pentru a salva nişte 
nenorociţi aflaţi într-o situaţie desperată. 

Cantina a funcţionat de la începutul instalării lagărului. 
Administraţia centrală a cantinelor din toate lagărele de 
concentrare s-a aflat la Dachau până în 1943. SS-iştii 
trăgeau de aici mari beneficii. 

Produsele puse în vânzare variau ca natură, cantitate 
şi calitate în funcţie de perioade, însă deţinuţii care aveau 
bani cumpărau tot ce puteau să-şi procure pentru a-şi 
astâmpăra foamea. Se vindea marmeladă de sfeclă, făină 
de ovăz, varză acră, legume uscate, conserve de midii şi 
de peşte, castraveți, condimente etc. Adesea aceste 
produse erau aproape de nemâncat, dar, în pofida acestui 
lucru, erau devorate cu lăcomie. 

Se găseau, de asemenea, la cantină obiecte ca aţă şi 
ace, şi mai ales loţiuni şi creme, parfumuri. În felul acesta 
deţinutul tuns până la piele era invitat să cumpere lucruri 
cu care să-şi îngrijească părul! 

In timp ce înainte de război la cantină se putea 
cumpăra un mare număr de articole, acum aceasta îşi 
pierdu treptat din importanţă şi curând acolo nu se mai 
găsi nimic de mâncat sau de băut. 

Când, începând din 1942, cumpărăturile individuale 
fură interzise, un cantinier strângea comenzile în fiecare 
cameră şi asigura distribuirea lor în anumite zile fixe. Plata 
se făcea prin reţineri din contul deţinutului. 

Aşa cum s-a mai spus, SS-iştii realizau mari beneficii 
din banii victimelor lor. Ei le vindeau cu preţuri ridicate 


articole de calitate mediocră sau chiar de proastă calitate, 
de care aceştia nu se puteau lipsi cât timp trimiterile din 
afară nu erau autorizate. Formularele de scrisori purtau, 
de altfel, menţiunea: „Nu se pot trimite pachete, întrucât 
deţinutul poate cumpăra totul în lagăr”. SS-iştii aplicau, în 
afară de aceasta, sistemul cumpărărilor combinate, care 
era interzis în Reich: pentru a obţine un articol de primă 
necesitate, ceva de mâncare, trebuia să cumperi în acelaşi 
timp un obiect de care nu era nevoie, de pildă un pieptene 
sau o loţiune. 

In sfârşit, SS-iştii desfăceau în cantine produsele jafului 
lor, mai ales parfumuri franţuzeşti. 

Când, în timpul războiului, cererile de braţe de muncă 
deveniră presante, s-au alocat suplimente de hrană în 
scopul de a spori randamentul. 

Anumite categorii de muncitori căpătară atunci un mic 
dejun suplimentar foarte apreciat, aşa-numitul Brotzeit, 
alcătuit dintr-o optime sau zecime de pâine şi vreo 
cincizeci de grame de salam. Tot ce s-a ordonat sau s-a 
autorizat pentru ameliorarea hranei nu s-a făcut în nici un 
caz din grijă pentru sănătatea deţinuţilor, ci numai pentru 
că era imposibil să se obţină un randament convenabil din 
munca unor sclavi din ce în ce mai sleiţi. În acest spirit 
Oficiul lui Pohl, WVHA, a ordonat medicilor lagărelor şi 
comandanților să se preocupe de îmbunătăţirea 
alimentaţiei: medicii trebuiau să facă propuneri în acest 
sens comandanților şi „ele nu trebuiau să rămână numai 
pe hârtie, ci să fie în mod regulat controlate” (Circulara din 
28.12.42)”. 

În lagăr totul nu era decât înşelăciune. Când erau 
anunțate vizite ale unor personalități oficiale, se prescriau 
meniuri speciale şi rații mărite. Echilibrul era restabilit în 
zilele următoare prin reduceri adecvate. Vizitatorii 

constatau atunci că tot ce se vorbea cu privire la foametea 
din lagăre era lipsit de temei. În rapoartele lor ei afirmau 
că supa era bună, hrănitoare şi conţinea carne şi legume 
proaspete şi conchideau că deţinuţii erau foarte bine 
hrăniţi. 

Realitatea era cu totul alta. Potrivit celor arătate de dr. 
Blaha, deţinut timp de mai mulţi ani la Dachau, raţia 
zilnică nu reprezenta în anumite perioade mai mult de 600 
până la 1000 de calorii; ea conţinea aproximativ 30 g 
proteine vegetale, 5 g grăsimi, 200 g hidraţi de carbon, 10 
mg calciu, 800 mg fosfor şi 5 mg fier. Conţinutul în 
vitamine era cu totul insuficient. Hrana era compusă 
aproape exclusiv din hidraţi de carbon; zahărul, grăsimile 
şi albuminele animale erau absente”?. 

Pâinea conţinea adesea alte materii decât făină şi era 
câteodată mucegăită. Alte alimente pe care le căpătau 
deţinuţii în mod neregulat erau cartofi, parţial în stare de 
putrefacție, napi, varză, puţină margarină, marmeladă, 
brânză, salam. Cafeaua şi ceaiul erau „ersatz”-uri. 

Carnea, în genere de cal, se considera că se află în 
supă, însă deţinutul nu găsea în strachina sa decât câteva 
firicele lipsite de valoare nutritivă. 

Modul de a distribui supa avea importanţă: dacă nu 
era amestecată, partea de deasupra rămânea limpede în 
timp ce partea de la fund, mai consistentă, conţinea toate 
elementele „nutritive”. 

În rezumat, regimul alimentar era mizerabil, hrana era 
insuficientă şi aspectul ei nu era apetisant. Dar deţinutul 
trebuia chiar de la sosirea sa în lagăr să învingă orice 
greață pentru a putea supravieţui, căci era în permanenţă 
chinuit de foame. 

Foamea! Ea a împins pe oameni să comită acţiuni 
nesăbuite sau odioase. Unii şi-au riscat viaţa, unii au fost 
ucişi încercând să-şi procure hrană. Au fost bătăi pentru o 
coajă de pâine, pentru rămăşiţe de mâncare. Unii oameni 
au adunat viermi, au mâncat mortăciuni şi au murit din 
cauza aceasta. Foamea a împins pe unii să fure raţia 
tovarăşilor lor. Cei care erau surprinşi erau aspru 
pedepsiţi, căci ei constituiau un pericol pentru viaţa 
oamenilor. În sfârşit, oricât de necrezut ar părea, au fost 
constatate chiar şi cazuri de canibalism confirmate de mai 
mulţi martori. La 14 noiembrie 1942, în vagoanele unui 
tren care venea de la Stutthof, localitate situată aproape 
de Danzig, s-au găsit cadavre din care fuseseră devorate 
unele părţi”. 

Câinii de pază ai SS-iştilor însă erau bine hrăniţi: 
căpătau carne, pâine, cartofi şi lapte. Deţinuţii care 
îngrijeau coteţele câinilor erau invidiaţi, căci ei izbuteau să 
„organizeze” uneori câteva porţii! 

Din momentul sosirii sale în lagăr, deţinutul era 
transformat în ocnaş. La început oamenii erau îmbrăcaţi în 
haine din pânză albă. Până în 1937 se mai foloseau şi 
vechi uniforme verzi ale poliţiei pe care erau cusute sau 
vopsite benzi roşii. Incălţămintea consta până în 1941 din 
nişte ghete de piele de calitate proastă, apoi din saboţi de 
lemn. Evreii căpătau saboţi începând din 1938. 

A urmat apoi ţinuta clasică a „deţinutului din lagărul 
de concentrare”, care cuprindea o zeghe scurtă şi un 
pantalon în dungi verticale cenuşii şi albastre, o tichie şi 
saboţi. Se dădea, de asemenea, şi un minimum de rufărie, 
în general grosolan recondiţionată: ciorapi scurţi, cămaşă, 
dar nu se dădea batistă. larna deţinutul avea în principiu o 
manta vărgată, un costum dintr-o țesătură ceva mai 

groasă, o izmană şi o cămaşă de bumbac, însă această 
îmbrăcăminte nu era distribuită tuturor. 

Întregul echipament era distribuit la întâmplare, fără a 
ţine seama de măsură, având ca rezultat transformarea, 
uneori, a oamenilor în nişte figuri groteşti. Ulterior, 
deţinuţii schimbau hainele între ei. 

Începând din 1943, marea lipsă de materiale textile 
constrânse administraţia să nu mai distribuie haine 
vărgate decât deţinuţilor care lucrau în afara lagărului: 
evadările fiind aproape imposibile pentru cei care nu 
ieşeau din lagăr, era posibil să se dea acestor oameni 
haine civile, care erau marcate cu semne colorate 
desenate sau făcute din bucățele de stofă. Aceste haine 
proveneau din lagărele de exterminare şi adesea mai erau 
pătate de sânge şi găurite de gloanţe. 

îmbrăcămintea deţinuţilor era cu totul insuficientă şi 
nu-i proteja contra intemperiilor. Cum ei nu dispuneau de 
schimburi, trebuiau adesea să umble zile întregi cu hainele 
ude şi chiar să se culce cu lenjeria udă. 

Ziua la Dachau era foarte lungă, iar timpul liber era 
întotdeauna măsurat cu zgârcenie. Cu toate acestea, 
existau şi perioade de destindere, cel puţin pentru o parte 
din prizonieri. 

În vechiul lagăr practicarea sportului era, până în 
1938, autorizată în timpul scurtelor perioade de repaus. 
Începând din 1941, această autorizare a fost din nou 
acordată şi se puteau desfăşura activități culturale. Scopul 
urmărit era de a ridica moralul deţinuţilor, ceea ce trebuia 
să sporească randamentul muncii lor. Duminica se acorda 
o anumită libertate pentru aceste distracţii. 

Dar cei mai mulţi dintre deţinuţi erau incapabili să ia 
parte la jocuri violente şi se mulţumeau să asiste la 
competiţii de fotbal mai ales pe platoul de apel, care era 
folosit în acest scop. „Sportivii” erau în general oameni 


plasați în posturi bune, singurii care aveau calorii de 
cheltuit. 

S-au organizat, de asemenea, spectacole teatrale, 
concerte, reviste, conferinţe. Printre miile de oameni care 
populau lagărul se găseau tot felul de talente, mari şi mici, 
muzicieni renumiţi şi amatori înzestrați, artişti de teatru şi 
de music-hall. Mulţi dintre aceşti oameni au dat exemple 
de admirabilă dăruire de sine încercând să procure 
tovarăşilor lor de suferinţă câteva clipe de uitare şi să le 
menţină moralul. Toate aceste activităţi erau, de altfel, 
foarte eficiente pentru crearea spiritului de solidaritate. 

Au fost şi câteva şedinţe de cinema, dar nu au putut 
asista mulţi deţinuţi, încăperile fiind prea mici, iar filmele 
nefiind disponibile decât un timp foarte limitat. Aceste 
filme nu erau decât jurnale de actualități şi de propagandă 
nazistă. Mulţi dintre oameni nu simțeau nici o plăcere să 
se distreze în acest fel. Aceste spectacole le aminteau cu 
prea multă cruzime de timpul când ei erau oameni liberi. 

Lagărul dispunea de o bibliotecă, care îşi începuse 
existenţa foarte modest şi care ajunse să cuprindă în cele 
din urmă aproximativ 15000 de volume. Ea fusese 
constituită din cărţi aduse de deţinuţi sau trimise de 
familiile lor şi din donaţii. Numai cărţile în limba germană 
şi cel mult câteva dicţionare erau autorizate, dar se aflau 
acolo şi cărţi „interzise”, a căror copertă fusese camuflată 
de către deţinuţii-bibliotecari şi care prezentau un interes 
deosebit pentru cei care „erau la curent”. 

Genul lucrărilor era extrem de variat, începând de la 
romane populare până la marii clasici şi opere ştiinţifice şi 
filozofice. 

Ţinerea la zi a cataloagelor, foarte bine întocmite, şi 
serviciul de împrumut erau asigurate de către intelectuali, 
care aveau astfel o ocupaţie interesantă. Din nenorocire, 
numai un mic număr de deţinuţi aveau posibilitatea de a 


face lectură, şi, în ultimă instanţă, acei care aveau şansa 
de a fi repartizaţi la bibliotecă erau principalii ei 
beneficiari. Orice s-ar spune, este remarcabil faptul că în 
viaţa lor mizerabilă de ocnaşi unii oameni au găsit totuşi 
forţa să se intereseze de artă, de ştiinţă, de probleme 
filozofice”. 

Pentru SS-işti biblioteca era o instituţie care le 
permitea să dovedească vizitatorilor că nici măcar cultura 
intelectuală a celor internaţi nu era neglijată. 

Sub comanda lui Weiss, activităţile „libere” au fost 
autorizate într-o măsură mai mare ca înainte. A existat 
chiar şi o Ku/turbaracke o anumită perioadă de timp, însă 
succesorul lui Weiss i-a dat o altă destinaţie: el considera 
că această „glumă” a durat destul. 

Într-un cuvânt, toate uşurările de care se bucurau 
prizonierii depindeau de fantezia SS-iştilor, care nu 
manifestau nici cel mai mic interes pentru eforturile făcute 
de oamenii care încercau să scape, în cursul rarelor 
momente de răgaz pe care le aveau, de ambianța 
distrugătoare a lagărului. Toate pretextele erau bune 
pentru a anula sau restrânge aceste mizere favoruri. Dar 
unii SS-işti nu-şi băteau capul cu aceasta şi „bunăvoinţa” 
lor era exploatată cu abilitate. 

Dispoziţiile privitoare la corespondență au fost deseori 
modificate, însă, spre deosebire de cele privitoare la 
pachete, ele au fost emise încă de la înfiinţarea lagărului. 
Autorizaţia de a scrie şi primi scrisori nu era acordată 
deţinutului decât după un anumit timp de la sosirea sa şi îi 
era retrasă total sau în parte, ca măsură disciplinară. 
Evreii şi ruşii n-au avut niciodată dreptul să scrie. Uneori 
grupuri întregi sau anumiţi oameni individual erau lipsiţi de 
dreptul de corespondenţă în decursul unei perioade de 


76 Vezi, de exemplu, lucrarea lui Nico Rost „Goethe in Dachau”. 


timp mai mult sau mai puţin îndelungate, fără să se dea 
nici cea mai mică explicaţie. 

Deţinutul trebuia să scrie în limba germană şi unui 
singur corespondent, să nu abordeze decât chestiuni 
familiale, fără a face cea mai mică aluzie la traiul din lagăr, 
căci în caz contrar scrisoarea nu mai era expediată. Se 
întâmpla adesea ca, în urma primirii sau expedierii unei 
scrisori conţinând o frază suspectă, cel interesat să fie 
chemat la „oficiul poştal” spre a fi chestionat, după care 
dreptul de a primi sau trimite corespondenţă îi era 
suprimat pentru un timp nedeterminat. 

Uneori corespondența era interzisă pentru toți 
deţinuţii: erau perioadele de „interdicţie poştală”. Astfel, la 
24 septembrie 1939, când lagărul a fost dizolvat temporar 
pentru a face loc formaţiei SS a lui Eicke, toţi deţinuţii au 
trebuit să trimită o carte poştală prin care să invite pe 
corespondenţii lor să suspende expedierea de scrisori şi de 
bani până la noi ordine. 

Trebuiau folosite formulare cumpărate la cantină cu 
prescripţii reglementare imprimate pe ele, cărora trebuiau 
să li se conformeze expeditorul şi destinatarul. În ultimii 
ani de existenţă a lagărului, dispoziţiile prevedeau că 
deţinutul poate expedia două scrisori sau două cărţi 
poştale pe lună şi poate primi tot atâtea. Trebuia să scrie 
cu cerneală, foarte citeţ, pe cele 15 linii ale fiecărei pagini 
a scrisorii. Corespondentul nu putea folosi decât hârtie 
obişnuită, iar plicurile duble erau interzise. O carte poştală 
putea cuprinde maximum 10 rânduri. Trimiterea de 
fotografii era interzisă. Scrisorile nu puteau conţine mai 
mult de cinci timbre a 12 pfenigi. 

În sfârşit, persoanele care corespondau cu deţinuţii 
erau avertizate că orice cerere de eliberare este inutilă, că 
în principiu orice vizită este interzisă şi că orice scrisoare 
neconformă prescriptiilor va fi distrusă. 


În concluzie, cenzura era severă şi şicanatoare. Uneori 
ea era odioasă, când, de pildă, un deţinut era convocat 
pentru a i se spune: „Mama ta a murit; tu n-ai nevoie să 
mai scrii, de altfel, ea a şi fost înmormântată”. 

Restricţiile privitoare la corespondenţă afectau grav 
moralul deţinuţilor. Când evenimentele războiului mai 
permiteau contactul cu familiile şi dacă uneori omul nu 
primea nici o ştire timp de luni de zile, el se temea să nu 
se fi produs lucruri grave: boala, moartea sau poate 
infidelitatea unei fiinte scumpe. Se iscau astfel 
neînţelegeri uneori ireparabile şi reproşuri reciproce 
nejustificate, care-şi aveau originea în atitudinea inumană 
a unui obscur cenzor care a aruncat o scrisoare la coş. 
Dispoziţiile şicanatoare ale SS-iştilor îi împiedicau pe 
deţinuţi să-şi păstreze cât de cât influenţa asupra familiei, 
mai ales asupra educaţiei copiilor lor. Ei n-aveau 
posibilitatea de a pune ordine în treburile lor, pe scurt, 
simțeau din ce în ce mai dureros că erau rupti de lumea 
exterioară. 

Ei căutau, fireşte, să corespondeze în mod clandestin 
cu cei din afară, în pofida riscurilor teribile pe care le 
comporta aceasta. SS-iştii puneau totul în acţiune pentru 
a-i împiedica, dar n-au reuşit pe deplin niciodată. In 
comandourile exterioare mai ales, deţinuţii izbuteau să 
stabilească contacte cu germani şi cu unii muncitori 
străini; câteodată obțineau concursul unui gardian 
binevoitor sau mai adesea corupt. Familiile, pe de altă 
parte, izbuteau uneori să strecoare cu o ingeniozitate 
extraordinară bileţele şi obiecte interzise în coletele 
trimise în lagăr”. 

77 La muzeul lagărului Dachau se află fotocopii de pe documente 
trimise de fostul deţinut ceh Zamecnik: 


— o scrisoare, datată 13.8.1943, expediată din Praga deţinutului 
Rudolf Cisar, „infirmier” la blocul 7, scrisă cu cerneală simpatică pe 


Alte dispoziţii reglementau trimiterile de bani, care nu 
se puteau face decât prin mandat, şi trimiterea de ziare, 
evident germane. Deţinuţii puteau să se aboneze la 
diferite ziare şi publicaţii; erau numeroşi cei care 
mențineau astfel, în pofida opreliştilor, contactul cu lumea 
exterioară. 

Viaţa în lagărul de la Dachau, ale cărei principale 
aspecte încearcă să le descrie lucrarea de faţă, era 
îngrozitoare, dar nu în aceeaşi măsură pentru toţi. 
Diferenţierea după funcţii juca un rol capital. Totuşi, masa 
deţinuţilor era supusă unui regim uniform, prescris şi 
controlat de către o administraţie centrală aspră şi 
nemiloasă. 

Condiţiile de trai în numeroasele  comandouri 
răspândite în Bavaria şi în Austria difereau foarte mult de 
cele care existau în lagărul de bază. Fiecare din aceste 
detaşamente a avut istoria sa specială, influenţată de o 
serie de factori: momentul alcătuirii lui, locul şi genul de 
muncă, numărul şi naționalitatea deţinuţilor, comportarea 
şefilor SS, a aşa-numiţilor kapo, şi a personalului civil etc. 
Într-un cuvânt, se găseau în comandouri toate nuanțele pe 
scara avantajelor şi a mizeriilor. 

Comandourile care au fost organizate în decursul 
ultimilor ani au avut condiţii de trai şi de muncă mult mai 
proaste decât cele create în perioada succeselor celui de- 
al Ill-lea Reich, ca urmare a dezorganizării crescânde a 
transporturilor, a penuriei de materii prime şi intensificării 


hârtia cu care erau ambalate produsele farmaceutice trimise în lagăr; 

— o scrisoare a aceluiaşi deţinut, datată 26.9.1943, scrisa pe 
hârtie de scrisori prevăzută de regulamentele lagărului, dar având un 
text scris cu cerneală simpatică printre rânduri. Scrisoarea, purtând 
ştampila cenzurii, a sosit la destinaţie! 

— fotografii făcute pe ascuns de R. Cisar cu ajutorul unui aparat 
care a ajuns în lagăr ascuns într-un colet cu medicamente trimis din 
Cehoslovacia. 


atacurilor aeriene. Aceste atacuri erau îndreptate în primul 
rând împotriva centrelor industriale, unde erau adunate în 
apropierea uzinelor, fără nici o posibilitate de a se 
adăposti, detaşamente de sute sau mii de oameni. Printre 
aceştia au fost numeroase victime. 

Ca urmare a distrugerii instalaţiilor, se deschideau 
mereu şantiere pentru noi obiective, care trebuiau să fie 
dispersate la maximum sau îngropate în subteran. Aceasta 
dădea loc la deplasări neîncetate de muncitori şi la o 
înrăutăţire rapidă a condiţiilor de trai. 

Cu totul alta era situaţia grupurilor cu efective mici 
care lucrau în mici întreprinderi risipite prin ţară, în special 
a acelora ocupate în exploatări agricole sau în întreprinderi 
din industria alimentară. 

Oamenii din aceste grupuri nu erau, cum se întâmpla 
cu tovarăşii lor din marile întreprinderi de armament, 
expuşi atacurilor aeriene şi aveau adesea ocazia să-şi 
procure alimente suplimentare. Aceste grupuri restrânse 
puteau să se organizeze ca să poată trăi; oamenii se 
cunoşteau între ei şi izbuteau deseori să se „aranjeze” cu 
şefii, nişte grade inferioare. 

În marile comandouri ca acelea de la Augsburg, Allach 
şi Kaufering, condiţiile se schimbau neîncetat ca urmare a 
variațiilor de efective şi a schimbărilor de personal. Se 
putea întâmpla ca grupuri care izbutiseră oarecum să se 
organizeze să fie brusc dizolvate sau să se pomenească 
mărite prin adăugarea unor oameni de naţionalităţi 
diferite, cu care înţelegerea se stabilea mai greu. Pe de 
altă parte, era de ajuns ca un şef mai mult sau mai puţin 
înţelegător să fie înlocuit, ca să se creeze condiţii de-a 
dreptul dezastruoase. Astfel, la Landsberg se obţinuseră 
unele „înlesniri” pe la mijlocul lui iulie 1944: întreprinderile 
„Dornier” acordau prime de la 10 la 12 mărci pe lună şi 
şeful comandoului permitea unor mici grupuri să meargă 


să lucreze în ferme şi să cumpere acolo alimente, cu 
condiţia să-i aducă şi lui. Această situaţie s-a schimbat 
radical când Oberscharfuhrerul Wagner, care s-a distins 
prin barbarie la Dachau a venit să ia comanda. 

În câteva zile o atmosferă de teroare puse stăpânire 
pe lagăr. În cursul primelor zile ale lui aprilie 1945 au sosit 
deţinuţi din Răsărit, aproximativ 200 de ruşi, polonezi şi 
unguri care nu aveau nimic din strictul necesar pentru trai; 
înţelegerea cu francezii, care până atunci erau singuri 
acolo, se dovedi dificilă”. 

Kaufering a fost probabil comandoul în care condiţiile 
de trai au fost cele mai îngrozitoare. Între jumătatea lui 
iunie 1944 şi a lui martie 1945 au fost aduşi acolo peste 
28000 de evrei dintre care 4200 de femei, venind de la 
Auschwitz, din Lituania, de la Bergen-Belsen şi de la 
Ravensbruck. Astfel Kaufering a devenit cel mai important 
comando de evrei dependent de Dachau. 

S-au întreprins mari lucrări pentru a se crea instalaţii 
subterane în locul uzinelor „Messerschmitt”, de la 
Augsburg, distruse de aviația aliată. In dreptul staţiei 
Kaufering, de pe linia de cale ferată ce duce de la 
Munchen la Lindau, se aflau în pădure şantiere gigantice 
unde lucrau zi şi noapte vreo cincisprezece mii de deţinuţi. 
Unsprezece lagăre mici se înşirau de la Lechfeld până la 
Ammersee. Ele purtau pe lângă o cifră romană, denumirea 
localităţii vecine, de pildă Kaufering V Turkheim, Kaufering 
X Utting. 

Muncitorii trăiau acolo în condiţii care nu pot fi 
descrise în cuvinte. 

În lagărul IV, de pildă, compus din aproximativ 70 de 
barăci, din care 60 destinate bărbaţilor, se găseau la 
început 500 de bărbaţi şi 28 de femei, iar la sfârşit 3000 


78 „De l'Université aux camps de concentration”, studiu de A. Fuchs, p. 
157. 


de bărbaţi, numărul femeilor rămânând neschimbat. 
Aceste barăci aveau lungimea de 12 m şi nu constau decât 
dintr-un acoperiş. Bărbaţii dormeau pe jos, având drept 
aşternut doar o duşumea în stare proastă, de o parte şi de 
alta a unui şanţ central; aveau o cuvertură subţiată de 
vreme şi se serveau în loc de pernă de încălţămintea lor şi 
de alte câteva obiecte mizere pe care le mai posedau. Ei 
nu aveau ca îmbrăcăminte decât ţoalele cu care sosiseră: 
îmbrăcămintea recuperată de la victimele de la Auschwitz. 
Rufele nu se primeneau niciodată şi nu exista posibilitate 
de a le spăla. Existau 4 latrine pentru 3000 de oameni, dar 
una era rezervată pentru kapo şi una pentru femei. Cum 
majoritatea deţinuţilor sufereau de stomac, trebuiau să se 
scoale de mai multe ori în cursul nopţii, să se încalţe şi să 
meargă prin întuneric bălăcindu-se într-o cloacă infectă, 
după care trebuiau să-şi pună iar ghetele sub cap. 
Incălţămintea constituia bunul cel mai preţios: acela căruia 
i se furau ghetele nu mai rezista mult timp. 

La ora 4 şi 30 avea loc deşteptarea, urmată de apel şi 
de formarea echipelor de lucru, ceea ce dura aproximativ 
o oră şi treizeci de minute. Deţinuţii stăteau în noroi, 
zăpadă sau ploaie, mulţi dintre ei nu aveau încălţăminte. 
SS-istul Tempel, Arbeitseinsatzfuhrerul, a dat ordin să se ia 
încălţămintea celor inapţi de muncă, pentru a o da celor 
„sănătoşi”, capabili să meargă la lucru pe şantier. El 
numea aceasta concepţia „socialismului german”. Adesea 
cei care se declarau bolnavi erau bătuţi. Apoi echipa pleca 
la gară şi era transportată la şantier, unde muncea din 
greu până la ora 18. Seara cei care sucombaseră de pe 
urma epuizării sau a accidentelor erau readuşi în lagăr. 

Hrana era, evident, lamentabilă: supă fără vreo 
valoare nutritivă, care nu conţinea decât varză şi câteva 
bucățele de cartofi, pâine într-o cantitate din ce în ce mai 
redusă, nemaifiind până la urmă decât o optime a unei 


pâini de 1,5 kg. Existau aproximativ 400 de farfurii pentru 
3000 de oameni: cei care izbutiseră să pună mâna pe una 
o treceau, după ce mâncau, unui tovarăş, afară de cazul 
când acesta îşi găsise o cutie de tinichea veche. Nici 
pomeneală, bineînţeles, de spălarea acestei „vesele” după 
întrebuințare. 

In asemenea condiţii, se înţelege de la sine că 
mortalitatea era îngrozitoare, mai ales după ce a izbucnit 
tifosul. Asistența medicală oficială era inexistentă: 
niciodată vreun medic SS n-a vizitat lagărul. Câţiva 
deţinuţi medici izbutiră totuşi, cu un devotament 
admirabil, să ajute pe unii bolnavi. 

Incepând din decembrie 1944, după ce au fost scoşi 
de acolo deţinuţii valizi, acest lagăr IV a devenit lagărul 
bolnavilor pentru întreaga zonă Kaufering. În timpul celor 
cinci luni cât lagărul a avut această destinaţie, aproximativ 
3000 de oameni au murit acolo. Când căpitanul american 
Barnett, membru al Comisiei pentru anchetarea crimelor 
de război, a vizitat lagărul, căruia SS-iştii i-au dat foc, a 
descoperit două gropi conţinând fiecare de la 2000 la 2500 
de cadavre şi a numărat 268 de trupuri împrăştiate pe 
teren”. 

Viata comandourilor anexe care lucrau la marile 
întreprinderi industriale devenea deosebit de grea din 
cauza deplasărilor continue ale grupelor de deținuți. lată, 
cu titlu de exemplu, metamorfozele unui detaşament de 
oameni de la Dachau începând din primăvara anului 1944 
până la eliberarea lor în aprilie 1945%. 

De Paşti, grupul, format din 500 de oameni, este dus 
de la Dachau la Neu-Aubing pentru a lucra la uzinele 


7? Depoziţia căpitanului american Barnett şi a deținutului dr. Fried la 
procesul de la Dachau, precum şi a monseniorului Jost. 


5 Depoziţia lui A. Hübsch, comunicată de H. Schwarz. 


„Dornier”. Lagărul este situat la o distanţă de numai 300 
m de uzine şi este deci foarte expus. La 19 iulie un 
bombardament aerian distruge una din marile hale, iar la 
21 întreaga uzină este rasă de pe faţa pământului. Lagărul 
este atins de bombe cu fosfor, care incendiază barăcile, cu 
excepţia uneia singure. Cu toate acestea, nu au fost 
victime, întrucât oamenii încheiaseră cu SS-iştii un 
„gentleman's agreement”: ei aveau dreptul, în caz de atac 
aerian, să se pună la adăpost într-o mică pădurice vecină, 
dar se angajaseră să nu profite de aceasta pentru a evada. 

Deţinuţii au petrecut vreo două săptămâni înghesuiți 
în singura baracă rămasă, fiind după aceea transferați cu 
două staţii mai departe, la Unterpfaffenhofen-Germering, 
unde se instalase un depozit de materiale pentru 
„Dornier”. Ei au muncit la Neu-Aubing la curățirea 
terenului de dărâmături. 

In septembrie, comandoul este dizolvat şi oamenii 
sunt aduşi din nou la Dachau. 

Acolo grupul se reconstituie şi efectivul lui ajunge la 
800 de oameni. Are loc o nouă plecare, de data aceasta 
spre Uberlingen, unde se construiesc uzine subterane. 
Munca în cele cinci tuneluri este deosebit de istovitoare. 
Şeful SS, Hauptsturmfuhrerul Grunberg, şi gardienii sunt 
de o brutalitate fără seamăn; muncitorii civili nu se 
comportă deloc mai bine. Se lucrează pe echipe ziua şi 
noaptea, într-o atmosferă sufocantă; sistemul de ventilaţie 
nu avea să funcţioneze decât după câteva luni. Pentru a 
merge pe şantier şi a se întoarce de acolo, era nevoie de 
fiecare dată de două ore de marş. Epuizarea făcea tot mai 
mulţi morţi mai ales printre ruşi şi italieni. 

Hrana era cu totul insuficientă: un litru de lichid 
denumit supă, o zecime de pâine şi câteodată puţin salam 
sau brânză. Din fericire, locuitorii din Uberlingen aduceau 


în lagăr cantităţi apreciabile de mere şi s-au primit câteva 
colete de la Crucea Roşie. 

La începutul anului 1945 lagărul este infestat de 
păduchi şi tifosul îşi face apariţia. Sosesc atunci 
comandouri din Friedrichshafen, unde lucrul a fost 
suspendat întrucât uzinele fuseseră distruse. Printre aceşti 
oameni se aflau numeroşi criminali, care au făcut viaţa 
oamenilor şi mai îngrozitoare. 

Între timp s-au produs numeroase accidente: 
prăbuşirea unui tunel cauzează moartea a 22 de deţinuţi şi 
a 8 muncitori civili. Tot în timpul acela şantierul este 
bombardat: 6 deţinuţi şi mai mulţi civili sunt ucişi. 

Numeroase detaşamente sunt trimise în localităţile 
bombardate pentru a curaţi dărâmăturile, mai ales la 
Ludwigshafen. 

Situaţia devine catastrofală în cursul ultimelor 
săptămâni. Oamenii sunt atât de slăbiţi, încât merg la 
lucru sprijinindu-se unul de celălalt. 

In sfârşit, la 21 aprilie, supraviețuitorii sunt trimişi 
înapoi la Dachau, dar trenul lor, după ce a staționat mult 
timp pe o linie de triaj, pleacă spre Allach, unde ajunge în 
ziua de 23. Câteva zile mai târziu, sosirea americanilor 
pune capăt coşmarului. 

Uneori erau constituite comandouri pentru lucrări 
speciale. Astfel, în 1938 au fost aleşi într-o zi 9 oameni 
dintre Bibe/forscher-ii lagărului şi, cu un politic în frunte, 
au fost duşi la St.-Wolfgang, în Austria. Sinistrul 
comandant al lagărului din acel timp, Oberfuhrerul Loritz, 
„achiziţionase” un teren pe malul lacului şi voia să-şi 
construiască pe el o vilă... 

Deţinuţii au trebuit să muncească din greu la 
despădurirea locului şi la construirea temeliilor clădirii. În 
timpul nopţii erau ţinuţi în închisoarea din localitatea 
învecinată. 


Munca era grea, însă timp de 23 de zile acest mic grup 
omogen, hrănit satisfăcător, putuse să scape de atmosfera 
îngrozitoare din lagăr şi să se bucure de vederea unui 
peisaj încântător. Vila a fost construită de un alt grup 
constituit la Dachau, format din meseriaşis!. 

Tot ceea ce privea viaţa din lagărele de concentrare 
era înconjurat de cel mai strict secret şi erau luate măsuri 
riguroase pentru ca populaţia să-şi facă despre ele o idee 
conformă propagandei oficiale. 

Accesul în lagăre era strict interzis şi chiar cele mai 
înalte autorităţi nu puteau pătrunde acolo decât pe baza 
unui permis eliberat de WVHA. Cenzura poştală urmărea 
interzicerea oricărui contact de natură să facă cunoscută 
realitatea. Barăcile, hainele, aşternuturile, oamenii înşişi 
erau supuşi adesea unor percheziţii inopinate în scopul de 
a se asigura că nu s-a stabilit vreun contact cu exteriorul. 

Rarii deţinuţi care erau eliberaţi trebuiau să se oblige 
în scris că nu vor dezvălui nimic cu privire la viaţa din 
lagăr. Acela care săvârşea o indiscreţie risca să fie readus 
în lagăr: atunci el era recidivist şi tratat în consecinţă. 

Vizitele personalităţilor, ofiţerilor din Wehrmacht şi ale 
SS-iştilor, funcţionarilor etc. erau frecvente; Himmler, 
însoţit de un întreg stat-major, a venit la Dachau în mai 
multe rânduri. 

Aceste vizite erau organizate cu grijă şi deţinuţii erau 
puşi la muncă pentru a face ordine şi curăţenie. Totul era 
prevăzut pentru ca aceşti domni să plece cu o impresie cât 
mai bună, cu conştiinţa împăcată, convinşi că lagărul de 
concentrare era şi el una din acele realizări formidabile de 
care numai cel de-al Ill-lea Reich era capabil. 

Astfel, când după război unele căpetenii naziste au 
fost deferite tribunalelor aliaţilor, ele au afirmat cu tărie că 
nu aveau nici o cunoştinţă despre regimul odios al 


31 Mărturia lui H. Lutterbach, comunicată de H. Schwarz. 


lagărelor şi că, judecând după cele ce văzuseră, Dachau 
era „ein Musterlager”, un lagăr model. 

Mareşalul Milch din Luftwaffe, în cursul procesului său, 
a declarat că a vizitat lagărul de la Dachau în 1935 şi că a 
fost foarte surprins când a aflat, după război, că în acest 
lagăr se aflau şi străini. Lagărul îi făcuse o impresie foarte 
bună: barăcile erau în bună stare, absolut etanşe; mesele 
erau compuse dintr-o porţie bună de carne (!), legume, 
cartofi şi multă supă. Oamenii dispuneau şi de mijloace de 
recreare, de un local pentru convorbiri, de o bibliotecă 
excelentă; ei puteau citi şi scrie în voie. In lagăr domneau 
o perfectă curăţenie şi o desăvârşită ordine. El era convins 
că nici o cruzime nu se întâmpla în lagăr. Avuseseră loc, 
fără îndoială, câteva abuzuri, dar ne aflam abia în 1935 şi 
sistemul mai trebuia rodat: de fapt era vorba de o boală a 
copilărieit?. 

Generalul SS Karl Wolff, martor al apărării în procesul 
lui Milch, vizitase lagărul în 1942, dar nu depăşise blocul 2, 
un bloc pentru „vizitatori”. El a declarat că lagărul era atât 
de curat, „încât s-ar fi putut mânca pe duşumea” („the 
place was so clean that one could have eaten from the 
floor”). El nu observase nimic care i-ar fi putut sugera că la 
Dachau se petrece ceva anormal. 

În sfârşit, să rezumăm ce scrie ex-cancelarul von 
Papen în memoriile sale cu privire la lagărele de 
concentrare. El a aflat „cu stupoare” despre descoperirile 
de necrezut făcute de americani în lagărele eliberate. 
„Nouă - scrie el, - care nu bănuiam aceste lucruri, aceasta 
ni s-a părut la început cu totul de necrezut”. El recunoaşte 
că existenţa lagărelor era cunoscută în general şi adaugă: 
„Numele de Oranienburg, Sachsenhausen şi Dachau 


5 Procesul Milch, II, p. 651. 


83 Procesul Milch, II, p. 720. 


deveniseră aproape populare, dacă mă gândesc la versul 
copilăresc: Lieber Gott mach mich fromm, dass ich nicht 
nach Dachau komm”. 

După spusele lui von Papen, lagărele erau „cel puţin 
din exterior conduse corect”. El aflase de la numeroase 
personalităţi, printre care inspectori de poliţie străini 
invitaţi să viziteze lagărele, că condiţiile igienice, 
alimentare şi de cazare erau suportabile, dar adaugă cu 
prudenţă că cu ocazia unor astfel de vizite nu se putea, 
fireşte, stabili nimic cu privire la tratamentul şi 
constrângerea la care erau supuşi deţinuţii. „Incă de pe 
atunci - scrie el - măsurile în vederea păstrării secretului 
erau atât de severe, încât personalităţi care fuseseră 
deţinute refuzau să dea informaţii”. 

Secretul cu privire la lagăre era general, potrivit celor 
arătate de von Papen, pentru că cei care ştiau ceva tăceau 
de teama represaliilor: „Orice remarcă cu privire la situaţia 
din lagăre sau chiar numai o critică la adresa existenţei lor 
era considerată în ultimii ani o manifestare de defetism şi 
atrăgea de cele mai multe ori, în mod automat, arestarea”. 
El citează exemplul fiului său, care, fiind detaşat timp de 
şase luni la o şcoală de război aproape de Gotha, la 
aproximativ 25 km de lagărul de la Buchenwald, „n-a aflat 
nici măcar de existenţa lui”. 

Când era menţionat numele de Buchenwald, se 
spunea că este vorba de garnizoana unei unităţi SS84!)ea, 

Astfel, atitudinea adoptată de personalităţile naziste 
chemate după război să dea socoteală pentru faptele lor a 
constat în a declara că ele nu cunoşteau nimic în legătură 
cu regimul monstruos din lagăre. În realitate, aceşti 
oameni au aprobat întru totul măsurile conducătorilor 
Reichului, însă, pentru a-şi salva pielea, pretindeau că nu 
aveau idee despre consecinţele acestora. 


3 F, von Papen. „Der Wahrheit eine Gasse”, p. 614. 


În ce priveşte masele, ele au fost, evident, înşelate în 
mod odios prin declaraţiile autorităţilor hitleriste. Ele au 
crezut că lagărele sunt instituţii de reeducare pentru 
„cetăţenii rătăciţi”, pentru criminali şi asociali şi au fost 
uşor convinse că tot ce se petrece acolo este ceva normal. 

lată ce declara, de pildă, Himmler în ianuarie 1937 
unor membri ai Wehrmachtului: „În aceste lagăre 
educarea oamenilor se face prin ordine. Ei locuiesc în 
barăci curate. Numai germanii sunt capabili să realizeze 
aşa ceva. Nici un alt popor n-ar fi atât de uman. Rufele 
sunt schimbate des. Pe aceşti oameni îi obişnuim să se 
spele de două ori pe zi şi să se servească de o periuţă de 
dinţi, pe care majoritatea lor n-o cunoşteau”. 

In concluzie, lagărele erau instituţii-model. Desigur, o 
disciplină severă, „eine  peinliche Disziplin”, era 
indispensabilă, însă, spunea Reichsfiuhrerul SS, ea era 
reglementată ca şi toată activitatea din lagăre, iar când 
trebuiau aplicate pedepse corporale, până la 25 de lovituri 
în cazurile grave, era prezent un medic şi „sadismul era 
exclus” 5, 

Este de înțeles că la început, când numărul lagărelor 
era încă redus şi, în consecință, măsurile luate în vederea 
păstrării secretului mai puteau fi eficiente, numai un 
număr foarte mic de persoane puteau avea o idee exactă 
despre viața pe care o duceau acolo deținuții. Insă pe 
măsură ce sistemul lua amploare, înmulțirea lagărelor, cu 
sutele lor de comandouri instalate în colțurile cele mai 
îndepărtate ale Reichului, a făcut să fie cunoscut tot mai 
bine adevăratul chip al acestor instituţii. Contacte din ce în 
ce mai numeroase s-au stabilit cu populaţia, în pofida 
tuturor  interdicţiilor. Mii de  industriaşi, ingineri, 
contramaiştri şi muncitori civili au văzut cu ochii lor 
condiţiile inumane în care trăiau şi lucrau masele de sclavi 


55 1.M.T., XXIX Doc. 1922 PS. 


din comandouri. Mii de locuitori de la oraşe şi sate au 
văzut coloanele de deportaţi mergând sau venind de la 
lucru, trenurile staționând în gări cu încărcăturile lor de 
nenorociţi, drumurile jalonate de cadavrele oamenilor 
morţi de epuizare sau ucişi de gardieni. 

Şi totuşi, puţine persoane au recunoscut aceste fapte, 
iar când au admis că s-au petrecut „unele excese”, 
pretindeau că era vorba de cazuri izolate inevitabile. Ceea 
ce s-a refuzat în general să se recunoască este faptul că a 
existat un sistem, un sistem organizat şi dezvoltat în mod 
deliberat. 

S-au găsit, din fericire, şi oameni de bună-credinţă 
care n-au încercat să nege faptele evidente şi care au 
declarat pur şi simplu resemnaţi: „Da, este adevărat, toate 
acestea sunt oribile, dar ce puteam noi să facem?”. 


6. Munca deţinuţilor. 


Munca a devenit obligatorie pentru toţi deţinuţii, fără 
excepţie, de la începutul funcţionării sistemului lagărelor 
de concentrare. Primul regulament de ordine interioară al 
lagărului de la Dachau, din 29 mai 1933, stipula în § Il: 
„Deţinuţii din cele trei clase trebuie să presteze muncă, a 
cărei durată şi volum sunt fixate de comandantul 
lagărului” s6, 

Acest principiu fundamental se traducea în practică 
prin crearea a diverse ateliere, care au constituit una din 
sursele activităţii economice a SS-iştilor, activitate care s-a 
extins neîncetat în cursul anilor următori. Astfel au fost 
înfiinţate la Dachau o mare tâmplărie combinată cu o 


5 Doc. Nürnberg PS-l 216, citat de Enno Georg, „Die wirtschaftliche 
Unternehmen der SS”, p. 13. 


lăcătuşerie, un atelier de construcţii electrotehnice, o 
cizmărie, o şelărie, o mare măcelărie şi o brutărie”. 

Şi în celelalte lagăre s-au înfiinţat ateliere analoge 
după instrucţiunile lui Eicke, care, devenind inspector al 
lagărelor în iulie 1934, au uniformizat sistemul, bazându- 
se pe experienţa căpătată în timpul cât a fost comandant 
la Dachau. 

Aceste prime întreprinderi nu absorbeau întregul 
efectiv, căci funcţionarea diverselor servicii ale lagărului 
necesita un număr considerabil de braţe de muncă. În 
afară de aceasta, chiar de la inaugurarea lagărului s-a 
hotărât să se facă lucrări de mărire a instalaţiilor existente 
pentru deţinuţi şi pentru SS-işti, şi aceste lucrări au 
continuat timp îndelungat. 

La început prizonierii, erau, aşadar, folosiţi la trei 
genuri de lucrări: în ateliere, la serviciile generale şi la 
lucrările diverse (producţia şi transportul materialelor de 
construcţie, drenarea solului etc.). 

Atelierele fuseseră create pentru a satisface 
necesităţile lagărului: hrană, îmbrăcăminte, instalaţii etc., 
însă producţia lor a depăşit curând aceste necesităţi şi, 
pentru găsirea unui debuşeu pentru surplusuri, s-a hotărât 
transformarea lor în întreprinderi organizate pe baze 
industriale şi comerciale în folosul SS-ului. Până atunci ele 
se aflau sub autoritatea comandanților lagărelor, dar 
Himmler le făcu să treacă în 1938 sub aceea a Oficiului 
administrativ al SS-ului (Verwaltungsamt), creat în 1934 şi 
condus de Pohl. Se pare chiar, potrivit declaraţiilor 
acestuia din urmă, că măcelăria şi brutăria de la Dachau 
au trecut la Oficiul său încă din 1934. 

Hotărârea  Reichsfuhrerului se lovi de o opoziţie 
îndârjită din partea lui Eicke, deoarece nici el, nici 
comandanții săi de lagăre nu doreau să lase din mână 

controlul atelierelor, de pe urma cărora ei realizau, de 
altfel, beneficii. În fapt, au existat tot timpul ateliere „la 
negru”, în care deţinuţii confecţionau pentru SS-işti şi 
familiile lor tot felul de lucruri. 

Atelierele instalate în lagăre fură primele întreprinderi 
economice ale SS-ului, dar în curând acestora li se 
adăugară altele. In 1936 ele se numeau  „SS- 
Wirtschaftsbetriebe” şi la Dachau erau conduse de către 
Sturmbannfuhrerul SS Weitzel. 

Statul-major personal al lui Himmler, care a devenit 
mai târziu organul central de comandă al SS-ului, 
coordona serviciile şi instituţiile cu ajutorul cărora 
Reichsfuhrerul spera să-şi realizeze proiectele. Dacă la 
început aceste proiecte erau mai curând de natură 
ideologică şi culturală, ca, de pildă, cele care au dat 
naştere unor organizaţii ca „Ahnenerbe” (Moştenirea 
strămoşilor), „Lebensborn” (Izvor de viaţă) şi Serviciul de 
cercetări culturale (arheologie, preistorie), mai târziu li se 
adăugară altele de ordin economic. 

Astfel s-au creat întreprinderi, printre primele din 
acestea numărându-se manufactura de porțelan de la 
Allach, în apropiere de Dachau, achiziționată în 1936 de 
statul-major al lui Himmler. 

În 1937 atelierele de la Allach au fost transferate într-o 
clădire mai mare, situată pe terenul de instrucţie al SS- 
iştilor, şi în 1940, Allach fiind între timp mărit, secţia de 
ceramică s-a reîntors acolo, iar la Dachau nu s-a mai 
fabricat decât porțelan. 

Himmler nu a fost de acord iniţial ca deţinuţii să fie 
folosiţi în aceste întreprinderi manufacturiere, dar în 1941 
penuria mâinii de lucru îl obligă să ridice această 
interdicţie, iar în 1943 peste o sută de oameni de la 
Dachau lucrau la ele. Himmler se interesa în mod deosebit 
de aceste întreprinderi şi dispunea adesea vizitarea lor de 


către prietenii săi, cărora le oferea obiecte din afara 
circuitului comercial, pentru „a le recompensa meritele”. 
El nutrea planuri vaste de extindere a întreprinderii, 
destinată mai ales să producă obiecte de artă care să 
înlocuiască obiectele religioase tradiţionale şi să ofere 
cadouri „naţional-socialiste” cu ocazia căsătoriei SS-iştilor 
săi şi a naşterii copiilor acestora. 

În cursul anilor 1937-1938 o societate fondată de SS- 
işti în 1936 a construit la Dachau locuinţe pentru membrii 
„Ordinului”. Această „Gemeinnützige  Wohnungs-und 
Heimstăâtten G.m.b.H.” a achiziţionat, de asemenea, 
terenuri şi imobile care aparținuseră evreilor, în special la 
Berlin. Un mare număr de oameni de la Dachau au fost 
folosiţi la construcţii. 

O întreagă serie de alte întreprinderi fură înfiinţate din 
iniţiativa lui Himmler şi a statului său major. Ele aveau 
contingenţă cu toate domeniile: editură, fotografia 
artistică, piese pentru biciclete, întreţinerea monumentelor 
istorice, a monumentelor, economii etc. Şefii SS erau 
interesaţi din punct de vedere financiar în aceste 
întreprinderi, ca, de pildă, Hauptsturmfuhrerul Loibl, care 
fusese mulţi ani şoferul lui Hitler şi care, primind un brevet 
pentru un sistem de iluminare a bicicletelor (pedale 
luminoase), încasa 50% din beneficiile lui „Anton Loibl 
G.m.b.H.”88. 

Aceste societăţi au trecut în 1938, ca şi atelierele 
lagărelor, sub autoritatea SS-Verwaltungsamt-ului. 

Întreprinderile despre care s-a vorbit mai sus nu 
reprezintă încă decât prima fază a uriaşei dezvoltări luate 
de activitatea economică a SS-ului, care urma să se 
bazeze de aici încolo exclusiv pe exploatarea mâinii de 
lucru furnizate de lagărele de concentrare. 

În 1938 Himmler putea considera că regimul național- 
socialist este bine consolidat şi că, opoziţia devenind 
neglijabilă, crearea de noi lagăre de concentrare nu se mai 
justifica. Dar el dorea ca puterea „Corpului de elită” ce-i 
aparţinea să crească neîncetat şi, în acest scop, ţinea să-l 
facă total independent. Munca gratuită a unui număr din 
ce în ce mai mare de sclavi îi oferea această posibilitate. 

Această politică a dus la crearea de noi lagăre. 
Momentul întemeierii lor şi alegerea locurilor au fost 
hotărâte ţinându-se seama de considerente de ordin 
economic şi nu politic, cum fusese cazul cu Dachau. 

Astfel, înfiintarea lagărelor de la  Flossenburg, 
Mauthausen şi Gusen în 1938, de la Gross-Rosen în 1939 şi 
de la Natzweiler în 1941 a fost determinată de existenţa 
unor cariere în apropierea localităților respective. 
Exploatarea acestor resurse a fost organizată de către o 
întreprindere fondată de SS-işti la sfârşitul lui aprilie 1938 
la Berlin, „Deutsche Erd-und Steinwerke G.m.b.H”, care 
administra, totodată, şi fabrici de cărămidă şi industrii 
conexe. „DEST” a construit uzine pentru producţia de 
materiale de construcţie încă din 1938 în apropierea 
lagărelor Sachsenhausen şi Buchenwald, în 1942 în 
apropierea celui de la Stutthof (Danzig) şi tot ea a fost cea 
care a determinat construirea lagărului Neuengamme în 
iunie 1940; la Auschwitz ea folosea deţinuţi la o exploatare 
de pietriş achiziționată în 1940. „DEST” intenţiona să-şi 
extindă şi mai mult activitatea sa bazată pe munca 
deţinuţilor din lagăre, însă războiul a obligat-o să-şi 
modifice proiectele, acordând principala atenţie 
întreprinderilor producătoare de armament, ca 
„Messerschmitt”, „Steyr”, „Rheinmetall-Borsig”, „Henkel”, 
„Bayerische Motorenwerke” (BMW), „jJunkers” etc. 

În mai 1939 o altă mare întreprindere a SS-ului 
„Deutsche Ausrustungswerke” (DAW), a preluat atelierele 


lagărelor, trecute în 1938 sub autoritatea lui Pohl. S-a 
început cu cele de la Dachau. Tâmplăria dispunea atunci 
de aproximativ 600 de deţinuţi şi mai cuprindea un atelier- 
şcoală, o lăcătuşerie şi un atelier de aparatură electrică. 

Se fabricau acolo mobilier pentru lagărele de 
concentrare, pentru cazărmi, birouri, locuinţe şi case de 
odihnă, barăci, se făceau rame pentru ferestre, uşi şi 
diverse garnituri metalice. 

La Dachau mai funcționau un mare abator cu o 
măcelărie care alimenta aproximativ 25000 de persoane, 
trupele SS şi deţinuţii, o brutărie cu o capacitate de 
producţie de 8000 de pâini pe zi, un magazin cu articole 
coloniale pentru aprovizionarea familiilor SS-iştilor, un 
atelier de croitorie, o cizmărie şi o şelărie. 

Mai târziu, Pohl a hotărât să  specializeze 
întreprinderile DAW în industria lemnului şi metalurgică, 
fiind constituite în acest scop noi societăţi. Astfel, la 
sfârşitul lui 1941, măcelăria, brutăria şi magazinele 
alimentare au fost transferate societății „Deutsche 
Lebensmittel AG”, nou înfiinţată, iar atelierele de croitorie 
şi cizmăria - societăţii „Bekleidungswerk der Waffen-SS”, 
care exista deja la Dachau şi echipa trupele Waffen-SS. 

Întreprinderile DAW şi-au extins continuu activitatea 
lor bazată pe braţele de muncă ale lagărelor: numărul 
deţinuţilor folosiţi a crescut de la 1200 în 1940 la 15500 în 
1943, iar cifra de afaceri a crescut rapid. Incepând din 
1942 munca a fost orientată din ce în ce mai mult spre 
armament, mai ales spre repararea armelor, a vehiculelor 
şi diferitelor materiale militare; atelierele au funcţionat de 
atunci aproape toate zi şi noapte. 

Lagărul de la Dachau a stat şi la baza unei 
întreprinderi de un cu totul alt gen. 


5% Peste 5000000 de mărci în 1941, peste 9000000 în 1942, peste 
23000000 în 1943 (Enno Georg, op. cit., p. 58-62). 


Himmler şi Pohl erau adepţii unei reforme radicale a 
regimului alimentar. Ei plănuiau să facă populaţia să 
renunţe la consumul  mirodeniilor,  înlocuindu-le cu 
surogate produse în Germania. 

În domeniul medicinei ei aveau ambiția să 
generalizeze folosirea medicamentelor „naturale” 
furnizate de plante. 

Pentru a realiza aceste planuri, Pohl fondase în 
ianuarie 1939 societatea „Deutsche Versuchsanstalt fur 
Ernährung und Verpflegund G.m.b.H.” S-a trecut atunci la 
crearea în apropiere de Dachau a unui vast complex 
pentru cultura plantelor aromate şi medicinale, care a fost 
mărit fără încetare. Au fost construite de către deţinuţi 
sere, magazii, laboratoare şi ateliere. Producţia - mai ales 
aceea a unui piper „german” - se dovedi foarte utilă, 
întrucât războiul pusese capăt importului de mirodenii. 
Consumul acestor produse a fost declarat, de altfel, 
obligatoriu pentru SS-işti şi poliţie, iar Wehrmachtul a 
folosit şi el mari cantităţi din ele. 

Întreprinderea de la Dachau cunoscută sub denumirea 
de Plantage, unde atâtea mii de prizonieri au muncit din 
greu în orice anotimp şi unde un mare număr dintre ei au 
fost ucişi sau înecaţi în gropi, a fost una din cele mai 
prospere întreprinderi ale SS-iştilor. Ea realiza beneficii 
care se urcau la sute de mii de mărci pe an. Societatea şi- 
a extins activitatea în diferite regiuni ale Germaniei, 
achiziţionând ferme, terenuri şi păduri. Himmler se 
interesa de tot felul de metode de cultură noi: el făcuse 
studii de agronomie şi se credea specialist în acest 
domeniu. 

La sfârşitul lui septembrie 1944, societatea poseda 22 
de întreprinderi, care, cu excepţia celei de la Dachau, 
dădeau un randament slab, dat fiind caracterul lor în 
general experimental. Ea se interesa până şi de 


piscicultură şi proiecta înfiinţarea la Unterpfalheim, lângă 
Munchen, a unei şcoli de pescuit pentru mutilaţii de război. 
Vreo treizeci de deţinuţi de la Dachau, în majoritatea lor 
Bibelforscher-i, lucrau la ridicarea acesteia. 

La Dachau se înființase în iunie 1940 societatea 
„Texled”, Gesellschaft fur Textil-und Lederverwertung 
G.m.b.H., al cărei sediu a fost transferat la Berlin în 1943. 
Ea se ocupa, în diverse lagăre de concentrare, mai ales la 
Ravensbrück, unde mâna de lucru feminină era deosebit 
de convenabilă, cu confecţionarea în masă de 
îmbrăcăminte, încălţăminte şi o întreagă serie de articole 
pentru trupe şi pentru lagărele de concentrare. Ea lucra în 
legătură cu „Bekleidungswerk der Waffen-SS”, ale cărei 
principale ateliere se aflau la Dachau. 

În felul acesta, în 1940 SS-iştii exploatau un număr 
considerabil de întreprinderi de toate felurile cu ajutorul 
braţelor de muncă din lagăre, care nu-i costau aproape 
nimic. 

În scopul de a coordona activitatea acestora şi a mări 
discret puterea lor economică, ei au grupat toate 
întreprinderile lor într-o societate nouă, fondată la sfârşitul 
lunii iulie 1940, „Deutsche Wirtschaftsbetriebe G.m.b.H.” 
(DWB), al cărei sediu se afla, de altfel, la WVHA a lui Pohl 
de la Berlin şi ai cărei conducători erau şefii SS din chiar 
acest organ. 

Activitatea DWB cuprindea domeniile cele mai diferite: 
ape minerale, bere, conserve, lemn, mobilă, ceramică, 
blănuri, produse farmaceutice etc. Noi societăţi apărură. 
SS-iştii aveau şi ambiția de a deveni absolut independenţi 
din punctul de vedere al carburanţilor şi în acest scop ei 
participau la o întreprindere cu totul nouă, aceea a 
petrolului, în Wurtemberg. Zece mii de deţinuţi au fost 
instalaţi în apropierea centrelor de exploatare, la 
Dautmergen,  Bisingen, Schömberg şi  Schorzingen, 


comandouri ale lagărului de la Natzweiler, şi trăiau acolo în 
condiţii îngrozitoare. 

Pohl a căutat să-i cointereseze tot mai mult pe 
comandanții de lagăre la întreprinderile SS-iştilor şi să 
aplaneze diferendele care se iveau adesea între ei şi şefii 
atelierelor cu privire la calitatea muncii şi la randamentul 
deţinuţilor. 

La sfârşitul lui aprilie 1942 el a decis că comandanții 
lagărelor vor fi directorii întreprinderilor SS pe care ei le 
aprovizionează cu braţe de muncă, iar această creştere a 
răspunderii va fi compensată printr-o indemnizaţie lunară. 
Comandantul de la Dachau primea 300 de mărci”. 

In ordinul său din 30 aprilie 1942, Pohl definea 
răspunderile comandanților de lagăre şi ale directorilor de 
întreprinderi, după ce le contopise cu câteva zile mai 
înainte. 

El stabilea în principiu că comandantul lagărului este 
singurul răspunzător de randamentul întreprinderilor*!. 

Punerea la muncă a deţinuţilor trebuie să fie „în 
adevăratul sens al cuvântului epuizantă (erschâpfend)”. 
Nu era fixată nici o limită pentru durata muncii, care era 
stabilită de comandant potrivit cu natura ei şi cu condiţiile 
specifice locale. In sfârşit, trebuia făcut totul pentru a se 
reduce pierderile de timp cerute de drumul la şantiere şi 
de mese („Zeitraubende Anmărsche und Mittagspausen 
nur zu Essenszwecken sind verboten”). 

Himmler şi Pohl întocmeau planuri pentru viitor, „când 
va fi obţinută victoria”, şi pregăteau mâna de lucru 
enormă de care ar avea nevoie, spuneau ei, pentru 
construcţiile necesare SS-ului şi poliţiei. Ei sperau să 
formeze în lagărele de concentrare un mare număr de 

specialişti cărora să li se acorde avantaje şi intenționau să 
pună în libertate un număr de deţinuţi care să fie instalaţi 
în apropierea lagărelor. În realitate, aceste planuri n-au 
dus la nimic: RSHA s-a opus punerii în libertate a 
deţinuţilor şi în total n-au fost eliberaţi mai mult de treizeci 
dintre ei%?. 

Între timp, războiul se prelungea şi victoria nu se 
întrezărea. Se impunea mobilizarea tuturor braţelor de 
muncă care puteau fi găsite în Germania şi în teritoriile 
ocupate pentru a se intensifica producţia de armament. 
Sauckel, învestit cu depline puteri în această privinţă, a 
putut anunţa fuhrerului după un an de activitate, la 31 
martie 1943, că peste 3600000 de noi muncitori străini au 
fost furnizaţi economiei de război. La 5000000 de 
muncitori străini nu erau decât 200000 de voluntari. În 
pofida Convenţiei de la Haga, peste 1600000 de prizonieri 
de război erau folosiţi în industria de război. Şi, fireşte, 
deţinuţii din lagărele de concentrare erau exploataţi până 
la completa lor epuizare. 

Politica cu privire la lagăre a luat o nouă întorsătură 
sub presiunea evenimentelor, şi Pohl a explicat aceasta în 
expunerea de motive care însoțea ordonanța sa din 30 
aprilie 1942%. 

„Războiul - spunea el - a modificat vădit structura 
lagărelor de concentrare şi sarcina noastră în ce priveşte 
organizarea detenţiunii. Paza deţinuţilor numai pentru 
motive de securitate, de reeducare sau de prevenţie nu 
mai este pe primul plan. Centrul de gravitate s-a deplasat 
de acum înainte spre latura economică... Din această 
realitate se inspiră măsurile care urmăresc trecerea 

progresivă a lagărelor de concentrare de la vechea lor 
formă pur politică la o organizare adaptată sarcinilor 
economice...” 

Toate autorităţile Reichului şi-au unit de acum înainte 
eforturile lor, pe de o parte, pentru a aduce din ce în ce 
mai multe persoane în lagăre, iar pe de alta pentru a spori 
randamentul lor. Cuvântul de ordine era exterminarea prin 
munca, „Vernichtung durch Arbeit”. 

Deţinuţii au fost închiriaţi în masă industriaşilor care 
lucrau pentru armament şi au fost instalaţi în majoritatea 
cazurilor în condiţii lamentabile, în apropierea uzinelor. 
Numărul detaşamentelor astfel constituite crescu fără 
încetare. 

Lagărul de la Dachau număra la sfârşitul războiului 
aproximativ 165 de comandouri exterioare instalate mai 
ales în Bavaria superioară, însă se mai aflau comandouri şi 
în Wurtemberg, în Tirol, Vorarlberg, în regiunea Salzburg, 
în Austria superioară, în Stiria şi în Carintia. Majoritatea 
acestora au fost create în 1944 şi 1945 pentru a satisface 
necesităţile industriei de război; unele dintre ele erau puse 
la dispoziţia micilor întreprinderi şi a particularilor şi nu 
aveau decât un efectiv foarte mic. 

Comandourile exterioare cele mai importante erau cel 
de la Augsburg-Pfersee, înfiinţat la începutul anului 1942, 
care număra în medie 1500 de oameni ce lucrau la uzinele 
„Messerschmitt” (construcţii aeronautice), cel de la Allach, 
cu un efectiv mediu de 3800 de deţinuţi (Uzinele BMW, 
aeronautică), constituit la începutul lui 1943, lagărele de 
muncă ale organizaţiei Todt III, XI şi VII de la Kaufering, 
care aveau fiecare un efectiv mediu de 1200-2000 de 
oameni şi fuseseră create spre mijlocul şi sfârşitul lui 
1944, cel de la Muhldorf, creat la mijlocul lui 1944, cu un 
efectiv mediu de 4300 de oameni, care lucra pentru 
organizaţia Todt, ca şi lagărele | şi IV, cu 4300 şi respectiv 


3080 de deţinuţi, şi cel de la Munchen-Riem, instalat în 
toamna lui 1944, având în medie 1000 de oameni, 
comandoul de la Burgau, constituit la începutul lui 1945 
(1000 de oameni, la uzinele „Messerschmitt”). 

De lagărul de la Dachau mai depindeau 11 comandouri 
de femei, dintre care cel mai mare era cel de la uzinele 
„Agfa” din Munchen, cu un efectiv mediu de 500 de 
deţinute. La Augsburg, la uzinele „Michelwerke”, lucrau în 
medie 450 de femei”. 

Astfel, în ce priveşte munca, deţinuţii se împărțeau în 
două mari categorii: cei ocupați în lagăr şi în lagărele- 
anexă şi cei care munceau în exterior în întreprinderi 
germane, dintre care douăzeci erau conduse de către SS- 
işti. 

La Dachau, lagărul de prizonieri şi instalaţiile folosite 
de  SS-işti formaseră în cursul anilor o adevărată 
aglomerare alături de oraşul Dachau. Întreţinerea şi 
funcţionarea acestei enorme maşini necesita punerea la 
muncă a unui număr considerabil de oameni. SS-iştii îi 
luau din rezervorul continuu alimentat pe care îl constituia 
Schutzhaftlager-ul. Doritori să profite la maximum de 
această masă de sclavi, şefii foloseau mâna de lucru, fără 
a se preocupa de economii, la tot felul de lucrări, din care 
un mare număr erau absolut inutile sau nu serveau decât 
intereselor lor particulare. Această risipă n-a fost niciodată 
curmată în pofida ordinelor administraţiei centrale, care 
dorea, mai ales începând din 1942, să facă disponibil 
pentru întreprinderi un număr cât mai mare de deţinuţi. 

Un ordin al Inspectoratului lagărelor din 12 februarie 
1942 cerea comandanților să nu folosească pentru 
serviciile generale decât maximum 10% din deţinuţii apți 
de muncă, surplusul indispensabil urmând să fie luat din 

rândul „inapţilor parţiali”*, însă în practică autorităţile 
lagărului dădeau orice dispoziţii care le convenea, iar 
controlul, în ultimul timp mai ales, era absolut imposibil. 

Organizarea muncii era asigurată de serviciul muncii 
(Arbeitseinsatz), condus de către un SS-ist şi în cadrul 
căruia erau ocupați mai mulţi deţinuţi. Acolo se hotăra 
componenţa echipelor pentru diferitele lucrări din lagărul 
de prizonieri, în instalaţiile SS-iştilor, trimiterea oamenilor 
în  comandourile exterioare sau în alte lagăre de 
concentrare, conform ordinelor autorităţilor superioare SS. 
Echipele erau constituite ţinând cont de calificarea cerută, 
dar şi de alţi factori. 

Deţinuţii folosiţi la serviciul muncii jucau un rol 
important la întocmirea listelor. Ei aveau uneori 
posibilitatea de a evita trimiterea afară din lagăr a 
camarazilor care ocupau funcţii importante pentru 
comunitate, precum şi de a debarasa comunitatea de 
indivizii recunoscuţi ca primejdioşi. Interveneau câteodată 
în egală măsură legăturile de prietenie, relaţiile. 

Era esenţial pentru deţinut să aibă o atribuţie şi dacă 
ea era satisfăcătoare, să reuşească s-o păstreze, căci o 
schimbare era aproape întotdeauna o catastrofă. 

Pentru a obţine să fii numit într-o muncă „interesantă”, 
trebuia să dai dovadă de îndrăzneală şi prezenţă de spirit, 
să îndrăzneşti să-ţi atribui calităţile cerute. Acela care nu 
era muncitor calificat eşua adesea în comandourile cele 
mai istovitoare; aşa se explica faptul că situaţia 
intelectualilor era în general cea mai grea dacă nu 
parveneau să obţină o funcţie într-un birou, de pildă. Or, 
secretariatele erau adevărate citadele în care era extrem 
de greu să pătrunzi... Ele erau puţine la număr şi pentru a 
avea acces acolo trebuia să cunoşti limba germană. 


Schnabel. „Macht ohne Moral”, p. 210. 


A căuta să schimbi comandoul era o încercare 
hazardată, căci trebuia să obţii aprobarea şefilor SS 
interesaţi şi uneori şi pe aceea a kapo-urilor. Comandourile 
cu efectiv redus formau, de altfel, grupuri omogene care 
nu tolerau intruşi. 

În interiorul comandourilor, funcţiile erau de o valoare 
foarte inegală şi unii oameni reuşeau să-şi facă viaţa mai 
mult sau mai puţin suportabilă. 

Cei mai nenorociţi dintre toţi erau cei care nu izbuteau 
să-şi găsească o utilizare, cei „Uneingeteilte”, rebutul de 
care nimeni nu avea nevoie. Ei erau supuşi la tot felul de 
şicane din partea SS-iştilor, nu căpătau, evident, „Brotzeit” 
şi riscau să se vadă într-o zi incluşi într-un transport. 

Durata muncii era considerabilă. În cursul primilor ani 
şi în timpul construirii noului lagăr, ea era de 10-11 ore pe 
zi şi se lucra chiar şi duminica dimineaţă. În timpul primilor 
ani de război ea era de 9-10 ore pe zi în întreprinderile SS- 
iştilor, iar în noiembrie 1943 Pohl a ridicat-o la 11 ore chiar 
şi în lunile de iarnă”. El a precizat că puteau face excepţie 
de la această regulă numai comandourile exterioare (de 
pildă, cele de la lucrările de construcţii), care, ţinând cont 
de faptul că ziua era scurtă, trebuiau să se întoarcă în 
lagăr mai devreme. Dimpotrivă, deţinuţii ocupați în uzine 
trebuiau siliţi să presteze 11 ore de muncă pe zi, de luni 
până sâmbătă inclusiv; la nevoie ei puteau fi puşi să 
lucreze şi duminicile, dar numai în timpul dimineţii. Dat 
fiind faptul că lucrările efectuate de prizonieri erau 
„importante pentru război şi decisive pentru victorie”, 
durata efectivă a muncii nu putea fi în nici un caz mai mică 
de 11 ore pe zi. 

În pofida acestor prescripţii formale, în numeroase 
cazuri durata muncii n-a fost respectată, deoarece 
comandanții lagărului doreau înainte de toate să împiedice 

evadările şi, în acest scop, ţineau cont în mare măsură cât 
de condiţiile atmosferice, mai ales de ceaţă şi de anotimp, 
pentru a reglementa plecarea la şantier şi întoarcerea în 
lagăr. 

Randamentul muncii deţinuţilor era net inferior aceluia 
al lucrătorilor civili ocupați într-o întreprindere similară şi 
nu putea, evident, să fie altfel deoarece condiţiile lor de 
viaţă nu se puteau compara din nici un punct de vedere. 
Deţinuţii erau prost hrăniţi, prost îmbrăcaţi, erau supuşi 
adesea vexaţiunilor şi chiar bătuţi, iar însăşi viaţa de lagăr, 
cu interminabilele apeluri, cu staţionările îndelungate în 
aşteptarea distribuirii hranei, cu corvezile de tot felul, cu 
marşurile lungi pe orice vreme, îi epuizau fiziceşte şi 
moraliceşte. 

De altfel nimic nu stimula această masă de deportaţi 
să contribuie la „victoria Reichului”. Dimpotrivă, ei nu 
urmăreau decât un singur scop: să supravieţuiască 
profitând de orice ocazie care li se oferea pentru a 
recupera câte ceva din forţe, înşelând vigilenţa paznicilor 
şi reducând producţia la minimum. 

SS-iştii căutau prin toate mijloacele să sporească 
randamentul: o circulară a lui Pohl din 15 mai 1943 
prevedea să fie acordate diferite avantaje deţinuţilor care 
se distingeau prin zelul lor, prin purtarea lor bună şi prin 
randamentul lor. Aceste favoruri constau într-o îndulcire a 
detenţiunii, acordarea de suplimente de hrană, prime, 
tutun şi de vizite la bordel“. Această „generozitate” a SS- 
iştilor n-a dat rezultatul scontat: randamentul muncii 
deţinuţilor n-a depăşit 50% din cel al muncitorilor civili şi 
varia, în funcţie de întreprindere, între 5% şi această 
limită”. Munca forţată a deţinuţilor a constituit, în pofida 

randamentului ei mediocru, o sursă importantă de venituri 
pentru întreprinderi, în special pentru cele ale SS-ului, care 
până la sfârşitul anului 1942 nu plăteau ca redevenţă 
decât 0,30 mărci pe zi de deţinut. Această sumă derizorie 
era considerată de nazişti suficientă pentru întreţinerea 
unui „Hăftling”. Întreprinderile private plăteau sume mai 
ridicate: în 1942 ele erau de la 3 la 6 mărci, în funcţie de 
calificare. Redevenţele întreprinderilor SS au fost treptat 
mărite, pentru a atinge la 1 aprilie 1944 valori variind de la 
1,50 la 5 mărci!%. Aceste redevenţe plătite de industriaşi 
erau, evident, cu mult inferioare salariilor muncitorilor 
civili, iar firmele care nu foloseau deţinuţi se plângeau 
adesea de concurenţa pe care le-o făceau acelea care 
dispuneau de această mână de lucru ieftină. 

Deţinuţii nu primeau nici un salariu în timpul 
războiului, însă, în scopul de a-i stimula să muncească mai 
mult şi mai bine, industriaşii au trebuit să le acorde prime 
„de randament”; aceste prime nu erau plătite în numerar, 
căci Gestapoul interzicea prizonierilor să posede bani, în 
scopul de a împiedica tentativele de evadare. Se dădeau 
de aceea „Prămienscheine”, o monedă care circula numai 
în lagăr şi care nu servea decât la procurarea câtorva 
suplimente - când se puteau găsi - de la cantină. Uneori 
se dădeau şi prime în natură, ca haine, alimente sau tutun, 
dar totalul acestor avantaje nu constituiau decât o alocaţie 
a cărei valoare, în timpul ultimilor doi ani de război, era de 
maximum o marcă de om pe zit, 

Condiţiile în care deţinuţii erau puşi să lucreze, în lagăr 
sau în întreprinderile SS şi în cele particulare, erau extrem 
de diferite în funcţie de perioada şi de natura sarcinilor. 

În cursul primilor ani de existenţă a lagărului, 
considerentele de ordin economic erau încă pe planul al 
doilea, iar primele ateliere înfiinţate de SS-işti nu ocupau 
decât o mică parte din efectivul lagărului de la Dachau. 
Masa deţinuţilor era folosită la lucrări de desecare, la 
exploatarea turbăriilor şi a unei cariere de nisip şi pietriş. 
S-a construit atunci noul lagăr şi enormele instalaţii 
destinate SS-iştilor, care fură neîncetat mărite. 

În memoriile lor, prizonierii închişi în lagărul de la 
Dachau în cursul acestor primi ani au descris condiţiile în 
care au fost siliţi să lucreze!%. Utilitatea unei munci, 
numărul şi randamentul deţinuţilor puşi să lucreze aveau 
puţină importanţă pe atunci, singurul scop urmărit fiind 
frângerea fizică şi morală a „inamicilor statului şi ai 
naţional-socialismului”. Organizarea muncii era în general 
deplorabilă: lipseau sculele şi mijloacele de transport 
necesare. Omul înlocuia motorul sau animalul de tracţiune, 
era înhămat la cilindrul compresor, la plug, la carul greu 
încărcat cu pietre. Cu mâinile sale scotea rădăcinile 
copacilor şi extrăgea pietrişul din sol. Munca continua pe 
orice vreme, sub dogoarea soarelui arzător, ca şi pe 
gerurile cele mai cumplite, fără a exista vreo măsură de 
protecţie, în timp ce loviturile şi insultele curgeau. Scenele 
care s-au desfăşurat în unele locuri cum ar fi la Kiesgrube 
şi la Plantage, între altele, scene la care au asistat sute de 
oameni, erau pur şi simplu oribile. 

In lagăr, toate corvezile erau efectuate în aşa fel încât 
să facă viaţa îngrozitoare: transportul bidoanelor grele cu 
supă de la bucătării la blocuri trebuia efectuat fără a se 
recurge la vreun vehicul, iar în timpul iernii cantităţi 
enorme de zăpadă erau transportate cu mijloace 
improvizate, de pildă cu ajutorul unor table. SS-iştii nu 

erau, de altfel, niciodată lipsiţi de imaginaţie când era 
vorba de inventarea unor munci a căror inutilitate era 
evidentă: scopul lor era atins când oamenii erau destul de 
zdrobiţi de oboseală şi ridiculizaţi. Şi cu cât erau mai mulţi 
deţinuţi lichidaţi prin munca istovitoare şi tratamentul 
inuman, cu atât mai mult era recompensat personalul 
gărzii pentru zelul său naţional-socialist. 

Lucrurile se schimbară când necesităţile războiului, 
după marile succese din primii ani, au făcut să crească din 
ce în ce mai mult nevoia de braţe de muncă a 
întreprinderilor de armament. Naziştii şi-au dat atunci 
seama că au exterminat fără nici un rost un număr enorm 
de oameni. De atunci, din 1942, autorităţile naziste au 
început să se preocupe constant de sporirea 
randamentului. Oficial nu mai era voie să fie bătuţi 
deţinuţii: trebuiau stimulaţi să muncească cu ajutorul 
cuvântului, aşa cum arăta o circulară a inspectorului 
lagărelor, Glücks, din 8 decembrie 19431:%: „Am fost frapat 
constatând că mai ales în micile comandouri se lucrează 
puţin sau chiar deloc. Şeful detaşamentului şi santinelele 
sunt la locurile de muncă inactivi şi abia se sinchisesc de 
deţinuţi. Un subofițer interpelat cu privire la această 
situaţie pretindea că este interzis să-i îmboldeşti pe 
deţinuţi la muncă. Este, evident, o prostie. Orice şef şi 
oricare om din gardă trebuie să îndemne la muncă pe cei 
trândavi. Se înţelege de la sine că este interzis cu această 
ocazie a lovi, a îmbrânci sau chiar a atinge pe deţinut. 
Indemnul trebuie făcut prin cuvânt. N-are nici o importanţă 
dacă gardianul face aceasta în limba germană sau într-o 
limbă străină: deţinutul ştie bine despre ce este vorba. Rog 
să fie instruiți în acest sens în ziua de luni a fiecărei 
săptămâni şefii comandourilor în legătură cu această 
îndatorire evidentă a oamenilor din gardă”. 

Mortalitatea mare din lagăre îi puse pe gânduri pe SS- 
işti. intensificând munca de întocmire a statisticilor, ei 
urmăreau evoluţia acesteia nu pentru a salva vieţi 
omeneşti, ci pentru a economisi braţe de muncă. 

La 30 septembrie 1943 Pohl semnala lui Himmler% ca 
mortalitatea a scăzut ca urmare a diverselor măsuri şi 
anexă la scrisoarea sa o statistică detaliată pentru fiecare 
lagăr. 

Se putea vedea din aceste statistici că la Dachau în 
august 1943 numărul morţilor era de 40 la un efectiv 
mediu de 17300 de oameni, adică 0,23%, în timp ce în 
luna precedentă procentajul fusese de 0,32. A avut loc 
deci o scădere de 0,09%. S-au obţinut unele rezultate şi în 
celelalte lagăre. La un efectiv total apreciat la 224000 de 
oameni în august erau 4699 de morţi, adică 2,09%, faţă de 
2,23% în iulie: câştigul era deci de 0,14%! 

Himmler l-a felicitat pe Pohl pentru rezultatele 
obţinute, de altfel necontrolabile! 

Aşa cum s-a mai spus, noua politică în legătură cu 
lagărele a determinat constituirea unui număr considerabil 
de comandouri noi în apropierea uzinelor. În cele mai 
multe dintre ele, condiţiile de muncă erau extrem de grele 
şi primejdioase, însă depindeau în mare măsura de 
atitudinea inginerilor, maiştrilor şi a muncitorilor civili: unii 
s-au dovedit omenoşi, alţii, dimpotrivă, s-au comportat la 
fel ca SS-iştii. 

Mulţi muncitori au murit epuizați din cauza 
privaţiunilor şi a excesului de muncă sau în urma 
accidentelor. 

Construirea de uzine subterane în cursul ultimelor luni 
de război a făcut multe victime. În sfârşit, atacurile 
aeriene, a căror violenţă era în creştere, au făcut uneori 
ravagii: la Haunstetten, lângă Augsburg, de pildă, la 

începutul lui martie 1944 au fost 223 de morţi, dintre care 
143 au putut fi identificaţi!%5. Cu această ocazie, decanul 
organiză în faţa fiecărui bloc o ceremonie pentru aducerea 
unui ultim omagiu celor morți. 

„Arbeit macht frei - aceasta era deviza care îi 
întâmpina pe oamenii trimişi la Dachau. În realitate, acolo 
munca era o pedeapsă teribilă, care-i ducea la epuizare şi 
la moarte. Ea a servit la întărirea puterii economice a SS- 
ului, care urmărea să constituie un stat în stat, a 
industriaşilor, care făceau averi sprijinind efortul de război 
al celui de-al III-lea Reich. 

Aspectul economic şi aspectul „exterminare” au 
rămas, de altfel, contopite până la capăt. Numărul 
deţinuţilor creştea fără încetare, ca şi cerinţele nesăţioase 
ale maşinii de război naziste. 

Munca devenea tot mai epuizantă şi mortalitatea lua 
proporţii din ce în ce mai îngrozitoare, stabilindu-se astfel 
un ciclu infernal care devoră un număr incalculabil de 
bărbaţi şi femei aruncaţi în lagărele de concentrare. 


7. Transporturile. 


Atâta timp cât lagărul de la Dachau a fost destinat să 
primească numai deţinuţi germani, aceştia erau aduşi în 
general în grupuri mici sau chiar individual, transportaţi cu 
trenul până la gara Dachau sau cu camioanele direct în 
lagăr. Importanţa convoaielor crescu curând ca urmare a 
acţiunilor rasiale desfăşurate pe scară largă împotriva 
evreilor începând din 1938 şi a agresivităţii tot mai mari a 
politicii externe a  naţional-socialismului. Odată cu 
anexarea Austriei şi cu cotropirea Cehoslovaciei a început 
perioada marilor transporturi!%. Pe urmă a început 
războiul şi trimiterea la Dachau şi în celelalte lagăre a unor 

mase tot mai mari de oameni arestaţi în Germania şi în 
teritoriile ocupate: era vorba nu numai de a goli închisorile 
ţărilor cucerite în scopul de a nu lăsa în zona ostilă o masă 
prea mare de opozanți activi, dar şi de a aduce, cum s-a 
spus mai înainte, tot mai mulţi sclavi în Reich, pentru a-i 
folosi până la epuizarea totală în industria de război. În 
acelaşi timp se promova în continuare politica rasială de 
exterminare a „indivizilor inferiori” şi mai ales a evreilor. 

Condiţiile în care se efectuau transporturile s-au 
agravat în mod continuu în timpul războiului, mai ales 
când roata s-a întors şi pentru Reichul hitlerist a început 
perioada  înfrângerilor. Penuria de material rulant, 
distrugerea căilor de comunicaţii, bombardate de aviația 
aliată, şi dezordinea crescândă din administraţie au 
provocat adevărate catastrofe. Mii de oameni au fost 
îngrămădiţi în vagoane de vite şi pe platforme 
descoperite, fără hrană şi fără apă suficientă pentru astfel 
de transporturi, sufocându-se, supuşi brutalităţii oamenilor 
din escortă, care în majoritatea cazurilor erau lipsiţi de 
orice sentiment uman. Nenorociţii trimişi la Dachau 
sufereau, chiar mai înainte de a se fi apropiat de lagăr, un 
adevărat martiriu. Aceste convoaie, care staţionau zile în 
şir pe drum, aduceau de fiecare dată cadavre - adesea 
unele fuseseră deja descărcate în cursul transportului - şi 
supraviețuitori într-o stare de nedescris. 

Există numeroase relatări sinistre ale supravieţuitorilor 
acestor transporturi şi ale martorilor sosirii acestora la 
Dachau. lată câteva, rezumate foarte pe scurt. 

La începutul lui noiembrie 1942 a sosit un tren cu 
aproape 900 de oameni din lagărul de la Mauthausen. Ei 
erau într-o asemenea stare, încât cei mai mulţi dintre ei au 


1% Cu titlu de exemplu, vezi notificarea unui transport de aproximativ 
630 de deţinuţi din Cehoslovacia din 9 septembrie 1939 (anexa 15). 


murit în cursul următoarelor zile, cu tot suplimentul de 
hrană care li s-a dati”. 

Tot în noiembrie 1942 au sosit la Danzig-Stutthof 
prizonieri ruşi şi polonezi. Joos!:% povesteşte că a fost cel 
mai groaznic spectacol la care a asistat vreodată. Drumul 
durase zece zile, iar oamenii nu primiseră hrană decât 
pentru două zile. S-au scos din vagoane aproape 300 de 
morţi. Şase trupuri prezentau urme de canibalism. 

Supraviețuitorii au trecut complet goi spre duş, o 
defilare macabră de trupuri descărnate, un tablou oribil, 
„cum nici Holbein n-ar fi putut imagina”. Câteva săptămâni 
mai târziu, aproape toţi au murit. 

La 2 iulie 1944, un tren a plecat din Compiègne, 
Franţa, şi a sosit la Dachau la 5 iulie la începutul după- 
amiezii!%, 

Trenul a plecat la 9 şi 45 de minute încărcat cu 2521 
de oameni, câte o sută în fiecare vagon. Aerisirea era 
asigurată prin două ferestruici de aproximativ 75 cm pe 50 
cm prevăzute cu sârmă ghimpată. Foarte repede s-a 
produs catastrofa, provocată de căldura neobişnuită din 
acea zi de vară, de staţionările îndelungate în plin soare, 
de înghesuială şi lipsa de apă. S-au produs scene de delir, 
oameni înnebuniţi se ucideau unii pe alţii. In cele din urmă, 
în vagonul în care se afla dr. Rhmer, de pildă, 24 de 
supraviețuitori dormeau pe cadavre: în două sau trei ore 
74 dintre tovarăşii lor au murit de căldură, asfixiaţi şi de 
sete. 


1% Depoziţia lui Marcel Ninane, deţinut belgian. 
1% Neuhâusler, op. cit., p. 49. 

„Trenul morții” a sosit la Dachau cu 1537 de 
supraviețuitori la 5 iulie, ora 13 şi 22 de minute. La un 
singur convoi s-a atins deci cifra îngrozitoare de 984 de 
morţi! 

În afară de răul tratament şi de privaţiunile la care 
erau supuşi în cursul transportului spre Dachau şi după 
sosirea lor în lagăr, deţinuţii mai erau expuşi în 
permanenţă să fie trimişi pe neaşteptate spre o destinaţie 
necunoscută. Când erau „destinati pentru un transport”, 
aceasta însemna, în general, o agravare a soartei lor. 
Adesea se punea capăt în felul acesta în mod brutal unei 
anumite aclimatizări obţinute prin mult curaj şi abilitate; 
erau rupte legături de camaraderie, iar uneori erau 
pierdute şi funcţii avantajoase care ofereau şanse de 
supravieţuire. Omul pleca spre necunoscut, adesea 
ignorând motivul deplasării sale. Pentru unii se menţiona 
că reîntoarcerea lor nu este de dorit, ceea ce însemna că 
trebuiau suprimaţi („Rückkehr nicht erwünscht”). 
Gestapoul hotăra uneori transferarea unor deținuți în alte 
lagăre pentru a dizolva sau împiedica formarea de grupuri 
din aceeaşi regiune, de o tendință politică sau de o 
naționalitate determinată. În 1943 toate comandourile 
importante au fost „epurate” de către Obersturmführerul 
SS Campe şi vechii politici au fost scoşi din funcţiile pe 
care le ocupau de ani de zile. Un mare număr dintre ei au 
fost transferați în 1944 în alte lagăre. Scopul era, potrivit 
afirmației lui Campe însuşi, de „a distruge organizaţia 
clandestină a deţinuţilor”. 

Grupuri întregi erau uneori deplasate pe motive 
administrative, de pildă pentru a merge să instaleze noi 
lagăre de concentrare. Un grup de 500 de deţinuţi a fost 
astfel trimis la Neuengamme la 26 august 1940. 

Evacuarea temporară a lagărului în 1939, pentru a 
face loc diviziei „Totenkopf”, care s-a constituit acolo, a 


dus la plecarea la 29 septembrie a 2138 de deţinuţi spre 
Buchenwald, a aproximativ 1600 spre Mauthausen şi a 981 
deţinuţi spre Flossenburg. 

Dar mai ales cerinţele industriei de război au fost 
acelea care au provocat înmulţirea transporturilor de la 
Dachau spre alte lagăre, pentru crearea de comandouri 
noi sau pentru întărirea celor care existau deja. 
Evenimentele războiului au dus de altfel la deplasări 
continue de grupuri de deţinuţi folosiţi în întreprinderile de 
armament pe care bombardamentele aeriene le sileau să 
se disperseze. 

Când comandanții de lagăr primeau ordinul de a 
transfera un anumit număr de prizonieri în alt lagăr, 
însemna, în general, că exista necesitatea de a se furniza 
braţe de muncă suplimentare pentru o anumită sarcină. 

Lagărul de primire aştepta să primească deţinuţi apți 
de muncă şi trimitea chiar uneori SS-işti să controleze 
constituirea detaşamentelor. 

Insă lagărul de plecare se preocupa mai degrabă să se 
debaraseze de elementele „mai puţin interesante”, adică 
de bolnavi, inapti, „guri inutile”, pe care naziştii preferau 
să le vadă lichidate. Aşa s-a întâmplat la 13 decembrie 
1940, când autorităţile lagărului de La Buchenwald s-au 
plâns autorităţii superioare SS de modul cum a fost 
constituit un transport de 500 de oameni sosit de la 
Dachaul!!. 

Un alt raport, tot de la Buchenwald, scris de dr. 
Hooven, medic-şef SS, purtând data de 15 iulie 1941, 
arată, de asemenea, cum se petreceau lucrurile. 

Este vorba de două transporturi de câte 1000 de 
oameni fiecare venite de la Dachau: „Cele două 


110 Vezi anexa 16. 

transporturi, din 5 şi 12 iulie, venite de la Dachau 
constituie nu numai o sarcină considerabilă pentru 
infirmerie, dar şi o sarcină la fel de mare pentru întregul 
lagăr. In total 343 de prizonieri de la Dachau au trebuit să 
fie admişi bolnavi. Sunt mai ales cazuri chirurgicale care 
cer toate un tratament îndelungat. Rănile sunt într-o stare 
de nedescris. Majoritatea sunt ulcere purulente mari cât 
palma, acoperite cu un puroi verzui (consecinţa unor 
flegmoane grave), arsuri la picioare de gradul 2 şi 3 cu 
edeme grave...” Raportul semnalează că din aceste două 
convoaie 32 de deţinuţi atinşi de tuberculoză au fost izolaţi 
şi că 5 dintre ei au şi murit; raportul insistă asupra 
pericolului pe care îl constituie păduchii şi cazurile de 
tuberculoză aduse de la Dachau. La data de 24 iulie, 24 de 
deţinuţi dintre care 5 tuberculoşi, au decedat. In sfârşit, el 
constată că nici unul dintre oamenii sosiți nu este complet 
apt de muncă şi că într-un viitor apropiat doar un mic 
număr va deveni apt. 

Comandantul lagărului de la Buchenwald transmite la 
16 iulie acest raport medical administraţiei superioare a 
lagărelor şi în nota de expediere anunţă că numărul 
deceselor se ridică la 30 şi că el consideră că abia după 5 
sau 6 săptămâni de odihnă se va putea spera ca 5% din 
noii sosiți să fie capabili a efectua o muncă uşoară. 

El mai atrăgea atenţia că în cele două transporturi se 
aflau oameni care mai stătuseră la Buchenwald şi fuseseră 
transferați la Dachau pentru că erau inapţi de muncă. 

Se vede din acest exemplu soarta care era rezervata 
celui bolnav sau invalid: el era trimis înapoi aceluia care se 
debarasase de el şi nu avea nici o şansă de a supravieţui. 

Exterminarea deţinuţilor care nu mai puteau munci, 
practicată în mod indirect prin trimiterea lor de la un lagăr 
la altul, după cum arată exemplele de mai sus, se făcea 
tot sistematic, în cadrul măsurilor generale luate în Reich 


cu scopul de a debarasa comunitatea de fiinţe inutile!!?. 
Programul de eutanasie, extins în lagărele de concentrare 
sub denumirea de „acţiunea 14 f 13”, se înfăptuia prin 
trimiterea deţinuţilor selecționați de comisii medicale în 
instituţii al căror rol era suprimarea discretă a „vieților fără 
valoare” (unwertes Leben). O consecinţă a acestei 
„acţiuni” a fost faptul că între 1942 şi 1944 o serie de 
transporturi au plecat de la Dachau spre Hartheim, situat 
în apropiere de Linz, în Austria. Datele şi efectivele (în 
majoritate 100-120 de oameni) ale celor 32 de convoaie 
(31 în 1942, 1 în 1944) sunt cunoscute, însă este posibil să 
fi fost şi altele. În total 3166 de deţinuţi de la Dachau au 
fost suprimaţi în acest mod”. 

„Acţiunile speciale” îndreptate contra grupelor rasiale 
„inferioare”, în special contra polonezilor, ruşilor, evreilor 
şi ţiganilor, s-au înfăptuit prin numeroase transporturi de 
deţinuţi de la Dachau spre lagărele de exterminare din 
Răsărit, însă în ultimul timp, pentru recuperarea de braţe 
de muncă, a apărut necesitatea de a se readuce la Dachau 
şi în anumite comandouri exterioare ale sale un număr 
considerabil de deţinuţi din aceste categorii. Autorităţile 
naziste sperau să reia „tratamentele speciale” 
(Sonderbehandlung) când „vor repurta victoria finală”. 

Unele transporturi de deţinuţi din alte lagăre au fost 
îndreptate spre Dachau ca urmare a anumitor hotărâri de 
ordin politic, cum ar fi regruparea clericilor dispersaţi în 
diferite lagăre. 

În sfârşit, numeroşi prizonieri de război ruşi au fost 
scoşi din lagărele lor şi trimişi la Dachau şi în alte lagăre 
de concentrare. 


112 Vezi capitolul „Pedepsele. Execuţiile”. 

Aceste transporturi erau îngrozitoare. Prizonierii 
soseau la destinaţie în aşa stare, încât chiar şi comandanții 
de lagăr se plângeau administraţiei centrale. Unul dintre ei 
semnala că la sosirea trenurilor 5 până la 10% din oameni 
erau morţi sau muribunzi şi că în drumul de la gară până 
în lagăr mulţi alţii se prăbuşeau epuizați. Or, acest lucru 
era foarte supărător, căci, adăuga el, „populaţia civilă 
vede aceste incidente” ™*, 

Suferințele şi moartea acestor nenorociţi nu prezentau 
nici o importanţă: nu erau decât „incidente” care trebuiau 
să fie ascunse civililor. 

Condiţiile în care s-au efectuat transporturile 
deţinuţilor spre Dachau au fost întotdeauna foarte proaste, 
chiar în timpul perioadelor aşa-zis „normale”, însă, când 
au început operațiile de evacuare a lagărelor situate în 
zonele amenințate de operaţiile victorioase ale aliaţilor, 
ele au depăşit în oroare tot ce se cunoscuse până atunci. 

Lagerfuhrerul Ruppert, unul din acuzaţii în procesul de 
la Dachau, a declarat: „...cu privire la transporturile de 
persoane din alte lagăre de concentrare spre Dachau, ştiu 
că oamenii soseau adesea într-o stare foarte proastă. La 
sosire erau întotdeauna deţinuţi morţi. Cele mai rele 
transporturi au sosit spre sfârşitul războiului” 1>, 

Printre convoaiele sosite la Dachau în cursul ultimelor 
săptămâni cu ocazia evacuării vom cita, cu titlu de 
exemplu, pe cel venit de la Buchenwaldi!€. Un grup de 
aproximativ 5000 de oameni a fost trimis încolonat la gara 
Weimar, unde a fost îmbarcat în vagoane descoperite şi în 


114 Procesul Pohl, p. 1128. 

116 Depoziţia lui G. Melodia (Italia), care a scris în 1945 o relatare 
emoţionantă a acestei odisee, şi a lui G. Walraeve (Belgia), care a fost 
kapo al comandoului însărcinat cu dezinfecţia. 


vagoane închise, câte 70 până la peste 100 de oameni în 
fiecare vagon. Transportul s-a făcut în condiţii îngrozitoare. 

Însetaţi, aproape fără hrană, brutalizaţi de SS-işti, 
supraviețuitorii au sosit la Dachau la 28 aprilie 1945, după 
o odisee de 20 de zile; nu au mai rămas în viaţă decât 
circa 1200! 

Aceştia erau atât de însetaţi, încât au băut fără să se 
oprească, cu toate că fuseseră preveniţi, până ce mai 
mulţi dintre ei au căzut morţi pe loc. Numeroşi alţii au 
murit în zilele următoare. Oamenii din comandoul de 
dezinfectare însărcinaţi cu ridicarea cadavrelor din 
vagoane au trebuit să-şi pună măştile, iar Kommando - 
fuhrerul SS a dat dispoziţie să li se distribuie coniac. 

De când au început evacuările, din zeci de mii de 
deţinuţi care se aflau într-o stare de groaznică epuizare un 
mare număr au decedat înaintea eliberării şi în 
săptămânile următoare. Aceste sosiri masive au provocat 
dificultăţi nemaipomenite şi un foarte mare număr de 
decese în rândurile deţinuţilor din lagăr datorită în special 
extinderii epidemiei de tifos. 

În sfârşit, autorităţile au început şi evacuarea lagărului 
de la Dachau spre Tirol, dar această operaţie nesăbuită a 
fost, din fericire, întreruptă datorită apropierii trupelor 
americane”. 

Astfel, abstracție făcând de număr - care nu va putea 
fi stabilit niciodată -, prizonierii aduşi la Dachau fără a fi 
înmatriculaţi aici, peste două sute de mii de persoane, au 
fost evacuaţi acolo din închisori şi din alte lagăre. 

Din acest număr, circa 67000 de oameni au fost duşi 
în alte lagăre numai în perioada de timp cuprinsă între 18 
februarie 1940, data reocupării lagărului, şi ziua eliberării 
sale. In afară de aceasta, peste 3000 de „invalizi” au fost 
transportaţi la Hartheim pentru a fi suprimaţi acolo. În 


117 Vezi capitolul XIV, „Ultimele zile şi eliberarea”, şi anexa 20. 


sfârşit, la toate aceste transporturi trebuie să se adauge 
deplasările continue între lagărul de bază şi numeroasele 
lui comandouri, dintre care unele erau foarte departe de 
Dachaui5, 


8. Bolile şi moartea deţinuţilor. 


Toţi oamenii care soseau la Dachau, chiar dacă erau 
de o constituţie robustă şi sănătoşi, erau expuşi să 
contracteze în scurt timp o afecţiune oarecare datorită 
schimbării brutale a regimului, lipsei de hrană, răului 
tratament, muncii epuizante şi condiţiilor generale de 
viaţă. Afecţiuni benigne degenerau adesea în boli grave, 
pentru că n-au putut fi tratate la timp. 

În cursul celor doisprezece ani de existenţă a lagărului 
s-au întâlnit acolo toate bolile, din care unele, chiar dacă 
nu prezentau gravitate prin ele însele, deveneau adesea 
mortale din cauza lipsei îngrijirilor adecvate şi ca urmare a 
climatului moral în care bolnavii erau condamnaţi să 
trăiască. 

Tulburările digestive erau extrem de răspândite, mai 
ales diareea şi enteritele rebele, pe care numai un regim 
potrivit le-ar fi putut vindeca. 

Majoritatea deţinuţilor sufereau de edeme, favorizate 
de zgărieturile frecvente la nivelul picioarelor; infectate, 
acestea provocau flegmoane extrem de dureroase. Se 
întâlneau toate categoriile de afecţiuni pulmonare, între 
altele şi pneumonii, şi de boli infecțioase, printre care 
erizipelul, foarte contagios, era cel mai frecvent. De 
asemenea s-au produs cazuri de difterie şi scarlatină. 


118 Vezi anexele 18-19. 


Toate aceste afecţiuni, din lipsă de tratament şi de 
regim alimentar adecvat, accentuau caşexia bolnavilor şi 
adesea dădeau complicaţii care cauzau moartea!!?. 

Din momentul sosirii lor în lagăr, deţinuţii sufereau de 
foame. La cei obezi nu erau rare cazurile când se 
constatau pierderi de greutate de 15-20 kg lunar şi în 
general oamenii n-aveau în cele din urmă decât o treime 
sau chiar mai puţin din greutatea lor iniţială. Dar adesea 
această pierdere de greutate nu era vizibilă, ca urmare a 
edemelor de inaniţie; acestea, parţiale sau generalizate, 
se manifestau mai ales la deţinuţii care, după ce au trăit 
mai înainte în condiţii relativ bune, au pierdut rapid o 
parte considerabilă din greutatea lor'%. 

In lagăr domnea o adevărată „boală a foamei”, care 
atrăgea după sine o mulţime de complicaţii, aducându-i pe 
cei atinşi în situaţia de a nu mai putea opune nici cea mai 
mică rezistență faţă de celelalte boli, ca tifosul 
exantematic, dizenteria, febra tifoidă. Ea se manifesta 
printr-o încetinire a activităţii cervicale, atrofia creierului şi 
a nervilor, precum şi a organelor interne, ale căror funcţii 
dispăreau treptat. În sfârşit, chiar la oamenii tineri apărea 
o asemenea apatie, că deveneau indiferenți la orice şi 
vegetau fără a mai reacţiona la ceva. Cei care atinseseră 
acest stadiu de „vita minima” erau denumiți în jargonul 
lagărelor „musu/man!". 

Aspectul şi comportamentul lor au fost descrise de 
numeroşi supraviețuitori. „Ei ajunseseră la stadiul final al 
tulburărilor vegetative şi al reducerii activităţii psihice şi 
fizice. Erau nişte schelete acoperite cu o piele cenuşie şi 

uscată şi cu resturi neînsemnate de muşchi care se târau 
încet dintr-un loc într-altul, împleticindu-se în faţa celui 
mai mic obstacol. Asemenea arătări se puteau vedea mai 
ales în blocul infirmilor. Moartea survenea la «i 
întotdeauna în urma unei come hepatice sau 
hipoglicemice, dacă nu era provocată mai degrabă de un 
colaps cardiac sau vascular, datorită unui supraefort sau 
unei crize neînsemnate”!?!. Autopsia arăta că ficatul era 
atât de atacat, încât nu mai reprezenta uneori decât o 
cincime din greutatea sa iniţială, că inima era vizibil 
micşorată ca volum şi atrofiată şi că plămânii erau, de 
asemenea, atinşi. Se constata la deţinuţi încă tineri, în 
vârstă de la 17 la 30 de ani, o arterioscleroză gravă, 
consecinţă directă a detenţiunii îndelungate în lagăr, şi o 
totală decalcifiere a sistemului osos. 

Nu numai condiţiile fizice ale detenţiunii îndelungate în 
lagăr grăbeau moartea deţinuţilor: factorii psihici aveau un 
rol foarte important. Chiar pentru fiinţe perfect sănătoase 
ar fi fost greu de suportat şocurile continue provocate de 
tratamentul inuman, de întâmplările zilnice care aminteau 
în fiece clipă unor oameni epuizați fiziceşte precaritatea 
existenţei lor. 

Deţinutul era chinuit de teama de boala. Chiar şi 
simplul fapt de a arăta că este bolnav era uneori 
considerat de SS-işti ca un act de indisciplină, o tentativă 
de sustragere de la muncă şi putea atrage consecinţe 
grave. 

În perioada 1936-1938, Lagerfihrerul Baranowski era 
cel care decidea admiterea la vizita medicală. După apelul 
de seară, cei bolnavi trebuiau să iasă din rânduri. Dacă nu 
prezentau urme vizibile de răni, erau consideraţi simulanţi 
şi trebuiau să execute pe loc „exerciţii de pedeapsă”. 

Mai târziu, bolnavii au trebuit să se prezinte în faţa 
blocului A al Revier-ului. Vizita medicală - dacă erai admis 
la ea - constituia adesea o încercare penibilă, căci, după o 
aşteptare uneori îndelungată afară pe orice vreme, nu erai 
întotdeauna primit cu menajamente. Cel care, odată admis 
la infirmerie, nu reuşea să se vindece, se temea să nu fie 
trimis înapoi la o muncă ce l-ar fi lichidat. In sfârşit, dacă 
şederea sa se prelungea, el risca să fie considerat până la 
urmă incurabil şi să fie inclus într-un transport de lichidare 
a „invalizilor”. 

Şi cu toate acestea. În pofida primejdiilor teribile prin 
care treceau, oamenii se agăţau cu desperare de Revier 
spre a putea, în sfârşit, să doarmă câtva timp, să scape de 
munca extenuantă şi de interminabilele apeluri. 

Până ce a fost terminată construcţia lagărului definitiv, 
organizarea serviciului medical era cu totul rudimentară. 

În noul lagăr, Revier-ul a fost la început constituit din 
blocurile A şi B din şirul estic; ele cuprindeau o sala de 
operaţii echipată modern, a cărei capacitate a fost dublată 
în 1939. Nu se scăpa nici o ocazie pentru a se arăta 
vizitatorilor aceste instalaţii, ce dovedeau „grija pe care 
SS-iştii o purtau pentru sănătatea deţinuţilor”. 

În 1940 cele două blocuri A şi B devenind insuficiente, 
Revier-ul s-a extins şi la blocurile 1, 3 şi 5. Dar mai ales 
începând din 1942 creşterea efectivelor a făcut necesară 
extinderea infirmeriei: în luna septembrie a aceluiaşi an ea 
dispunea de 7 blocuri, din care unul n-avea camere pentru 
bolnavi, fiind rezervat pentru birouri, farmacie şi laborator, 
precum şi pentru staţia experimentală. 

În a doua jumătate a anului 1944, cele 7 blocuri au 
fost legate între ele printr-un lung coridor închis, apoi la 


Revier au mai trecut şi cele trei blocuri următoare, de la 
11 la 151%. 

Instalaţiile erau complete şi moderne, iar în condiţii 
normale specialiştii ar fi putut să îngrijească acolo toate 
bolile şi să-şi exercite arta cu toată eficacitatea dorită. 

Operaţiile se efectuau în două săli bine echipate; 
laboratorul era bine utilat şi s-au putut face acolo analizele 
necesare până în momentul când, la sfârşitul lui 1944, 
acest serviciu şi-a încetat activitatea. Existau, între altele, 
un electrocardiograf şi un aparat de radiografie Siemens 
de ultimul tip. 

Serviciul dentar era foarte bine echipat şi fusese 
instalat chiar de la înfiinţarea lagărului definitiv. La 
început, dentiştii aveau mai ales sarcina să recupereze 
aurul din gura deţinuţilor morţi, iar unii dentişti SS 
extrăgeau câteodată fără nici un motiv dinţi care aveau 
coroane de aur. 

Când serviciul dentar a trecut în mâna deţinuţilor, 
aceştia au izbutit să acorde mai multă îngrijire bolnavilor şi 
să construiască aparate care alinau suferinţa oamenilor. 
Trebuie însă menţionat că n-a fost niciodată posibil să se 
dea îngrijiri decât unui număr foarte mic de deţinuţi, căci 
în general nu le era acordat timpul necesar pentru 
aceasta. 

Organizarea infirmeriei prezenta o particularitate, în 
sensul că ea depindea exclusiv de medicul şef SS: Revier- 
ul, deşi era situat în perimetrul lagărului, scăpa de sub 
autoritatea comandantului lagărului. 

Medicul lagărului şi adjuncţii săi nu-şi făceau decât 
rareori apariţia în saloane, mai ales în cele ale 
contagioşilor. Aceşti domni nu ţineau deloc să se 
murdărească, nici să-şi piardă vremea îngrijind nişte 

indivizi a căror soartă îi lăsa cu totul indiferenți. Cu rare 
excepţii, aceşti medici „priveau mai mult la lustrul 
cizmelor lor decât pe foile de temperatură”! şi „practicau 
mai mult arta de a ucide decât pe aceea de a vindeca”17%. 
Ei erau obiectul unor dese mutări, iar cei care mai 
păstraseră o urmă de omenie erau fericiţi când erau 
desemnaţi pentru alte funcţii. 

La Revier, ca şi în celelalte servicii, administrația prin 
deținuți avea o foarte mare importanţă. Soarta bolnavilor 
depindea foarte mult de comportamentul deţinuţilor care 
ocupau funcţii. 

Este sigur însă că, din nenorocire, în decursul multor 
ani infirmeria a fost pe mâna celor mai incorecţi, celor mai 
puţin scrupuloşi dintre aceştia, care erau preocupaţi mai 
degrabă să exploateze postul ce-l ocupau decât să acorde 
îngrijiri bolnavilor. 

La Revier se comiteau abuzuri, excese şi chiar crime, 
iar relatările făcute în această privinţă de supraviețuitorii 
de la Dachau câteodată abia pot fi crezute!?5. 

Situaţia s-a schimbat însă complet când adevărații 
politici au izbutit, printr-o luptă ascunsă şi adesea 
necruțătoare, să aducă în majoritatea posturilor oameni 
de-ai lor în locul profitorilor fără scrupule care se 
instalaseră ca într-o ţară cucerită. 

125 Neuhäusler (op. cit.) vorbeşte despre excese şi crime comise de 

mărturii cu privire la lichidarea bolnavilor cu ajutorul injecțiilor (p. 11 şi 
60). 


În cursul iernii 1942-1943, când lagărul a cunoscut o 
gravă epidemie de febră tifoidă cu o mortalitate de circa 
25%, situaţia în Revier a suferit profunde schimbări. Era 
epoca când, după zdrobitoarea înfrângere suferită la 
Stalingrad, Berlinul lansase cuvântul de ordine: „Alles fur 
den Endsieg” (totul pentru victoria finală), ceea ce se 
traducea în lagărele de concentrare printr-un efort sporit 
de recuperare a braţelor de muncă. 

Revier-ul se mări atunci prin adăugarea de noi blocuri, 
iar medicii deținuți au fost retraşi din comandouri şi 
însărcinaţi cu îngrijirea bolnavilor la infirmerie şi în 
blocurile de locuit. 

Această extindere a Revier-ului a necesitat o creştere 
a numărului de infirmieri. În timp ce până atunci aceştia 
fuseseră în majoritate germani, austrieci şi polonezi, 
începând de atunci s-a făcut apel şi la deţinuţii de alte 
naţionalităţi. Oamenii care ocupau aceste posturi şi nu s- 
au dovedit demni de munca lor au fost înlăturați, fiind 
transferați în alte comandouri sau în alte lagăre. 

Aceste schimbări au adus după sine o îmbunătăţire 
simţitoare a situaţiei bolnavilor. În general, domnea o 
deplină înţelegere între medicii şi infirmierii deţinuţi iar 
cooperarea lor a dat rezultate fericite. Astfel, din iniţiativa 
medicilor, cu sprijinul  infirmierilor şi cu ajutorul 
meseriaşilor, a fost posibilă construirea între blocurile 11 şi 
13 a unei barăci speciale unde tuberculoşii puteau face 
cură de aer. Sputa era examinată la laborator, iar 
majoritatea bolnavilor la care rezultatul analizelor era 
pozitiv erau spitalizaţi şi trataţi prin cure de odihnă şi aer 
şi primeau supliment de hrană. 

In cursul ultimelor luni, medicii şi infirmierii au fost 
nevoiţi să facă minuni pentru a îngriji cât mai mulţi 
deţinuţi posibil în instalaţii a căror capacitate nu mai putea 
face faţă afluxului de bolnavi. A fost modificată aranjarea 


paturilor, s-a micşorat intervalul dintre rândurile de paturi, 
fiind necesar să se ocupe toate spaţiile disponibile şi în 
final să se aranjeze paturile pe trei niveluri şi chiar să se 
pună câte trei bolnavi în două paturi alăturate. Internările 
au fost sever limitate la cazurile cele mai grave, iar 
bolnavii abia însănătoşiţi şi care necesitau încă îngrijiri au 
fost retrimişi în blocurile lor. 

Serviciul de ambulanţă era, de asemenea, 
suprasolicitat şi uneori erau îngrijite în blocurile de locuit 
plăgi mai grave decât acelea care cu câteva săptămâni 
înainte ar fi justificat internarea la infirmerie. 

În decembrie 1944 se internau în fiecare zi, în medie, 
o sută de bolnavi, iar alte câteva sute se prezentau la 
vizită şi pansament. Nu trebuie, de altfel, pierdut din 
vedere că Revier-ul primea, de asemenea, numeroşi 
bolnavi şi răniţi din comandourile exterioare, ale căror 
infirmerii erau cu totul insuficiente pentru efectivele mari 
de muncitori, ca, de pildă, la Allach. 

Existenţa unui număr atât de mare de bolnavi ridica 
probleme insolubile legate de locuinţă, de alimentaţie, 
încălzire şi îngrijire. 

După cum s-a mai arătat, fusese utilizat tot spaţiul 
disponibil şi, în pofida tuturor eforturilor, bolnavii erau 
cazaţi în condiţii mizere, lipsiţi de minimul de confort pe 
care îl necesita starea lor. 

Situaţia alimentară era supusă unor variaţii continue, 
în principiu, erau prevăzute patru regimuri şi infirmierul- 
şef era cel care hotăra acordarea lor. Regimul obişnuit 
(„Vollkost”) era acela al deţinuţilor „sănătoşi”; când se 
acorda supliment de hrană, deţinutul beneficia de regimul 
numit „Diăt”, care era compus dintr-o supă slabă, pâine 
albă, unt şi brânză. Cei grav bolnavi erau trecuţi la regim 
lactat („Breikost”); în sfârşit, cei care ridicau probleme 


deosebite primeau „Sonderdiăât”, compus din griş cu lapte 
îndulcit cu zahar. 

Acordarea acestor regimuri dădea loc uneori la 
abuzuri. Unii oameni primeau raţii la care nu aveau 
dreptul, lipsind pe bolnavi de suplimentele care i-ar fi 
putut salva. Işi spuneau cuvântul şi naționalitatea 
bolnavilor, relaţiile dintre aceştia şi infirmieri, simpatiile şi 
antipatiile. De altfel, cantităţile alocate nu permiteau să se 
dea tuturor regimul cerut de starea lor. Această situaţie 
dădea naştere la plângeri, discuţii şi incidente foarte 
neplăcute. Nicăieri în altă parte nu s-au văzut scene atât 
de penibile ca la Revier provocate de oameni care luptau 
cu desperare împotriva suferinţei şi morţii. 

Problema încă/zitului, vitală pentru bolnavii la pat, era 
imposibil de rezolvat. Combustibilul fiind insuficient, se 
recurgea la tot felul de combinaţii dificile şi primejdioase, 
spre a se procura puţini cărbuni şi lemne. 

In sfârşit, era imposibil să se dea îngrijirile adecvate, 
din pricina insuficienţei, iar uneori a lipsei totale de 
medicamente necesare. 

In lagăre au izbucnit epidemii, care au cauzat un mare 
număr de decese. Febra tifoidă a provocat în iarna 1942- 
1943 o mortalitate de circa 25%, totuşi, după un timp 
relativ scurt, epidemia a putut fi combătută. Din 
nenorocire, nu s-a petrecut la fel în iarna următoare, când 
a izbucnit tifosul exantematic. De data aceasta s-a produs 
o adevărată tragedie, al cărei teatru a fost lagărul. 

Evacuarea lagărelor din Răsărit a adus la Dachau mii 
de deţinuţi, în special evrei, polonezi şi unguri, care se 
aflau într-o stare de nedescris şi care purtau cu ei agenţii 
acestei boli. 

Când au fost constatate primele cazuri s-a făcut 
zadarnic apel la medicii SS ca să instituie măsuri de 
carantină: dr. Hintermayer a interzis să se vorbească de 


tifos, pretinzând că medicii deţinuţi nu urmăreau altceva 
decât să împiedice ca oamenii să meargă la lucru şi să 
saboteze efortul de război al Germaniei, ceea ce putea 
atrage pedepsele cele mai grele!6. 

Abia după Crăciunul anului 1944, când au fost atinşi 
de tifos şi SS-işti, Berlinul a ordonat să se ia măsuri de 
carantină parţială. 

Dar nimic nu mai putea stăvili boala. La Revier nu mai 
era posibilă internarea bolnavilor şi, în consecinţă, au fost 
izolate blocurile din şirul estic; bolnavii din aceste blocuri 
nu fuseseră încă internaţi la infirmerie. Străduţele care le 
despărţeau au fost separate de Lagerstrasse şi ocupate de 
bolnavii care nu mai găseau loc în camerele ticsite până la 
refuz şi care zăceau pe jumătate goi pe pământ. 
Mortalitatea deveni îngrozitoare. În timp ce în august 1944 
era în medie de 8 oameni pe zi, ea ajunsese în noiembrie 
la 15, iar în decembrie la 30. La începutul lunii ianuarie 
1945 erau în medie 45 de morţi pe zi, iar la 22 ianuarie 
erau 168, dintre care 120 în blocul 30; printre ceilalţi 48, 
majoritatea morţi la Revier, se mai aflau încă câţiva din 
acelaşi bloc!”. 

Ceea ce se întâmpla în acest bloc 30 întrece orice 
închipuire. Era ocupat de „invalizi” şi de bătrâni inapţi de 
munca, pe care SS-iştii hotărâseră să-i lase să moara de 
„moarte naturală”. Li se dădea o supă mai puţin 
consistentă, iar mantalele şi mai târziu şi maiourile le-au 
fost luate, ba chiar şi păturile; erau culcaţi câte cinci în 
două paturi alăturate. În decembrie, un SS-ist, găsind 
atmosfera irespirabilă, ordonă să se scoată ferestrele, 
ceea ce a provocat, evident, acestor nenorociţi bronşite, 
pleurezii, bronhopneumonii. În sfârşit, tifosul exantematic 

a lovit şi acest bloc; el a traversat astfel Lagerstrasse, 
trecând de la şirul blocurilor fără soţ la cel vestic. De 
fapt, scrie monseniorul Neuhăusler, „ceea ce s-a întâmplat 
în lagărul de concentrare de la Dachau la sfârşitul lui 
decembrie 1944, în ianuarie şi februarie 1945 constituie 
una din cele mai groaznice tragedii din istoria tuturor 
lagărelor de concentrare”"%. 

Incepând din 1943 s-a procedat la autopsia cadavrelor 
tuturor deţinuţilor decedați în infirmerie sau în altă parte a 
lagărului; înainte numai victimele experienţelor naziste 
erau supuse autopsiei şi măsura fusese ulterior extinsă la 
morţii din Revier. Până în 1942 se făceau în medie vreo 
zece autopsii pe zi, apoi 20, iar în 1944 - 35 şi chiar mai 
multe. In epoca marilor epidemii care secerau 200-300 de 
deţinuţi pe zi, medicii au fost nevoiţi să se mulţumească să 
ia câteva cadavre la întâmplare. 

Sub conducerea dr.-ului Blaha, s-au făcut peste zece 
mii de autopsii, dintre care unele pe subiecte de sex 
feminin (în ultimele convoaie de evacuaţi se găseau şi 
câteva femei). Până la începutul anului 1944 rezultatele se 
trimiteau la Munchen, unde erau studiate în institute. Mai 
târziu, datorită interesului manifestat de unele facultăţi 
germane pentru lucrările serviciului condus de dr. Blaha, 
acesta obţinu mijloacele necesare pentru a putea să 
prezinte în scurt timp rezultatul studiilor'*. 

In acest fel, ştiinţa germana a beneficiat de lucrările 
întreprinse de specialiştii prizonieri la Dachau: deţinuţii, 
chiar morţi, erau încă folosiţi. 

Este evident ca într-un lagăr în care erau ţinuţi mii de 
oameni într-un spaţiu mult prea restrâns, în condiţii 

deplorabile, erau absolut necesare măsuri de igiena foarte 
severe. La început, când efectivele erau încă relativ reduse 
şi noii veniţi soseau în grupuri mici, puteau fi luate măsuri 
adecvate: „cei noi treceau la duşuri, erau tunşi, căpătau 
haine şi rufe, e drept, deteriorate, dar spălate”. Camerele 
nu erau  suprapopulate, dispoziţiile cu privire la 
întreţinerea camerelor, a hainelor şi la curăţenia corporală 
erau umilitoare şi dădeau SS-iştilor prilej să-i maltrateze 
pe deţinuţi, dar, în ciuda acestui fapt, erau folositoare, căci 
marea majoritate a prizonierilor înțelegeau că pentru a 
avea o şansă de supravieţuire trebuiau să se supună unor 
reguli stricte. 

Ei ştiau că nu aveau la ce să se aştepte din partea 
autorităţilor lagărului: când erau luate măsuri de igienă 
colectivă ele aveau drept unic scop să apere propriul lor 
personal şi să dispună de maximum de braţe de muncă. 

Aceste măsuri, de altfel, în general nu puteau fi aduse 
la îndeplinire din cauza lipsei celor necesare şi dădeau 
administraţiei ocazia de a-i supune pe deţinuţi la noi 
chinuri. Aceştia erau puşi în gardă contra paraziţilor prin 
afişe care-i avertizau că un păduche însemna moartea lor, 
dar în cursul ultimelor luni păduchii mişunau în 
îmbrăcăminte şi în saltelele de paie. In afară de aceasta, 
unele măsuri de dezinfectare au avut urmări catastrofale 
din cauza condiţiilor în care ea era făcută. Se hotăra, de 
pildă, dezinfectarea anumitor blocuri: oamenii trebuiau să- 
şi lase îmbrăcămintea în camere şi să meargă la duş, dar 
parcurgeau distanţa până la baie, având pe ei numai 
rufăria de corp şi stăteau acolo ore întregi înainte de a 
face cale-ntoarsa. Când acest lucru se petrecea iarna, 
consecinţele erau dezastruoase. Astfel, nenorociţii care 
stăteau în blocul 30 au făcut la 5 ianuarie 1945 cei 400 de 
metri care îi separau de baie în cămaşă şi chiloţi scurţi pe 


un ger cumplit şi au rămas apoi trei zile fără haine şi fără 
pături. 

La 25 ale aceleiaşi luni aceşti oameni, bătrâni şi 
invalizi, au fost trimişi la ora 6 dimineaţa la baie. Ei au stat 
acolo fără să mănânce şi să bea până la ora 8 seara, iar la 
întoarcere au trebuit să meargă în picioarele goale. 
Rezultatul acestei operaţii: 74 de morţi într-o singură zi din 
efectivul de 350 de oameni al aceleiaşi camere! Mulţi alţii 
au murit în cursul zilelor următoare!:!. 

Secţia dezinfectare se afla într-o clădire din colţul 
nord-vestic al lagărului şi era deservită de un comando 
numeros, care trata cu substanţe insecticide şi 
dezinfectante îmbrăcămintea, aşternutul şi camerele. 
Aceşti oameni îndeplineau o sarcină ingrată cu un 
admirabil devotament, însă în ultima perioadă acest lucru 
a devenit aproape imposibil ca urmare a creşterii enorme 
a efectivelor şi a condiţiilor deplorabile în care soseau 
transporturile de evacuare. 

La fel ca şi în celelalte servicii, o administrație în care 
lucrau foarte mulţi oameni tăia şi spânzura în Revier. 
Secretariatul păstra urmele a tot ce se petrecea acolo. Se 
întocmea pentru fiecare om intrat în lagăr un „dosar de 
pacient”. Se completau rubricile unui mare număr de 
formulare şi fişe; decesele erau înregistrate în „registrul de 
decese”, menţionându-se cauza lor, dar acestea erau 
uneori camuflate, înscriindu-se, de pildă, criză cardiacă 
atunci când deţinutul fusese suprimat printr-o injecție. 

Toată această organizare era o enormă şi criminală 
escrocherie. Erau arătate vizitatorilor săli de operaţie 
moderne, fişe medicale, foi de temperatură, dar condiţiile 
erau de aşa natură, că, în pofida abnegaţiei medicilor şi 
infirmierilor deţinuţi, bolnavii nu puteau fi îngrijiţi cum ar fi 
trebuit. 


131 Mărturia lui Paul Ferrier (Neuhäusler, op. cit., p. 63). 


În ciuda greutăților enorme despre care s-a încercat 
mai sus să se facă o idee, la Revier spiritul de solidaritate 
al deţinuţilor a dat rezultate deosebit de importante. 

Medici şi infirmieri şi-au riscat viaţa neconformându-se 
ordinelor date de medicii SS-işti. S-au falsificat documente, 
de pildă, foile de temperatură, pentru a prelungi 
rămânerea la infirmerie a celor mai slabi. Deţinuţii aflaţi în 
primejdie de a fi lichidaţi au fost ascunşi mai ales în 
saloanele de contagioşi, unde SS-iştii nu intrau niciodată. 
S-au operat substituiri pentru a se salva tovarăşi care 
urmau să facă parte din transporturi. 

În lagăr s-au întreprins acţiuni în sprijinul celor bolnavi. 
Astfel, în cursul epidemiei de tifos din iarna 1943-1944, un 
mare număr de bolnavi au putut fi salvaţi datorită acţiunii 
combinate a infirmierilor şi personalului de la serviciul 
muncii. Peste 2000 de raţii suplimentare au putut fi 
repartizate lagărului şi au fost distribuite bolnavilor. 

Un număr mare de deţinuţi şi-au oferit serviciile pentru 
a îndeplini funcţia de infirmier şi s-au consacrat acestei 
munci cu abnegaţie zi şi noapte, pentru a uşura suferinţele 
fizice şi morale ale tovarăşilor lor. Nu puţini dintre ei au 
fost, de altfel, victime ale devotamentului lor mai ales în 
timpul epidemiilor care au făcut ravagii în lagăr. 

Ceea ce foştii deţinuţi de la Dachau datorează acestor 
oameni, infirmieri, infirmieri-şefi şi medici, le face cinste 
nu numai lor, ci întregii omeniri. 


9. Pedepsele. Execuţiile. 


În regulamentul de disciplină întocmit de Oberfihrerul 
SS Eicke pentru lagărul de la Dachau era proclamat 
principiul fundamental de care trebuia să se călăuzească 
personalul de gardă şi administraţia: „To/eranța înseamnă 


slăbiciune”. În consecinţă, se ordona să se intervină „fără 
menajamente” când era necesar „în interesul patriei”. 

Cititorul va găsi în anexă extrase din acest document 
caracteristic pentru brutalitatea birocratică a SS-iştilor, 
care arată cazurile pentru care era prevăzută o gamă 
întreagă de pedepse ce puteau fi aplicate deţinuţilor, de la 
arestul cu bătaie până la pedeapsa cu moartea!?. 

Aceasta din urmă era prevăzută mai ales pentru 
cazurile de sabotaj, iar Eicke avu grijă să adauge că „în 
caz de dubiu se va considera că a fost sabotaj”. „Munca 
disciplinară” era efectuată sub supraveghere „specială” şi 
comporta munci grele şi „deosebit de murdare”. În sfârşit, 
puteau fi aplicate nişte măsuri suplimentare. 

Astfel, deţinuţii erau expuşi la o serie de pedepse 
născocite de autorităţile SS şi lipsite de orice bază legală. 

In cursul anilor următori, Amtsgruppe D din WVHA a 
elaborat numeroase dispoziţii cu privire la pedepsele din 
lagăre. 

Se putea astfel afirma că totul era prevăzut în cele mai 
mici amănunte pentru a se evita abuzurile şi că, aşa cum 
pretindea Himmler, „sadismul era exclus”. În realitate, în 
lagăr omul era supus arbitrarului absolut. El putea fi închis 
într-o carceră, bătut, înfometat, torturat, ucis pentru cele 
mai diverse motive, a căror gravitate era apreciată de 
către un SS-ist oarecare. Pedepse teribile erau aplicate 
pentru abateri neînsemnate şi, cum pedepsele obişnuite 
nu erau suficientă pentru a satisface instinctele bestiale 
ale anumitor gardieni, ei mai inventau altele, într-un 
număr atât de mare, încât este imposibil să fie menţionate 
toate. 

Deţinutul era permanent în culpă şi deci pasibil de 
sancţiuni. Ţinuta sa putea să dea oricând loc la critică: 
hainele sale erau pătate sau rupte, zeghea era prost 

încheiată sau lipsea un nasture sau încălţămintea nu-i era 
curată. A fost văzut ridicând gulerul de la haină spre a se 
apăra de frig sau de ploaie sau a băgat mâinile în 
buzunare: toate acestea atrăgeau o pedeapsă. 

SS-istul, oricare i-ar fi fost gradul, era superiorul 
deţinutului, care trebuia să cunoască toate gradele şi 
insignele corespunzătoare, ceea ce nu era uşor, mai ales 
pentru negermani. Deţinutul trebuia să se oprească la cel 
puţin trei paşi de el, căci altfel el se putea considera 
ameninţat şi putea face uz de armă, şi să i se adreseze în 
poziţia de drepţi, cu capul descoperit, spunând, de pildă: 
„deţinutul 37482 roagă respectuos pe domnul 
Hauptscharfuhrer să...” Orice fel de contact cu un SS-ist 
era plin de primejdii: ai salutat prea târziu şi în mod 
neglijent; fiind interpelat, n-ai luat instantaneu poziţie de 
drepţi sau atitudinea ta a fost „frech”, insolentă. 

În blocul de locuit existau o sută de motive pentru ca 
deţinutul să fie pedepsit, căci SS-istul putea oricând să 
considere că patul nu este corect făcut sau că dulapul nu e 
în ordine. El avea atunci să-i înveţe „pe aceşti porci” să 
trăiască în curăţenie. În timpul lucrului se putea uşor 
spune că cutare este leneş: el pierdea timp înghițind o 
îmbucătură de pâine, fumând sau pur şi simplu pentru a-şi 
satisface nevoile fireşti. 

În afară de aceste abateri mărunte, reale sau 
născocite de SS-işti pentru a găsi pretexte să terorizeze 
oamenii, deţinuţii puteau, evident, să se facă vinovaţi de 
tot felul de greşeli susceptibile să atragă consecinţe grave 
pentru ei şi uneori pentru grupuri întregi. Acestea erau mai 
ales activitatea politică, adunările clandestine, formarea 
unor celule de rezistenţă, difuzarea de manifeste, luarea 
de contact cu exteriorul, cu membrii familiei, cu civili 
germani sau străini şi cu prizonierii de război. 


Deţinuţii duceau lipsă de toate; foamea domnea în 
stare endemică. Ei se străduiau „să organizeze” tot ce 
putea să le uşureze situaţia  mizeră: alimente, 
îmbrăcăminte, tutun etc. lar acest lucru putea avea 
consecinţe grave, căci era uşor să se considere sabotaj 
orice însuşire ilicită a unui obiect oarecare, fie şi a unui 
capăt de sârmă: vinovatul a produs daune economiei de 
război, răpindu-i un material de însemnătate vitală, 
„kriegswichtig”. Furturi comise chiar de SS-işti erau uneori 
puse în sarcina deţinuţilor, însă era, evident, imposibil 
pentru aceştia din urmă să acuze un SS-ist fără a risca să- 
şi atragă o pedeapsă teribilă. 

Adesea pedepse colective erau aplicate unor grupuri 
întregi pentru „greşeli” individuale, şi această metodă 
urmărea să creeze zâzanie în sânul comunităţii. 

Lucrul cel mai puţin grav care se putea întâmpla celui 
căzut în greşeală era de a căpăta pe loc o bătaie zdravănă, 
care rezolva cazul, căci atunci când SS-istul ţinea să-i dea 
curs oficial, el făcea un raport („Meldung”) care mergea 
până la Lagerfuhrer. Acesta, când era vorba de abateri de 
competenţa autorităţilor lagărului, hotăra ce pedeapsă să 
se aplice, fără ca, bineînţeles, cel interesat să aibă putinţa 
de a se justifica, deoarece SS-istul care făcuse raportul nu 
putea să se fi înşelat, nici să fie de rea-credinţă: el avea 
întotdeauna dreptate. 

Pedepsele „regulate” erau înscrise în dosarul celui în 
cauză şi rămânea deci o urmă a „relei sale purtări”, care 
să justifice eventual un tratament mai sever ulterior. 

De cele mai multe ori pedepsele corporale erau 
aplicate în camera duşurilor sau în curtea Bunkerului, iar 
uneori pe platoul de apel sau pe Lagerstrasse, în care caz 
asista acolo un detaşament de gardă, cu arme şi cu căşti. 

Omul trebuia să se culce cu partea superioară a 
corpului pe un fel de masă din scândură de formă concavă 


denumită „capră”; braţele şi picioarele erau legate de 
instrumentul de tortura. Doi SS-işti loveau pe rând cu 
ajutorul unor vine de bou muiate în prealabil în apă spre a 
le face mai suple. Cel mai adesea se aplicau 25 sau 30 de 
lovituri, dar uneori şi mai multe. 

Omul trebuia să numere cu voce tare loviturile şi, dacă 
nu izbutea s-o mai facă sau greşea, se reîncepea de la 
zero. Când se completa numărul loviturilor, nenorocitul era 
dezlegat; adesea el avea fesele însângerate. Ele erau 
atunci badijonate cu tinctură de iod. În sfârşit, el trebuia să 
execute o serie de flexiuni ale picioarelor „pentru a face 
muşchii mai supli” şi să anunţe că şi-a primit pedeapsa şi 
cauza ei. 

Se întâmpla adesea ca loviturile să fie aplicate cu 
atâta violenţă, încât victima să trebuiască transportată la 
infirmerie şi să nu se poată mişca timp de câteva zile. 

Uneori consecinţele erau cu mult mai grave, când 
loviturile erau aplicate din nebăgare de seamă sau 
intenţionat peste rinichi: au fost necesare chiar intervenţii 
chirurgicale pentru scoaterea rinichiului. 

Tentativa  SS-iştilor de a recruta deţinuţi pentru 
aplicarea pedepselor corporale n-a avut succes decât pe 
lângă câţiva criminali; politicii au refuzat aceasta, cu riscul 
de a se vedea ei înşişi pe „capră”. 

În general, pedepsele corporale erau urmate de un 
arest mai mult sau mai puţin îndelungat în Bunker, care în 
principiu putea dura până la 42 de zile, însă uneori dura 
„până la noi ordine”. 

Deputatul comunist în Reichstag Georg Boulanger, de 
pildă, a stat în Bunker trei ani în şir, o mare parte din timp 
într-o celulă fără ferestre. 

În 1933 existau acolo 10 până la 12 celule. Apoi a fost 
instalat Kommanadanturarrest-ul, care avea 50 până la 60 
de celule fără ferestre. În sfârşit, s-a construit în spatele lui 


Wirtschaftsgebăude, Bunker-ul în forma sa definitivă, 
având capacitatea de a primi 120 de deţinuţi. 

Pedeapsa cu închiderea într-o celulă îmbrăca diverse 
forme, care au variat în cursul anilor în funcţie de 
caracterul mai mult sau mai puţin uman al şefilor SS care 
s-au succedat. Forma cea mai puţin severă consta în a 
izola omul într-o celulă unde el se putea întinde pe 
scânduri; uneori el nu putea s-o facă decât în cursul nopţii. 
El primea hrana normală a lagărului sau tot atât de bine 
putea să primească numai o masă caldă o dată la patru 
zile. 

O agravare a pedepsei putea să constea, de pildă, în 
lăsarea celulei în permanenţă fără lumină, reducerea raţiei 
de hrană până la suprimarea ei totală pe o perioadă de 
timp mai mult sau mai puţin îndelungată. 

In sfârşit, pedeapsa cea mai grea consta în închiderea 
deţinutului într-o carceră special construită, unde acesta 
nu putea nici să se culce, nici să şadă. Era Stehbunker-ul, 
în care numai un om de statură foarte mică putea să se 
ghemuiască. După ce stătea 72 de ore în această celulă, 
hrănit numai cu pâine şi apă, deţinutul era readus într-o 
celulă normală, unde putea pentru o singură noapte să se 
întindă pe o coastă, după care ciclul infernal reîncepea!”. 

Scenele care au avut loc în Bunker nu pot fi descrise. 
Personalul SS, ajutat de criminali, cu toţii aleşi pentru 
„aptitudinile” lor, forma o bandă de indivizi mârşavi. 
Detenţiunea în carceră era prin ea însăşi foarte grea, dar 
aceşti oameni se  străduiau să inventeze torturi 
suplimentare şi tot felul de vexaţiuni. 

Oamenii erau ameninţaţi că vor fi executaţi, erau 
bătuţi, se trăgeau focuri de arma pe coridoare, cei 
pedepsiţi erau împiedicaţi să doarmă prin lătratul câinelui 

de pază, care era aţâţat, sau supa lor era vărsată pe jos în 
momentul distribuţiei; pe scurt, nenorociţii care trăiau într- 
o teamă permanentă erau terorizaţi. După şederea în 
acest infern, deţinuţii care reveneau în blocul lor erau, în 
general, de nerecunoscut şi în ochi li se citea groaza. 

Tot ce se întâmpla în Bunker era ţinut în secret chiar şi 
pentru SS-iştii care făceau serviciul în altă parte: era un 
domeniu separat unde se comiteau crime ale căror 
amănunte nu vor fi niciodată cunoscute. În perioada când 
comandant al lagărului a fost Loritz, înainte de război, s-au 
aplicat cel mai des şi cu maximum de cruzime pedepsele 
corporale. In 1936 s-a introdus o alta pedeapsa, „Baum”-ul 
(copacul) sau „Pfahl”-ul (stâlpul), a cărei aplicare era 
prevăzută de două ori pe săptămână în zilele anume 
stabilite. 

Victima, cu mâinile legate la spate, era prinsă de 
încheieturile mâinilor cu un lanţ fixat la un stâlp înalt de 
2,50 m, prevăzut cu cârlige; după ce era urcată pe un 
taburet care era îndepărtat cu o lovitură de picior, omul 
rămânea suspendat, fără ca picioarele sale să atingă 
pământul, şi această tortură dura una sau două ore; 
supliciul era agravat uneori prin balansarea corpului sau 
prin aplicarea de lovituri. 

Căderea bruscă provoca adesea rupturi ale 
articulaţiilor şi chiar când nu se iveau complicaţii grave, 
unii oameni nu se mai puteau servi de braţele lor mai 
multe săptămâni. 

Această tortură a fost aplicată la început în curtea 
Bunker-uluui, unde 7 stâlpi având fiecare câte 4 cârlige 
permiteau să se „trateze” 28 de oameni simultan; mai 
târziu, începând din 1941, se folosea în acest scop sala 
duşurilor, unde de nişte grinzi orizontale fixate între stâlpi 
puteau fi suspendaţi cincizeci de oameni în acelaşi timp. 


În 1943, această pedeapsă a fost suprimată din cauza 
pierderii de braţe de muncă pe care o provoca. 

Pedepsele corporale şi deținerea în Bunker erau cele 
mai aspre pedepse: cele trei B-uri, „Bock, Baum, Bunker”, 
erau pedepsele care îi amenințau permanent pe deţinuţi; 
mulţi dintre ei nu au putut rezista sau au rămas infirmi 
după ce le-au suportat. 

Compania disciplinară a existat de la începutul 
instalării lagărului de la Dachau. În noul lagăr, blocurile 15, 
17 şi 19 au devenit în cele din urmă „blocuri de 
pedeapsă”, izolate de celelalte prin sârmă ghimpată. 

Înainte de 1940 erau închişi acolo din oficiu, chiar de 
la sosirea lor, comuniştii, clericii şi evreii pentru o durată 
fixată de secţia politică: voiau să facă cunoscut într-un 
mod special acestor categorii de deţinuţi în ce consta viaţa 
de lagăr. Regimul în aceste blocuri era extrem de sever şi 
mai şicanator încă decât în celelalte blocuri în ce priveşte 
ordinea şi disciplina. Uneori camerele trebuiau evacuate în 
plină noapte şi oamenii rămâneau ceasuri întregi afară pe 
orice vreme sau erau obligaţi să lase ferestrele în 
permanenţă deschise în toiul iernii, pentru că erau „nişte 
porci care nu voiau să aerisească camerele”. 

„Compania disciplinară” nu mergea la apelul general şi 
nu avea nici un contact cu ceilalţi prizonieri. Trataţi ca 
nişte ciumaţi, oamenii din această companie n-aveau 
nimic de citit, nimic de fumat şi nu puteau face 
cumpărături la cantină. La sosire ei trebuiau să scrie o 
carte poştală anunțând pe cei apropiaţi că se aflau în 
compania de pedeapsă şi că n-aveau dreptul să trimită şi 
să primească decât o scrisoare la trei luni. 

Munca la care erau puşi aceşti deţinuţi era deosebit de 
grea şi se făcea în condiţii îngrozitoare, de pildă, la cariera 
de nisip, faimoasa „Kiesgrube”, unde un mare număr de 
oameni au murit. 


Personalul de pază pentru această companie era, de 
altfel, compus din brute selecţionate dintre SS-işti şi 
criminali. 

Regimul a fost totuşi îmbunătăţit după perioada 
teribilă din 1938-1939 şi începând din 1940 nu mai erau 
repartizaţi aici grupuri întregi de noi veniţi, ci numai cei 
pedepsiţi. O perioada destul de îndelungata compania a 
fost chiar desfiinţată, apoi, în 1944, ea a fost reînfiinţată, 
însă regimul ei nu mai putea fi comparat cu cel dinainte de 
război. Muncile prestate de membrii ei erau mai grele 
decât cele efectuate de ceilalţi deţinuţi şi izolarea era 
menţinută. 

In ultimul timp, când nevoia de braţe de muncă prima 
faţă de toate celelalte considerente, deţinuţii din blocurile 
de pedeapsă au fost trimişi chiar în comandouri. 

Sub pretextul sancţionării unor abateri reale sau 
imaginare comise de deţinuţi, SS-iştii inventau pedepse pe 
care le prelungeau după bunul lor plac şi după fantezia lor, 
fără vreun control din partea autorităţii superioare. Unii 
oameni erau, de pildă, puşi să stea la poarta de intrare a 
Jourhaus-ului tot timpul neafectat muncii. Ei trebuiau să 
stea în poziţie de drepţi, uneori cu capul gol, în timpul 
pauzei de prânz şi de seară până la stingere şi nu căpătau 
ca hrană decât raţia lor de pâine. Acest regim putea să se 
prelungească timp de zile în şir şi chiar săptămâni. 

Uneori toţi ocupanţii unei camere erau obligaţi să facă 
„exerciţii de pedeapsă”. Ei defilau milităreşte, alergau, se 
târau, săreau, iar asupra acelora care nu mai puteau să 
continue curgeau loviturile. 

„Munca disciplinară” consta în executarea de munci 
suplimentare, în afara orelor prevăzute în regulament, în 
special duminica. Oamenii trebuiau să transporte pietre, 
nisip sau ciment şi să tragă vehicule deosebit de grele; la 
nevoie, trebuiau să se epuizeze făcând munci lipsite de 


orice sens, cum ar fi deplasarea unor grămezi de materiale 
pentru a le readuce apoi la locul iniţial sau săparea de 
gropi pe care după aceea le astupau din nou. 

„A menţine ordinea” însemna pentru unii SS-işti a 
imagina în fiecare zi noi suferinţe şi  umilinţe 
nemaipomenite. N-am mai termina dacă am încerca să 
enumerăm procedeele pe care ei le foloseau pentru a-şi 
satisface instinctele perverse. Unii dintre aceştia aruncau 
mâncare pe jos şi-i obligau pe oamenii înfometați să se 
târască pe burtă pentru a o înghiţi fără să se servească de 
mâini sau le porunceau să imite grohăitul porcului sau să 
vină ca un câine să mănânce din mână. Alţii îi sileau pe 
deţinuţi să-şi ungă faţa cu materii fecale, să se scuipe în 
obraz şi să se lingă reciproc, să se lovească unul pe altul. 

La blocul 25 nişte oameni au îndrăznit să se plângă de 
hrană în prezenţa unui SS-ist; acesta le-a promis să le 
aducă a doua zi pâine unsă cu unt. El a venit într-adevăr, 
dar tartinele sale erau unse cu materii fecale: o glumă fină 
demnă de „elita neagră” ™*., 

Anumite categorii de deţinuţi erau în mod deosebit 
maltrataţi şi este indiscutabil că fusese dat cuvânt de 
ordine în acest sens. Nu era vorba, se poate afirma cu 
toată tăria, de excese individuale, ci de o acţiune 
sistematică contra unor întregi grupuri de oameni. 

Evreii erau printre cei mai nenorociţi. Erau siliţi, de 
pildă, să cânte cântece din „Sturmer”, ziarul antisemit al 
lui Streicher, în care erau trataţi ca porci şi ca gunoaie. Ei 
erau puşi la muncile cele mai grele şi mai respingătoare şi 
erau bătuţi toată ziua. Totul, absolut totul era permis SS- 
iştilor în raporturile lor cu evreii şi ei transpuneau în 
practică cu conştiinciozitate ceea ce învăţaseră cu privire 
la tratamentul rezervat acestor „rasiali inferiori”. 

Deţinuţii din ţările răsăritene, în special ruşii, erau de 
asemenea trataţi mai sever decât ceilalţi şi au suferit, de 
altfel, cele mai mari pierderi. Pentru a-i deosebi pe 
sovietici, li se tundea o cărare, denumită „Russenstrasse”, 
în mijlocul capului. Italienii erau supuşi aceleiaşi umilinţe 
suplimentare. 

Cât despre Bibe/forscher-i, aceştia erau tot timpul 
supuşi la fel de fel de umilinţe; erau obligaţi, de pildă, să 
proclame de la înălţimea unei grămezi de nisip că ei sunt 
cei mai mari idioţi ai secolului al XX-lea. 

Loviturile, insultele şi umilinţele erau monedă curentă 
la Dachau, dar a fost şi mai rău, căci un mare număr de 
deţinuţi - care însă niciodată nu va putea fi stabilit - au 
fost ucişi în lagăr şi în comandourile lui. 

Mai ales în cursul primilor ani, numeroşi oameni au 
murit ca urmare a torturilor la care fuseseră supuşi; alţii au 
fost masacrați sub diverse pretexte. SS-iştii aveau ordin să 
sancţioneze pe loc orice act de rebeliune, dar le era uşor 
să considere un simplu gest de apărare în faţa unei lovituri 
ca un act de acest gen. De altfel, cum orice tentativă de 
fugă era, evident, reprimată făcându-se uz de armă, 
uciderea unui om de care voiau să se debaraseze sau pur 
şi simplu pentru „a face ţintă” nu constituia nici o 
problemă: a fost împuşcat în timp ce încerca să evadeze, 
santinela nefăcând decât să execute consemnul care o 
obliga să tragă fără avertisment. „Auf der Flucht 
erschossen”, această formulă a servit adesea ca justificare 
pentru un asasinat, cum a fost, de pildă, în cazul 
comunistului Franz Stenzer, în mai 1933, care era 
incapabil să alerge 20 de metri. El fusese închis timp de 
mai multe săptămâni în Bunker, fiind hrănit doar cu pâine 
şi apă, şi avea picioarele umflate de edeme. Un avocat, dr. 
Alfred Strauss, a fost ucis la 24 mai pe când „încerca să 
fugă”. 


La autopsie s-a stabilit că el era în papuci şi că unul 
din picioarele lui era desculţ din cauza unei răni, iar pe 
celălalt picior nu avea decât o şosetă. De altfel, el a fost 
ucis cu două gloanţe trase în ceafă, 

Aceste „tentative de fugă” erau uşor de justificat, de 
exemplu în timpul muncilor în exterior, când deţinuţii erau 
supravegheați de un cordon de santinele aflate la oarecare 
distanţă una de alta. 

In afară de „tentativa de evadare” existau o mulţime 
de mijloace pentru lichidarea deţinuţilor deveniți jenanţi 
mai ales pentru că erau la curent cu vreo crimă, vreun furt 
sau o afacere murdară a vreunui SS-ist. Ei erau atunci 
„victima unui accident” produs în timpul lucrului sau 
mureau la Revier de „moarte naturală”, „o bruscă oprire a 
inimii”, după ce medicul SS sau unul din infirmieri le dădea 
o pastilă sau le făcea o injecție „pentru calmarea 
durerilor” sau „pentru a dormi bine”. 

Aceste asasinate camuflate constituiau o practică 
curentă în lagărele de concentrare: nu numai deţinuţii au 
afirmat acest lucru. Judecătorul SS Morgen a explicat în 
cursul procesului de la Nurnberg cum se proceda în 
asemenea cazuri!s€. 

Execuțiile  „regulate” erau ordonate de către 
autorităţile superioare la propunerea comandantului 
lagărului dacă era vorba de o abatere comisă la Dachau 
sau într-un comando. Unii deţinuţi soseau în lagăr când 
cazul lor era încă în curs de examinare, însă uneori erau 
deja condamnaţi la moarte „cu suspendarea executării”: 
Gestapoul hotărâse că ei nu vor ieşi vii de acolo. 


135 Cazul Stenzer, în „Die Toten von Dachau”, p. 17; Cazul Strauss, în J. 
Delarue. „Histoire de la Gestapo”, p. 59. Aceste lucrări relatează şi 
alte cazuri similare. 


136 | M.T., XX, p. 500. 


Condamnaţii erau executaţi prin spânzurătoare sau 
prin împuşcare. 

Printr-un ordin secret din 6 ianuarie 1943, Himmler a 
reglementat execuțiile individuale ale deţinuţilor din 
lagărele de concentrare, ale muncitorilor străini etc.1% 
Când era vorba de germani, ele trebuiau să aibă loc în 
lagăr, în timp ce pentru străini trebuia ales un loc de 
execuţie în apropierea locului unde fusese comisă 
abaterea, în scopul de a se obţine un efect de intimidare 
asupra concetăţenilor lor. În lagăr condamnatul trebuia 
pus la doi metri de zid şi, la alegerea sa, cu faţa la zid sau 
nu. 

Plutonul de execuţie trebuia să se compună dintr-un 
Untersturmfuhrer SS sau un Oberscharfuhrer şi din cel 
puţin şase SS-işti, care să fie aliniaţi la cinci paşi unul de 
altul. 

Dacă era vorba de execuţie prin spânzurătoare, ea 
trebuia făcută de către un deţinut, care căpăta trei ţigări. 
Era interzisă fotografierea execuțiilor. Un medic trebuia să 
constate decesul. „In măsura posibilului”, dorinţele 
„moderate” ale condamnatului trebuiau să fie satisfăcute. 

Cum Himmler veghea asupra moralului „bravilor săi 
băieţi”, ordinul cerea comandantului lagărului să-i 
lămurească cu privire la legitimitatea acestor ucideri şi să 
sublinieze necesitatea de „a suprima aceste elemente în 
interesul comunităţii populare”. Acest lucru trebuia făcut 
cu ocazia „reuniunilor camaradereşti”. 

Pentru execuțiile ce trebuiau să aibă loc în exteriorul 
lagărelor trebuia ales un loc ferit, o carieră, o pădure, 
deoarece, cu excepţia vreunui ordin special, execuțiile nu 
puteau fi făcute în public; însă prezenţa membrilor 
partidului sau a funcţionarilor nazişti nu dădea loc la 
obiecţii. 


157 1.M.T., XXVIII, p. 44, doc. 1751 PS. 


Dacă era vorba de un muncitor polonez sau „din 
Răsărit” trebuiau puşi să defileze tovarăşii săi prin faţa 


spânzurătorii. 

La Dachau au fost spânzurați şi împuşcaţi oameni în 
curtea Bunker-ului, la crematoriu şi în 
Messerschmittbaracke. 


Execuţiile au continuat până în ultimele zile ale 
existenţei lagărului: despre unele din ele avem informaţii, 
însă în marea majoritate a cazurilor lipsesc informaţiile 
precise,  SS-iştii făcând să dispară urmele acestor 
nelegiuiri. 

Majoritatea victimelor au fost executate individual sau 
în grupuri restrânse, însă unele zile de la Dachau au fost 
deosebit de sângeroase, în special ziua de 4 septembrie 
1944: într-o singură dimineaţă 90 de ofiţeri ruşi au fost 
ucişi la crematoriu1%8. 

Victimele execuțiilor despre care s-a vorbit mai sus 
erau în general deţinuţi înmatriculaţi în lagăr; unele erau 
persoane trimise la Dachau pentru a fi ucise acolo. Dar în 
afara lagărului s-a procedat la lichidări masive ale 
prizonierilor de război ruşi selecționați în lagăre, în special 
„Ccomisari”. Aceşti oameni erau conduşi direct în 
autocamioane la poligonul de tragere al SS-iştilor de la 
Hebertshausen, la nord de lagăr. 

Nu avem nici o informaţie precisă cu privire la aceste 
execuţii, dar este neîndoielnic că ele se cifrează la mai 
multe mii!%?. 


138 Vezi anexa 21, care dă listele ofiţerilor ruşi executaţi la 22 februarie 
1944 (31) şi la 4 septembrie 1944 (90) şi anexa 22: declaraţiile lui 
Ruppert, Lagerführer în perioada când au fost executaţi cei 90 de 
ofiţeri, şi alte informaţii cu privire la execuţii. 


139 Neuhâusler, op. cit., p. 30, dă cifra de 6000 (wohl über 6000). 


O altă formă de lichidare a deținuților era 
transportarea lor într-un „sanatoriu” unde „aveau să se 
vindece rapid”. Era vorba de bolnavi incurabili, „invalizi”, 
consideraţi „guri inutile”, pentru că nu mai puteau presta 
nici o muncă, precum şi de oameni care, fiind doar slăbiţi, 
ar fi putut printr-un regim adecvat să-şi refacă forţele. 

Această  „acţiune” a fost hotărâtă în cadrul 
programului general de eutanasie care s-a pus în aplicare 
în Reich. Ea purta denumirea cifrată „14 f 13”, numărul 
unui dosar al inspectorului lagărelor de concentrare, adică 
al Amtsgruppe D din WVHA!%. 

„Tratamentul special” 14 f 13 care trebuia aplicat 
anumitor deţinuţi a fost adus la cunoştinţa comandanților 
printr-o notă semnată de Obersturmbannfuhrerul SS 
Liebehenschel, purtând data de 10 decembrie 1941, în 
care se anunţa sosirea apropiată a unor comisii medicale 
însărcinate să efectueze selecţia. Sarcina acestor comisii 
trebuia să fie uşurată prin pregătirea formularelor, din care 
un model era ataşat la notă, şi a tuturor documentelor 
utile, ca foile bolnavilor etc. 

D-rul Mennecke, care a făcut parte din aceste comisii, 
audiat la 17 ianuarie 1947 ca martor în procesul medicilor, 
a declarat că deţinuţii nu erau cu toţii examinaţi numai din 
punct de vedere medical; când era vorba de evrei se ţinea 
seama şi de motivele arestării lor. Medicii primiseră 
instrucţiuni să selecţioneze oamenii pe baza dosarului 
politic şi rasial al lor. 

In lagărul de la Dachau operaţiile au fost începute în 
toamna anului 1941, după cum reiese din declaraţiile 
primului medic al lagărului, dr. Muthig. 

Unii deţinuţi erau selecționați chiar de către sinistrul 
Revierkapo Heiden. 


140 Mitscherlich şi Mielke. „Medizin ohne Menschlichkeit”, p. 214. 


Comisia a părăsit lagărul în decembrie 1941 şi, câteva 
săptămâni mai târziu, primul transport, cuprinzând câteva 
sute de deţinuţi, plecă spre castelul Hartheim, lângă Linz, 
care depindea de lagărul de la Mauthausen, unde oamenii 
au fost gazaţi. Un al doilea transport, compus de 
asemenea din câteva sute de oameni, a plecat în ianuarie 
1942 spre acelaşi destin!+1. 

Aşa cum s-a arătat în capitolul despre transporturi, 
acţiunea „14 f 13” a dus la plecarea a peste 3000 de 
deţinuţi în cursul anului 1942. Nu s-a mai aflat niciodată 
nimic despre soarta lor. 

Instalaţiile de la Hartheim au fost demolate la sfârşitul 
anului 1944, ca urmare a unui ordin al cancelariei 
fuhrerului către comandantul lagărului de la Mauthausen, 
Ziereis, care menţiona că, pentru păstrarea secretului, 
numărul persoanelor care să se ocupe cu lucrările trebuia 
să fie cât mai mic. Ziereis a anunţat la 30 decembrie că 
operaţiile de repunere a castelului Hartheim în starea sa 
iniţială vor fi terminate la jumătatea lui ianuarie 1945. 


10. Experiențele medicale. 


Lagărele de concentrare fuseseră create pentru a 
elimina adversarii politici ai regimului, însă foarte curând 
autorităţilor naziste le-a venit ideea să le facă să 
servească şi „la progresul ştiinţei medicale germane”. 

Chiar de la început, unii medici SS s-au dedat din 
propria lor iniţiativă la experienţe asupra deţinuţilor, dar 
după scurt timp cele mai înalte foruri se interesară de ele 
şi în lagăre au fost sistematic organizate centre de 
experimentare, sub auspiciile Institutului de igienă al 
Waffen-SS din Berlin, cu aprobarea fără rezerve a lui 
Himmler, după cum au dovedit-o în mod incontestabil 


141 Vezi anexa 23, declaraţia dr. Muthig la procesul medicilor. 


sutele de documente şi mărturisirile făcute la procesul 
„medicilor” care a început la 9 decembrie 1946 şi s-a 
terminat la 19 iulie 19471. 

Medicii au efectuat asupra a mii de deţinuţi, bărbaţi, 
femei şi copii, experienţe de o cruzime inimaginabilă, ale 
căror rezultate au fost de altfel lipsite de valoare. 

Procesele de după război au scos la iveală detaliile 
acestor crime, care au fost săvârşite ani de-a rândul şi a 
căror responsabilitate o poartă în egală măsură 
personalităţi din armată şi aviaţie, ca şi industriaşi 
germani care propuneau experimentarea asupra 
deţinuţilor a unor preparate chimice noi. 

Ca şi în celelalte lagăre de concentrare, în special la 
Ravensbruck, Sachsenhausen, Natzweiler, Buchenwald şi 
Auschwitz, unii medici au efectuat la Dachau numeroase 
experienţe fără a se sinchisi de suferinţele provocate şi de 
urmările fatale pe care ele le atrăgeau. Deţinuţii 
constituiau şi pentru studenţii în medicină un excelent 
mijloc de antrenament. Doctorul Blaha a declarat la 
procesul de la Nurnberg că începând de la mijlocul lui 
1941 până la sfârşitul lui 1942 au fost operaţi la infirmerie 
circa 500 de deţinuţi sănătoşi şi că adesea aceste operaţii 
erau făcute de studenţi care nu aveau decât doi ani de 
studii. 

În blocul 5 s-a organizat începând din martie 1941, din 
ordinul lui Himmler, studiul tuberculozei prin compararea 
rezultatelor obținute prin metodele  alopatice şi 
homeopatice aplicate unor grupuri de pacienţi. Blocul era 
complet izolat şi afişe avertizau că există pericolul 
142 Pentru redactarea acestui capitol au fost folosite, în ordinea 
importanţei lor, documente conţinute în darea de seamă oficială a 
procesului medicilor (The medical case), lucrarea d-rului Bayle „Croix 
gammée contre caducee”, cât şi aceea a lui Mitscherlich şi Mielke, 
„Medizin ohne Menschlichkeit”. 


contaminării. Fuseseră aduşi bolnavi din alte lagăre, ca să 
se dispună de un efectiv de aproximativ 500 de oameni 
culcaţi în paturi suprapuse. 

Când studiile au dat rezultatele dorite, majoritatea 
tuberculoşilor au fost expediaţi într-un transport pentru a fi 
gazaţi: potrivit declaraţiilor lui Neff, infirmier-şef, medicul- 
şef dr. Wolter n-a consimţit să păstreze decât 35 dintre ei. 


Experienţe de îmbolnăvire cu malarie 


Profesorul dr. Claus Schilling îşi începuse studiile 
asupra malariei în 1898. Specialist în boli tropicale, el a 
lucrat în Italia şi în fostele colonii germane din Africa. 
Beneficiase de sprijin financiar din partea Fundaţiei 
Rockefeller şi a Fundaţiei Kahn de la Paris. Era profesor de 
parazitologie la Facultatea de medicină a Universităţii din 
Berlin. Fiind pus în legătură cu Himmler, acesta l-a 
îndemnat să-şi continue în lagărul de la Dachau studiile 
asupra posibilităţilor de imunizare a organismului uman 
contra malariei. 

Staţiunea sa pentru studiul malariei era organizată cu 
cea mai mare grijă şi putea fi în orice moment arătată 
vizitatorilor. Echipamentul ei corespundea ultimelor 
exigențe ale ştiinţei. Mobilierul camerelor bolnavilor era 
perfect întreţinut: paturile albe şi dulapurile lăcuite creau o 
impresie de siguranţă, de ordine şi curăţenie. Nişte cuşti 
mici conțineau  ţânţarii care slujeau la cercetările 
savantului. Aceste insecte erau purtătoare de malarie şi 
proveneau în special din mlaştinile Pontine din Italia şi din 
Crimeea. 

Dr. Schilling selecţiona el însuşi subiectele sale printre 
deţinuţii desemnaţi de „Arbeitseinsatz”. Era ajutat de un 
medic SS asistent, la început dr. Brachtl, apoi dr. Plâttner. 
El îşi punea „cobaii” în condiţiile pe care le voia, îi infecta 
cu ajutorul insectelor selecţionate şi aştepta rezultatul. La 


primul acces de febră, subiectul era pus sub observaţie 
continuă la Revier, iar comportamentul său ca şi 
tratamentul aplicat erau notate cu grijă. 

Clericii polonezi, oameni între 20 şi 45 de ani, au fost 
aceia care au furnizat cel mai mare contingent de subiecţi. 

Doctorul luxemburghez Eugene Ost, care era 
„secretar” la staţiunea de malarie, a reconstituit cu mari 
dificultăţi, cu ajutorul însemnărilor pe care le-a luat din 
fişierele distruse înaintea eliberării din lagăr, lista celor 
vreo 1100 de deţinuţi care au fost supuşi acestor 
experimente. Această listă conţine în afară de date 
biografice precise, data începerii fiecărei experienţe. 
Rezultă din ea că experienţele d-rului Schilling au fost 
cauza directă a morţii a zece deţinuţi, ceilalţi subiecţi 
decedați fiind victime a diferite boli. 

Himmler manifesta un viu interes pentru lucrările 
doctorului Schilling. Vizitând staţiunea împreună cu 
Reichsgesundheitsfihrerul dr. Conti'%, el a declarat 
bolnavilor: „Copiii mei, voi aţi adus patriei un serviciu tot 
atât de mare ca şi soldaţii noştri de pe front. Nu vă voi uita 
cu ocazia apropiatei acţiuni de punere în libertate”. 
Bineînţeles, niciodată n-a fost pus în libertate vreunul din 
aceşti nenorociţi. 

La procesul medicilor din 1947 au fost implicaţi pentru 
participare la experienţele d-rului Schilling acuzaţii Karl 
Brandt, Handloser, Schröder, Gebhardt, Blome, Rudolf 
Brandt, Mrugowsky, Poppendieck şi Sievers. 

Profesorul Schilling fusese deja condamnat la moarte 
şi executat ca urmare a procesului călăilor de la Dachau. 
Când a apărut în faţa judecății avea 74 de ani. El a 
recunoscut că subiecţii asupra cărora „a lucrat” nu erau 
voluntari, însă pretindea că n-a urmărit decât binele 


143 Dr. Conti s-a sinucis la sfârşitul războiului. 


umanităţii. El regreta că nu era lăsat să-şi ducă lucrările 
până la capăt... 


Experienţe în legătură cu rezistenţa organismului la 
mari altitudini 


Aceste experienţe, ca şi cele despre care vom vorbi 
mai departe privitoare la congelarea la temperaturi joase, 
se numără printre cele mai barbare experienţe efectuate 
asupra deţinuţilor de la Dachau. In efectuarea acestui gen 
de experienţe rolul unui oarecare dr. Rascher a fost 
determinant. Acestea au avut loc între martie 1942 şi mai 
1943 şi la ele au participat doctorii Ruff, Romberg şi Weltz, 
respectiv directorul Institutului de medicină al staţiei de 
încercări a Aeronauticii din Berlin, şef de secţie la staţia de 
încercări a Aeronauticii şi şeful Institutului de medicină al 
Aeronauticii din Munchen. 

Scopul urmărit era să se determine consecinţele pe 
care le atrăgea pentru echipajele avioanelor distrugerea 
cabinei sub presiune, când, producându-se la mare 
altitudine, aviatorul era în câteva secunde supus unei 
căderi de presiune şi lipsei de oxigen. 

Se propunea studierea diverselor mijloace de salvare 
posibile. In acest scop s-au construit la Dachau camere de 
joasă presiune, prin mijlocirea cărora puteau fi observate 
reacţiile fiinţei umane în timpul căderii de la înălţimea de 
mai mulţi kilometri şi puteau fi studiate mijloacele pentru 
salvarea ei. 

Sigmund Rascher, născut în 1909, era căpitan medic 
în Luftwaffe. Nazist fanatic, el îl denunţase în 1939 pe tatăl 
său, medic din Hamburg, care a fost arestat. Trăia cu o 
femeie mai în vârstă decât el cu 15 ani, Nini Diels, cu care 
se căsători în 1941. Himmler o cunoştea şi prin mijlocirea 
ei Rascher a intrat în contact cu marele şef SS. Roasă de 


ambiţie, ea a exercitat, desigur, o influenţă nefastă asupra 
soţului ei. 

Acesta era, de altfel, lipsit de orice simţ moral. Pozând 
în om amabil cu deţinuţii, el exploata fără scrupule mâna 
de lucru gratuită de care dispunea şi punea să i se 
confecţioneze tot felul de obiecte pentru uzul său personal 
şi al familiei sale. 

Hotărât să profite la maximum de favoarea de care se 
bucura din partea lui Himmler, el nu s-a dat în lături de la 
nici o crimă. Cu colegii şi şefii săi a avut numeroase certuri 
şi mai mulţi medici au refuzat să colaboreze cu el la 
experienţele hotărâte din iniţiativa lui atunci când şi-au 
dat seama de totala lui lipsă de conştiinţă profesională şi 
de scrupule. 

Însă Himmler avea nevoie de oameni ca Rascher. Aşa 
cum a explicat dr. Gebhardt, medicul său personal, el voia 
o medicină nouă, „liberă de toate aceste oprelişti ale 
Universităţii”. Cu sprijinul lui, Rascher a putut să-şi 
continue experienţele asupra unor fiinţe umane, după ce 
ele fuseseră oficial încheiate. 

În 1941 Rascher era în serviciu la Munchen la 
Luftgaukommando VII, unde urma un curs. Intr-o scrisoare 
din 15 mai, el cerea lui Himmler autorizaţia de a face 
experienţe asupra unor deţinuţi. 

„În acest moment - scrie el - sunt detaşat la 
Luftgaukommando VII din Munchen pentru un curs de 
selecţie medicală. Cu ocazia acestui curs, în care 
cercetarea în domeniul zborurilor la mare altitudine deţine 
un rol foarte mare - din pricina posibilităţii pe care o au 
avioanele de vânătoare engleze de a atinge o altitudine 
ceva mai mare -, s-a regretat foarte mult că, din păcate, la 
noi nu s-au putut încă efectua experienţe cu material 
uman, întrucât aceste experienţe sunt foarte periculoase şi 
nimeni nu se oferă voluntar pentru ele... In consecinţă, 


pun următoarea problemă gravă: s-ar putea dispune de 
doi sau trei criminali de profesie pentru aceste 
experienţe?” 

Rascher ştia că experienţele puteau fi fatale pentru cei 
supuşi la ele: „...Experienţele, în cursul cărora se înţelege 
de la sine că subiecţii pot muri, s-ar face cu colaborarea 
mea”. El mai adaugă că experienţele sunt de o importanţă 
capitală şi nu pot fi efectuate, cum s-a încercat, pe 
maimuțe, căci condiţiile sunt cu totul diferite. În sfârşit, se 
pot folosi, după părerea lui, şi debili mintali. 

Propunerea lui Rascher este primită favorabil: o 
scrisoare a lui Rudolf Brandt, „referentul persona!” al lui 
Himmler, îl înştiinţează că pot fi puşi la dispoziţia sa 
deţinuţi pentru cercetările cu privire la zborurile la mare 
altitudine şi că s-au dat instrucţiuni şefului poliţiei de 
securitate. 

La 21 martie 1942, după ce experienţele începuseră 
deja, Himmler îi dă de ştire lui Brandt că nu dă autorizaţia 
decât cu condiţia formală ca Rascher să participe la ele. 
Acesta din urmă îl ţine în mod regulat la curent pe 
Himmler cu rezultatele lucrărilor sale şi într-o scrisoare din 
5 aprilie îi cere să asiste la o experienţă: „Cred, prea 
stimate Reichsfuhrer, că aceste experienţe vă vor interesa 
în mod deosebit”. 

Oamenii daţi pe mâna lui Rascher erau în majoritate 
evrei, ruşi, polonezi şi germani. Deţinutul Neff'%%, care şi-a 


144 Walter Neff şi-a scris amintirile (nepublicate) cu privire la activitatea 
sa de infirmier la blocul 5 de la începutul lui 1941 şi de asistent al 
doctorului Rascher, al cărui om de încredere pare să fi fost; numele 
său este citat într-o scrisoare adresata lui Himmler din 12.2.43 şi a fost 
în mai multe rânduri la domiciliul lui Rascher. El a fost, de altfel, pus în 
libertate cu condiţia să rămână ataşat la staţia de experimentare. 
Ulterior, lucrând tot pentru Rascher, el este afectat la „Polizeireserve” 
şi vine în lagăr în uniformă şi înarmat cu revolver(!) 


făcut depoziţia la procesul de la Nürnberg a declarat că au 
fost folosiţi 180 până la 200 de deţinuţi, dintre care zece 
erau voluntari, şi că circa 40 nu erau condamnaţi la 
moarte. In cursul experienţelor 70 până la 80 de oameni 
au murit. 

În cursul procesului medicilor s-a examinat temeinic 
problema originii deţinuţilor aleşi şi s-a ajuns la 
următoarea concluzie: 

„Se pare că pentru seriile de experienţe s-au utilizat 
două grupuri diferite de deţinuţi. Unul din grupuri 
cuprindea 10-15 deţinuţi cunoscuţi în lagăr ca «pacienţi de 
expoziţie» sau «subiecţi permanenţi pentru experienţe». 
Majoritatea lor, dacă nu chiar toţi, erau germani închişi la 
Dachau ca criminali de profesie. Aceşti oameni erau cazaţi 
împreună, bine hrăniţi şi destul de mulţumiţi. Nici unul 
dintre ei n-a murit şi nici n-a suferit leziuni în cursul 
experienţelor. Celălalt grup se compunea din 150-200 de 
persoane alese în mod arbitrar din lagăr şi care au fost 
supuse fără consimţământul lor la experienţe. Aproximativ 
70-80 din aceşti oameni au fost ucişi în cursul 
experienţelor”. 

Rascher anexase la scrisoarea sa din 5 aprilie 1942 un 
prim raport în care descria modul în care subiecţii se 
reanimau când altitudinea nu depăşea 8 km şi constata că 


El participă la tratativele lui Rascher în vederea exploatării 
„Polygalului” şi instalează în acest scop un comando de şase oameni 
la Schlachters, în apropierea lacului Constanţa. El declară că ar fi 
participat în zilele ce au precedat eliberarea la „revolta” unei părţi a 
deţinuţilor de la Dachau. Rolul lui nu apare întotdeauna foarte clar în 
ce priveşte raporturile lui cu Rascher şi intervenţia lui în alegerea 
subiecţilor pentru experienţe. El pretinde ca n-a acţionat niciodată 
decât în interesul tovarăşilor săi şi că a sabotat lucrările lui Rascher. 


El a fost arestat de către americani la 14 iunie 1946, a fost închis la 
Dachau şi eliberat în noiembrie 1947. 


„experienţele n-au devenit mortale decât începând de la 
altitudini mai mari de 10,5 km”. Acest raport descrie 
omorârea unui evreu şi dă rezultatele autopsiei făcute cu o 
jumătate de oră mai târziu: 

„...A treia experienţă de acest gen s-a desfăşurat într- 
un mod atât de extraordinar încât, cum făceam singur 
aceste experienţe, am chemat ca martor un medic SS din 
lagăr. Era vorba de o experienţă prelungită fără oxigen la 
12 km altitudine cu un evreu de 37 de ani, a cărui stare 
generală era bună. Respirația a continuat timp de 30 de 
minute. 

După 4 minute subiectul a început să transpire şi să 
dea din cap. După 5 minute s-au produs crampe; între 6 şi 
7 minute respiraţia s-a accelerat, subiectul şi-a pierdut 
cunoştinţa; între 11 şi 30 de minute respiraţia s-a încetinit 
până la 3 inspiraţii pe minut pentru a înceta apoi complet. 
Între timp s-a manifestat o cianoză pronunţată şi a apărut 
spumă la gură”. 

La 18 aprilie Brandt anunţă că Himmler a citit raportul 
din 5 aprilie şi îi transmite urările lui de succes în această 
experienţă. În aceeaşi zi Himmler îi scrie personal lui 
Rascher pentru a-i arăta tot interesul pe care-l nutreşte 
faţă de lucrările sale şi îl îndeamnă să le continue cu alţi 
condamnaţi la moarte. Dacă s-ar reuşi să se readucă un 
om la viaţă, el ar trebuit grațiat, adică să i se comute 
pedeapsa în „lagăr de concentrare pe viaţă”. 

Într-un raport din 16 aprilie, Rascher anunţă că a 
continuat experienţele sale în patru reprize cu acelaşi 
rezultat: subiectul Wagner „n-a supravieţuit experienţei”. 
Doctorul este foarte entuziast: interesul pe care 
Reichsfiihrerul îl manifestă pentru lucrările sale îl umple de 
ardoare. 

Dr. Romberg, acuzat în procesul medicilor, a declarat 
că a fost martor când au decedat trei subiecţi: „Ştiu - a 


spus el - că şi alte persoane au fost ucise când eu nu eram 
prezent, iar numărul lor îl apreciez de la 5 la 10”. 

Între timp, Rascher are îndoieli în legătură cu 
acordarea  graţierii deţinuţilor care ar supravieţui şi 
telegrafiază lui Brandt la 20 octombrie. 

El semnalează că i s-au dat ruşi şi polonezi, dintre care 
unii erau condamnaţi la moarte, şi întreabă dacă aceştia 
pot beneficia de măsura de clemenţă. 

La 21 octombrie Brandt îi răspunde că ruşii şi polonezii 
sunt excluşi de la grațiere. 

Experiențele au luat sfârşit în mai 1942. În afară de 
rapoartele pe care Rascher le-a semnat singur, un altul, de 
24 de pagini, este semnat de Rascher, Ruff şi Romberg. În 
secţiunea a Ill-a a raportului el se exprimă astfel: 

„Experienţe de coborâre de la altitudinea de 15 km au 
fost efectuate în număr mare, pentru că s-a constatat că la 
această altitudine limita aproximativă a posibilităţilor a 
fost atinsă sau chiar depăşită. 

Omul era aşezat, prevăzut cu mască de oxigen, în 
condiţiile corespunzătoare altitudinii de 15 km. Apoi, 
masca era scoasă şi începea căderea. 

Cum desfăşurarea acestor experienţe de cădere a fost 
tipică şi foarte impresionantă, este necesar să fie descrisă 
cu precizie”. 

Urmează apoi descrierea comportării subiectului din 
momentul când a început căderea. La 5,5 km, după 13 
minute, el „ţipă tare”; între 2 şi 1 km „el ţipă în accese, 
face grimase, îşi muşcă limba”, la O m „el pare a-şi fi 
pierdut total raţiunea”. Apoi sunt descrise reacţiile după 5 
minute, 7 minute etc..., răspunsurile incoerente la 
întrebările puse şi, în sfârşit, starea pacientului după 24 de 
ore. Raportul constată că, contrar cazurilor mortale 
semnalate de Rascher anterior, toată această serie de 
experienţe s-a terminat fără deznodământ fatal. În sfârşit, 


el prezintă concluziile practice cu privire la posibilităţile de 
salvare a aviatorilor la diferite altitudini. 

La 11 septembrie 1942, sub conducerea lui Romberg 
şi Rascher, a rulat la Ministerul Aeronauticii un film al 
experienţelor şi cu această ocazie Rascher a insistat o 
dată în plus asupra necesităţii, potrivit instrucţiunilor lui 
Himmler, de a se păstra secretul absolut cu privire la 
aceste experienţe. Un film care arăta desfăşurarea 
completă a unei experienţe, inclusiv autopsia, a fost 
descoperit după război la domiciliul lui Rascher de la 
Dachau. 


Experienţe de „congelare” la temperaturi joase 


Himmler a insistat în cursul verii lui 1942 asupra 
utilității pe care o prezentau pentru armată, aviaţie şi 
marină experienţele în legătură cu refrigerarea şi l-a 
însărcinat pe Rascher să se informeze cu privire la 
metodele folosite de locuitorii regiunilor de coastă ale 
Mării Nordului pentru salvarea naufragiaţilor care au stat 
un timp în apa rece ca gheaţa. Trebuiau studiate în special 
efectele căldurii animale şi să nu se neglijeze „remediile 
populare”. 

Reichsfiihrerul SS considera că, întrucât deţinuţii din 
lagărele de concentrare nu puteau lupta pe front, era just 
să fie folosiţi la experienţe; ei vor avea astfel ocazia să se 
reabiliteze şi ar putea fi graţiaţi unii condamnaţi la moarte. 

În sfârşit, el vorbea şi de pierderile din Răsărit, mai cu 
seamă din rândurile SS-iştilor: „inima lui sângera ori de 
câte ori afla că mii dintre minunaţii săi băieţi au căzut”. 

Romberg, care nu mai dorea să lucreze cu Rascher, 
„dată fiind uşurinţa cu care trata el viaţa oamenilor”, reuşi 
să se eschiveze. 

La propunerea lui Rascher, dr. Holzlöhner a fost 
însărcinat să conducă un grup de cercetători din care să 


facă parte dr. Finke!* şi, fireşte, dr. Rascher. Acest grup 
primise din partea Inspecţiei serviciului sănătăţii al 
Luftwaffei misiunea să cerceteze metodele de salvare a 
aviatorilor care, căzuţi în apele îngheţate ale Mării 
Nordului, piereau de frig agăţaţi de colacul lor de salvare. 
Experiențele trebuiau să arate cât timp putea omul să 
reziste la frigul umed, după cât timp, pentru o 
temperatură determinată, mai era posibilă reanimarea şi 
ce mijloace trebuiau folosite în acest scop. Costumele de 
zbor ale aviatorilor şi echipamentul aparatelor trebuiau să 
fie după aceea modificate în consecinţă. 

Rascher a dat dispoziţie să se instaleze la Dachau 
nişte bazine speciale de 2 m lărgime şi tot atâta în 
adâncime şi se puse pe lucru. El dădea asigurări că 
subiecţii experienţelor sunt voluntari aleşi printre criminali. 

La 10 septembrie 1942 un prim raport este trimis lui 
Himmler. 

Rascher explică cum sunt puşi subiecţii în apă cu un 
echipament complet de aviator, de vară şi de iarnă, şi cu 
un veston de salvare. Sunt puşi în diverse poziţii, unele 
părţi ale corpului nefiind cufundate. Şi el scrie: „Când, în 
timpul experienţei, temperatura ajungea la -28*, subiectul 
murea sigur, în pofida tuturor încercărilor de a-l salva”. 

În răspunsul său, la 22 septembrie, Himmler insistă să 
se încerce toate mijloacele de reîncălzire rapidă, căldura 
animală şi medicamentele. 

Grupul de lucru Holzlohner-Finke-Rascher trimite la 10 
octombrie la Berlin un raport de 32 pagini, însoţit de o 
scrisoare personală a lui Rascher către Himmler, care 
trebuia să servească drept bază pentru o sesiune de studii 
organizată la Nürnberg de către serviciul sănătăţii al 
Luftwaffei. 


145 Când a început procesul, dr. Holzlöhner era mort, iar dr. Finke 
dispăruse. 


Rascher îşi anunţă intenţia de a continua experienţele 
de unul singur, deoarece „ceilalţi doi domni” au plecat de 
la Dachau de opt zile. 

Raportul arată că „soluţia finală” a fost examinată în 
cursul experienţelor. Se poate citi acolo: „...în general (în 6 
cazuri), moartea are loc când temperatura scade între 
24,2 şi 25,7*”, iar în capitolul al VIll-lea este descris un caz 
de deces după administrarea a 0,25 mg de „strofantină”. 

În timpul zilelor de studii, la sfârşitul lunii octombrie, la 
Nurnberg, nici unul dintre asistenţi - erau vreo sută, dintre 
care mai mulţi profesori universitari - n-a protestat. 
Trebuie însă arătat că totul a fost camuflat cu grijă: nu s-a 
vorbit nici de originea subiecţilor, nici de numărul morţilor. 
Tot astfel, când Holzlâhner făcu un al doilea expozeu, în 
decembrie, în faţa medicilor Wehrmachtului, nimeni n-a 
ridicat glasul pentru a-şi manifesta dezaprobarea. 

Rascher şi-a continuat experienţele de unul singur din 
octombrie 1942 până în mai 1943. Conform dorinţei lui 
Himmler, el căuta să descopere procedee de reîncălzire 
animală. Reichsfuhrerul i-a scris la 24 octombrie: „Pe 
oamenii care astăzi mai resping aceste experienţe asupra 
unor fiinţe umane şi preferă să lase să moară persoane din 
cauza urmărilor frigului, eu îi consider trădători şi n-aş 
ezita să citez numele acestor domni la serviciile 
interesate”. 

Rascher intenţionează să recurgă pentru experienţele 
sale de „reîncălzire” la serviciile a patru femei venite din 
lagărul de la Ravensbrück pentru „a lucra” la „bordel”, 
însă, constatând că una din ele este „incontestabil de rasă 
nordică”, refuză să o utilizeze şi face un raport cu privire la 
prostituatele lagărului. Este indignat, deoarece femeia i-a 
declarat că ea s-a oferit pentru acest „serviciu” fiindcă i s- 
a promis că după şase luni va fi eliberată şi pentru că 
„oricum sunt de preferat şase luni de bordel decât şase 


luni de lagăr”. Rascher este rănit în sentimentele sale 
rasiale văzând o „tânără fată cu aspect pur nordic” 
aruncată în braţele unor „elemente rasial inferioare”. 

La 12 februarie 1943, Rascher trimite o nouă dare de 
seamă secretă protectorului său. El explică comportarea 
subiecţilor cufundaţi îmbrăcaţi sau goi într-o apă a cărei 
temperatură este coborâtă treptat. 

Când temperatura rectală este de 30* subiectul este 
scos din apă: el şi-a pierdut cunoştinţa. 

In opt cazuri bărbaţii au fost culcaţi în pat între două 
femei goale, care trebuiau să se lipească cât mai mult 
posibil de ei. Erau întinse pături peste ei pentru a grăbi 
reîncălzirea. Rascher constată că prin această metodă, 
mai mult decât prin oricare alta, subiectul îşi recapătă 
cunoştinţa şi îndeplineşte chiar actul sexual. 

Pe urmă el explică că atunci când reîncălzirea este 
făcută de o singură femeie, rezultatul este mai rapid, 
deoarece scrupulele dispar şi femeia se lipeşte cu mai 
multă căldură de bărbat. In cursul acestor experienţe, 
scrie el, un singur subiect nu şi-a recăpătat cunoştinţa: s-a 
constatat doar o slabă reîncălzire şi bărbatul a murit de o 
hemoragie cerebrală. 

In scrisoarea sa, Rascher propune să plece cu Neff la 
Auschwitz pentru a face acolo experienţe pe scară mare: 
locul se pretează la aceasta mult mai bine decât la 
Dachau, căci acolo este mai frig şi, cum este mai mult 
spaţiu, atenţia va fi mai puţin atrasă de subiecţii care 
„urlă” când degeră. 

Acest plan însă nu s-a realizat. 

La 4 aprilie Rascher îl încunoştinţează pe Brandt 
despre rezultatele lucrărilor sale. „Domnul fie lăudat - 
scrie el; - a venit iar gerul la Dachau. Au fost lăsaţi nişte 
oameni în aer liber timp de 14 ore pe un ger de -6*. 
Temperatura internă a coborât la 25*, ceea ce a făcut să 


apară degerături periferice, însă oamenii au fost salvaţi 
prin băi calde”. El anunţă expedierea unui raport cu privire 
la refrigerarea în aer uscat. Acest raport n-a fost găsit, însă 
Neff, care a asistat la experienţe, le-a descris. 

„Omul este întins gol pe o targă în faţa blocului. Este 
acoperit cu un cearşaf şi la fiecare oră se toarnă peste el o 
căldare cu apă rece. El rămâne aşa până a doua zi 
dimineaţa”. Rascher interzice ca subiecţii să fie acoperiţi, 
căci aerul trebuie să-şi poată face simțită acţiunea. 

Se face apoi o experienţă asupra unui grup de 10 
oameni; Neff crede că trei dintre ei au murit. El declară că 
oamenii erau puşi în aer liber de la ora 6 seara până la 9 
dimineaţa şi că sufereau cumplit. Rascher a interzis să li se 
facă anestezie, dar ei ţipau atât de tare, încât a fost nevoit 
în cele din urmă să consimtă la aceasta, întrucât 
continuarea experiențelor devenise altfel imposibilă. 
Experienţa cea mai groaznică la care a asistat Neff a fost 
aceea la care au fost supuşi doi ofiţeri ruşi. Scoşi din 
Bunker, ei au fost cufundaţi goi în bazin la ora 16 şi au 
rezistat cel puţin cinci ore. Rascher i-a ameninţat cu 
revolverul pe Neff şi pe un tânăr infirmier polonez care 
încercau să dea cloroform celor doi nenorociti. 

Scena aşa cum a descris-o Neff la proces a fost 
contestată, ca fiind neverosimilă, de către dr. Romberg; 
potrivit afirmației lui, după 10 până la 20 de minute 
subiectul devenea rigid şi incapabil să mai facă vreun gest 
sau să pronunţe vreun cuvânt, în timp ce, potrivit celor 
afirmate de Neff, cei doi ofiţeri vorbeau încă după trei ore 
şi-şi spuseră adio. 

In ce priveşte numărul de deţinuţi supuşi la aceste 
experienţe, Neff îl apreciază la 280-300. Unii oameni au 
fost supuşi la câte trei experienţe, astfel că numărul total 
al acestora se ridică la 360-400 în perioada când a lucrat 
grupul  Holzlohner-Finke-Rascher, perioadă care s-a 


terminat în octombrie 1942, au fost folosiţi 50-60 de 
oameni, dintre care 15 până la 18 au murit. In total, aceste 
experienţe au cauzat moartea a 80 până la 90 de deţinuţi. 


Experienţe de coagulare a sângelui 


Rascher începuse încă din 1939 la Dachau nişte 
cercetări în legătură cu cristalizarea sângelui. Încurajat de 
soţia sa şi de Himmler, el căuta în fel şi chip să se distingă 
şi să-şi mărească resursele. El a încercat în special să 
exploateze o descoperire a unui chimist evreu deţinut, 
Robert Feix. Era vorba de un coagulant al sângelui, 
denumit „polygal”, care, dacă s-ar fi dovedit într-adevăr 
eficace, putea salva un mare număr de răniţi. 

Pentru a experimenta „polygalul”, Rascher a pus să fie 
ucişi nişte deţinuţi, după cum a declarat sub prestare de 
jurământ unchiul său, medic la Hamburg. El a declarat că 
a descoperit din întâmplare în biroul nepotului său darea 
de seamă cu privire la execuţia a patru deţinuţi, printre 
care şi un comisar rus. Un SS-ist, cocoţat pe un scaun, a 
tras un glonte de sus în jos în umărul drept al rusului. 
Plumbul a ieşit prin vecinătatea splinei. Omul a fost aşezat 
pe un scaun şi a murit după circa douăzeci de minute. 
Raportul de autopsie descrie leziunile plămânului şi ale 
aortei şi modul cum rănile au fost tamponate cu „polyga!”: 
numai prin folosirea acestui preparat se explică faptul că 
omul a mai trăit atâta după ce a fost împuşcat. 

Unchiul a fost atât de impresionat de raport, încât n-a 
continuat citirea lui până la capăt. 

El îl luă atunci la rost pe nepotul său. Rascher, furios 
că acţiunea sa criminală fusese descoperită, s-a prăbuşit 
în cele din urmă strigând „nu mai pot gândi, nu mai pot 
gândi!” Convorbirea a durat toată noaptea la Munchen şi 
Rascher recunoscu că „merge pe un drum greşit, dar nu 
mai poate schimba nimic”. 


În 1944 s-au descoperit în sarcina soţilor Rascher fapte 
foarte grave: au fost acuzaţi de însuşire ilegală de copii, 
iar soţul de nereguli financiare în legătură cu experienţele 
sale!%. 

Arestat de poliţia criminală, Rascher fu eliberat la 
intervenţia lui Himmler, însă ancheta îşi urmă cursul, iar 
doctorul şi soţia lui au fost arestaţi definitiv. Rascher a fost 
mai întâi închis în cazarma SS-iştilor de la Munchen- 
Freimann, apoi la lagărul de la Dachau: Himmler şi-a 
părăsit protejaţii, căci ei ştiau prea multe lucruri şi erau 
prea guralivi. 

Sfârşitul lui Rascher este înconjurat de mister: se pare 
că doctorul a fost ucis în celula sa de la Dachau, iar soţia 
lui a fost spânzurată la Ravensbruck!*. 


Experienţe asupra flegmoanelor 


În cursul anilor 1942 şi 1943, în clinica ortopedică de 
la Hohenlychen, la 12 km de lagărul de la Ravensbruck, şi 


14 Neff scrie în memoriile sale că d-na Rascher nu putea avea copii şi 
de aceea Himmler îi interzise lui Rascher să se căsătorească cu ea, dar 
încuviinţă căsătoria când ea avu cel de-al doilea copil. Cei patru copii 
ai soţilor Rascher ar fi fost răpiți. Când, după un timp, un copil nu-i mai 
plăcea, ea îl înlocuia cu altul, şi în acest chip ar fi avut la dânsa 9 copii 
diferiţi! De menţionat totuşi că unchiul lui Rascher a declarat că, după 
părerea sa, acuzarea de adopţiune ilegala de copii este falsă, căci el a 
văzut-o pe d-na Rascher când era gravidă pentru a doua oară, iar 
primul copil avea într-adevăr trăsăturile lui Rascher. 


147 Potrivit celor arătate de Neff, Rascher a fost ucis de SS-istul 
Bongartz, şeful crematoriului, care îl ajutase în experienţele sale 
otrăvind deţinuţii. J}. Delarue scrie („Histoire de la Gestapo”, p. 364) că 
soţia lui Rascher a fost spânzurată la Ravensbrück şi că soţul ei a fost 
ucis prin împuşcare, „în timp ce i se întindea hrana prin uşa 
întredeschisă”, în Bunker-ul de la Dachau. 


chiar în lagăr se făceau experienţe barbare pe femei, de 
regenerare şi de transplantare a oaselor şi de folosire a 
sulfamidelor la tratamentul rănilor. 

În aceeaşi perioadă la Dachau se provocau flegmoane 
pentru a se studia mijloacele terapeutice, alopatice şi 
biochimice. 

Pacienţii erau aleşi de către medicul-şef dr. Wolter 
dintre clericii catolici de toate naţionalităţile. La secţia de 
chirurgie a Revier-ului, doctorul Pape îi infecta pe deţinuţi 
în prezenţa doctorului Schutz şi a doctorului Kiesewetter, 
biochimist. 

Se încercau după aceea diferite metode de tratament. 
Cum pe de altă parte mulţi deţinuţi care sufereau de 
flegmoane se prezentau la vizita medicală, se profita de 
aceasta pentru a experimenta, cu mai mult sau mai puţin 
succes, noile metode. 

Aceste metode trebuiau să servească şi la tratamentul 
anumitor boli interne. Himmler era ţinut la curent cu 
mersul experienţelor: într-un raport din 29 august 1942 pe 
care i l-a trimis dr. Grawitz, Reichsartz-SS, sunt analizate 
40 de cazuri, dintre care 17 flegmoane. S-a descoperit la 
domiciliul acestui medic un dosar al deţinutului Natorski 
Stefan, născut la 21 ianuarie 1909, având numărul 30300, 
intrat în Revier la 10 noiembrie 1942 şi ieşit la 18 ianuarie 
1943, în care erau consemnate zi de zi evoluţia bolii şi 
tratamentul aplicat. S-a injectat acestui om, a doua zi 
după internarea lui la infirmerie, 1 cm: de puroi în fesa 
stângă. Apoi, timp de peste o lună şi jumătate i s-au făcut 
injecții şi incizii. Totul era notat cu minuţiozitate, inclusiv 
durerile mari de care nenorocitul se plângea. Şi se 
menţiona cu satisfacţie, la 18.1.1943, că bolnavul a ieşit 
din Revier... starea lui ameliorându-se simţitor în cursul 
ultimelor zile. 


Cu excepţia doctorului Gebharat, care era la curent cu 
aceste experienţe şi care susţinea că a protestat în zadar 
pe lângă Himmler, toţi medicii care participaseră la ele 
erau morţi sau dispăruseră la data procesului medicilor şi 
singurele informaţii cu privire la numărul deţinuţilor folosiţi 
pentru experienţe şi la acela al victimelor au fost furnizate 
de un infirmier, deţinutul politic Heinrich Stöhr, care a 
declarat că într-un grup de 10 germani au fost 7 morţi şi 
încă 12 într-un alt grup de 40 de clerici. 

Dr. Laue, unul dintre cei care  preconizaseră 
experienţele, face pe de altă parte aluzie, într-o scrisoare 
din 12 septembrie 1942 către Brandt, la „unele insuccese 
care s-au înregistrat în ultimul timp la Dachau”. 

Pentru aceşti oameni „de ştiinţă”, moartea unor fiinţe 
omeneşti în dureri îngrozitoare, ca urmare a afecţiunilor pe 
care chiar ei li le-au provocat în mod premeditat, 
reprezenta doar rişte „insuccese” şi nimic mai mult. 


Experienţe cu apa de mare 


Aceste experienţe au fost efectuate între iulie şi 
septembrie 1944. Începând din 1941 Luftwaffe se 
preocupa de problema supravieţuirii aviatorilor naufragiaţi 
nevoiţi să bea apă sărată. Cercetările, făcute independent 
de către dr. Schăfer şi, la Viena, de către Berka, inginer din 
Luftwaffe, au dus la punerea la punct a două procedee 
diferite pentru a face potabilă apa de mare. Dar serviciul 
tehnic şi serviciul sănătăţii ale Luftwaffei nu erau de acord 
cu privire la punerea în practică a acestor procedee: 
primul considera că procedeul Schäfer necesita prea multe 
materii prime, al doilea considera primejdios pentru 
sănătatea aviatorilor procedeul Berka. 

Pentru a aplana diferendul şi a se ajunge la o soluţie 
practică, dr. Becker-Freysing de la Inspecţia serviciului 
sănătăţii al Luftwaffei a propus în cele din urmă şefului 


său, profesorul Schrâder, să fie supuşi la o serie de 
experienţe deţinuţi de la Dachau, unde se aflau la 
dispoziţie instalaţiile adecvate. 

Schröder i-a cerut lui Himmler acordul de principiu. El 
cerea să-i fie puşi la dispoziţie timp de patru săptămâni 40 
de deţinuţi sănătoşi pentru a face experienţele la Dachau. 
Dr. Grawitz, într-o scrisoare din 28 iulie 1944, îşi exprima 
dorinţa ca alegerea subiecţilor să se oprească asupra unor 
deţinuţi comparabili din punct de vedere rasial cu 
populaţia europeană: nu era de acord cu şeful poliţiei 
criminale, Nebe, care propunea să fie utilizaţi ţigani. 
Himmler trecu însă peste această controversă: el hotărî să 
se folosească ţigani, dar în plus şi alţi trei deţinuţi, cu titlu 
de control. 

S-au cerut atunci din cei circa o mie de ţigani de la 
Buchenwald, voluntari pentru un „comando de muncă”, şi 
candidaţii au fost numeroşi: ei credeau că condiţiile de trai 
de la Dachau erau mai bune. Au fost trimişi la Dachau, 
unde au fost încredinţaţi profesorului Beiglbck de la 
Universitatea din Viena, însărcinat cu conducerea 
experienţelor!“8. 

După ce au fost eliminaţi câţiva oameni, s-au început 
experienţele după un program precis. Subiecţii au fost 
repartizaţi în mai multe grupe, supuse unor regimuri 
diferite, în funcţie de procedeul folosit: Schäfer sau Berka. 
Inainte de începerea experienţelor, timp de 10 zile oamenii 
au primit raţia aviatorilor şi, în cursul experienţelor, 
grupele 2 şi 4 au primit raţia prevăzută pentru aviatorii 
naufragiaţi. Experiențele durau în general 5 până la 7 zile, 
iar uneori 9 zile. Studentul F. Pillwein, care lucra la această 

staţiune de experienţe, a descris cum au decurs ele şi ce 
au trebuit să suporte deţinuţii. 

„„„„La unii pacienţi starea de slăbiciune şi senzaţia de 
sete s-au manifestat în aşa fel încât după numai câteva 
zile ei nu mai puteau părăsi patul. Îmi amintesc că unul 
dintre pacienţi avea crize de plâns. Se întâmpla adesea ca 
aceşti pacienţi să bea apa murdară din găleţile infirmierilor 
şi să ia pe furiş apă din găleţile care se aflau pe culoare 
pentru lupta contra incendiilor. La fel, când se spăla 
podeaua, unii pacienţi sugeau apa din cârpele folosite 
pentru aceasta. Trebuia să cântăresc zilnic subiecţii şi am 
constatat că pierderile de greutate zilnice ajungeau până 
la 1 kg...” 

Potrivit afirmației lui Pillwein, dr. Beiglböck îi trata bine 
pe deţinuţi, dar era furios când ei trişau, ceea ce el afla din 
analizele sângelui. 

Procesul medicilor s-a terminat la 20 august 1947 prin 
condamnarea la moarte a şapte dintre acuzaţi. Alţi cinci 
acuzaţi au fost condamnaţi la închisoare pe viaţă, patru la 
pedepse între 20 şi 10 ani, iar şapte au fost achitaţi. 

În lucrarea lor, Mitscherlich şi Mielke scriu că acuzaţii 
au folosit o elocvenţă academică care îţi făcea greață 
pentru a minimaliza rolul lor şi a-şi salva pielea: aceasta li 
se părea mai important decât moartea şi mizeria pe care 
au provocat-o. Şi aceşti autori subliniază că între cei care 
au organizat experienţele şi cei care le-au efectuat se 
găsea pătura largă a acelora care le-au tolerat şi au 
colaborat la ele: fără ei, aceste crime n-ar fi fost niciodată 
posibile. 


11. Clericii în lagărul de la Dachau. 


În momentul venirii lui Hitler la putere, puţine 
persoane erau conştiente de faptul că naţional-socialismul 


şi creştinismul sunt absolut inconciliabile: adevăratele 
obiective ale conducătorilor partidului nazist scăpau 
masei, copleşită de grijile cotidiene şi puternic influenţată 
de propagandă. Înainte de 1933, partidul, declarându-se în 
favoarea libertăţii religioase, preciza totuşi că această 
libertate nu trebuie să pună statul în pericol sau să 
jignească sentimentele „rasei germanice”. Se vede deci 
apărând încă de atunci antinomia religie - rasă. Se 
preconiza un „creştinism pozitiv”, termen căruia i se putea 
da, potrivit împrejurărilor, interpretările dorite. 

În „Mein Kampf’ Hitler proclamase neutralitatea sa 
faţă de religii: cele două confesiuni constituiau baze de 
valoare egală pentru poporul german. Dar biserica n-avea 
să se preocupe de viaţa pământească a indivizilor. 

Totuşi, pentru a-şi asigura adeziunea maselor după 
acapararea puterii, Hitler îşi înmulţi declaraţiile în favoarea 
creştinismului: el îi liniştea pe credincioşi recunoscând că 
ambele confesiuni constituiau bazele de nezdruncinat, 
spirituale şi morale, ale vieţii poporului. Insă celor din 
anturajul lui el le dezvăluia adevăratele sale idei: 
incompatibilitatea absolută între crezul său politic şi 
creştinism. Potrivit concepţiei lui, nu puteai fi în acelaşi 
timp adevărat german şi creştin, şi în această privinţă era 
logic: naţional-socialismul era o credinţă politică care nu 
putea tolera nici o altă credinţă. Creştinismul trebuia să fie 
extirpat până la rădăcină. 

Hitler era ostil chiar şi tendinței, care a apărut după ce 
a luat puterea, de a se realiza o fuziune între creştinism şi 
naţional-socialism, creându-se un fel de religie nouă. Dar 
el îşi dădea seama de vigoarea creştinismului în Germania 
şi îşi propuse să acţioneze în etape, fără a jigni prea brutal 
sentimentele religioase ale maselor. El îşi fixă două 
obiective: eliminarea catolicismului politic şi constituirea 


unei biserici evanghelice unice, puternic centralizată, care 
să grupeze numeroasele biserici regionale. 

În primăvara anului 1933, pentru realizarea primului 
obiectiv au fost începute negocieri cu Vaticanul în vederea 
încheierii unui concordat. Concordate mai fuseseră 
încheiate şi anterior cu unele landuri, dar nici aceste 
acorduri, nici Constituţia de la Weimar nu garantau 
suficient respectarea convingerilor catolicilor germani, a 
drepturilor lor, a libertăţii lor de acţiune. Episcopatul şi 
majoritatea catolicilor au aplaudat iniţiativa celui de-al IIl- 
lea Reich. Vaticanul era mai reticent, însă, aşa cum a 
subliniat Pius al XII-lea în 1943, el se temea că refuzul de a 
duce tratative ar putea face să revină Sfântului Scaun 
„răspunderea pentru toate consecinţele dureroase”. 

La 20 iulie 1933 concordatul era semnat: raporturile 
dintre biserică şi statul nazist păreau aşezate pe baze 
solide, şi în cursul primilor ani biserica din Germania a tras 
unele foloase de pe urma pactului. 

Hitler vedea în încheierea concordatului o consolidare 
a regimului său. El putea pretinde că a făcut dovadă că 
naţional-socialismul nu este ostil bisericii şi creştinismului. 
Regimul lui era recunoscut fără rezerve de Vatican, el a 
eliminat partidul de centru de pe arena politică şi 
sindicalismul creştin era distrus. 

In realitate, concordatul a fost violat imediat după 
încheierea lui şi este semnificativ faptul că la cinci zile 
după semnarea lui a fost promulgată legea sterilizării, 
elaborată când negocierile erau încă în curs. 

In ce priveşte biserica evanghelică, Hitler s-a folosit de 
profundele dezbinări care o sfâşiau. Unei biserici de 
tendinţă hitleristă care viza să grupeze pe „creştinii 
germani” i se opuneau în primul rând, sub conducerea 
pastorului Niemâller, adepţii lui „Pfarrer-Notbund”, care a 
fost nucleul grupului „Bekennende Kirche”, ferm hotărâtă 


să se opună oricărei pătrunderi a politicii şi ideologiei în 
viaţa religioasă. Intre aceste două tendinţe, numeroşi 
pastori căutau să evite o luare de poziţie netă, pătrunşi 
fiind de principiile luterane care propovăduiesc supunerea 
faţă de autoritatea statului. 

Această stare de spirit nu era favorabilă unei 
împotriviri hotărâte faţă de nazism. 

De la mijlocul anului 1933 cel de-al Ill-lea Reich crease 
practic o biserică evanghelică de stat, având în fruntea ei 
un „episcop al Reichului”, L. Muller, episcop de stat cu 
totul devotat lui Hitler şi a cărui autoritate spirituală era, 
de altfel, foarte discutată, iar în cursul anilor următori 
conducătorii nazişti au luat măsuri pentru a pune această 
biserică în întregime sub controlul statului, în special prin 
crearea în 1935 a unui minister pentru problemele 
religioase. [Insă  „Bekennende Kirche” luase poziție 
împotriva pretențiilor totalitare ale regimului şi în martie 
1935 sinodul ei proclama: „Noi vedem poporul nostru 
ameninţat de un pericol de moarte; pericolul îl constituie o 
nouă religie. Biserica trebuie, din ordinul stăpânului ei, să 
vegheze ca în sânul poporului nostru Hristos să fie cinstit 
aşa cum se cuvine să fie cinstit judecătorul lumii. Biserica 
ştie că i se va cere să dea seama dacă poporul german îşi 
întoarce faţa de la Hristos fără să fi fost pus în gardă”. 

Ca urmare a faptului că s-a dat citire acestei declaraţii, 
aproximativ 700 de pastori au fost arestaţi. 

În 1936 a fost trimis un memoriu lui Hitler în care se 
exprima protestul împotriva persecuțiilor la care erau 
supuşi clericii, împotriva lagărelor de concentrare, a 
acţiunilor Gestapoului şi se cerea libertatea cuvântului mai 
ales în presă. Rezistenţa s-a intensificat în aşa măsură, 
încât în februarie 1937 Hitler fu nevoit să recunoască că 
nu era posibilă unificarea grupurilor bisericii evanghelice. 
Insă lupta a devenit şi mai aprigă, ajungând la paroxism în 


acelaşi an: „Bekennende Kirche” a fost interzisă la 1 iulie. 
Pastorul Niemâller, arestat, avea să rămână închis în 
lagăre de concentrare, mai ales la Dachau, până la 
prăbuşirea regimului. În acelaşi timp, alţi pastori şi teologi 
au fost arestaţi şi universităţi teologice au fost închise. 

Tot în acelaşi an 1937 luă amploare lupta contra 
bisericii catolice. Au fost închise şcoli, au fost interzise 
organizaţiile şi operele catolice, comunităţile religioase au 
fost dizolvate, iar bunurile lor confiscate, copiii au fost 
despărțiți de biserică şi de familie, statul luând asupra sa 
sarcina educării lor. Totodată, o propagandă perfidă, dusă 
sistematic, denigra biserica, clerul şi religia. 

Rezistenţa deveni între timp din ce în ce mai hotărâtă, 
fiind susţinută de Sfântul Scaun, care a protestat contra 
violărilor concordatului şi atacurilor la adresa bisericii. In 
sfârşit, faimoasa enciclică din 1937 a stigmatizat ideologia 
păgână a nazismului şi odioasele sale metode. 

Acţiunea Vaticanului n-a pus capăt persecuțiilor, ci 
dimpotrivă, a făcut ca ele să se înăsprească. Mai mult ca 
oricând, guvernul nazist denunţă biserica, declarând-o 
duşman al poporului. Sute de clerici au fost arestaţi şi 
trimişi în lagăre, unde, aşa cum vom vedea, un mare 
număr dintre ei şi-au găsit moartea. 

Dar lupta a continuat fără răgaz şi nu încetă decât o 
dată cu prăbuşirea nazismului. După ce, la început, au 
adoptat o atitudine de expectativă, unii episcopi, şi în 
primul rând cel din Munster, monseniorul von Galen, s-au 
ridicat împotriva doctrinei sângelui şi rasei, împotriva 
noului păgânism. Monseniorul von Galen n-a încetat să 
apere drepturile imprescriptibile la viaţă, la inviolabilitatea 
şi libertatea cetăţenilor pe care o procedură judiciară 
imparţială nu-i recunoscuse culpabili. El a denunţat public 
crimele naziste, eutanasia în special. Deşi a fost calificat 
de Hitler ca „mincinos şi trădător de patrie”, iar de către 


Göring ca „sabotor şi instigator” şi deşi presa îl numea 
„inamicul nr. 1”, n-au îndrăznit totuşi să-l aresteze: naziştii 
amânau pentru a doua zi după victorie încheierea 
socotelilor. In aşteptare, erau urmăriţi toţi cei care 
răspândeau textul predicilor episcopului. 

In afară de episcopul de Munster, al cărui glas se făcu 
auzit în întreaga Germanie, merită a fi citați pentru 
activitatea lor curajoasă în special monseniorul von 
Preysing, episcop de Berlin, şi cardinalul von Faulhaber, 
arhiepiscop de Munchen. 

Trebuie să semnalăm, totodată, că nu toţi episcopii au 
avut aceeaşi atitudine. La 18 martie 1938, de pildă, 
episcopii austrieci au publicat o „declaraţie solemnă” prin 
care, având în vedere realizările remarcabile ale național- 
socialismului, îi invitau pe creştini să voteze „da” la 
referendumul popular. Şi dacă la 10 august 1940 
preşedintele conferinței episcopilor de la Fulda, 
transmițând felicitări lui Hitler, îl roagă să se opună 
influențelor ostile creştinismului, nu e mai puţin adevărat 
că îşi exprimă cu această ocazie şi „fidelitatea faţă de 
statul actual”. 

Este cu atât mai remarcabil faptul că, în pofida unor 
astfel de concepţii ale unor înalte autorităţi bisericeşti, mii 
de clerici s-au opus cu hotărâre naţional-socialismului. 

Conducătorii nazişti cunoşteau forţa şi influenţa asupra 
maselor a opoziţiei religioase şi ei îi acordau o atenţie 
deosebită. Serviciilor securităţii li s-au dat directive precise 
ca, de pildă, următoarele!*: 

„Trebuie creată în jurul fiecărei episcopii o reţea de 
agenţi de legătură siguri... Trebuie obţinute, dacă e posibil, 
rapoartele cincinale ale episcopilor germani către Vatican, 
în special acelea de după 1933... Trebuie făcut totul 

pentru a cunoaşte câmpul de activitate al fiecărui episcop 
aşa cum a fost stabilit la conferinţa de la Fulda... In fiecare 
episcopie, din punctul de vedere al informaţiilor ce trebuie 
culese, prezintă cea mai mare importanţă cancelaria... 
Trebuie atrasă atenţia în special a posturilor de poliţie 
detaşate asupra importanţei preoţilor-decani, care sunt 
ochii şi urechile episcopului... În ce priveşte clerul inferior, 
o vastă reţea de informaţii trebuie să-l supravegheze în 
permanenţă... 

Dată fiind importanţa acestui adversar, inspectorii 
poliţiei de siguranţă şi ai serviciului siguranţei vor acorda o 
atenţie specială acestui domeniu şi problemelor abordate 
aici”. 

Când a început războiul, pentru a nu-şi îndepărta masa 
credincioşilor, Hitler trecu temporar pe planul al doilea 
lupta contra bisericii. Cu toate acestea, persecuțiile nu 
încetară şi atitudinea conducătorilor nazişti a rămas tot 
violent antireligioasă, cum o dovedesc cuvintele rostite de 
Himmler cu ocazia unei cuvântări ţinute la Poznan la 4 
octombrie 1943: „Adevăraţii creştini figurează în mod 
automat printre duşmanii noştri: inamicul îi consideră pe 
toţi în rândurile sale”. 

Autorităţile naziste căutau prin toate mijloacele să 
facă clericilor viaţa grea şi toate pretextele erau bune spre 
a-i smulge de la ocupațiile lor. Activitatea lor era 
supravegheată de aproape şi ei erau adesea obiectul unor 
denunţuri ce urmăreau arestarea şi trimiterea lor într-un 
lagăr de concentrare. Astfel, de pildă, un preot a fost 
închis la Dachau pentru că afirmase că şi în Anglia există 
oameni buni; un altul a avut aceeaşi soartă pentru că a 
pus în gardă o tânără fată care voia să se logodească cu 
un SS-ist care se lepădase de religia catolică, iar un altul 
pentru că oficiase o slujbă pentru un comunist decedat. 


Când nu se putea invoca un fapt precis, naziştii se 
mulţumeau să declare că respectivul este „suspect de 
activitate ostilă statului” sau că „se presupună că 
activitatea lui ar putea dăuna comunităţii populare”. 

lată, cu titlu de exemplu, cum era redactat „mandatul” 
care i-a fost notificat lui P. Lenz pentru a motiva trimiterea 
sa la Dachau!%: „Potrivit celor stabilite de poliţia statului, 
prin comportarea sa el pune în primejdie stabilitatea şi 
securitatea poporului şi a statului: ultragiind în modul cel 
mai grosolan pe unii conducători ai mişcării, este de temut 
că el va continua să aibă aceeaşi comportare ostilă 
statului şi va încerca să submineze încrederea populaţiei în 
guvern şi în conducerea partidului”. 

În prima perioadă a existenţei lagărului de la Dachau, 
SS-iştii autorizau oficierea în zilele de duminică a unei 
slujbe religioase de către un preot din oraş. Insă numărul 
credincioşilor era foarte mic: la sfârşitul lui 1933 nu erau 
mai mult decât vreo douăzeci la aproximativ 2700 de 
deţinuţi”. Ar fi fost neîndoielnic mult mai mulţi dacă SS- 
iştii n-ar fi inventat în fiecare săptămână noi mijloace 
pentru a-i face să se abţină. 

Prima slujbă religioasă catolică a fost oficiată la 9 iulie 
1933. Imediat după aceea, cei care luaseră parte la ea au 
fost duşi într-un tufăriş, aşezaţi pe rânduri, faţă în faţă, 
obligaţi să se scuipe în obraz unul pe altul şi apoi să se 
lingă. Ei trebuiră apoi să-şi dea palme şi au fost bătuţi de 
SS-işti. 

Situaţia preotului paroh era foarte penibilă: toate 
faptele şi gesturile lui erau spionate şi cel mai neînsemnat 
cuvânt putea face să fie şi el închis în lagăr. El putea, în 
principiu, să asculte spovedania, dar era de faţă 

întotdeauna un SS-ist pentru a asculta ce vorbea el cu cel 
ce se spovedea. De aceea foarte puţini deţinuţi făceau uz 
de această „favoare”. 

În 1937 gluma preferată a SS-iştilor consta în 
întâmpinarea preotului, la sosirea sa în lagăr pentru slujbă, 
cu o melodie cântată de un gramofon: „Hai, ţigane 
tuciuriu, vino să ne cânţi ceva”. Ei sperau că prin umilinţe 
repetate, acesta va renunţa la vizitele sale, însă curajosul 
preot nu se dădea bătut. 

SS-iştii, pentru a face să le treacă definitiv 
credincioşilor pofta să asiste la slujbă, au hotărât să-i 
oblige pe cei care mergeau la ea să efectueze 12 duminici 
de muncă suplimentară. Curând după aceea oamenii 
încetară să se mai înscrie când, la apelul de sâmbătă, erau 
întrebaţi care dintre ei doresc să meargă la slujba 
religioasă a doua zi. 

Noii sosiți erau puşi în gardă de către cei vechi, care 
ştiau la ce erau expuşi „credincioşii”. 

Când, în cele din urmă, cu excepţia a doi sau trei 
oameni, toţi deţinuţii s-au abținut să se mai înscrie pentru 
slujba de duminică, Lagerfuhrerul îi spuse preotului: 
„Vedeţi şi dv., aici nu sunt decât răufăcători care nu vor să 
vină la slujbă: vizita dv. aici nu are nici un sens...” Preotul 
a înţeles: el nu trebuia să mai revină. 

Primul cleric închis la Dachau a fost teologul catolic 
Wilhelm Braun din Munchen, care a sosit în lagăr la 11 
decembrie 1935, a fost, după un timp eliberat şi a revenit 
la 16 august 1940. 

Clericii, ca şi evreii, erau trataţi într-un mod deosebit 
de odios. 

Preotul din Dorfgastein, în Austria, în timpul construirii 
unei noi biserici, a pus în clopotniţă un înscris în care 
denunța criminalul sistem nazist. Fiind trădat, el fu adus la 


Dachau la 3 august 1938. El a descris suferinţele la care a 
fost supus!*?, 

Personalul lagărului fusese prevenit de către 
Gestapoul din Salzburg despre „crima” acestui preot, 
Andreas Rieser, şi îl primiră ca atare. Când a păşit pe 
poarta de intrare, un SS-ist i-a strigat: „Poţi să renunţi la 
orice speranţă, nu vei mai ieşi viu de aici”. Pus la muncă, 
el trebui să împingă în pas alergător o roabă grea 
încărcată cu nisip sau cărămizi. A fost desemnat pentru a-l 
supraveghea şi maltrata în mod special un tânăr SS-ist 
blond, care nu-i lăsa nici o clipă de răgaz, lovindu-l şi 
insultându-l fără încetare. Când obosea alergând alături de 
preot, el se oprea şi-l aştepta să treacă pentru a arunca în 
el cu tot ce-i cădea sub mână, cărămizi, bucăţi de lemn ori 
îl îmbrâncea trântindu-l jos. 

Oamenii trudeau toată ziua, cu spatele gol, raşi în cap, 
sub soarele dogoritor de august, şi un mare număr dintre 
ei au fost victime ale insolaţiei. Rieser, orbit temporar, a 
stat trei zile în blocul său şi şi-a mai revenit. Dar fu imediat 
retrimis la lucru şi martiriul său reîncepu. Gardianul care-l 
păzea, reluându-şi activitatea, era mirat de puterea de 
rezistenţă a victimei sale şi într-o zi, apucându-l de gât, îi 
strigă: „Popa are mai multă putere decât îmi închipuiam!” 
Această putere nenorocitul o sorbea din rugăciuni, unicul 
său sprijin în cursul lungilor ore de noapte, când oboseala 
datorită efortului supraomenesc din timpul zilei îl 
împiedica să-şi găsească somnul. 

Dar sadismul tânărului SS-ist nu ajunsese încă la 
paroxism. Câţiva evrei bătrâni şi bolnavi trebuiau să 
demonteze nişte capre cu sârmă ghimpată şi să strângă 
sârma ruginită. Rieser avea corpul acoperit de răni şi 
zgârieturi iritate de transpiraţie şi SS-istul găsea că el 
seamănă cu Hristos. Îl biciui cu sârmă ghimpată şi, 


152 P, Sales Hess. „Dachau, eine Welt ohne Gott”, p. 116 şi urm. 


izbucnind în râs, îi strigă: „Tu semeni cu Hristosul tău! Îi 
vei semăna complet. la sârma ghimpată şi împleteşte-ţi o 
coroană!” Şi Riese, s-a executat, iar SS-istul îi ordonă să se 
aşeze, îi puse coroana pe cap, şi, adresându-se evreilor, le 
strigă: „lată cum l-aţi tratat voi pe Hristos! Dar era un 
evreu împuţit ca şi voi”. Apoi preotul fu încă încărcat cu 
grinzi grele, „căci - spuse SS-istul - şi Hristos a purtat 
crucea”. 

După redeschiderea lagărului, în 1940, preotul Fritz 
Seitz de la episcopia din Spire a fost primul cleric adus la 
Dachau. l-au scos şiragul de mătănii din buzunar şi i l-au 
aşezat pe cap, crucea atârnându-i pe frunte, apoi fu 
condus în lagăr, în timp ce un SS-ist urla: „Primul porc de 
călugăr al fostului Reich a sosit!” Arătând unor deţinuţi o 
poză a papei, pe care preotul o avea în breviarul său, SS- 
istul strigă: „Obercălugărul de la Roma va fi închis la 
Dachau după război împreună cu toţi ceilalţi călugări. 
Atunci se va pune capăt pentru totdeauna escrocheriei 
catolice!” Până şi o icoană a Sfintei Fecioare l-a incitat pe 
acest individ să facă glume obscene!5?. 

După anexarea Austriei, arestările se înmulţiră. 
Victimele lor erau aproape exclusiv clerici catolici. 

Clericii erau supuşi aceluiaşi regim ca şi restul 
deţinuţilor, dar împreună cu evreii şi comuniştii ei erau 
maltrataţi în mod deosebit. 

Ei erau întâmpinați cu insulte ca „ploşniţă de 
tabernacol” sau „câine ceresc”. Membrii Ordinelor erau 
vizaţi în special. 

Comandantul de atunci, Loritz, îi urmărea cu o ură 
feroce şi găsise, din nenorocire, printre deţinuţi oameni 
care să-i ajute pe gardieni în sinistra lor îndeletnicire. 

Până în decembrie 1940 exista regula ca toţi clericii să 
rămână mai întâi, pentru o perioadă nedeterminată, în 

blocurile disciplinare 15 şi 17, înainte de a fi repartizaţi la 
blocurile obişnuite împreună cu ceilalţi deţinuţi. 

In soarta lor s-a produs o schimbare importantă atunci 
când, printr-un ordin de la Berlin, lagărul de la Dachau fu 
desemnat să primească clericii repartizaţi până atunci 
între diferite lagăre. Din acel moment la Dachau aveau să 
se găsească mii de clerici de diverse confesiuni, aflaţi pe 
toate treptele ierarhiei ecleziastice!5*. 

Clericii de la Buchenwald au sosit la 7 decembrie, cei 
de la Gusen şi Mauthausen a doua zi, iar cei de la 
Sachsenhausen la 15 decembrie. Aceştia din urmă 
aduceau două cufere cu echipament de preot militar. 

Această hotărâre de a reuni toţi clericii în acelaşi lagăr 
constituia pentru biserică un succes diplomatic 
considerabil. Intervenţia Vaticanului, eforturile episcopilor 
germani, al căror purtător de cuvânt pe lângă Gestapoul 
din Berlin era monseniorul Wienken, au determinat 
autorităţile naziste să uşureze în oarecare măsură soarta 
clericilor. 

Episcopii solicitaseră autorizaţia să oficieze slujbe într- 
o capelă ce urma să fie instalată în lagăr, să posede 
breviare, să organizeze pentru preoţi o viaţă comună în 
blocuri rezervate şi ceruseră să fie puşi la o muncă fizică 
mai uşoară pentru a avea timpul şi puterea să se ocupe şi 
de activitatea religioasă şi intelectuală. Au cerut de 
asemenea ca preoţii decedați să fie înmormântați. 

Episcopii au obţinut satisfacerea tuturor acestor cereri 
cu excepţia ultimei: clericii morţi aveau să fie incineraţi. 

Este de înţeles dorinţa clericilor de a fi reuniți în 
acelaşi lagăr, dar trebuie arătat că prin acest fapt celelalte 

lagăre erau lipsite de ajutorul spiritual. Această privaţiune 
era conformă cu dorinţa SS-iştilor. 

La 12 decembrie 1940, ultimii clerici au fost scoşi din 
blocurile disciplinare şi din blocul pentru noii veniţi şi 
trecuţi în blocurile 26 şi 28 (şi temporar 30). La sfârşit 
blocul 28 i-a adăpostit pe polonezi, care erau cei mai 
numeroşi, clericii celorlalte naţionalităţi fiind grupaţi la 
blocul 26. 

Instalarea capelei a fost începută cu avânt la 15 
ianuarie 1941 în camera 1 a blocului 26. Înşişi SS-iştii 
îndemnau oamenii să lucreze mai activ, dar asta numai 
pentru că Himmler îşi anunţase vizita. În această perioadă, 
conducerea lagărului era hotărât ostilă acordării vreunor 
înlesniri membrilor clerului. Această situaţie nu avea să se 
schimbe decât într-o anumită măsură sub comanda lui 
Weiss, începând din luna septembrie 1942. 

La 20 ianuarie seara, capela era gata şi o primă slujbă 
fu oficiată a doua zi. Ferestrele fuseseră făcute opace şi 
accesul era riguros interzis altor deţinuţi. 

La început preoţii au avut de luptat cu tot felul de 
greutăţi pentru a putea oficia slujbele cum se cuvine. 
Intâmpinau din partea SS-iştilor glume batjocoritoare şi 
grosolănii: uneori SS-iştii intrau în capelă cu mare zgomot, 
cu ţigara în gură, întrerupeau slujba şi obligau toată lumea 
să iasă afară din capelă. 

Intr-o zi unul luă anafura din mâinile preotului care 
oficia, o aruncă pe podea şi strigă: „Dacă este Domnul 
vostru, să vă vină atunci în ajutor!”!5> Adesea gardienii 
aruncau mătănii şi icoane pe jos, le călcau în picioare şi 
scuipau pe ele. 

La 22 ianuarie, diaconul lagărului, P. Prabutzki, a 
oficiat prima liturghie: câteva luni mai târziu el a decedat 
(30 august 1942). 

Prin martie 1941 blocurile clericilor fură izolate cu 
sârmă ghimpată. Nu se putea ajunge acolo decât printr-o 
singură uşă şi era interzis celorlalţi deţinuţi să pătrundă în 
ele. Noaptea uşile erau încuiate. În timpul zilei, preoţi 
inapţi de muncă aveau sarcina să facă să se respecte 
consemnul. SS-iştii voiau în acest mod să împiedice orice 
contact între clerici şi ceilalţi deţinuţi. În fapt însă, aceste 
contacte se stabileau totuşi mai ales în timpul muncii. 

Raporturile cu ceilalţi deţinuţi nu erau întotdeauna 
lipsite de fricţiuni. Clericii trebuiau să se familiarizeze cu 
jargonul lagărului, cu limbajul aspru folosit de deţinuţi. 
Avantajele care le erau acordate provocau, evident, o 
oarecare gelozie din partea deţinuţilor „obişnuiţi”, care nu- 
şi dădeau seama de adevăratele motive ale „bună voinţei” 
SS-iştilor. În sfârşit, trebuie recunoscut şi faptul că unii 
clerici au dat câteodată dovadă de neînțelegere şi de 
egoism faţă de tovarăşii lor de suferinţă. 

La 15 martie 1941 clericii au fost scoşi din 
comandourile de muncă, în urma unui ordin de la Berlin, şi 
regimul lor deveni ceva mai blând. 

Li s-au dat aşternuturi asemănătoare cu cele ale SS- 
iştilor şi au fost desemnaţi deţinuţi ruşi şi polonezi pentru 
a le întreţine camerele. Ei puteau să se scoale cu o oră mai 
târziu decât ceilalţi deţinuţi şi să se odihnească în patul lor 
două ore dimineaţa şi două după-amiază. Fiind scutiţi de 
muncă, puteau să se consacre studiului şi meditaţiei. 

Li se dădeau ziare şi dispuneau de cărţile de la 
bibliotecă. Hrana era îndestulătoare: ei primeau uneori 
până la +/, de pâine pe zi. In afară de aceasta, câtva timp li 
s-a dat un supliment substanţial sub forma unei jumătăţi 
de litru de cacao dimineaţa şi a unei treimi de sticlă de vin 
zilnic. Se pare că aceste suplimente au fost acordate la 
intervenţia Vaticanului. 


După cum s-a mai spus, autorităţile lagărului făceau 
tot ce puteau pentru a restrânge avantajele pe care, din 
considerente politice, guvernul socotea oportun să le 
acorde. Distribuirea vinului, de pildă, se făcea într-un mod 
cu totul deosebit. Oamenii aşezaţi la mese, trebuiau să 
bea raţia lor la comandă, apoi să-şi pună paharul gol pe 
cap. Uneori dispăreau sticle... Se mai întâmpla ca raţia pe 
două sau trei zile să fie dată toată o dată, iar preoţii erau 
obligaţi să o bea pe loc, ceea ce provoca euforia unora 
dintre ei. SS-iştii găseau un bun prilej să declare că clericii 
sunt o bandă de beţivi. 

La 19 septembrie preoţii germani (,„Reichsdeutsche”) 
au fost grupaţi în blocul 26 şi izolaţi de ceilalţi, care erau 
adunaţi în blocurile 28 şi 30. Două zile mai târziu, polonezii 
nu mai putură frecventa capela şi fură repartizaţi între 
comandourile de lucru. Astfel, s-a stabilit o discriminare 
netă între clerici după criteriul naţionalităţii. Este în afară 
de orice îndoială că germanii de la blocul 26 erau 
favorizați. În timp ce la blocul 30 erau aproximativ 115 
oameni în fiecare cameră, la blocul 26 nu erau decât 70. In 
afară de aceasta, cum Stube 1 era ocupată de capelă, 
spălătorul şi WC-urile erau mult mai puţin aglomerate. In 
linii mari, condiţiile de trai erau mai mult sau mai puţin 
acceptabile la blocul 26. Ele erau însă mult mai puţin 
acceptabile pentru clericii negermani. 

Soarta polonezilor era deosebit de grea. Arhiepiscopul 
Koslawiecki a declarat în 1960 că la Auschwitz (unde a stat 
înainte de a fi petrecut peste patru ani la Dachau), el 
considera o zi bună aceea în care nu fusese pălmuit decât 
o dată sau de două ori. „Ani de zile dimineţile noastre au 
fost sumbre; cu inima grea şi îngrijoraţi, ne-am dus ani de- 
a rândul la apel şi la muncă. 

S-a încercat să ni se ucidă şi sufletele. Era strict 
interzis să facem rugăciuni şi să desfăşurăm vreo 


activitate religioasă. Oricine încerca să se spovedească 
sau să asculte spovedania era pedepsit în modul cel mai 
sever” 16, 

Nimeni nu se sinchisea să notifice polonezilor motivul 
arestării lor: erau aruncaţi în închisoare şi duşi apoi la 
Dachau. In decembrie 1940 au sosit aici, venind de la 
Auschwitz, Sachsenhausen şi Buchenwald, 697 de clerici 
polonezi. La 29 octombrie 1941, un convoi de aproximativ 
500 de clerici, majoritatea în vârstă, a sosit în condiţii 
lamentabile. Mergeau cu picioarele goale, în saboţi, pe un 
ger cumplit; nu li s-au dat nici mantale, nici tichii. Din 
acest grup n-au supravieţuit decât 82 de oameni. 

În februarie 1942, SS-iştii au selecționat dintre tineri 
două grupuri destinate să înveţe unul meseria de tâmplar, 
iar celălalt pe cea de zidar. Ucenicia lor trebuia să dureze 
trei luni. 

Dintre clericii polonezi a fost ales un mare număr de 
„cobai” pentru groaznicele experienţe medicale. Astfel, la 
10 noiembrie 1942 au fost aleşi 20 de clerici cărora li s-au 
provocat flegmoane. 

Numai opt au supravieţuit graţie injecţiilor pe care li 
le-a făcut infirmierul-şef Stöhr. Un preot, Carls, a reuşit să 
obţină să i se trimită de la Leverkusen medicamentul 
potrivit. 

Din iulie 1942 până în mai 1944, 120 de preoţi 
polonezi perfect sănătoşi au fost folosiţi de dr. Schilling 
pentru experienţele sale în legătură cu malaria: mulţi 
dintre ei n-au supravieţuit acestor experienţe. 

Transporturile de „invalizi” au cuprins mai mulţi clerici 
polonezi; alţii au fost lichidaţi chiar în incinta lagărului, la 
duş sau în Bunker. 

Adesea concluziile asupra cauzei decesului erau 
pregătite dinainte: „slăbirea cordului”, „pneumonie” etc. 

În acest mod au fost ucişi 304 membri ai clerului 
polonez. 

Toate pretextele erau bune pentru a-i maltrata pe 
„oamenii inferiori”. Astfel, când la 28 martie 1942, cu 
ocazia unei percheziţii generale, au fost descoperiţi 80 de 
dolari asupra unui preot căruia i-i încredinţase un alt 
deţinut crezând că ar fi mai în siguranţă la clerici, începu o 
săptămână teribilă pentru blocul 28. De două ori pe zi 
camerele trebuiau golite de tot ce se găsea înăuntru şi 
după aceea trebuiau repuse în ordine într-un timp extrem 
de scurt de către deţinuţi, care erau obligaţi să facă şi 
exerciţii extenuante de la ora 6 până la 11,30 şi de la ora 
13,30 până la 19. Oamenii trebuiau să facă tot timpul 
marşuri, sărituri şi alergări. Când nenorociţii, epuizați, se 
prăbuşeau şi decanul lagărului spunea unui SS-ist că ei nu 
mai sunt în stare să meargă, acesta răspundea că n-au 
decât „să se târască pe burtă”. 

Această pedeapsă a costat viaţa a 8 oameni şi mai 
mulţi alţii au decedat câteva zile mai târziu. Preotul care 
ascunsese dolarii murise, asasinat, la două zile după 
descoperirea lor!”. 

Preoţii polonezi, cărora le era interzisă orice activitate 
religioasă, găseau mijloace să ocolească această 
interdicţie, în pofida riscurilor teribile la care se expuneau. 

La Plantage, unde erau ocupați o parte dintre ei, un 
preot oficia liturghia în faţa unui mic altar fixat în pământ. 
Stând îngenuncheat, el se făcea că smulge buruienile, iar 
tovarăşii veneau să asiste la slujbă, cu braţele încărcate cu 
plante şi ierburi. Ostia şi vinul le erau aduse de către cei 
din blocul 26. Polonezilor le era imposibil să oficieze slujba 
în blocul lor, căci SS-iştii avuseseră grijă să pună acolo, 
pentru îndeplinirea diferitelor funcţii administrative, 
deţinuţi cunoscuţi pentru sentimentele lor antireligioase. 

Dar această situaţie se schimbă spre sfârşitul anului 1943, 
când clericii au putut să îndeplinească ei înşişi funcţiile de 
decani, secretari etc... De atunci, cu deosebite precauţii, a 
început să se ţină duminica o liturghie în fiecare Stube. 
Preotul oficia în condiţii mizerabile, pe un colţ de masă, 
camuflat în spatele unei sobe mari. 

Puțin câte puţin, slăbirea presiunii exercitate de SS-işti 
se făcu simțită, iar în toamna lui 1944 polonezii putură 
oficia o slujbă pe săptămână, însă cum direcţia lagărului 
omisese să fixeze ora şi ziua când trebuiau să aibă loc 
slujbele, era foarte uşor să se trişeze. Ulterior, la sfârşitul 
lunii noiembrie, clericii polonezi au fost din nou autorizaţi 
să frecventeze capela de la blocul 26: acum SS-iştii aveau 
alte griji... 

Anul 1942, cel puţin până în toamnă, a fost extrem de 
greu pentru toţi deţinuţii. Mortalitatea era în continuă 
creştere şi clericii n-au fost scutiţi de mizeria generala. In 
blocul 26, unde se aflau clericii germani, au murit 60 
oameni între iunie şi septembrie, iar în blocurile 28 şi 30 
au fost sute de morţi!5:. 

Sleirea generală datorită lipsei de hrană a luat 
proporţii catastrofale; în afară de munca epuizantă, au fost 
impuse, mai ales oamenilor din blocurile 28 şi 30, diferite 
corvezi şi în special curățirea zăpezii, care cădea din 
abundență. La începutul lunii aprilie un număr de preoţi a 
fost pus din nou să transporte bidoane grele de la 
bucătărie la blocuri, iar la sfârşitul lunii s-a hotărât ca toţi 
clericii germani sub 60 de ani să fie trecuţi în comandouri 
de muncă. Ei au fost desemnaţi pentru Plantage, care pe 
atunci mai era încă un comando cu regim foarte sever, ai 
cărui membri nu aveau drept la supliment de hrană. In 
cele din urmă, ei obţinură jumătate din această raţie 

suplimentară, cu excepţia pâinii, de care au fost lipsiţi în 
cursul întregului an 1942. 

Trebuie însă menţionat că la Plantage anumite 
subcomandouri aveau o situaţie mult mai acceptabilă 
tocmai pentru că în ele oamenii se aflau la adăpost de 
intemperii şi era posibil să se procure unele suplimente. 

Unii căutau deci să plece de acolo, iar alţii căutau cu 
orice preţ să rămână pentru că se spunea, pe bună 
dreptate, că la Plantage „cerul se învecinează cu infernul”. 

Mulţi clerici au mai fost folosiţi la serviciul salarizare, 
unde se bucurau de un anumit confort şi efectuau o 
muncă de birou, care le convenea, dar care trebuia făcută 
cu cea mai mare atenţie, întrucât greşeala era aspru 
sancţionată şi comporta riscul expulzării. 

Deţinuţii de la serviciul muncii se străduiau să 
repartizeze pe clericii mai în vârstă şi mai puţin rezistenți 
la comandouri relativ bune, ca „ţesătoria”, comandoul 
pentru repararea hainelor etc., unde erau la adăpost. Un 
comando foarte căutat era acela al cartofilor, unde exista 
posibilitatea de a „organiza”... 

Oamenii îşi recăpătară însă speranţa când, în august, 
Weiss luă comanda lagărului şi  Redwitz deveni 
Lagerführer. Noul comandant a înţeles directivele 
Berlinului cu privire la randamentul muncii deţinuţilor şi 
luă unele măsuri în vederea ameliorării condiţiilor generale 
de trai, în special anulând dispoziţiile groteşti şi vexatorii 
relative la punerea în ordine a camerelor, paturilor şi 
dulapurilor. 

Incepând din noiembrie a fost oficial autorizată 
trimiterea de colete clericilor şi situaţia alimentară se 
ameliora simţitor. 

Mai ales germanii şi polonezii au primit un mare număr 
de colete de la familiile lor, de la enoriaşii lor şi de la 


membrii comunităţilor religioase. La blocul 26 soseau 
uneori câte o sută de colete în aceeaşi zi. 

Totuşi, constatând că preoţii distribuiau alimente unor 
deţinuţi înfometați care nu căpătau colete, SS-iştii le 
ordonară să ducă surplusul lor la /ourhaus pentru a fi date 
comandourilor care nu căpătau suplimente. Bineînţeles, 
distribuirea clandestină nu încetă: ea se făcea în secret în 
timpul plimbărilor pe alei, şi nu ca înainte, chiar în blocul 
clericilor. 

„Bogăţia” preoţilor stârnea indignarea numeroşilor 
deţinuţi care sufereau cumplit de foame. Este drept că 
mulţi clerici au dat alimente unor deţinuţi chiar de altă 
religie decât a lor. Dar s-au găsit şi unii care îşi făceau 
provizii, chiar dacă în cele din urmă alimentele se alterau. 

Această perioadă de relativ belşug a durat până pe la 
sfârşitul lui 1944, când înrăutățirea situaţiei comunicaţiilor 
a întrerupt trimiterea de colete. 

Cu toate acestea, clericii germani au mai primit 
alimente prin intermediul preotului-decan Pfanzelt, de la 
Dachau, căruia corespondenţi îi trimiteau timbre de 
aprovizionare: preotul cumpăra pâine şi salam şi expedia 
pachetele prin poşta locală!*%. 

Până în 1943, clericii n-au fost admişi în funcţii 
administrative. Mai ales între anii 1941 şi 1944 cele mai 
rele elemente au fost alese de către SS-işti pentru a ocupa 
funcţii în blocurile clericilor. Fostul membru al SA Becher, 
de pildă, a lăsat, ca decan al blocului 26, o amintire 
deosebit de odioasă. Trebuie însă arătat că personalul 
afectat blocurilor clericilor n-avea o sarcină uşoară, 
deoarece preoţii, cu excepţia poate a membrilor Ordinelor, 
erau în general puţin apți pentru munca de întreţinere a 
camerelor. 

La începutul lui 1943 au fost admişi clerici ca infirmieri 
la Revier, ceea ce le permitea să aducă mângâiere 
sufletească bolnavilor şi muribunzilor. Mulţi dintre ei au 
căzut victimă devotamentului lor, epidemia de tifos făcând 
ravagii în acea vreme în lagăr. Şapte oameni din blocul 26 
au murit în ianuarie. 

Şi alte posturi de încredere au fost încredințate 
clericilor. Weiss făcu chiar un demers la Berlin pentru a 
cere permisiunea să-i folosească în  comandourile 
exterioare în calitate de personal de bloc, în special la 
Allach. 

Preoţii erau animați de dorinţa de a instala o capelă în 
acest important comando. Insă Berlinul a opus un veto: nu 
voiau să vadă activitatea religioasă depăşind incinta 
lagărului de la Dachau. 

Spre sfârşitul anului 1942, blocul 26 primi vizita „Sorei 
Pia” („Schwester Pia”). Era o femeie de vreo cincizeci de 
ani decorată cu „Ordinul sângelui” şi, se pare, avea gradul 
de general SS. Se spunea că îl îngrijise pe Hitler când 
acesta nu era decât un neînsemnat agitator. 

însoţită de Lagerfuhrerul Redwitz, ea a adus clericilor 
germani din blocul 26 odăjdii bisericeşti oferite de 
mănăstirea Ettal. Ea şi-a exprimat disprețul pentru clericii 
de alte naţionalităţi, sperând, fără îndoială, să zdruncine 
astfel solidaritatea deţinuţilor. Cu această ocazie, Redwitz 
se arătă deosebit de binevoitor, numindu-i chiar pe preoţi 
„camarazi”. 

Era greu să-ţi dai pe deplin seama de mobilul acţiunii 
lui „Schwester Pia”, care era în tot cazul o nazistă fanatică. 
Părerile deţinuţilor cu privire la ea erau foarte divergente: 
unii o lăudau, dar nimeni n-o lua în serios1%0. 

La început capela era foarte rudimentar instalată: 
când a fost oficiată prima slujbă, la 22 ianuarie 1941, nu 

dispunea decât de câteva obiecte ce se găseau în cufărul 
unui preot militar polonez adus de la Sachsenhausen. A 
trebuit să se mulţumească cu un singur veşmânt 
bisericesc: una din feţele sale era de culoare roşie cu alb, 
iar cealaltă neagră cu violet, ceea ce permitea să fie folosit 
în toate împrejurările. Două mese suprapuse serveau 
drept altar. Când, de la jumătatea lui octombrie 1941, au 
început să dispună de obiectele de cult necesare, clericii 
au hotărât să păstreze acest prim altar improvizat cu toate 
accesoriile sale, care aveau o valoare simbolică. 

In 1944, după trei ani de eforturi, clericii au reuşit să-şi 
amenajeze capela aşa cum trebuie. Se aflau acolo un altar 
cu tabernacol, candelabre, statui şi chiar tablouri cu 
patimile Mântuitorului. Pentru sărbătorile mari se folosea 
un chivot „de lux”, confecţionat pe ascuns de către un 
deţinut austriac din cutii de tinichea. În zilele obişnuite se 
serveau de un chivot de lemn. 

Un mare număr de obiecte necesare cultului sau 
pentru decorarea capelei au fost obţinute din exterior, 
fiind trimise în colete, însă cea mai mare parte a lor fusese 
„organizată” de către clerici cu ajutorul altor deţinuţi. 
Toate meseriile reprezentate în lagăr au contribuit la 
completarea capelei. Se găsea întotdeauna pentru 
întreţinere un tâmplar, un electrician, un decorator, iar de 
la Plantage veneau flori, care erau regulat schimbate. 

Capela, lunga de 20 de metri şi largă de 9 metri, putea 
să cuprindă cam 800 de persoane, dar adesea se 
înghesuiau în ea peste o mie. 

Altarul principal se afla pe o estradă de formă pătrată, 
având latura de 2 metri; tabernacolul, împodobit la început 
cu tablă albă luată de la cutiile de conserve, fusese înlocuit 
de Paştele anului 1944 printr-un altul, din lemn de păr, 
artistic confecţionat, în spatele căruia se înălța un crucifix 
de 1,25 metri oferit de o congregaţie din Munster şi flancat 


de o parte şi de alta de trei candelabre. La dreapta, 
măsuţa de lângă altar servea ca altar suplimentar, iar la 
stânga se afla un armoniu procurat de preotul-decan de la 
Dachau. 

O statuie a Sfintei Fecioare trimisă de Paşti în 1943 de 
câtre stareţul Salvatorienilor din Freudenthal, eparhia 
Branitz, a fost aşezată pe un altar special. Intotdeauna 
împodobită cu flori, „Notre-Dame de Dachau” era venerată 
de credincioşi!$!. 

Capela trebuia să rămână închisă toată ziua în cursul 
săptămânii, însă în realitate, cu excepţia apelurilor, se 
aflau acolo întotdeauna clerici, mai ales bolnavi şi 
convalescenţi scutiţi de muncă. Insă sanctuarul era strict 
interzis profanilor, şi clericii de la blocul 26 vegheau la 
respectarea consemnului într-un mod necruţător, ceea ce 
ducea ineluctabil la proteste energice. Deţinuţii care 
căutau puţină mângâiere nu puteau admite o supunere 
atât de totală în faţa autorităţii. La polonezi, în blocul 28, 
atitudinea clericilor era foarte diferită; toţi creştinii, fără 
deosebire de naționalitate, erau primiţi acolo cu 
fraternitate pentru a asista la slujbele clandestine de 
duminică, înaintea zorilor, care se oficiau în condiţii ce 
reînviau atmosfera catacombelor!*?. 

Clericii germani justificau intransigenţa lor prin teama 
de a-şi vedea capela desfiinţată. Ei mai şi suspectau pe 
unii credincioşi că nu vin la blocul 26 decât pentru a căuta 
să profite de rezervele lor de alimente... Ei au avut adesea 
dificultăţi cu direcţia lagărului, care n-a acordat niciodată 
decât în silă înlesnirile prescrise de autoritatea superioară. 
Într-o zi, în primăvara lui 1944 SS-iştii au efectuat o 
percheziţie minuțioasă în capelă: informaţii despre lagăr 

parveneau în străinătate şi clericii erau bănuiţi că ar 
poseda un emiţător clandestin. Rezultatul percheziţiei fu 
negativ: clericii nu ascundeau nici post de radio şi nici 
vreun alt obiect a cărui descoperire trebuia să atragă în 
mod inevitabil consecinţele cele mai grave pentru 
comunitatea lor şi să-i priveze definitiv de capelă. 

La începutul lunii septembrie, aceasta a fost serios 
ameninţată, când, pentru a se face faţă penuriei de spaţiu 
de cazare, care devenea catastrofală, s-a propus clericilor 
să renunţe la capelă. Preotul capelei, Schelling, expuse 
Rapportfuhrerului Böttcher, în numele comunităţii, 
motivele pentru care nu se putea desfiinţa capela. Mai 
existau, spunea el, încăperi care puteau fi folosite pentru 
adăpostirea deţinuţilor: la blocul 29 se afla o cizmărie, şi 
apoi de ce nu s-ar desfiinţa bordelul de la blocul 31? Oare 
„templul lui Venus” avea mai multe drepturi decât 
„templul lui Dumnezeu”? 

Capela putea oferi adăpost pentru cel mult 250 de 
oameni, ceea ce nu reprezenta nimic faţă de afluxul 
neîncetat de deţinuţi. In sfârşit, ce impresie ar produce la 
Berlin ştirea desființării capelei, lucru care ar fi imediat 
cunoscut acolo? 

Argumentele au fost găsite valabile şi capela a fost 
menţinută până în ultima zi. 

La început, numai diaconul lagărului putea oficia 
slujba, însă începând de la 1 martie 1943 toţi preoţii 
putură oficia pe rând. S-a stabilit regula să se acorde o 
slujbă pentru un an de lagăr. In 1944 slujbele religioase se 
succedau fără încetare duminica: preoţi catolici de toate 
naţionalităţile oficiau acolo. Capela mai servea, de altfel, şi 
altor culte. 

Interdicţia severă ca profanii să frecventeze capela se 
atenua treptat şi, începând din vara lui 1944, credincioşii 
reuşeau destul de uşor să asiste la slujbă. Francezii, în 


special, nu s-au supus niciodată dispoziţiilor vexatorii ale 
SS-iştilor cu privire la activitatea religioasă. 

În octombrie 1944, clericii germani fură invitaţi să se 
angajeze în armată. Aproximativ 250 dintre «ei 
corespundeau condiţiilor de vârstă cerute. Câţiva s-au 
oferit pentru Serviciul sanitar, însă toţi ceilalţi, de comun 
acord, şi-au declinat „onoarea” de a purta uniformă şi au 
declarat că ar consimţi, dacă ar fi obligaţi la aceasta, să 
servească numai în formaţii sanitare. 

Autorităţile au renunţat la proiectul lor, iar această 
atitudine de rezistenţă a clericilor a contribuit la creşterea 
prestigiului lor în lagăr. 

În decembrie 1944 a avut loc un eveniment 
remarcabil: o hirotonisire într-un lagăr de concentrare! 

În toamnă nu mai erau decât foarte puţine speranţe de 
a-l salva pe diaconul Karl Leisner de la eparhia din 
Munster, grav bolnav de tuberculoză, care era închis la 
Dachau din 1939. Or, se ştia că cea mai mare dorinţă a 
bolnavului era de a putea oficia măcar o singură dată 
liturghia înainte de a muri. 

Graţie intervenţiei monseniorului Piguet, episcop de 
Clermont-Ferrand, sosit în septembrie, s-a izbutit să se 
intre în legătură cu episcopiile din Munster şi Munchen 
spre a se da dispoziţiile în vederea hirotonisirii lui Leisner. 
Fiind obţinute documentele, s-au început demersurile, în 
cel mai strict secret, pentru procurarea obiectelor de cult 
necesare pentru această ceremonie fără prcedent. 

Au reuşit să confecţioneze un toiag şi o mitră de 
episcop; sutana violetă şi pelerina cu glugă au fost făcute 
din stofă provenită din jaf; uleiurile şi cărţile rituale au fost 
obţinute de la episcopia din Munchen. 

La 18 decembrie, în prezenţa unui mare număr de 
clerici şi laici, monseniorul Piguet l-a hirotonisit în mod 
solemn pe tânărul preot. Secretul a fost bine păstrat şi 


ceremonia n-a fost tulburată de nici o intervenţie a SS- 
iştilor. 

În sfârşit, la 26 decembrie i-a fost dat lui Karl Leisner 
să oficieze prima sa liturghie, supremă consolare pentru 
acela care nu avea să-şi mai revadă familia şi Westfalia. 

Epuizat, el a murit la câteva săptămâni după eliberare 
într-un sanatoriu din apropierea Munchenului. Ca o mică 
consolare putea servi faptul că au reuşit să trimită 
părinţilor săi fotografii ale ceremoniei luate în secret!6. 

Spre marea surpriză a tuturor, pe neaşteptate, mai 
mulţi clerici „Reichsdeutsche” fură eliberaţi în primăvara 
lui 1945. La 27 martie au fost eliberaţi 8, a doua zi 24, iar 
în ziua următoare 17. La 3 aprilie a fost rândul a 10 pastori 
protestanți; la 4, 5 şi 6 aprilie, respectiv 18, 21 şi 20 de 
catolici au fost eliberaţi; la 9 aprilie au mai fost eliberaţi 
21, iar la 10 aprilie încă 21. 

Alegerea celor ce urmau să fie eliberaţi era făcută în 
mod neregulat: uneori câteva nume se succedau în ordine 
alfabetică, dar erau şi unii „omişi”, amar decepţionaţi. 
Bineînţeles, SS-iştii nu dădeau nici o explicaţie, iar 
încercările de a afla după ce reguli se făcea această 
alegere s-au dovedit infructuoase. 

Tot ce s-a putut afla de la oamenii din escortă care 
conduceau pe cei eliberaţi la gara Dachau era că 
documentele purtau menţiunea: „Eliberat pe baza unei 
decizii a RSHA din 2 martie 1945”. 

Treisprezece oameni au mai fost eliberaţi la 11 aprilie 
şi ei fură ultimii. În total, 173 de clerici au fost astfel 
eliberaţi în cursul ultimelor săptămâni de existenţă a 
lagărului. Nu s-au putut stabili niciodată motivele pentru 
care această operaţie fusese ordonată şi apoi brusc 
suspendată. 

Dar se pare că la început era proiectată eliberarea 
clericilor de toate naţionalităţile, pentru că la 15 februarie 
s-a dat ordin să se întocmească în termen de patru ore o 
listă a tuturor clericilor. În acel moment, numărul lor era 
de 1478 şi n-a fost uşor să se întocmească lista într-un 
termen atât de scurt, căci ea trebuia să conţină gradele 
ecleziastice. S-a aflat mai târziu că la secţia politică au 
existat la un moment dat patru liste, din care una conţinea 
numele celor a căror eliberare, proiectată în mai multe 
etape, fusese de fiecare dată trecută la urmă; o altă listă 
conţinea numele clericilor care fuseseră eliberaţi aşa cum 
s-a arătat mai sus. Este posibil ca aceste măsuri să fi fost 
în legătură cu tentativele de negocieri iniţiate de 
autorităţile naziste, prin intermediul Vaticanului, şi că 
suspendarea lor să fi fost urmarea ordinului lui Himmler, 
care interzicea, după ce Buchenwaldul căzuse în mâinile 
americanilor, să mai fie eliberat vreun deţinut. 

Părintele Pies, care făcea parte din primul grup de 
clerici eliberaţi, s-a pus în legătură cu episcopia din 
Munchen, care dădu dispoziţii pentru cazarea clericilor în 
aşteptarea momentului când se puteau întoarce la 
eparhiile lor!5%. 

În covârşitoarea lor majoritate, clericii au înţeles rolul 
binefăcător ce le revenea în universul de mizerie pe care-l 
constituia lagărul de concentrare. Aşa cum s-a subliniat, 
orice activitate religioasă în afara capelei era strict 
interzisă.  SS-iştii şi deţinuţii din slujba lor erau în 
permanenţă la pândă şi trebuia tot timpul să te temi de 
denunţuri. Monseniorul Neuhăusler, deţinut de onoare în 
Bunker, a fost denunţat de către un Bibe/forscher care era 
folosit acolo pentru că spovedise pe un fost ministru 
italian. 

Pentru aceasta a fost aruncat timp de o săptămână în 
celulă. 

Când clericii au fost admişi ca infirmieri la Revier, în 
1943, ei s-au devotat în întregime operei de uşurare a 
mizeriei tovarăşilor lor de suferinţă şi muribunzilor, cărora 
le aduceau ostie ascunsă în veşmintele lor. 

Când le-a fost interzis accesul la infirmerie, ei reuşiră 
totuşi să introducă acolo ostie prin intermediul infirmierilor 
şi medicilor deţinuţi, introducându-le, de pildă, în 
ambalajul de la ţigări. 

Şi celor sănătoşi clericii le dădeau mângâierea 
spirituală. Ei ascultau spovedania plimbându-se şi le 
strecurau împărtăşania, învelită într-o bucăţică de pânză 
sau într-o cutioară, chiar şi în timpul apelurilor. 

Raporturile dintre clerici puneau, evident, la fel ca şi în 
cazul celorlalţi deţinuţi, unele probleme. Sub uniforma de 
ocnaş, cu capul ras, în mijlocul mizeriei comune, 
deosebirile de cultură şi de grad dispăreau. Se tutuiau şi 
nu se invocau deloc titlurile, diplomele, demnităţile 
ecleziastice; numai vârsta şi vechimea în captivitate 
interveneau în oarecare măsură. 

Diferenţele de limbă şi de naţionalitate complicau, la 
rândul lor, şi ele viaţa în comun. Catolicii aveau totuşi 
marele avantaj de a se putea înţelege între ei folosind 
limba latină. In sfârşit, problema deosebirii de cult nu era 
uşor de rezolvat. Deşi era cu mult mai numeros, clerul 
catolic trebuia să ţină seama de reprezentanţii celorlalte 
culte şi să le dea posibilitatea să oficieze slujbele lor în 
capelă. 

La stabilirea numărului clericilor care au fost deţinuţi 
la Dachau trebuie luat în considerare şi faptul că 
Gestapoul refuza să recunoască ca atare anumiţi deţinuţi 
înscrişi printre laici. 


Această măsură, având un caracter excepţional când 
era vorba de germani, era cel mai adesea luată în cazul 
clericilor de alte naţionalităţi, îndeosebi al polonezilor. 
Dintre aceştia unii căutau să nu fie înscrişi ca clerici, 
temându-se, şi nu fără temei, că vor fi maltrataţi în mod 
deosebit. 

Unele comunităţi religioase nu erau recunoscute oficial 
de către SS-işti, dar, în pofida acestui fapt, deţinuţii de la 
secretariat izbuteau uneori să-i treacă pe reprezentanţii 
acestora la grupul clericilor. 

După cele mai recente cercetări, au fost închişi în 
lagărul de la Dachau în total 2771 de clerici de diferite 
naţionalităţi. Din acest număr, aproximativ 700 de oameni 
au murit în lagăr şi mai mult de 300 au făcut parte din 
transporturile de invalizi, adică din „transporturile morţii”. 


12. Lumea deţinuţilor. 


Pentru a înţelege lumea în care trăiau deţinuţii este 
necesar să avem mereu prezent în minte rolul pe care îl 
jucau lagărele de concentrare în sistemul naţional- 
socialist. 

„Dacă ar fi fost vorba de elucubraţiile bolnave ale unor 
creiere anormale, s-ar putea încerca înțelegerea 
evenimentelor prin metodele psihiatriei. Dar, în realitate, 
lagărele de concentrare erau indispensabile regimului de 
teroare, adică de politică de forţă dusă absolut conştient 
de către nazişti. Fărădelegile, ale căror proporţii lumea nici 
nu le putea concepe şi de care nici nu-i credea capabili pe 
nazişti, au fost comise de oameni neîndoielnic mai brutali 
decât ceilalţi, dar care, cu mici excepţii, nu erau adevăraţi 
sadici şi ştiau perfect de bine că practică nedreptatea”1%5. 

Dacă, în însăşi esenţa sa, regimul naţional-socialist era 
un regim al nedreptăţii, al neomeniei faţă de toţi adversarii 
săi, al negării dreptului celorlalte popoare la independenţă 
prin tendinţa naziştilor la hegemonia mondială, lagărele de 
concentrare erau încarnarea brutalităţii neînfrânate, a 
arbitrarului absolut, a dorinţei de exterminare. În aceste 
locuri izolate cu ajutorul unor reţele de sârmă ghimpată 
prin care trecea curent electric de înaltă tensiune şi al 
mitralierelor, deţinuţii trebuiau, în lupta lor pentru 
supravieţuire, să-şi creeze propriile lor legi. 

Adversarii lor erau SS-iştii, gata să comită orice crimă. 
Legea camaraderiei, a solidarităţii, a rezistenţei îi obliga să 
se apere, să pareze atacurile lor sau cel puţin să le 
diminueze efectele, să-i ajute pe tovarăşii aflaţi în pericol, 
să se încurajeze reciproc, să saboteze industria de război 
cât mai mult cu putinţă. Şi această lege acţiona fără să 
țină seama de natura motivelor, ideologice, religioase sau 
naţionale, care i-au adus în lagărul de concentrare pe 
aceşti oameni adversari ai regimului. 

Majoritatea celor ajunşi la Dachau au trecut printr-un 
stagiu mai mult sau mai puţin îndelungat în închisori, unde 
agenţii Gestapoului i-au supus la interogatorii luate cel mai 
adesea cu o brutalitate sălbatică. 

După această primă încercare începea perioaaa 
inițierii în viaţa de lagăr de concentrare, care urmărea să 
nimicească dintr-o dată toate valorile pe care omul îşi 
clădise existenţa. 

Această iniţiere începea încă în cursul transportului 
spre lagăr. De îndată ce erau daţi pe mâna SS-iştilor, noii 
internaţi erau trataţi în aşa fel încât să se obţină rapid 
distrugerea personalităţii lor. În primii ani mai ales, 
oamenii erau supuşi în timpul călătoriei la brutalităţi 
neînchipuite, iar mai târziu marile transporturi venite din 
ţările ocupate erau, după cum s-a mai arătat, organizate în 


general fără să se manifeste nici cea mai mică grijă pentru 
viaţa oamenilor. 

Astfel, încă înainte de a pătrunde în lagăr, noul venit 
suferea un tratament „de şoc”, care avea să-l urmărească 
tot timpul ca un coşmar. După aceea era aruncat brutal 
într-o lume despre care n-avea nici o idee şi în câteva ore 
devenea un ocnaş ras în cap, supus la umilinţe, insultat şi 
brutalizat. 

„Aici - spunea Rapportfuhrerul Trânkle unor noi sosiți 
în loc de bun venit - nimeni să nu râdă! Singurul care râde 
aici este diavolul, şi diavolul sunt eu”156. 

Apoi începea perioada adaptării la această ciudată 
viaţă nouă. Ea era extrem de grea şi necesita o încordare 
continuă şi mobilizarea tuturor resurselor, în primul rând a 
celor de ordin moral. 

Această perioadă de adaptare dura un timp mai mult 
sau mai puţin îndelungat, în funcţie de individ şi de 
circumstanţe, care au variat foarte mult în cursul anilor 
datorită unui mare număr de factori. Viaţa din lagăr în 
perioada când deţinuţii germani nu constituiau decât o 
minoritate în mijlocul miilor de oameni de diferite 
naţionalităţi nu mai semăna deloc cu aceea din anii când 
acolo se aflau numai germani. lar atitudinea SS-iştilor în 
1945 nu mai era aceea a personalului de gardă din 1933. 

Lepădându-şi hainele civile, deţinutul pierdea în 
acelaşi timp rangul său social. Dacă nu era grosolan din 
fire, el suferea când era uneori luat în derâdere de ceilalţi 
pentru că folosea expresii care-i veneau în mod firesc pe 
limbă, dar care n-aveau curs în lagăr. Tutuirea era nu 
numai admisă, ci chiar o regulă, şi un familiarism fără 
reticenţe domnea între aceşti oameni de origini atât de 


166 E| reţinuse această formulă folosită de Baranowski, comandantul de 
la Sachsenhausen (R. Schnabel. „Die Frommen in der Hölle”, P. 71). 


diverse de îndată ce erau îmbrăcaţi în caraghioasele lor 
haine vărgate. 

Dar faţă de SS-işti, de la cel mai mic până la cel mai 
înalt în grad, deţinuţii trebuiau să dea dovadă de cel mai 
total servilism şi întotdeauna să „roage respectuos” pentru 
a obţine chiar şi permisiunea de a-şi satisface o necesitate 
firească. 

De îndată ce noul sosit intra în blocul unde era 
repartizat, decanul îi indica locul său şi îl punea la curent 
cu dispoziţiile care trebuiau respectate şi cu primejdiile ce 
trebuiau evitate. Acest lucru se făcea regulat când decanul 
era din categoria politicilor, însă aceştia ţineau, evident ca 
măsură de prudenţă elementară, să ştie cu cine aveau de- 
a face dintre aceşti noi sosiți. 

În ce-l priveşte pe noul sosit, intrat brusc într-un mediu 
despre care nu ştia nimic, acestuia îi venea de cele mai 
multe ori foarte greu să-i deosebească dintr-o dată pe 
adevărații tovarăşi de ceilalţi deţinuţi şi adesea era pus în 
situaţia de a-şi revizui primele impresii. El constata uneori 
că  „vechiul” care-l primise cu asprime era un om 
cumsecade, în timp ce acela care-i arătase bunăvoință şi 
se oferise să-l ajute căuta pur şi simplu să profite de lipsa 
sa de experienţă. 

Această lume trăia conform unor reguli care trebuiau 
cunoscute şi aplicate cât mai repede posibil. Unii nu 
reuşeau deloc şi pentru aceştia perioada de adaptare nu 
se termina niciodată. 

Regula fundamentală era să nu fii remarcat, să te 
sileşti în toate împrejurările să rămâi neobservat. Dar dacă 
era indicat să nu atragi atenţia asupra ta, era tot atât de 
indicat să nu vezi şi să nu auzi nimic, căci SS-iştii şi 
complicii lor erau capabili de orice pentru a-i înlătura pe 
martori. 


Rapiditatea adaptării la mediu varia foarte mult în 
funcţie de trecutul deţinuţilor şi de categoria socială din 
care proveneau. Cei care reacţionau cel mai demn erau 
politicii, adevărații luptători împotriva nazismului, care 
ştiau pentru ce sunt încarceraţi. Ei nu aşteptau nimic de la 
SS-işti şi, găsind forţă în convingerile lor, îşi acceptau 
soarta, fiind hotărâți să lupte pentru a supravieţui, însă 
numai în mod demn. 

Bibelforscher-ii aveau o comportare cu totul deosebită. 
Ei nu erau mai ostili nazismului decât oricărui alt regim 
care i-ar fi obligat să poarte arme. Ei puteau fi eliberaţi 
dacă-şi schimbau atitudinea în această privinţă, dar 
convingerile lor erau atât de înrădăcinate, încât, cu unele 
mici excepţii, ei refuzau cu încăpățânare să se supună. 
Resemnaţi, adoptând o atitudine de rezistenţă pasivă, ei 
acceptau inevitabilul. 

SS-iştii îşi alegeau adesea dintre ei servitorii pentru că 
îi considerau nişte proşti inofensivi. Aceşti oameni nu 
tindeau în general să ocupe posturi de funcţionari şi unii 
dintre ei dădeau dovadă de multă serviabilitate faţă de 
ceilalţi deţinuţi, în special faţă de cei din propriul lor grup. 

Criminalii, dintre care mulţi făcuseră ani grei de 
închisoare, ca şi mulţi asocia/i nu erau deloc afectaţi de 
viaţa specială care le era impusă. Adesea total decăzuţi, 
mulţi dintre aceşti oameni nu se dădeau în lături de la nici 
un mijloc pentru a-şi ameliora situaţia, recurgând la furt şi 
chiar la crimă, şi SS-iştii îşi recrutau cel mai uşor ajutoarele 
din rândul lor. Ei simțeau un fel de satisfacţie maladiva 
văzând că sunt reduşi la aceeaşi situaţie mizeră oameni 
care ocupaseră funcţii înalte, mai ales magistrați. 

SS-iştii căutau, fireşte, să recruteze dintre prizonieri 
spioni care să-i informeze cu privire la starea de spirit din 
lagăr şi să-i ajute să descopere acţiunile subversive, 
proiectele de evadare etc... Ei găseau, evident, asemenea 


oameni, dar în general aceşti indivizi erau destul de 
repede demascaţi, căci atenţia deţinuţilor era întotdeauna 
trează. De altfel, SS-iştii îi dispreţuiau şi nu-i protejau 
decât atât timp cât credeau că pot trage vreun folos de pe 
urma lor. Odată părăsiţi de patronii lor, aceşti trădători 
erau condamnaţi şi se aştepta ocazia pentru a-i lichida. In 
cazul când SS-iştii îi mutau în alt lagăr, se găsea mijlocul 
pentru a face cunoscută şi acolo comportarea lor. 

Prizonierii care se adaptau cel mai greu erau cei care 
nu erau încarceraţi pentru apartenenţă la vreo grupare 
politică sau filozofică, ci pentru tot felul de motive: 
germani intraţi în conflict cu autorităţile sau care fuseseră 
denunţaţi de compatrioți pentru atitudinea lor rece faţă de 
regim, victime ale răzbunărilor, locuitori ai regiunilor 
ocupate arestaţi ca ostatici etc. Toţi aceştia considerau că 
fuseseră arestaţi „din eroare” şi nu izbuteau să se 
integreze în comunitatea „vinovaţilor”. Printre aceşti 
deţinuţi au fost cele mai multe sinucideri. 

Fiind pierdut în masa celorlalţi, deţinutul se simţea mai 
în siguranţă. La apel, de pildă, el era cu mult mai la 
adăpost dacă nu se afla într-un rând exterior, unde starea 
şi ţinuta lui puteau fi mai uşor controlate şi unde pericolul 
de a fi lovit era mult mai mare. 

Era important să nu te ocupi de ceea ce se petrece în 
jurul tău; trebuia să-ţi înăbuşi orice reacţie emoţională, să 
devii dur - aceasta era legea crudă a vieţii de lagăr. 

Supunerea necondiționată la ordinele cele mai 
absurde era, desigur, imposibil de evitat, însă dispoziţiile, 
adesea contradictorii, nu puteau fi toate respectate, şi arta 
consta în a şti până la ce punct era raţional să nu te 
conformezi fără a te expune la sancţiuni. 

Ceea ce frapa de la început pe noul venit era faptul că 
dintre ceilalţi deţinuţi unii erau „superiorii” săi. Kautsky 
scrie cu privire la aceasta: 


„Pentru a înţelege lumea deţinuţilor, este necesar să 
cunoşti consecinţele autoadministrării deţinuţilor, care 
dădea unora dintre ei, învestiţi cu funcţii, puteri ce 
depăşeau adesea pe acelea ale multor SS-işti. Aceasta 
făcea parte din sistemul lagărelor de concentrare. 

Încă înainte de război, erau aduse în lagăr cele mai 
diferite categorii de deţinuţi, acest amestec având ca scop 
să semene acolo discordie, ceea ce s-a realizat pe deplin. 

SS-iştii exploatau în mod sistematic instinctele 
criminale ale «verzilor» pentru realizarea scopului lor de 
exterminare. Pentru deţinutul obişnuit era o chestiune 
vitală dacă în lagăr domină «roşii» sau, dimpotrivă, 
«verzii». La Dachau, din fericire, politicii erau cei care 
dominau, spre deosebire de lagăre ca Auschwitz şi 
Mauthausen, care erau focare de corupţie, unde 
deţinutului i se furau hrana, hainele şi pe deasupra era şi 
maltratat de alţi deţinuţi în chipul cel mai odios”. 

Anumite posturi în administraţie erau, fireşte, râvnite 
de toţi, căci ele ofereau şanse deosebite de a scăpa într-o 
anumită măsură de chinurile vieţii cotidiene, cum erau 
foamea şi tratamentul inuman. De altfel, aceste posturi 
erau pârghii de comandă care puteau influenţa asupra 
vieţii nu a lagărului însuşi, ci a multor deţinuţi; şi era, prin 
urmare, extrem de important ca ele să fie ocupate de 
oameni care să aibă grijă mai mult de interesele 
comunităţii decât de avantajele ce le-ar putea avea ei şi 
prietenii lor. Această situaţie a dat naştere, cum era, de 
altfel, inevitabil, unei lupte surde şi adesea pe viaţă şi pe 
moarte duse de adevărații politici pentru a-i pune pe 
oamenii lor în locul profitorilor fără scrupule instalaţi în 
anumite funcţii. 

În ansamblul ei, această luptă a fost încununată de 
succes. N-a fost totuşi posibil niciodată să fie scoşi din 


toate posturile oamenii corupți care, cu sprijinul SS-iştilor, 
reuşiseră să le ocupe. 

Toţi oamenii care au trecut prin lagărul de concentrare 
au cunoscut câţiva dintre aceşti indivizi şi au descris 
comportarea lor de necrezut: decani ai lagărului ca 
Szafersky, Kapp, Bertl, Meanssarian, unii kapo ca Storzer, 
Stadlinger, Schnell, Knoll, Hentschel, Ness, Băcher, Zier, 
Fick, Wernicke, Kölmell, Muth, Schmith, Wamzer, Rogler, 
Rohr, Heiden etc. i-au terorizat pe tovarăşii lor, iar mai 
mulţi dintre ei au fost fie direct, fie indirect cauza morții a 
numeroşi deţinuţi“. 

Dar fărădelegile comise de astfel de oameni nu pot 
umbri minunatele exemple de curaj, de devotament şi 
sacrificiu pe care atâţia alţii le-au dat pentru a proteja şi a 
salva pe tovarăşii lor. Ei au făcut-o adesea cu riscul unor 
pedepse teribile şi chiar al vieţii. Exercitarea unei funcţii 
exclusiv în serviciul comunităţii cerea mult curaj, abilitate 
şi îndrăzneală, şi mulţi deţinuţi nu se simțeau capabili să-şi 
asume această răspundere. 

Nu trebuie pierdut din vedere niciodată că primele 
victime ale lagărelor au fost germanii. Când au sosit la 
Dachau oameni de altă naţionalitate, sistemul funcţiona 
deja de ani de zile şi mii de germani trecuseră prin lagăr. 
Ei fuseseră trataţi cu deosebită asprime şi mulţi dintre ei 
au murit. 

Veniţi din ţări care erau în război cu Germania, noilor 
sosiți le venea greu să vadă de la început în deţinuţii 
germani tovarăşi de suferinţă. 

După un timp, se stabileau totuşi contacte între 
oamenii care, indiferent dacă erau germani sau de alte 
naţionalităţi, înțelegeau că în lagăr ei n-aveau decât un 


167 Nume citate în cea mai mare parte de Domagala. Numeroşi indivizi 

singur inamic - nazismul. Dar era nevoie de multă 
înţelegere faţă de germani din partea „străinilor”, înainte 
de a se putea stabili legături solide de camaraderie. 

Deţinuţii germani erau victimele regimului nazist şi ei 
doreau cu înflăcărare prăbuşirea lui, dar acest lucru nu se 
putea întâmpla decât ca rezultat al înfrângerii Germaniei. 
În mod logic ei trebuiau să aplaude  eşecurile 
Wehrmachtului, dar aveau cu toţii membri de familie care 
luptau în uniformă germană. 

Puteau ei să se bucure la fel ca şi ceilalţi deţinuţi când 
pe cer deasupra lor treceau avioanele aliate, mergând să 
bombardeze oraşele în care trăiau familiile lor? Şi ce 
trebuiau să facă atunci când li se oferea libertatea cu 
condiţia să se „răscumpere” pe front, adică să lupte 
pentru triumful unei cauze pe care o urau. Care ar fi fost 
viitorul lor, dacă supravieţuiau acestei tragedii?168 

Chiar de la începutul războiului caracterul german al 
colectivului de deţinuţi al lagărului se atenuă şi problemele 
naționale căpătară o importanţă din ce în ce mai mare. 
Germanii, care până atunci ocupau toate posturile, au 
trebuit să cedeze unele din ele unor deţinuţi de alte 
naţionalităţi, care doreau în mod legitim să participe la 
administraţie pentru a apăra interesele concetăţenilor lor. 

Cunoaşterea limbii germane era foarte importantă 
pentru obţinerea posturilor-cheie, care implicau un contact 
neîntrerupt cu SS-iştii, şi cum această cunoaştere era mult 
mai răspândită la deţinuţii originari din Europa centrală, 
aceştia aveau mai multe şanse în competiţie. Rezulta de 
aici o atribuire a funcţiilor care nu ţinea cont de 
importanţa efectivelor naţionale şi care provoca destulă 
invidie. 


168 Cazul special al deţinuţilor germani ar necesita un studiu mai larg. 
Ceea ce s-a spus aici nu-i priveşte, evident, decât pe politici. 


Reacţia grupurilor naționale la viaţa din lagăr varia 
mult de la un grup la altul. Unele din ele, mult mai 
omogene decât altele, formau un bloc mai unit contra 
duşmanului comun, ascultând de cuvântul de ordine al 
unor personalităţi puternice a căror autoritate era 
recunoscută de toţi. 

Apropierea între prizonieri de naţionalităţi diferite era 
favorizată de comunitatea de limbă, însă convingerile 
politice erau determinante: se putea constata acest lucru 
în mod izbitor la comunişti. 

În lupta aprigă pentru existenţă apăreau pe de altă 
parte numeroase ocazii de manifestare a unor 
antagonisme între atâtea naţionalităţi în legătură cu 
disciplina, curăţenia şi traiul comun; până şi evenimentele 
istorice provocau uneori cuvinte regretabile!*. 

În pofida tuturor acestor dificultăţi inevitabile, se 
stabileau numeroase contacte care creau o adevărată 
fraternitate între oameni veniţi din regiuni atât de diferite: 
în infernul de la Dachau, calităţile umane erau singurele 
care contau într-adevăr în lupta pentru viaţă. 

Această luptă continua fără încetare. Ea trebuia dusă 
împotriva foamei, frigului, bolii, împotriva SS-iştilor şi a 
mediului din care orice evadare era imposibilă. In sfârşit, 
pentru a rezista, deţinutul trebuia să menţină intactă forța 
sa morală pentru a nu se lăsa doborât moraliceşte, aşa 
cum doreau călăii săi. 

Foamea, mai ales, era capabilă să-l ducă pe deţinut la 
orice compromisuri. La mulţi oameni problema hranei era 
în centrul preocupărilor lor şi vorbeau despre ea tot timpul. 
Unii găseau chiar o satisfacţie în evocarea unor mese 
îmbelşugate, care uneori nu erau decât rodul imaginaţiei. 

Raţiile erau întotdeauna insuficiente, însă mijloacele 
licite de a procura suplimente nu erau accesibile decât 


15 De pildă, acordurile de la Munchen din 1938, axa Roma-Berlin etc. 


unui număr restrâns de privilegiați. În aceste condiţii, 
furturile erau inevitabile, iar acei care se făceau vinovaţi 
de ele erau aspru pedepsiţi. 

Comunitatea trebuia, evident, să se apere, însă în 
această lume, în care totul era paradoxal, se putea vedea 
uneori un decan de cameră recrutat dintre criminali care 
trăia bine datorită sustragerilor din alimentele atribuite 
deţinuţilor din cameră, dar care pedepsea pe un om lihnit 
de foame pentru că furase o coajă de pâine. 

Fără îndoială, oamenii au avut în general puterea să 
reziste tentatiei, în pofida privaţiunilor, dar au fost şi unii 
care au cedat, iar printre aceştia erau şi oameni desperaţi 
de halul în care îi degradase viaţa de ocnaşi. 

Toate dispoziţiile din lagăr urmăreau să-i separe unul 
de altul pe nişte oameni cufundaţi într-o mizerie comună. 
Spectacolul cotidian al tratamentului sălbatic împingea la 
brutalitate şi răutate; foamea întreținea aviditatea şi 
înăbuşea orice scrupule. Lupta pentru supravieţuire ducea 
la domnia principiului „fiecare pentru sine”, iar în 
perioadele de mizerie extremă până şi camaraderia se afla 
în pericol. 

Promiscuitatea ducea nervozitatea la exasperare. 
Oameni care în genere se înțelegeau bine între ei 
ajungeau să nu se mai poată suporta. Era de ajuns un 
cuvânt, o remarcă inofensivă pentru a declanşa un tărăboi 
care risca să rupă legături de camaraderie greu 
înjghebate. 

In unele momente, dorinţa supremă a deţinutului era 
să fie singur, pentru a se putea regăsi pe el însuşi, pentru 
a scăpa de acest mediu, care-i era odios. Însă când 
această singurătate îi era impusă, când rămânea zile 
întregi într-o celulă a Bunkerului, el visa să se reîntoarcă 
în colectiv, din care nu putea niciodată să se sustragă în 
momentele când simţea această imperioasă nevoie. 


Mulţi deţinuţi trăiau într-o permanentă teamă. Le era 
frică să nu sufere de foame, să nu fie bătuţi, să nu se 
îmbolnăvească, să nu fie trimişi într-un transport spre 
necunoscut. Mai presus de orice le era frică de moarte, iar 
moartea era mereu prezentă prin vederea cadavrelor şi a 
fumului crematoriului. 

Nesiguranţa submina moralul. Intrând în lagăr, nimeni 
nu ştia cât timp va rămâne acolo, întrucât durata pedepsei 
nu era fixată prin nici o condamnare. Nimeni nu putea să 
prevadă ce avea să i se întâmple dintr-un moment într- 
altul. 

În primele două sau trei luni de lagăr se făcea o 
selecţie neîndurătoare. În general, deţinuţii atinşi de vreo 
boală oarecare o vedeau agravându-se rapid şi mulţi 
dintre ei se stingeau din lipsă de îngrijire şi de sprijin 
moral. Dar şi sănătatea celor valizi era supusă unei 
groaznice încercări şi schimbarea brutală a regimului de 
viaţă era adesea fatală multor oameni, chiar de o 
constituţie robustă. Pe deasupra, demoralizarea decima 
rândurile. Oamenii incapabili să reacționeze, târâţi parcă 
de valuri, se lăsau pur şi simplu să moară sau puneau 
capăt unei vieţi care nu mai avea pentru ei nici un sens. 

Epuizaţi de privaţiuni şi de regimul barbar la care erau 
supuşi, dându-şi seama de iremediabila lor decădere, ei 
luau uneori această hotărâre cu sânge rece, însă cu mult 
timp înainte. Aşa a fost cazul cu un deţinut care şi-a 
anunţat hotărârea de a se sinucide în ziua când va intra în 
al şaselea an de captivitate. Intervenţia tovarăşilor săi şi 
supravegherea deosebită care s-a organizat în jurul lui 
când a sosit ziua fatală n-au putut împiedica gestul său 
desperat!'0. 

Acesta a fost desigur un caz excepţional. De cele mai 
multe ori hotărârea era luată în urma unei suferinţe 


17 B, Bettelheim. „The informed heart”, p. 162. 


deosebite de ordin fizic şi mai ales de ordin moral, de pildă 
o ştire venită din exterior cu privire la pierderea unei fiinţe 
dragi, la dificultăţi familiale etc. Desperatul se arunca 
atunci asupra reţelei de sârmă electrificată sau se 
spânzura în vreun colţ al lagărului. 

Totuşi, contrar celor ce s-ar putea crede, sinuciderile 
n-au fost numeroase în raport cu numărul mare al 
deţinuţilor. Deţinuţii decăzuţi la stadiul de „musulman” 
pierduseră orice capacitate emoţională şi nu mai erau în 
stare să aibă o reacţie supremă. Cât despre cei care 
rezistau, ei nu voiau în general să dea SS-iştilor satisfacția 
de a-i vedea suprimându-se ei înşişi şi nu capitulau!”!. 

SS-iştii nu încercau în nici un fel să împiedice 
sinuciderile, dar ceea ce ei nu admiteau erau tentativele 
nereuşite. În 1933 un ordin al comandantului lagărului 
prevedea că acel care va eşua în tentativa sa va fi 
pedepsit cu 25 de lovituri urmate de închiderea prelungită 
în Bunker. Cel care ar împiedica pe un tovarăş de-al său să 
se sinucidă sau care i-ar veni în ajutor era pasibil de 
aceeaşi pedeapsă. Trebuia deci în orice caz pedepsit 
deţinutul care tindea să dea dovadă de personalitate. 

Pentru a scăpa de infernul din lagăr, unii oameni se 
hotărau să încerce a evada. Se înţelege de la sine că era o 
tentativă  cvasidesperată să vrei să fugi din lagăr 
strecurându-te prin vreo fisură descoperită în sistemul de 
securitate. Tentativele întreprinse au sfârşit aproape 
întotdeauna în mod tragic!”?. 


171 Dr. P. Citrome. „Le suicide dans les camps de concentration” (teză). 
Citată în „Tragedie de la deportation”, p. 364. 

De fapt, ocazii favorabile pentru evadare nu se puteau 
ivi decât în comandourile exterioare şi în cursul 
transporturilor. În ultimul timp, ca urmare a înmulţirii 
deplasărilor, a reducerii numărului şi calităţii SS-iştilor din 
escortă, a dezordinii crescânde, cazurile de evadare au 
sporit considerabil. O listă întocmită la data de 18 ianuarie 
1945 de către direcţia SS a lagărului indică numele a 338 
deţinuţi evadați după 11 martie 1943; aproximativ 35 
dintre ei au fost prinşi!”?. 

Norocul era indispensabil chiar şi numai pentru a 
supravieţui. Condiţiile de trai erau atât de diferite în 
funcţie de munca la care erau puşi şi de grupul la care 
erau repartizaţi deţinuţii! Voința de a supravieţui nu era de 
ajuns dacă împrejurările nu erau favorabile. 

O schimbare bruscă în această privinţă putea fi 
catastrofală sau, dimpotrivă, să însemne salvarea; de 
asemenea, o mutație în rândurile personalului SS sau 
printre kapo era susceptibilă să modifice radical existenţa 
unei echipe. Unii oameni n-au fost incluşi într-un transport 
ca urmare a unor împrejurări neprevăzute, scăpând astfel 
de o moarte sigură; alţii l-au întâlnit, pur şi simplu, în 
momentul hotărâtor pe tovarăşul care le-a procurat o 
strachină de supă sau o pătură datorită cărora au putut să 
supravieţuiască. 

Deţinuţii care erau obsedaţi numai de preocupări 
materiale erau cei mai vulnerabili. Pentru a rezista, trebuia 
să ai uneori spiritul ocupat cu altceva decât foamea, frigul, 
condiţiile de trai şi de muncă, spectrul bolii şi al morţii. 
Degradarea morală atrăgea în mod fatal diminuarea 
rezistenţei fizice şi evoluţia spre prăbuşire. 

Dar a avea un moral ridicat nu însemna să te hrăneşti 
cu iluzii. Era necesară o rațiune sănătoasă pentru a nu te 
încrede orbeşte în toate zvonurile care circulau. Pentru 


173 Document aflat la Institutul Slaski, Opole. 


mulţi dintre deţinuţi „balivernele” erau un remediu, dar 
pentru mulţi alţii ele reprezentau o otravă: după 
momentele de îmbărbătare trecătoare urmau deziluziile şi 
prăbuşirea era uneori teribilă. 

Evenimentele militare şi politice exercitau o enormă 
influenţă asupra moralului deţinuţilor. Când s-a aflat de 
dezastrul german de la Stalingrad, un val formidabil de 
entuziasm cuprinse lagărul şi la fel s-a întâmplat la aflarea 
celorlalte înfrângeri suferite de germani, îndeosebi din 
momentul debarcării aliaţilor în Normandia în iunie 1944. 

Oamenii au fixat date pentru recâştigarea libertăţii, 
care acum trebuia să fie foarte apropiată, şi chiar cei mai 
ponderaţi dintre ei erau convinşi că evenimentul se va 
produce cel mai târziu la sfârşitul anului 1944. 

Sosi însă toamna şi iarna teribilă marcată prin ultima 
mare ofensivă germană din Ardeni. A fost o deziluzie cu 
consecinţe ucigătoare: mortalitatea crescu simţitor şi nu 
numai ca urmare a agravării condiţiilor sanitare!7*. 

Deţinuţii care au rezistat cel mai bine au fost cei care 
au găsit în ei înşişi forţa şi voinţa de a-şi păstra un univers 
interior, care au reuşit să se agaţe de convingeri ce le 
dădeau, în pofida tuturor josniciilor, a murdăriilor şi 
sângelui, viziunea unei lumi mai bune, cei care nu s-au 
lăsat deposedaţi de singura bogăţie ce le mai rămăsese: 
demnitatea lor de om. 

Dar aceasta le cerea un efort mereu reînnoit, un 
„eroism cotidian”, aşa cum a arătat în mod atât de 
admirabil Kupfer-Koberwitz!”>. 

13. Rezistență şi solidaritate. 


Lagărul de concentrare de la Dachau s-a caracterizat 
nu numai prin imensele sacrificii pe care acest infern le-a 
impus naţiunilor europene, dar şi prin rezistenţa eroică 
opusă de către deţinuţi călăilor lor. 

Solidaritatea şi rezistenţa - iată legăturile care au unit 
zeci de mii de oameni aflaţi ca nişte sclavi la discreţia 
arbitrarului gardienilor lor. 

Spiritul de solidaritate îl proteja pe cel slab, îl ajuta pe 
cel bolnav, ridica moralul celui deprimat şi te făcea să 
împărţi coaja de pâine cu cel flămând. Spiritul de 
rezistenţă îi însufleţea pe cei curajoşi, pe cei hotărâți, care 
urau regimul nazist din tot sufletul şi găseau mii de 
mijloace pentru a-l sabota. 

Primii care, în lupta împotriva nazismului şi SS-iştilor, 
au pus la baza acţiunii lor spiritul de rezistenţă şi de 
solidaritate au fost comuniştii germani şi unii social- 
democrați, sindicalişti şi alţii. Comuniştii germani au 
format de altfel grosul primelor contingente de deţinuţi. 
Cum ei aveau o îndelungată experienţă de luptă contra SS- 
iştilor, au împărtăşit din ea şi celorlalţi deţinuţi. 

În primii ani, majoritatea lor se cunoşteau între ei 
suficient pentru a aprecia gradul de încredere pe care şi-l 
puteau acorda reciproc. SS-iştii, de asemenea, făcuseră 
cunoştinţă cu mulţi dintre aceşti prizonieri cu ocazia 
ciocnirilor de stradă şi de la locurile de întruniri şi ştiau că 
au de-a face cu adversari încercaţi, care şi-au manifestat 
atitudinea prin acţiunile lor. 

SS-iştii reacţionau puternic când doi sau trei deţinuţi 
din aceeaşi localitate se reuneau, chiar dacă nu era vorba 
decât despre întâlniri inofensive, de simplă camaraderie. 
Regulamentul aprobat de Eicke la 1 octombrie 1933 
ameninţa cu pedepsele cele mai severe adunările de trei 


sau mai mulţi deţinuţi, iar SS-iştii se străduiau să fie la 
curent cu aceste reuniuni prin spionii pe care îi 
introduseseră în lagăr. 

După ocuparea Austriei, în martie 1938, austriecii, 
care posedau deja o oarecare experienţă la sosirea în 
lagăr, au luat contact cu germanii, care se aflau acolo de 
cinci ani. Şi ei au trebuit să înveţe formele de rezistenţă 
posibile la Dachau. La fel s-a întâmplat şi cu deţinuţii de 
diferite naţionalităţi care au sosit ulterior: toţi trebuiau să 
se familiarizeze cu metodele barbare ale SS-iştilor, chiar 
dacă au mai avut o idee despre acestea încă din ţara lor, 
căci în lagăr ele erau mai directe şi mai brutale. 

Exemplul personal a numeroşi germani „veterani”, şi 
mai târziu al unor oameni de alte naţionalităţi, al 
personalului blocurilor şi al camerelor, al deţinuţilor kapo şi 
al şefilor de echipă, al comandourilor îl ajutau pe noul sosit 
să se familiarizeze cu realităţile dure ale lagărului. El se 
obişnuia astfel treptat cu viaţa în comun, lua contact cu 
cei care erau animați de acelaşi spirit ca şi el şi îşi dădea 
seama de faptul că solidaritatea era singura formă de 
securitate posibilă în viaţa care de atunci înainte era a lui. 
In sfârşit, el lua cunoştinţă de modul cum trebuia să se 
comporte pentru a supravieţui, fără să renunţe la 
convingerile şi la principiile sale morale. 

Formele de ajutorare a noilor sosiți erau atât de 
variate, încât este imposibil să fie menţionate toate. Erau, 
de pildă, învăţaţi cum să nu se facă remarcaţi de SS-işti, 
care abia aşteptau ocazia să-i pedepsească cu asprime. În 
camere li se arătau „trucurile” la care trebuiau să recurgă 
pentru ca SS-iştii să nu poată găsi cusur în ce priveşte 
ordinea paturilor şi dulapurilor. În timpul lucrului li se arăta 
cum, fără a risca să fii pedepsit, era posibil să produci cât 
mai puţin, în pofida îndemnurilor, uneori stăruitoare, ale 


deţinuţilor kapo, care îi făceau pe SS-işti să creadă că se 
îngrijesc de intensificarea muncii. 

Mulţi germani soseau la Dachau după un stagiu 
îndelungat în închisoare şi, cum rudele lor nu ştiau încă 
unde se află, ei erau lipsiţi de bani şi nu puteau beneficia 
de cantină în perioada când se mai putea cumpăra acolo 
câte ceva. 

Cei aflaţi în mai mare nevoie erau ajutaţi prin 
colectarea de hrană, haine, tutun. Toate aceste acţiuni de 
solidaritate erau interzise şi atrăgeau sancţiuni când SS- 
iştii aflau despre ele. 

Încă de la început s-a format un nucleu de rezistenţa 
din iniţiativa în primul rând a comuniştilor germani. Incet- 
încet, li s-au alăturat oameni cu alte tendinţe politice şi de 
alte naţionalităţi. S-a constituit de fapt un fel de comitet 
internaţional încă din momentul când au sosit cetăţeni ai 
primelor ţări ocupate. El se compunea dintr-un mic nucleu 
central şi din numeroase grupuri, care la început nu ştiau 
nimic unul de altul, dar a căror existenţă se făcea simțită 
de toţi aceia care ştiau să vadă şi să audă. 

În principiu, accentul se punea mai mult pe caracterul 
oamenilor aleşi decât pe apartenenţa lor politică şi pe 
originea lor. Dar nu era posibil, fireşte, să se evite 
controversele şi trebuie recunoscut că au apărut puternice 
contradicții între reprezentanții celor două partide 
muncitoreşti germane cu privire la tactica de urmat. 

Fiecare grup naţional îşi constituia o conducere 
clandestină, formată din oamenii cei mai capabili şi mai 
hotărâți, care repartiza sarcinile după aptitudini şi 
posibilităţi: ascultarea radioului, procurarea de alimente, 
sabotarea producţiei în ateliere şi pe şantiere etc. 

S-au stabilit contacte din ce în ce mai strânse între 
grupurile naţionale, în scopul de a se realiza o coordonare 
mai bună a eforturilor. Astfel, prin membrii conducerii 


germane s-a stabilit în 1942 legătura între grupurile 
sovietice şi iugoslave, iar mai târziu cu cehoslovacii. 

Activitatea grupurilor clandestine nu se putea 
desfăşura decât respectând cu stricteţe anumite reguli. 
Cum se impunea cel mai desăvârşit secret, nu putea fi 
vorba să se lase urme scrise în legătură cu această 
activitate clandestină. 

Foarte puţini ştiau despre această activitate mai mult 
decât era strict necesar; aceştia erau oamenii care 
exercitau funcţii foarte importante în lagăr şi se bucurau 
de încrederea tovarăşilor lor. La intervenţia lor, anumiţi 
deţinuţi au îndeplinit, fără a cunoaşte scopul urmărit, 
acţiuni hotărâte în interesul comunităţii. 

Ajutorarea oamenilor, formă concretă de solidaritate, a 
constituit un element important al rezistenţei. 

Astfel, când în primăvara lui 1940 au sosit numeroşi 
invalizi din lagărele de la Flossenburg, Sachsenhausen, 
Mauthausen şi Neuengamme, aceştia se aflau într-o 
situaţie atât de jalnică, încât comitetul clandestin a dat 
instrucţiuni grupului de la Effektenkammer să transmită 
unui mare număr dintre ei sume de bani pentru a putea să 
facă unele cumpărături la cantină. Era vorba de mii de 
mărci oferite unor deţinuţi care n-aveau nici un pfennig în 
contul lor. SS-iştii au aflat despre aceasta şi comandoul de 
la Effektenkammer a fost dizolvat, iar membrii săi au fost 
închişi în Bunker şi supuşi la pedeapsa „caprei” şi 
„Sstâlpului”. 

Ei au fost maltrataţi de Vernehmungsfuhrerul Bach şi 
de Lagerfuhrerul Zill, care considerau că este vorba, 
potrivit expresiei lui Bach, de un gen de „Ajutor roşu”, o 
acţiune comunistă, cu toate că printre deţinuţii care 
beneficiau de el se aflau numeroşi social-democraţi, 
liberali, catolici, sindicalişti, precum şi profesori, poliţişti şi 
funcţionari austrieci. 


Trecutul deţinuţilor nu avea nici o importanţă în 
această mişcare de solidaritate şi de rezistenţă; numai 
comportarea în lagăr constituia criteriul hotărâtor. Fără 
îndoială, mai întâi au trebuit părăsite multe prejudecăţi. 
Comunistul trebuia să se obişnuiască a-l considera pe 
social-democrat un adversar hotărât al fascismului, care-i 
urăşte la fel ca şi el pe SS-işti şi regimul nazist ateul 
comunist sau socialist, burghezul francmason, clericul 
catolic sau protestant, prizonierul de război sovietic, toţi, 
fără deosebire, trebuiau să devină conştienţi de 
necesitatea de a opune un front solid inamicului comun. 

După cum s-a mai arătat, lipsa hranei constituia un 
pericol mortal şi permanent. Era deci esenţial să se 
procure suplimente celor mai dezmoşteniţi, spre a le da o 
şansă de supravieţuire, însă acest lucru nu era posibil 
decât printr-o repartiție echitabilă a alimentelor pe care 
izbuteau să le sustragă nu numai de la bucătăria 
deţinuţilor, ci şi de la SS-işti, din cantinele lor şi din 
depozite. 

Cei care aveau norocul să se bucure de condiţii ceva 
mai blânde în unele comandouri şi cei a căror stare fizică 
era mai bună cedau o parte din pâinea sau din supa lor. 
Alimentele „organizate” erau alocate în mod planificat 
diferitelor naţiuni şi grupuri, îndeosebi „invalizilor”, în 
scopul de a asigura supraviețuirea celor mai epuizați. 

Deţinuţii vegheau cu mare atenţie pentru a împiedica 
furturile de alimente şi îi pedepseau cu severitate pe cei 
care se făceau vinovaţi de aşa ceva. 

In pofida acestor măsuri, insuficienţa hranei n-a putut 
fi niciodată remediată în mod satisfăcător, posibilităţile 
rămânând întotdeauna cu mult sub nivelul necesităţilor. 

Ajutorul din afară era greu de obţinut, însă Comitetul 
internaţional se străduia să folosească în acest scop toate 
căile posibile şi obținea unele rezultate. Aşa, de pildă, unii 


deţinuţi au primit colete trimise de muncitori care lucrau în 
întreprinderi; acestea erau ulterior împărţite. Trebuie 
menţionată, de asemenea, acţiunea preotului-decan din 
Munchen, dr. Emil Muhler, care, cu sprijinul cardinalului 
Faulhaber şi al preotului-decan din Dachau, Pflanzelt, a 
colectat bani şi i-a introdus apoi în lagăr prin intermediul 
muncitorilor civili din întreprinderile SS-iştilor şi de la 
Plantage. 

Trebuie, de asemenea, menţionat ajutorul permanent 
dat de deţinuţii din comandoul Wulfert: aceştia aduceau în 
lagăr alimente ascunse în maşina cu care era transportată 
îmbrăcămintea de protecţie la curăţat. 

In lupta sa împotriva SS-iştilor, Comitetul internaţional 
nu dispunea decât de mijloace limitate şi era conştient de 
acest lucru. Totuşi, el căuta în permanenţă să elaboreze 
noi metode de rezistenţă. 

Era, de pildă, esenţial să se apere comunitatea de 
acţiunea denunţătorilor din solda SS-iştilor. Astfel, au fost 
luate rapid contramăsuri cu scopul de a neutraliza 
activitatea criminală a unui oarecare Baldes, care s-a oferit 
să dea pe mâna SS-iştilor camarazi de-ai săi din emigrație 
pentru a fi lichidaţi. Acest individ a fost supus boicotului: 
nimeni nu mai vorbea cu el. 

SS-iştii au reacţionat trimițând numeroşi deţinuţi în 
Bunker şi luând măsuri colective, cum ar fi interdicţia 
totală de a ieşi din blocuri, ale căror uşi şi ferestre fură 
ermetic închise, şi interzicerea celor câteva jocuri care 
fuseseră îngăduite. 

Dar toate represaliile au rămas fără rezultat, şi SS-iştii 
îşi dădură în cele din urmă seama că acest denunţător nu 
avea nici o valoare pentru ei. El n-a supravieţuit. 

Conducerea SS-istă a lagărului întreprindea din când în 
când acţiuni de „epurare”. Astfel, când au sosit noul 
Lagerfuhrer Campe şi Rapportfuhrerul Kuhn, ei au trecut 


printr-o sită deasă toate comandourile importante, din 
care „veteranii” politici au fost scoşi şi transferați la 
comandourile de construcţie (la cariera de pietriş, la 
construcţia de garaje etc.). 

Unii au fost închişi în Bunker, iar alţii au fost trimişi în 
comandouri exterioare şi în alte lagăre de concentrare. Era 
vorba de social-democraţi şi de comuniştii germani, de 
austrieci cu titluri academice, de institutori şi funcţionari 
germani sudeţi care lucrau încă de multă vreme în aceste 
comandouri. 

Peste 800 de deţinuţi au fost transferați în 1944 în alte 
lagăre. De atunci SS-iştii au început să înlocuiască acest 
personal cu deţinuţi din categoria „verzilor”, care erau 
criminali. Dar nici asta nu le-a fost de nici un folos. 

Se făcea, de asemenea, tot posibilul pentru a se aduce 
la cunoştinţa opiniei publice mondiale regimul de teroare 
din lagărele de concentrare. 

O astfel de acţiune a fost iniţiată de preotul franciscan 
Karl Mangold. El a întocmit prima listă a clericilor catolici şi 
protestanți închişi la Dachau cu indicarea domiciliului şi a 
parohiei lor. Cu puţin timp înainte de moarte el a reuşit să 
trimită această listă afară din lagăr, împreună cu o 
scrisoare în limba latină adresată superiorului ordinului 
său de la Munchen şi semnată „unul din cei 225 de preoţi 
germani prizonieri la Dachau”. 

Postul de radio al Vaticanului şi „Osservatore romano” 
au publicat scrisoarea, demascând astfel autorităţile 
naziste, care contestau întotdeauna cifrele publicate şi 
arestarea anumitor personalităţi. 

O acţiune analogă a fost întreprinsă de către clericul 
Hans Carls din Wuppertal cu scopul de a face cunoscute 
lumii barbarele experienţe medicale efectuate asupra 
deţinuţilor. Rapoartele sale au ieşit din lagăr în mai multe 
exemplare, dar, din nenorocire, unul din ele a căzut în 


mâinile RSHA de la Berlin. O comisie de anchetă a venit 
să-i interogheze pe toţi deţinuţii, în cea mai mare parte 
clerici, de la serviciul salarizare. Dar clericii au tăcut cu 
încăpățânare şi SS-iştii n-au obţinut nici un rezultat; ei au 
fost nevoiţi să se mulţumească cu expulzarea tuturor 
clericilor din comandoul respectiv. 

Spiritul de solidaritate i-a îndemnat pe deţinuţi să 
refuze a se supune insistențelor odioase ale SS-iştilor, care 
cereau ca pedepsele corporale să fie aplicate de către 
înşişi deţinuţii. Wagner, care în 1944 era decan al lagărului 
exterior de la Allach, îşi scoase brasarda de pe braţ şi o 
depuse pe „capră”, refuzând să lovească un tovarăş de-al 
său. A fost demis pe loc din funcţia sa, trimis în Bunkerul 
de la Dachau şi pedepsit cu 25 de lovituri înainte de a fi 
transferat în lagărul din Flossenburg. 

Un număr de kapo din comandouri, unii secretari şi 
infirmieri au participat la o acţiune extrem de periculoasă 
depunând eforturi pentru a smulge din ghearele 
Gestapoului pe unii deţinuţi, ascunzându-i la Revier şi 
transferându-i după aceea în comandouri potrivite. S-au 
făcut substituiri îndrăzneţe pentru a salva oameni aflaţi în 
pericol, făcându-i să treacă drept morţi. Cei care se 
angajau în aceste acţiuni îşi riscau viaţa. 

Adesea unii secretari, infirmieri, decani de bloc sau de 
cameră erau demişi din funcţiile lor, supuşi unor pedepse 
şi expediaţi în alte lagăre fără să li se fi putut imputa ceva 
concret, numai pentru că SS-iştii îi bănuiau că sunt într-o 
oarecare măsură la curent cu acţiuni de solidaritate ale 
deţinuţilor. 

Menţionăm aici, de asemenea, munca admirabilă dusa 
în blocuri şi la  infirmerie, îndeosebi în perioada 
epidemiilor, de medici şi infirmieri, care şi-au riscat 
sănătatea şi viaţa pentru a-i îngriji pe bolnavi, a le procura 
medicamente şi alimente suplimentare. În momente când 


mizeria ajunsese la maximum s-a manifestat în modul cel 
mai emoţionant acest spirit de solidaritate, fără de care 
numărul victimelor ar fi fost şi mai ridicat. 

Acţiunea de solidaritate şi de rezistenţă îşi făcea 
simțită influenţa nu numai în soluţionarea problemelor pur 
materiale. Pentru a supravieţui trebuia întreţinut moralul. 
Unii oameni erau atât de deprimaţi, încât ajungeau să fie 
obsedaţi de ideea sinuciderii. Pe aceşti tovarăşi de 
detenţiune aflaţi la limita desperării îi putea salva de la o 
hotărâre fatală numai intervenţia unui „veteran” care ştia 
să acţioneze cu tact şi fermitate. 

Existau „veterani” capabili să redea curaj unui tovarăş 
desperat, cum a fost acela care a convins pe unul 
spunându-i: „Vino-ţi în fire! Nu trebuie să faci SS-iştilor 
această plăcere. Ei sunt puşi aici ca să ne distrugă şi să-şi 
facă meseria de asasini. Să nu le uşurăm noi misiunea. 
Dacă tu te laşi electrocutat de reţeaua de sârmă 
electrificată, ei vor avea un adversar mai puţin. Priveşte în 
jurul tău: există atâţia oameni mai slabi decât tine care 
rezistă de ani de zile. Dacă tu capitulezi, eşti un ticălos, 
căci înlături un inamic al SS-iştilor şi-i lipseşti pe tovarăşii 
tăi de un sprijin”. 

Pentru a întreţine moralul oamenilor, Comitetul 
internaţional organiza manifestări culturale şi sportive, 
concerte, reprezentații teatrale şi reuniuni în camere. 

Organizaţia culturală clandestină a avut rezultate 
fericite. Muzica şi cântecul în special au redat multor 
deţinuţi un pic de curaj şi de speranţă. Cu preţul unor 
foarte mari greutăţi, au fost constituite grupuri muzicale şi 
coruri. Cântecul îi unea pe oameni şi neutraliza cântecele 
naziste impuse de SS-işti. 

Aşa a fost creat de către deţinuţi, înainte de război, 
cântecul „Dachau-Lied”, care a ajuns în Marea Britanie, 


unde a fost de mai multe ori cântat în public de corul 
emigranţilor!”€. 

Toate aceste manifestări consolidau la deţinuţi 
sentimentul că nu sunt singuri, voinţa de a rezista şi 
convingerea că timpul lucrează pentru ei. 

Aşa cum s-a mai arătat, la Dachau erau deţinuţi în 
anumite perioade până şi copii. Comitetul internaţional 
veghea ca ei să nu fie părăsiţi. Pentru copiii sovietici a fost 
organizată o şcoală condusă de un institutor iugoslav, iar 
cei de vârstă mai mare au fost plasați în comandouri, unde 
erau daţi în grija unor deţinuţi care căutau nu numai să le 
menţină sănătatea, ci şi să-i iniţieze în câte o meserie. 

Se ştie că mii de prizonieri ruşi au fost executaţi pe 
poligonul de trageri al SS-iştilor de la Hebertshausen, unde 
erau aduşi direct. Alţii soseau în lagăr deposedaţi de tot ce 
aveau. Cantități considerabile de alimente au fost strânse 
pentru ei, iar SS-iştii n-au îndrăznit să se opună acestei 
manifestări de solidaritate. 

Obiecte şi acte personale recuperate din hainele 
prizonierilor executați au fost ascunse şi remise 
americanilor în momentul eliberării. 

Cu ocazia barbarei execuţii a celor 92 de ofiţeri 
sovietici a avut loc un incident care arată spiritul de 
solidaritate ce domnea în lagăr. S-a aflat la 3 septembrie 
1944 că această execuţie trebuia să aibă loc a doua zi. 
Comitetul a hotărât ca nici un comando de lucru să nu iasă 
în acea zi. În dimineaţa zilei de 4 septembrie, la semnalul 
„Formaţi comandourile de lucru” nimeni nu se mişcă. Era 
ceva neobişnuit pentru SS-işti şi semnalul fu repetat, dar 
fără rezultat. Lagerfuhrerul ameninţă că va ordona 
deschiderea focului din mitralierele de la turnurile de pază. 
Intre timp sosiră două companii de SS-işti. Erau adunaţi 

vreo 22000 de deţinuţi şi un adevărat masacru era 
inevitabil. Atunci locotenent-colonelul Tarasov, unul dintre 
condamnaţi, i-a îndemnat pe deţinuţi să meargă la lucru: 
„leşiţi, tovarăşi - strigă el -, noi vom muri aşa cum am 
trăit, luptând pentru U.R.S.S.! Adio, tovarăşi, ieşiţi”. 

Tovarăşii lui şi el însuşi s-au dus la moarte pentru ca 
viaţa a mii de alţi deţinuţi să fie salvată. 

Aceste execuţii masive de prizonieri ruşi, în disprețul 
oricărui drept internaţional, n-au făcut decât să întărească 
spiritul de rezistență în rândurile organizației lor 
clandestine (B.S.V.), care pătrunse şi în lagărul de la 
Dachau, unde rezistenţa sovietică era, desigur, cea mai 
puternică. 

Când se impunea luarea unor hotărâri ca urmare a 
unor evenimente deosebite, reprezentanţii comitetelor 
naţionale se întruneau rapid pentru a delibera. O atenţie 
deosebită se acorda măsurilor ce trebuiau luate pentru a-i 
face inofensivi pe denunţători, care prin colaborarea lor cu 
SS-iştii puneau comunitatea în primejdie. 

Sabotajul constituia una din activităţile primordiale ale 
rezistenţei în lagăr. O acţiune importantă de acest gen a 
fost întreprinsă cu ocazia construirii crematoriului, denumit 
de SS-işti Baracke X. Comandoul care trebuia să efectueze 
această muncă a fost îndemnat de direcţia politică 
clandestină să o saboteze de la început. Trebuia 
împiedicată folosirea mâinii de lucru calificate, întârziată 
livrarea materialelor şi exploatate divergenţele care 
existau între comandoul de construcţie SS şi conducerea 
SS a lagărului. 

Comandoul deţinuţilor, al cărui kapo era Karl Wagner 
din Stuttgart, a izbutit să tărăgăneze munca în aşa fel 
încât termenul de trei luni, fixat pentru terminarea lucrării, 
n-a fost respectat. 


După cum se ştie, crematoriul trebuia să fie completat 
şi cu o cameră de gazare, însă această instalaţie n-a 
funcţionat niciodată. 

În octombrie 1944, comandoul „Montaj şi reparaţii”, 
format ca o subdiviziune a comandoului de cazane 
(Kesse/haus), primi sarcina să instaleze conductele 
camerei de gazare. Comandoul trebuia mai întâi să 
instaleze un duş camuflat, prevăzut cu douăsprezece 
pâlnii. În absenţa inginerului care conducea lucrările, au 
fost livrate trei lăzi conţinând piesele de bronz 
indispensabile. În pofida interdicţiei, aceste lăzi au fost 
deschise, iar conţinutul lor înlocuit cu pietre. Piesele de 
bronz au fost puse în alte lăzi şi scoase pe ascuns din 
lagăr. 

Dând dovadă de mare abilitate, acest comando, ai 
cărui membri erau pe deplin conştienţi de consecinţele 
teribile pe care le putea atrage acţiunea lor, a reuşit să 
supravieţuiască. Din el făceau parte îndeosebi Karl 
Nonnengesser din Munchen, sovieticul Ivan Gordeev şi un 
polonez!””. 

Acţiunea a fost încununată de succes; camera de 
gazare n-a funcţionat! 

În sânul grupurilor naţionale erau folosite toate 
ocaziile pentru a dovedi prin acțiuni colective că, în ciuda 
tuturor eforturilor lor, SS-iştii n-au izbutit să frângă spiritul 
de solidaritate al deţinuţilor. 

Sărbătorile naţionale erau adesea marcate prin 
manifestări care trebuiau organizate cu multă îndemânare 
pentru a nu da SS-iştilor ocazia să reacționeze, cu toate 
urmările tragice care ar fi putut rezulta din aceasta. 

O astfel de manifestare a avut loc la 14 iulie 1944, 
ziua sărbătoririi naţionale a poporului francez. Ziua a 

început prin păstrarea unui minut de tăcere în blocurile 
ocupate de francezi. |Insuşi acest gest era o acţiune 
primejdioasă, formal interzisă. Dar s-a făcut mai mult: 
„Sărbătorirea acestui 14 iulie la Dachau nu s-a limitat 
numai la păstrarea unui minut de tăcere, deşi arătând 
aceasta nu reducem deloc importanţa acestui gest şi 
semnificaţia lui în interiorul lagărului. O manifestare mult 
mai impresionantă a avut loc în acea zi. 

La ora obişnuită pentru «aliniere», când se adunau 
laolaltă deţinuţii fiecărui bloc în vederea apelului, o linişte 
neobişnuită părea că domneşte în rândurile francezilor. 
Aceasta pentru început. Căci îndată după aceea rândurile 
se aliniară într-un mod cu totul ieşit din comun. Urletele 
SS-iştilor n-au determinat câtuşi de puţin această 
comportare disciplinată, impecabilă. Căci masa deţinuţilor 
francezi este cunoscută pentru lipsa ei de grabă în a 
executa ordinele date de SS-işti în germana lor guturală. Ei 
se supun în cele din urmă, în toate celelalte zile, pentru că 
nu este posibil să refuzi sub ameninţarea pedepsei cu 
moartea, dar tărăgănează puţin lucrul, prefăcându-se că 
nu înţeleg comenzile în limba germană (ceea ce adesea 
este adevărat). Cel puţin aceasta este impresia pe care o 
ai văzând aceste grupuri neregulate de deţinuţi din 
blocurile de carantină, compuse din noi sosiți, care, 
şchiopătând ajung cu greutate în Lagerstrasse pentru a se 
duce pe platoul de apel. 

Acum însă tabloul se schimbă. Grupurile de francezi 
ies din bloc şi merg la apel într-o defilare impresionantă. 
Printre cei aproximativ 30000 de deţinuţi care se aflau 
atunci la Dachau rândurile francezilor se disting prin ţinuta 
lor cu totul nouă şi disciplinată şi printr-o aliniere aproape 
perfectă. Acţiunea a fost bine pregătită. Ea era posibilă, 


necesară pentru a ridica moralul tuturor şi - lucrul cel mai 
important - a reuşit”!”. 

Când se părea, în sfârşit, că eliberarea este aproape, 
comitetele clandestine au constituit grupe de luptă în 
primul rând în comandourile de muncă. Conform 
indicaţiilor ultimului decan al lagărului, s-au organizat şi în 
blocuri grupuri de acţiune cu misiunea de a împiedica 
actele de provocare. 

Comitetul internaţional trebuia să aibă posibilitatea de 
a ţine lagărul ferm în mână şi în acelaşi timp de a se 
opune oricărei acţiuni a SS-iştilor când se va produce 
evenimentul. 

După cum se vede din capitolul referitor la eliberarea 
lagărului, măsurile luate de comitet pentru a putea face 
faţă oricăror eventualităţi s-au dovedit absolut juste. 

Chiar în Dachau, deţinuţii au participat la acţiunea 
unui grup de locuitori hotărâți, care voiau să scape oraşul 
de nazişti. Această răscoală a fost, din nefericire, 
prematură şi a costat viaţa a trei deţinuţi cu o zi înainte de 
eliberare. 

Comitetul internaţional şi comitetele naţionale de 
rezistenţă au jucat un rol de seamă în tot cursul existenţei 
lagărului şi mai ales în momentul eliberării. 

„Evenimentele ulterioare (eliberarea) au arătat 
importanța şi eficiența unei astfel de organizări. Nu era 
vorba de a impune un anumit punct de vedere, ci mai 
curând de a contopi într-o voinţă comună toate voințele 
izolate ale deţinuţilor de opinii diferite. 

De fapt, Comitetul internaţional al eliberării nu s-a 
format dintr-o dată; el n-a putut să răsară decât dintr-un 
teren în prealabil lucrat. Onoarea creării unui astfel de 
organism revine acelora care, cu riscul vieţii, au izbutit să 
constituie şi să facă să activeze în cea mai adâncă 

clandestinitate grupurile antifasciste, fără a căror 
existenţă între deţinuţi ar fi domnit învrăjbirea, aşa cum 
doreau SS-iştii. 

A fost făcut un mare pas spre libertate - în pofida 
posturilor de pază, a reţelelor de sârmă ghimpată şi a 
călăilor - în momentul când deportații au putut opune 
terorii naziste propriul lor sistem de conducere, de 
solidaritate şi întrajutorare, de informare, legătură şi 
selecţie a cadrelor...” 1? 

Vom încheia aceste consideraţii asupra spiritului de 
solidaritate şi de rezistenţă cu cuvintele rostite la 9 
septembrie 1956 de părintele Roth!%: 

„Experienţa noastră fundamentală a fost aceasta: 
eram oameni de naţionalităţi diferite, din toate păturile 
sociale, de toate concepţiile filozofice, însă, deşi oameni 
diferiţi, noi eram, cu mici excepţii, camarazi. Da, eram 
germani, francezi, olandezi şi ruşi. Eram preoţi ai cultului 
catolic, ai celui protestant şi comunişti. Dar oricât de 
diferiţi eram ca naţionalitate, stare socială şi convingeri 
filozofice, eram, şi o simţeam, oameni şi fraţi. 

Deţinuţi fiind, noi am demonstrat că este posibil să ne 
preţuim în pofida tuturor deosebirilor, să înţelegem 
punctul de vedere al celorlalţi fără a ne sfâşia reciproc. 

În lagărul nostru era un fapt curent să-l vezi pe preotul 
catolic şi pe pastorul protestant împărțind ultima bucăţică 
de pâine cu rusul bolşevic şi pe comunist chemând preotul 
la căpătâiul camaradului său muribund când acesta cerea 
ajutorul religiei sale. 

Clericul catolic se interesa de comunist, iar acesta 
făcea totul pentru a salva pe cleric. Noi am învăţat că, în 
ciuda tuturor divergenţelor de ordin ideologic, putem fi 

uniţi în iubire, putem să ne înţelegem şi să ne ajutăm 
reciproc. Mulţi comunişti convinşi au salvat viaţa unor 
clerici şi adesea clericii vorbeau ore întregi într-un colţ cu 
comuniştii, discutând problemele vieţii. Barierele cădeau, 
posibilităţile de înţelegere luau naştere şi am învăţat să ne 
respectăm unii pe alţii”. 

14. Ultimele zile şi Eliberarea. 


În primăvara anului 1945, loviturile decisive date de 
aliaţi pe toate fronturile au adus Germania hitleristă într-o 
situaţie fără ieşire. Cu toate acestea, partidul nazist şi 
comandamentul Wehrmachtului încercau să continue lupta 
„până la ultimul om şi până la ultimul cartuş”. 

La Dachau, autorităţile aveau intenţia să execute 
ordinul lui Himmler de a nu lăsa nici un om să cadă viu în 
mâinile aliaţilor. În timp ce SS-iştii, cu câteva mici excepţii, 
se pregăteau pentru această ultimă acţiune de 
exterminare, la deţinuţii „politici”, conştienţi de primejdia 
gravă ce plana asupra lagărului, creştea hotărârea de a 
salva cu orice preţ tot ce se putea. 

Simptomele slăbirii moralului gardienilor deveneau din 
ce în ce mai vizibile: SS-iştii erau foarte impresionați de 
acţiunile avioanelor aliate, care zburau acum la foarte 
mică altitudine deasupra lagărului. Alarmele erau continue 
şi nu se mai putea deosebi dacă sirenele anunțau 
începutul sau sfârşitul lor. În timpul acestor alarme, 
deţinuţii trebuiau să rămână în blocuri şi circulau patrule 
care aveau misiunea să strângă manifestele pe care 
avioanele le aruncau deasupra regiunii. Dar unii SS-işti 
preferau să se pună la adăpost lângă prizonieri, după ce se 
asigurau de absenţa gradaţilor, şi mergeau până la a le 
împărtăşi deţinuţilor îngrijorarea lor. „Pentru voi - spuneau 
ei -, problema e simplă. Când vor veni americanii, veţi fi 
liberi, dar noi ce putem face? Dacă fugim, ne vor împuşca 


ai noştri, iar dacă rămânem, vor pune ceilalţi mâna pe 
noi...” 181 

SS-iştii căutau să facă să dispară urmele crimelor lor şi 
ordonau să se distrugă documentele cele mai 
compromiţătoare aflate în grămada de hârtii acumulate în 
birouri de-a lungul anilor. Totuşi, mai multe documente 
importante au putut fi salvate datorită îndrăznelii şi 
abilității „veteranilor”. 

În tot lagărul se vorbea că SS-iştii se pregătesc de 
plecare, împachetând materiale şi obiecte de valoare. 

Circulau zvonuri senzaţionale, căci lagărul era rupt de 
lumea exterioară din cauza lipsei ziarelor, interzise de mai 
multe săptămâni, şi a ştirilor transmise la radio, ca urmare 
a faptului că difuzoarele fuseseră scoase din birourile unde 
lucrau deţinuţi. 

În această atmosferă de incertitudine trebuia să fii 
deosebit de vigilent, căci dacă santinelele şi personalul de 
rând nu-şi mai îndeplineau serviciul cu zelul obişnuit, nu 
tot aceeaşi era situaţia în ce priveşte oamenii conducerii. 
Serviciul de informaţii, ajutat de spioni, supraveghea atent 
comportarea deţinuţilor. 

Aceştia se întrebau cu o teamă crescândă cum va 
evolua situaţia. 

Miile de noi sosiți făceau ca viaţa să fie din ce în ce 
mai grea. Mortalitatea devenise înspăimântătoare, iar cei 
care mai rezistau se întrebau dacă vor mai fi în viaţă în 
ziua eliberării, pe care o simțeau atât de aproape. 

Pe de altă parte, ei se întrebau ce au de gând să facă 
SS-iştii? Dacă intenționau să evacueze lagărul, în ce 
direcţie puteau s-o facă? În sud nu exista nici un lagăr de 
concentrare capabil să primească atâţia oameni. 

Şi din punct de vedere tehnic era îndoielnic ca o astfel 
de operaţie să mai fie posibilă, având în vedere starea 


181 Steinbock. „Das Ende von Dachau”, p. 18. 


căilor de comunicaţii, penuria de material rulant şi de 
personal de escortă şi, mai ales, lipsa de timp. 

In aceste condiţii exista pericolul ca hitleriştii să aplice 
„soluţia finală”, adică să distrugă lagărul împreună cu toţi 
deţinuţii. De multă vreme, oamenii din rezistenţă au 
studiat diverse ipoteze cu privire la această alternativă, 
precum şi măsurile ce trebuie luate în fiecare din aceste 
cazuri. 

Împotriva unui bombardament aerian nu exista nici o 
posibilitate de apărare, dar părea îndoielnic ca Luftwaffe 
să se hotărască să efectueze o operaţie atât de 
monstruoasă, care avea s-o stigmatizeze pentru 
totdeauna. 

Dacă SS-iştii puneau în funcţiune mitralierele şi 
aruncătoarele de flăcări, ar rezulta o revoltă generala şi 
asaltul posturilor de pază, o hecatombă teribilă şi fuga a 
mii de deţinuţi, a căror soartă ar fi precară. Gazarea 
deţinuţilor în lagăr nu era posibilă, întrucât instalaţiile nu 
funcționau; din momentul evacuării lagărelor de 
exterminare din Răsărit nu mai existau instalații adecvate 
pentru o operație de o asemenea anvergură, care trebuia, 
de altfel, să fie precedată de transporturi masive, în cursul 
cărora multe evadări n-ar fi putut fi evitate, în sfârşit, 
trebuia luată în considerare o tentativa de otrăvire. 
Pregătirea ei n-ar fi putut scăpa vigilenței prizonierilor, dar 
ei ar muri, în cele din urmă, de foame. 

În orice caz, aceste procedee de lichidare în masă nu 
erau uşor de aplicat şi, în afară de aceasta, SS-iştii 
trebuiau să ţină cont de starea de spirit a populaţiei, care 
se temea de o reacţie aspră din partea învingătorilor. Ei 
înşişi s-au schimbat foarte mult în cursul ultimelor luni, de 
când nu mai erau siguri de impunitate. Dar trebuia să te 
fereşti de iluzii, căci mai rămâneau destui fanatici capabili 
să execute ordinele până în ultimul moment. 


Dacă lichidarea în masă a deţinuţilor era considerată 
imposibilă sau inoportună, două ipoteze mai rămâneau 
valabile: evacuarea totală sau parţială, în funcţie de timpul 
disponibil, la nevoie pe jos, spre o destinaţie necunoscută 
sau predarea lagărului trupelor aliate. Această ultimă 
soluţie era, evident, singura raţională, singura care putea 
salva viaţa deţinuţilor. Evacuarea, dimpotrivă, era plină de 
primejdii; nimeni nu se îndoia de acest lucru după ce 
oamenii văzuseră cum soseau transporturile în ultimul 
timp şi auziseră relatările supravieţuitorilor. 

Trebuia făcut totul pentru a împiedica luarea unei 
astfel de măsuri. O revoltă făţişă era o nebunie, care ar fi 
provocat un masacru. Se impunea deci să se acţioneze la 
momentul hotărât cu cea mai mare prudenţă, exploatând 
dezorientarea SS-iştilor, rezistând pasiv, însă evitând orice 
provocare care ar putea declanşa represalii. Esenţialul era 
să se câştige timp, menţinând, totodată, o disciplină 
fermă. 

Oamenii trăiau în nesiguranţă şi teamă, ascultând cu 
aviditate ştirile necontrolabile care circulau şi la care 
fiecare reacţiona potrivit temperamentului său. Numai 
câţiva dintre ei aveau o viziune mai mult sau mai puţin 
clară asupra situaţiei şi pregăteau în secret instalarea unui 
personal de conducere şi a unei poliţii pentru menţinerea 
ordinii în momentul când SS-iştii ar fi dispărut. Nimeni nu 
putea prevedea cum se vor desfăşura lucrurile în cursul 
orelor decisive dinaintea apariției americanilor; nu 
rămânea decât să se aştepte evenimentele, informându-se 
cât mai bine posibil asupra mersului operaţiilor militare şi 
intenţiilor autorităţilor SS. În orice caz, oamenii aleşi în 
cadrul diferitelor grupuri naţionale, oameni care fuseseră 
verificaţi, erau gata să-şi asume mari răspunderi în 
interesul camarazilor lor. 


Este greu să se determine cu precizie ce ordine au fost 
date în cursul ultimelor săptămâni de război cu privire la 
lagărele de concentrare şi în ce măsură au fost ele 
executate. Majoritatea documentelor importante au 
dispărut, iar şefii nazişti care au putut fi interogaţi n-au 
furnizat, evident, informaţii exacte şi complete în această 
privinţă. 

Un fapt de care putem fi siguri este că intenţia de a-i 
extermina pe deţinuţi a existat. Dacă această operaţie n-a 
putut fi efectuată în întregime, acest lucru se datoreşte 
numai lipsei de mijloace şi de timp şi faptului că deţinuţii 
au luat contramăsuri eficiente. În sfârşit, unele autorităţi 
ale lagărelor n-au mai îndrăznit să-şi asume, în ultimul 
moment, responsabilitatea unor crime pe care le-ar fi 
săvârşit cu sânge rece cu câteva luni mai înainte. 

Hoess, fostul comandant de la Auschwitz, care lucra la 
Inspecţia lagărelor în momentul prăbuşirii Reichului, a dat 
lămuriri în legătură cu ordinele cu privire la lagăre!%?. Se 
pare că, după eliberarea Buchenwaldului, Hitler i-a dat lui 
Himmler ordin să nu mai lase să cadă nici un lagăr în 
mâinile aliaţilor. Trebuiau evacuaţi toţi deţinuţii capabili să 
meargă pe jos. Acest ordin n-a mai putut fi executat 
integral, dar peste tot au fost luate măsuri fragmentare şi 
incoerente, care au provocat pierderi îngrozitoare. 

În ce priveşte lagărul de la Dachau, Hoess n-a putut 
furniza nici o informaţie, căci nordul şi sudul Germaniei 
erau tăiate unul de altul, iar conducerea centrală de la 
Oranienburg nu mai avea nici un control asupra lagărelor 
din Bavaria. 

Totuşi, au fost date indicaţii de către unii martori în 
cursul procesului lui Kaltenbrunner de la Nurnberg. 

Baronul von Eberstein, şeful SS şi al poliţiei din 
Bavaria, a declarat!*? că la începutul lui martie 1945 a fost 
convocat de către Giesler, gauleiter la Munchen, ministru- 
preşedinte şi ministru de interne al Bavariei, comisar al 
apărării Reichului, care i-a cerut să intervină pe lângă 
comandantul de la Dachau pentru ca acesta, la apropierea 
trupelor americane, să ordone împuşcarea deţinuţilor, pe 
atunci în număr de 30000. Eberstein ar fi refuzat, indignat, 
spunând că el nu era, de altfel, împuternicit să dea ordine 
comandantului lagărului, la care Giesler i-ar fi ripostat că, 
în calitatea sa de comisar al apărării, va ordona 
bombardarea lagărului cu ajutorul aviaţiei. 

Eberstein şi-a manifestat neîncrederea că vreun 
comandant de aviaţie ar executa acest ordin, dar Giesler a 
declarat că va dispune ca deţinuţii să fie suprimaţi 
otrăvindu-li-se supa. Eberstein l-a întrebat atunci pe 
Himmler prin teleimprimator ce era mai potrivit să se facă 
la apropierea americanilor şi i s-a răspuns că lagărele 
trebuiau predate aliaţilor. 

Giesler „era indignat” când a aflat această ştire!8?. 

Alte declaraţii relative la intenţiile lui Giesler au fost 
făcute de către Gaustabsleiterul Gerdes1®. 

El a fost convocat la jumătatea lui aprilie la Giesler, 
care i-a spus că Kaltenbrunner i-a transmis ordinul 
fuhrerului, care cerea să se întocmească fără întârziere un 
plan de lichidare a lagărului de la Dachau şi a celor două 
lagăre anexe de la Landsberg şi Mühldorf. Aviația aliată 
atacase în repetate rânduri regiunea în care erau situate 
aceste din urmă două lagăre şi se sugera, în consecinţă, 

distrugerea lor de către Luftwaffe. Operația ar purta 
denumirea codificată „Nor A I” (Wolke Al). 

Gerdes, hotărât să nu lase ca această operaţie să fie 
efectuată, a primit numeroşi curieri care aduceau 
instrucţiuni categorice din partea lui Kaltenbrunner, dar el 
a invocat ca pretext condiţiile atmosferice nefavorabile şi 
lipsa de benzină şi de bombe. Kaltenbrunner ordonă atunci 
să fie transferați evreii de la Landsberg la Dachau, în 
scopul de a-i include în planul de exterminare a acestui 
lagăr. In ce priveşte lagărul de la Muhldorf, deţinuţii de aici 
trebuiau să fie lichidaţi de Gestapo. 

Pentru lagărul de la Dachau, Kaltenbrunner a ordonat 
să se execute operaţia „Nor de foc” (Wo/kenbrand), care 
consta în a otrăvi deţinuţii, cu excepţia „arienilor” originari 
din ţările occidentale. Giesler a primit instrucţiuni în 
această privinţă direct de la Kaltenbrunner şi a discutat, în 
prezenţa lui Gerdes, despre furnizarea otrăvii cu medicul- 
şef al Gau-ului, dr. Harfeld. Acesta a promis că va furniza 
cantităţile cerute atunci când va primi ordinul respectiv şi 
a fost invitat să aştepte instrucţiuni, dar Giesler nu le 
dădu. 

Intre timp, deţinuţii de la Landsberg au fost transferați 
la Dachau şi Kaltenbrunner trimise un curier cu ordinul de 
a se executa operaţia „Wo/kenbrana”. Gerdes l-a convins 
pe Giesler de imposibilitatea executării ordinului din cauza 
apropierii frontului şi îi sugeră să-l anunţe despre aceasta 
pe Kaltenbrunner. Acesta a dat atunci directive scrise 
comandantului de la Dachau să transporte deţinuţii 
proveniţi din ţările occidentale cu camioanele în Elveţia şi 
să-i ducă pe ceilalţi în marş spre Tirol, unde trebuiau să fie 
lichidaţi „într-un fel sau altul”. 

Cum era şi de aşteptat, Kaltenbrunner a negat că ar fi 
dat vreodată instrucţiuni cu privire la lichidarea deţinuţilor 
de la Dachau. El a declarat că nu a avut sarcina să se 


ocupe de lagărele situate în Bavaria, unde îi erau date 
depline puteri lui Berger, şeful SS Hauptamt-ului, aşa cum 
îi fuseseră şi lui date pentru Austria. 

Berger a declarati* că a fost trimis cu avionul la 
Munchen în noaptea de 22 spre 23 aprilie. Intrând în oraş, 
el a văzut un grup de aproximativ 120 de oameni în 
costume vărgate care, după spusele şefului escortei, pe 
care-l întrebă, erau în drum spre Alpi. Berger a trimis 
detaşamentul la Dachau şi scrise comandantului lagărului, 
dându-i dispoziţii să nu mai trimită deţinuţii, iar în caz de 
înaintare a aliaţilor, să predea lagărul. El adăugă că vine 
de la Berlin, că a acţionat pe propria sa răspundere şi că 
poate fi găsit la biroul său din Munchen. 

Spre prânz, comandantul lagărului sau adjunctul său îi 
telefonă lui Berger că primise de la Kaltenbrunner ordinul 
de a evacua lagărul, după ce luase legătura cu Giesler. 

Din declaraţiile diferitelor căpetenii naziste pare să 
rezulte că ideea iniţială a fost de a lichida în masă deţinuţii 
de la Dachau, dar că au lipsit timpul şi mijloacele. În afară 
de aceasta, unii şefi nu mai erau dispuşi să poarte 
răspunderea unei crime atât de monstruoase şi preconizau 
predarea pur şi simplu a lagărului în mâinile trupelor 
aliate. Dar propunerea lor n-a fost acceptată, după cum se 
vede din răspunsul lui Himmler la o cerere a 
comandanților de la Flossenburg şi Dachau: „Predarea 
este absolut în afară de orice discuţie. Lagărul trebuie să 
fie imediat evacuat. Nici un prizonier nu trebuie să cadă 
viu în mâinile inamicului. Prizonierii au tratat cu cruzime 
populaţia civilă de la Buchenwald”. 

Din fericire, acest ordin n-a mai putut fi executat 
integral. 

La 22 aprilie, deţinuţii au aflat că americanii se apropie 
de Dachau şi, cum SS-iştii nu întreprindeau nici o acţiune 

contra lor, în inimile lor crescu speranţa că vor fi eliberaţi 
peste câteva zile. 

Acest optimism se mai potoli când, la 23 aprilie pe la 
amiază, deţinuţii „privilegiaţi” primiră ordinul să se 
pregătească de plecare. Era oare începutul evacuării, de 
care se temea toată lumea? 

Acest grup, care cuprindea, între alţii, pe monseniorul 
Piguet din Clermont-Ferrand şi pe monseniorul Neuhăusler 
din Munchen, precum şi pe pastorul Niemâller, fusese 
transferat cu câteva zile mai înainte din Bunker la 
Sonderbau, de unde femeile fuseseră evacuate în lagărul 
de la Ravensbrück încă în ianuarie. 

La 24 aprilie, grupul părăsi lagărul şi se întâlni cu un 
altul venit de la Flossenburg în camioane şi compus din 
prizonieri de război care stătuseră la Sachsenhausen, în 
special aviatori englezi prinşi din nou după evadarea lor 
din lagărul de la Sagan, ofiţeri italieni şi greci, ofiţeri din 
armata lui Vlasov, agenţi ai serviciilor de informaţii aliate, 
cum era căpitanul Peter Churchill. 

In ziua de 25, transportul ajunse la Innsbruck, unde 
aceşti oameni fură instalaţi într-un baracament sub 
supravegherea Gestapoului. Alţi prizonieri de seamă fură 
ataşaţi grupului. 

Toate aceste persoane încercau în zadar să afle de la 
SS-iştii din escortă şi de la şeful lor, Sturmfuhrerul Stiller, 
ce se va întâmpla cu ei; unii dintre ei se aşteptau la tot ce 
poate fi mai rău. La 27 aprilie sosiră şi alţi prizonieri. 

In noaptea de 27 spre 28, convoiul se îndreptă spre 
Brenner şi la 28 sosi la Villa-Bassa (Niederdorf), unde 
bărbaţii au fost cazaţi la casa comunală, iar femeile în 
hoteluri. Duminică 29, monseniorul Piguet a putut oficia 
liturghia în biserica orăşelului. 

La 30 aprilie, în sfârşit, SS-iştii au dispărut, iar deţinuţii 
au fost luaţi în primire de soldaţi din armata germană care 


se retrăgeau spre nord. Mai înainte, generalul Garibaldi a 
putut lua contact cu ţăranii italieni. Intregul grup a fost 
eliberat de americani, veniţi de la Cortina la 4 mai, adică la 
5 zile după ocuparea lagărului de la Dachau. Aceste 
persoane au fost, după aceea, transportate la Neapole prin 
Belluno şi Verona şi s-au întors în patria lor în săptămânile 
următoare. 

Frământarea provocată de plecarea deţinuţilor de 
seamă s-a potolit într-o oarecare măsură, pentru că n-a 
fost urmată de alte ordine de evacuare. 

Dar la 26 aprilie, o nouă alarmă se produse, când 
comandourile, gata de plecare, ca de obicei, pe platoul de 
apel, primiră, după o lungă aşteptare, ordinul să se 
reîntoarcă în blocuri. Era deci în perspectivă ceva nou. 

Într-adevăr, între orele 9 şi 10, direcţia lagărului dădu 
ordinul de evacuare generală: la amiază, toată lumea 
trebuia să fie adunată, gata de plecare, pe platoul de apel. 

Astfel, împotriva raţiunii, SS-iştii intenționau încă să 
evacueze lagărul înaintea sosirii americanilor. Dar spre ce 
destinaţie? Undeva în sud, pentru a-i extermina pe 
deţinuţi? 

În timp ce pregătirile se efectuau într-o confuzie şi o 
frământare indescriptibile, unii deţinuţi luară hotărârea de 
a scăpa de evacuare prin orice mijloace. Conducătorii 
comitetului clandestin au hotărât, pe de altă parte, să 
aplice tactica pusă la punct de multă vreme, care consta în 
a întârzia plecarea coloanelor, sabotând preparativele de 
plecare. Trebuia câştigat timp, trebuia exploatată 
nehotărârea şefilor nazişti, pe care îi ştiau că nu sunt cu 
toţii de aceeaşi părere cu privire la atitudinea ce se cerea 
adoptată, precum şi demoralizarea crescândă a SS-iştilor 
şi dezordinea care se generaliza. Dar acest lucru trebuia 
făcut cu o prudenţă extremă. 


În aceeaşi zi s-au obţinut informaţii foarte importante, 
mai ales datorită complicităţii unei femei din SS, 
Blockfuhrerin la infirmeria pentru femei, instalată în 
clădirea dezinfecţiei. 

S-a aflat astfel că cererea comandantului lagărului de 
a se permite predarea acestuia către americani fusese 
respinsă de Himmler. De altfel, de trei săptămâni 
dispuneau de copia unei părţi din răspunsul comandantului 
lagărului, Weiter, la o cerere a RSHA de la sfârşitul lunii 
martie care arăta că 837 de deţinuţi erau consideraţi ca 
făcând parte din categoria „periculoşilor şi criminalilor” şi 
trebuiau, în caz de necesitate, să fie lichidaţi din ordinul 
Reichsfuhrerului SS. Această cifră corespundea în mod 
izbitor cu numărul comuniştilor germani şi austrieci şi al 
combatanţilor din războiul din Spania. Câţiva membri ai 
Comitetului internaţional figurau pe listă. 

Se dăduse ordinul să se organizeze plecarea pe 
naţionalităţi, începând de la amiază, germanii şi ruşii 
constituind primul grup, care trebuia să fie urmat de 
italieni. Dar abia pe la ora 14 luă sfârşit constituirea unui 
prim lot, în cea mai mare dezordine de altfel, cu toate 
vociferările SS-iştilor. Unii oameni s-au ascuns, în special la 
Revier, alții au modificat  insignele care indicau 
naționalitatea, sporind astfel şi mai mult confuzia. 

Distribuţia alimentelor începu în faţa bucătăriilor, dar 
cât mai încet posibil; raţia cuprindea o jumătate de 
kilogram de pâine, 50 g de brânză şi 30 g de margarină. 

Toată după-amiaza trecu astfel şi abia la ora 20 lotul 
de germani şi ruşi fu aprovizionat cu alimente. Se spera că 
alarmele aeriene vor întârzia şi mai mult pregătirile, dar, în 
pofida timpului frumos, nici un avion nu se arătă. 


S-a lăsat noaptea şi proiectoarele luminau o masă de 
aproape 7000 de oameni care se aflau adunaţi pe platoul 
de apel de mai multe ore!%. 

În sfârşit, la ora 22 are loc plecarea spre necunoscut. 
În coloană pe cinci rânduri, escortaţi de SS-işti şi de câini, 
oamenii ies pe poartă. Printre ei sunt 90 de clerici. Se 
spunea că americanii sunt la Freising, la vreo douăzeci de 
kilometri... 

În dimineaţa zilei de 27, mitraliere grele au fost puse 
în poziţie de tragere din 20 în 20 de metri. 

Se răspândi zvonul că în cursul nopţii coloana plecată 
în ajun n-a înaintat deloc, întrucât drumurile erau blocate 
de convoaie militare. Se credea că SS-iştii hotărâseră să 
renunţe la continuarea evacuării. 

Dar curând s-a ordonat să se adune toată lumea în 
vederea plecării şi platoul de apel fu încă o dată inundat 
de o mulţime de oameni cu bagajele lor. Apoi sosi un 
contraordin şi toată lumea s-a întors în barăci. Puțin timp 
după aceea, scena se repetă, într-o totală dezordine. Tot 
mai mulţi erau deţinuţii hotărâți să nu părăsească lagărul. 

începu să plouă, ceea ce provocă risipirea totală a 
grupurilor, fără ca SS-iştii să reacționeze. 

Spre prânz, aceştia făcură o ultimă încercare de a-i 
aduna pe germani, ruşi şi italieni în vederea evacuării. Cei 
ce nu erau în stare să meargă trebuiau să obţină un 
certificat medical, dar nimeni nu voia să se declare 
„invalid”, căci fiecare ştia că acest lucru implică riscul de a 
fi lichidat. Cei inapţi preferau să se ascundă, profitând de 
dezordinea ce domnea în lagăr. 

Dar aceste ordine şi contraordine nu erau de natură să 
liniştească oamenii, care constatau că  SS-iştii nu 
renunţaseră încă definitiv la evacuare. Unde ar putea oare 

să fie americanii? Nimic nu anunţa sosirea lor iminentă şi 
nici un avion nu se arăta. 

Între timp, situaţia în lagăr se agrava mereu în urma 
sosirii neîncetate a unor grupuri noi venite din diferite 
direcţii şi care erau într-o stare de nedescris: majoritatea 
oamenilor erau bolnavi, aproape morţi de foame şi de 
sete. 

Cu un spirit de abnegaţie admirabil, unii deţinuţi, ei 
înşişi la capătul puterilor, se sileau să ajute cât mai mulţi 
dintre aceşti nenorociţi, însă mijloacele erau extrem de 
reduse. 

Lipseau mai ales medicamentele, dar oamenii s-au 
transformat în infirmieri şi au făcut minuni. S-a reuşit să se 
distribuie şi puţină supă. Sute de oameni au fost astfel 
salvaţi într-un măreț elan de solidaritate. 

La ora 18, membrii comitetului clandestin, reuniți în 
blocul 9 (al Revier-ului), au fost foarte surprinşi când trei 
dintre ei, oamenii de încredere ai francezilor, olandezilor şi 
belgienilor, fură convocați de către Vernehmungsfuhrerul 
Bach. Existau toate temeiurile pentru a-l suspecta pe acest 
individ, care avea spioni în solda sa printre deţinuţi. Aflase 
oare ceva despre activitatea clandestină? 

După o oră, delegaţii reveniră în sfârşit, spre marea 
bucurie a camarazilor lor, şi povestiră că Bach şi 
Lagerfuhrerul Ruppert le-au spus în prezenţa d-lui Maurer, 
delegat al Crucii Roşii, că au sosit cinci camioane ale 
acestei organizaţii internaţionale încărcate cu alimente 
pentru prizonierii naţiunilor occidentale. Delegatul Crucii 
Roşii a putut fi informat în mod amănunţit despre situaţia 
catastrofală care domnea în lagăr. 

De comun acord, membrii comitetului au hotărât să nu 
distribuie imediat aceste alimente, ci numai când ultimii 
SS-işti vor fi plecat. Se temeau că, atunci când vor sosi 
americanii, aceştia nu vor fi imediat în măsură să 


aprovizioneze aceste mase considerabile de oameni lipsiţi 
de toate cele necesare traiului. 

Alimentele trimise de Crucea Roşie puteau, cel puţin 
într-o anumită măsură, să asigure hrana oamenilor în 
timpul perioadei critice. 

În ziua următoare, sâmbătă 28 aprilie, au început să 
circule zvonuri extraordinare. Unii deţinuţi pretindeau că l- 
au văzut pe fostul comandant al lagărului, Weiss, purtând 
o brasardă a Crucii Roşii şi că maşina sa purta, de 
asemenea, însemnele respective. Persoane „bine 
informate” spuneau că o comisie a Crucii Roşii va lua în 
primire lagărul. La un moment dat s-a început chiar 
adunarea francezilor la duş, căci „plecarea lor în Elveţia 
urma să aibă loc imediat”. Era, evident, o ştire falsă, dar 
deţinuţii, surescitaţi, aveau nevoie, în desperarea lor 
extremă, să creadă în ceva reconfortant. 

Lagărul căpătase aspectul unei tabere de ţigani 
nomazi. Comandourile n-au ieşit la lucru, cu excepţia 
acelora de la brutărie, de la încălzire şi crematoriu, 
comitetul veghind ca activitatea acestora să continue. 

SS-iştii nu se mai ocupau de deţinuţi, însă foloseau 
timpul de care mai dispuneau pentru a strânge tot ce erau 
în stare să ducă cu ei, jefuind mai ales coletele destinată 
prizonierilor. 

S-a ajuns la un fel de încetare a ostilităţilor şi deţinuţii 
nu se mai aşteptau deloc la o evacuare. Totuşi, vigilenţa 
rămânea trează, căci o ultimă zvâcnire a fiarei hăituite era 
în orice moment posibilă. Se ştia că şefii SS aveau păreri 
foarte diferite: Weiss dorea să evite orice acţiune 
sângeroasă, însă Ruppert, care: nu pierduse nimic din 
fanatismul său, era gata să ordone lichidarea a încă unei 
serii de deţinuţi „periculoşi”, a căror listă era mai demult 
întocmită. 


Deodată, puţin după ora 10, sirenele începură să urle, 
spre marea bucurie a prizonierilor, dar era o alarmă 
neobişnuită: un minut urmat de o scurtă întrerupere, din 
nou un minut şi aşa mai departe timp de cinci minute. 

Era alarma care anunţa că se zăreşte inamicul: 
paraşutişti sau blindate. 

Dar deţinuţii, care credeau că a sosit, în sfârşit, 
momentul decisiv, au avut o decepţie, căci nu s-a produs 
nimic. Totuşi, s-a obţinut un rezultat important: nu s-a mai 
ordonat ieşirea unor coloane din lagăr. 

In rest, se constata că SS-iştii se pregăteau tot mai 
febril de plecare. La un moment dat s-a aflat că fusese 
pregătită aruncarea în aer a anumitor clădiri, ca 
Besoldungsstelle,  crematoriul şi camera de gazare. 
Trebuiau neapărat preveniţi deţinuţii care nu erau la 
curent, pentru a se evita panica şi a se putea pregăti 
mijloacele de combatere a eventualelor incendii. Din 
fericire, această operaţie de distrugere n-a fost efectuată. 

In cursul după-amiezii, avioanele au zburat deasupra 
lagărului la foarte mică înălţime şi s-au auzit puternice 
explozii din direcţia oraşului. In sfârşit, seara s-a confirmat 
ştirea că şefii SS erau gata de plecare. 

Pentru membrii comitetului sosise momentul să se 
pregătească să-şi asume răspunderea conducerii lagărului 
în cursul perioadei critice care începea. 

Se puneau o mulţime de probleme, la care era greu să 
se dea răspuns, căci totul plutea în nesiguranţă. In lagăr se 
aflau peste 30000 de oameni, din care cel puţin două 
treimi erau într-o stare lamentabilă, bolnavi, istoviţi, lipsiţi 
de cele mai elementare îngrijiri. Creştea numărul 
cadavrelor, ceea ce făcea condiţiile de igienă şi mai 
catastrofale. In ce priveşte alimentele, ele erau suficiente 
pentru o zi, şi numai printr-o raţionalizare draconică. Era 
de aşteptat şi o slăbire generală a disciplinei. Ura 


personală putea provoca răzbunări sângeroase, şi în 
această mulţime exacerbată excesele aveau să fie, 
probabil, inevitabile. 

Întruniţi în blocul 24 la ora 23:30, 15 oameni, 
reprezentanţi a 12 naţionalităţi diferite, au discutat aceste 
probleme şi au hotărât să se constituie oficial în Comitet 
internaţionalit. Acest comitet îşi propunea să se substituie 
SS-iştilor, să ia în mâna sa conducerea lagărului, în scopul 
de a salva cât mai multe vieţi omeneşti şi a pregăti în cea 
mai mare ordine ŞI disciplină reîntoarcerea 
supravieţuitorilor la căminele lor. Până atunci trebuia 
menţinută funcţionarea serviciilor esenţiale pentru viaţă, 
iar în orele primejdioase care aveau să preceadă 
eliberarea numai oamenii acestor comandouri, înarmaţi cu 
permise, urmau să poată circula prin lagăr, ceilalţi, al căror 
număr era de ordinul miilor, trebuind să rămână în blocuri 
pentru a fi protejaţi la maximum şi a nu se provoca 
dezordine. 

În blocul clericilor, în seara aceea, preotul iezuit 
belgian De Coninck înlocui meditaţia obişnuită, care nu era 
deloc posibilă în atmosfera de fierbere care domnea, prin 
câteva cuvinte rostite în limba latină spre a fi înţelese de 
toţi. „Ridicaţi capul - spuse el -, izbăvirea voastră se 
apropie... naţional-socialismul moare, requiescat in pace 
(odihnească-se în pace)”; dar nişte italieni rectificară pe 
loc: „in pece, in pece!” (în smoală, în noroi)!%. 

În cursul acestei zile, evenimente grave s-au produs în 
oraşul Dachau. 

De mai multe zile, locuitorii se aşteptau să-i vadă 
sosind pe americani. Oraşul lor fusese cruțat de 
bombardamente, dar, de când s-au făcut lucrări de 


188 A, Haulot, Ali Kuci. „Dachau”, p. 76. 


15 Steinbock. „Das Ende von Dachau”, p. 26. 


apărare, populaţia se temea să nu fie implicată în 
operaţiile militare. Ceea ce îi îngrijora cel mai mult era 
existenţa lagărului de concentrare, care crease oraşului lor 
o reputaţie sinistră. Trupele victorioase nu vor trece oare 
la represalii? Miile de deţinuţi eliberaţi nu vor comite oare 
acte de teribilă răzbunare? 

In ajun, la 27 aprilie, fusese instalat un nou primar. 
Actul său de numire stipula că este desemnat pentru 
perioada de la 27 aprilie 1945 până la 26 aprilie 1957 (!) şi 
că poate fi sigur de protecţia specială a fuhrerului. 

In zorii zilei, locuitorii fură foarte surprinşi de 
proclamația „Mişcării de eliberare a Bavariei”, difuzată de 
postul de radio Munchen'*. 

Intre timp, un număr de persoane au fost puse la 
curent cu această acţiune şi s-a luat legătura cu unii 
deţinuţi care lucrau la uzina de conserve Wulfert şi cu 
poliţia, care a promis că va colabora cu mişcarea de 
eliberare. In afară de aceasta, vreo 60 de deţinuţi care 
reuşiseră să evadeze din coloana care a părăsit lagărul în 
seara zilei de 26 găsiseră adăpost sigur la unii locuitori. 

Proclamaţia citită la radio a făcut să se declanşeze mai 
repede decât s-a prevăzut acţiunea de eliberare a oraşului 
de sub jugul nazist. Un detaşament al „Tineretului 
hitlerist” încazarmat într-o şcoală a fost dezarmat de către 
un grup de circa 70 de oameni din Volkssturm şi de un alt 
grup compus din aproximativ 80 de muncitori şi deţinuţi, 
care ocupară după aceea primăria şi clădirile învecinate, în 
timp ce primarul împreună cu şefii poliţiei şi ai 
jandarmeriei se aflau în şedinţă la Kreisleiter. Când 
primarul se întoarse, pe la ora 9, fu arestat fără greutate. 


1% Este vorba de o mişcare pregătită mai demult, care urmărea 
eliberarea Bavariei de dominaţia nazistă. Iniţiatorii ei au fost Leiling şi 
Gerngross. Datorită activităţii ei, Munchenul a putut fi ocupat fără 
rezistenţă (Doc. Inst. fur Zeitgeschichte). 


Puțin mai târziu a sosit şi adjunctul Kreisleiterului, care 
s-a retras fără să reacționeze. Probabil că el sau 
comandantul  Volkssturmului i-a înştiinţat pe SS-işti. 
Imediat au fost trimise trei companii în oraş. 

Între timp s-au produs ciocniri cu SS-iştii care păzeau 
podurile. 

În acest moment s-a declanşat alarma care i-a surprins 
atât de mult pe deţinuţi. 

Relatările privitoare la acest subiect sunt 
contradictorii: după unii, SS-iştii au declanşat alarma când 
s-au văzut dintr-o dată în faţa unor civili înarmaţi; după 
alţii, răsculații au fost cei care au recurs la aceasta pentru 
a-i face să reintre în case pe numeroșii curioşi, care se 
expuneau inutil. 

Ceea ce se ştie însă în mod cert este că în jurul orei 11 
SS-iştii au trecut la atac şi revolta fu rapid înăbuşită, 
mijloacele de care dispuneau ei fiind, evident, de o 
superioritate zdrobitoare. 

Urmă o noapte plină de îngrijorare: domnea teama de 
SS-işti, de avioanele americane şi de tancuri, care nu mai 
puteau fi departe. Profitând de plecarea SS-iştilor de 
gardă, jefuitorii operau în depozitele pline de mărfuri. In 
rest, noaptea n-a fost tulburată decât de trecerea trupelor 
în retragere. 

Evenimentele din această zi au costat viaţa a trei 
deţinuţi: Friedrich Dürr, Anton Hackl şi Erich Hubmann. 
Ultimii doi luptaseră în rândurile republicanilor spanioli. 

În lagăr, noaptea de sâmbătă spre duminică a trecut 
fără incidente. Puţini oameni au dormit. A răsărit un soare 
frumos de primăvară. 

Spre stupefacţia generală, toată lumea constată că 
drapele albe au luat locul celor cu cruce încârligată de pe 
stâlpii lagărului, dar că turnurile de pază mai erau ocupate 
de soldaţi, mitralierele fiind îndreptate spre blocuri. 


S-a aflat după aceea că SS-iştii din gardă au fost 
înlocuiţi cu un detaşament din Divizia SS „Viking”, având 
un efectiv de 200 de oameni, comandaţi de un 
Obersturmfuhrer. 

Când comandourile se prezentară la ieşire pentru a 
asigura serviciile indispensabile vieţii lagărului, ele fură 
respinse de către SS-işti; atunci, doi delegaţi ai 
comitetului, belgianul Arthur Haulot şi decanul lagărului, 
Oskar Muller, se duseră să parlamenteze cu ofiţerul SS, 
care invocă argumentul consemnului primit de el şi 
ameninţă că va ordona deschiderea focului la cel mai mic 
semn de dezordine. Fără să se lase intimidaţi, delegaţii l- 
au pus pe ofiţer în gardă: dacă miile de oameni n-ar primi 
mâncarea la prânz, o revoltă ar fi inevitabilă şi el va purta 
răspunderea. Argumentul a fost convingător. 

Membrii comitetului, pe de altă parte, garantară 
menţinerea ordinii. 

Încă înainte cu câteva luni, din cauza apropierii 
frontului, în sânul fiecărui grup naţional oameni învestiţi cu 
răspundere au luat toate măsurile pentru ca anarhia să nu 
pună stăpânire pe lagăr şi pentru a se evita orice 
provocare. In acest scop s-au constituit grupuri de luptă 
naţionale şi, în afară de aceasta, ultimul decan al lagărului 
constituise în fiecare bloc grupuri de acţiune alcătuite din 
oameni de încredere. Aceste măsuri au permis menţinerea 
ordinii în zilele critice, cu toate divergenţele de ordin 
naţional şi social, şi evitarea oricărei provocări. 

O mare îngrijorare domnea din cauza faptului că 
americanii se aflau de mai multe zile la circa 40 km de 
lagăr şi nu mai înaintau. Oamenii se întrebau cum poate fi 
înlăturat pericolul ce rezulta din această situaţie. 

La 26 aprilie, ziua plecării primului transport în direcţia 
Alpilor, un comando condus de kapo Eichmuller primi 
ordinul să dea foc în afara lagărului la nişte ambalaje ale 


coletelor de la Crucea Roşie jefuite de SS-işti. Acest grup, 
format din oameni de încredere şi însoţit de un SS-ist care 
voia să-şi salveze pielea, părăsi degrabă lagărul. El a fost 
împrăştiat de către o patrulă formată din SS-işti, dar doi 
deţinuţi hotărâți, Nicolaus Hausner şi Karl Riemer, cu 
foarte mare greutate, riscând în orice moment să fie prinşi 
de SS-işti şi ţinând piept unora dintre ei, au reuşit să 
atingă împrejurimile localităţii Pfaffenhofen, situată la circa 
40 km nord de Dachau. În timp ce Hausner, originar din 
această regiune, s-a ascuns la un ţăran, Riemer pătrunse 
în localitatea ocupată de americani şi-l puse la curent pe 
comandant în legătură cu pericolul ce-i pândea pe deţinuţii 
de la Dachau. 

Comandantul american ordonă imediat că un 
detaşament de infanterie şi de blindate din Divizia 42 
infanterie a generalului Linden să atace în direcţia Dachau. 

In oraş, locuitorii se pregăteau să ridice drapelul alb în 
vederea sosirii americanilor, dar ei fură ameninţaţi cu 
sancţiuni teribile de către primar, care reapăruse pe la ora 
8 şi apoi o şterse. 

În jurul orei 10, Hauptsturmfihrerul Brettschneider, 
comandantul militar al oraşului, se retrase cu statul său 
major dincolo de Amper, lăsând liberă toată partea de sus 
a oraşului. 

Era aproape de amiază când, în sfârşit, primul tanc 
american, venind dinspre Augsburg, apăru în piaţa din faţa 
primăriei şi, după o scurtă oprire, se îndreptă spre podul 
de pe Amper, pe care nu-l putu trece, căci în acest 
moment el sări în aer cu un zgomot asurzitor, pricinuind 
mari stricăciuni imobilelor învecinate. 

Intre timp, 5 sau 6 tancuri au pătruns în localitate şi 
şeful poliţiei, cu un steag alb în mână, le-a ieşit înainte. Pe 
la ora 14 sosi infanteria şi luă în stăpânire oraşul, care fu 
curând ocupat de forţe destul de numeroase. Înaintarea 


era împiedicată de distrugerea podurilor, care, cu excepţia 
a două din ele, au fost toate aruncate în aer. 

În lagăr, entuziasmul atinse culmea la începutul după- 
amiezii, în timp ce americanii ocupau oraşul Dachau, dar 
dispoziţiile date de comitet erau inspectate cu stricteţe şi 
toată lumea stătea în blocuri. 

Pe la ora 15 s-au auzit împuşcături în depărtare şi o 
oră mai târziu mitralierele din turnurile de pază începură 
să tragă; turnurile erau încă ocupate de SS-işti când fură 
ridicate steagurile albe. Schimbul de focuri a mai durat 
câtva timp. 

Atunci a căzut ultimul deţinut: un polonez fu ucis de un 
SS-ist când s-a repezit spre poarta Jourhausului la apariţia 
unei maşini americane, care, de altfel, făcu cale-ntoarsă. 

Deodată, pe la ora 17 şi 15 minute, pândarii care se 
instalaseră în diferite locuri, mai ales în tuburile de aerisire 
ale barăcilor, au văzut trei maşini blindate de cercetare 
americane apărând la poarta de intrare a lagărului. In 
câteva clipe au dat năvală toţi cei care erau în stare să se 
mişte. Sosiseră americanii! Printre ei se afla şi o femeie 
tânără, corespondentă de război. 

Un sfert de oră mai târziu, când entuziasmul era la 
culme, au mai răsunat împuşcături, semănând panică. S-a 
aflat atunci că nişte SS-işti coborâţi din turnuri care mai 
purtau arme sau aveau o atitudine suspectă fuseseră 
împuşcaţi pe loc de americani. Deţinuţii au văzut o serie 
de cadavre ale SS-iştilor, cinci lângă turnul B şi opt lângă 
ieşirea spre Plantage, care au rămas acolo timp de câteva 
zile. 

Alte grupuri de SS-işti au fost duse cu mâinile ridicate 
la Bunker şi oamenii eliberaţi îşi procurară bucuria legitimă 
de a-i face să se descopere, la rândul lor, la comanda 
„Mutzen ab!”, la care prizonierii lagărului trebuiseră să se 
supună atâţia ani. 


În timp ce mii de oameni circulau în toate sensurile, 
apăru deodată un militar american în turnul care se afla 
deasupra Jourhausului: era un preot care invita mulţimea 
să se reculeagă pentru a mulţumi lui Dumnezeu şi a-l 
implora să-i ajute pe cei eliberaţi să se reîntoarcă cât mai 
curând la căminele lor. 

Lagărul căpătă rapid un aspect de sărbătoare. 
Drapelele tuturor naţiunilor au fost înălțate pretutindeni: 
ca prin minune, ele au apărut din ascunzători, căci 
fuseseră de mult timp pregătite pentru ziua cea mare, 
fiind confecționate din fâşii de pânză multicoloră 
„organizate”. Seara, unele blocuri erau pavoazate în 
întregime şi pe B/ockstrassen au fost aprinse lumini ca un 
omagiu pentru camarazii morţi. 

S-a mai produs, totuşi, un incident care a tulburat 
euforia generală. Puțin după ora 20 s-au auzit lovituri de 
tun în apropierea lagărului şi violenţa exploziilor crescu 
într-atâta, încât începură să se cutremure pereţii barăcilor. 
Curând exploziile au scăzut în intensitate şi calmul reveni. 
S-a aflat mai târziu că era vorba de o acţiune ofensivă a 
Diviziei SS „Viking” pe direcţia lagărului, care însă a fost, 
din fericire, respinsă de americani. 

Mii de deţinuţi au fost eliberaţi la 29 aprilie la Dachau, 
dar soarta altor mii de oameni era în acel moment încă 
nesigură. Era vorba de cei răspândiţi în diferitele 
comandouri sau care fuseseră trimişi cu vreun transport. 

Este imposibil să se determine cu precizie în ce 
condiţii au fost eliberate aceste numeroase grupuri cu 
efective foarte diferite. Un mare număr de mici 
comandouri s-au reîntors în lagăr în cursul ultimelor zile; 
altele s-au alăturat unor detaşamente mai importante şi 
membrii lor fură eliberaţi o dată cu acestea. 

Deţinuţii de la Landsberg au fost transferați mai întâi 
la Kaufering, de unde cele două comandouri fură trimise la 


24 aprilie la Allach, cu excepţia celor incapabili să meargă. 
În cele din urmă, cele trei comandouri au împărtăşit soarta 
coloanei plecate de la Dachau în seara zilei de 26 aprilie. 

Comandoul din Mühldorf a fost evacuat pe jos, cu 
excepţia celor bolnavi, la Feldafing, unde fu eliberat la 6 
mai. 

În ultimele zile, mai multe transporturi fură încă 
trimise cu trenul spre sud, dar ele n-au mai ajuns la 
destinaţie. Astfel, un tren plecat la 23 aprilie cu circa 2000 
de oameni spre Oetztal n-a trecut mai departe de Seefeld 
şi a trebuit să facă cale întoarsă. Aceşti oameni au fost 
eliberaţi la Mittenwald la 3 mai. Un alt convoi, de circa 
3000 de oameni, plecat în ziua de 25, a sosit la Seeshaupt 
la 30 aprilie şi fu eliberat acolo. La 26 a plecat un tren cu 
2600 de oameni şi o coloană mare de aproape 7000 de 
oameni pe jos. În sfârşit, în ziua de 27 a mai plecat un tren 
cu 2000 de deţinuţi, care au sosit la Wolfratshausen a 
doua zi; oamenii s-au alăturat apoi coloanei mari care 
mergea pe jos şi au fost eliberaţi la 2 mai la Duernbach, 
Rottbach şi Tegernsee. 

Marşul coloanei care a părăsit lagărul în seara zilei de 
26 a decurs în condiţii deosebit de grele. 

Abia plecaţi la drum, oamenii fură udaţi până la piele 
de o ploaie torențială care ţinu toată noaptea. Coloana a 
trecut prin Allach, Pasing, Planegg, Gauting, Leustetten şi 
Starnberg. 

La vest de Wurmsee, coloana s-a împărţit în două 
grupuri, dintre care primul trecu prin Berg şi 
Wolfratshausen şi se îndreptă spre Bad Tölz, iar al doilea 
trecu prin Degendorf, Beuerberg, Kânigsdorf, mergând, de 
asemenea, spre Bad Tölz. În cele din urmă, deţinuţii fură 
eliberaţi în cinci localităţi diferite, la Beuerberg la 30 


aprilie, la Waakirchen la 1 mai şi la Duernbach. Rottbach şi 
Tegernsee: la 2 mait”, 

Marşul a fost plin de incidente dramatice. Oameni 
epuizați au murit pe drum, alţii au fost împuşcaţi de SS- 
iştii din escortă, lucru ce se întâmpla în mod obişnuit în 
cursul acestor marşuri ale morţii. Mulţi deţinuţi au reuşit să 
fugă la adăpostul întunericului. 

SS-iştii nu erau numeroşi, dar erau însoţiţi de câini, pe 
care îi asmuţeau asupra deţinuţilor care încercau să fugă. 

Locuitorii care voiau să dea de băut şi de mâncare 
prizonierilor au fost împiedicaţi de către SS-işti!%. 

În cele din urmă, paza slăbi şi SS-iştii din escortă o 
luară la fugă împreună cu unii deţinuţi. Era sfârşitul. 

Acest marş a costat viaţa a 987 de oameni, dintre care 
897 n-au putut fi identificaţi!*:. Locuitorii au îngropat un 
mare număr dintre ei în cimitirele orăşelelor, de unde au 
fost exhumaţi mai târziu. 


15. După Eliberare. 


Lagărul de la Dachau era eliberat; marele eveniment 
aşteptat cu atâta înfrigurare s-a produs în sfârşit. Dar o 
mulţime de probleme se puneau acum, probleme a căror 
soluţionare cerea multe eforturi din partea autorităţilor 
americane şi a foştilor deţinuţi. 

Americanii au găsit lagărul într-o stare îngrozitoare. 
Unul dintre rapoartele pe care le-au întocmit imediat după 
ce au eliberat lagărul semnala că în afara lui se afla un şir 
lung de vagoane de toate tipurile, în care se găsea un 


191 Doc. ITS, Arolsen. 


1% Mărturii luate îndeosebi de la femeile din Wolfratshausen şi din 
Gauting în zilele de 8 şi 9 noiembrie 1945 (Doc. ITS, Arolsen). 


1% Doc. ITS, Arolsen. 


mare număr de cadavre descărnate de oameni în haine 
vărgate zăcând în excrementele lor. În faţa celor mai 
multe din aceste vagoane zăceau pe pământ două sau trei 
trupuri de deţinuţi morţi în timpul debarcării. Acest tren 
sosise în după-amiaza zilei de 28 aprilie şi nu a mai fost 
timp pentru a se îndepărta cadavrele. 

Pe calea ferată care ducea spre baracamentul SS- 
iştilor se afla un alt şir de vagoane goale murdare de 
excremente. 

In lagăr, situaţia era oribila. O comisie de cercetări a 
Congresului american care a vizitat lagărul la 2 mai a 
declarat în raportul său!*: 

„...Cu ocazia inspectării uneia din cele mai bune barăci 
s-au găsit 390 de deţinuţi îngrămădiţi într-o încăpere în 
care puteau încăpea în mod normal doar 50 de oameni. 
Majoritatea lor erau atinşi de tifos sau de tuberculoză şi 
toţi erau nişte schelete vii, ca urmare a lipsei de hrană. În 
exterior zăceau aproximativ 300 de cadavre, aşezate în 
rânduri, care fuseseră scoase în acea dimineaţă din 
diferite barăci. 

„Lângă camera de gazare se aflau două încăperi de 
circa 30 de picioare pe 50. In momentul în care am vizitat 
lagărul, aceste încăperi erau pline de cadavre. Într-una din 
ele, cadavrele erau aruncate unele peste altele, în cealaltă 
ele erau stivuite în mod ordonat. Grămada de cadavre 
putea atinge 10 picioare în înălţime şi ocupa cea mai mare 
parte a duşumelei. Toate cadavrele erau dezbrăcate. Era 
evident că mortalitatea zilnică, datorită execuțiilor sau 
altor cauze, depăşea cu mult capacitatea crematoriului...” 

Americanii au avut grijă să fixeze pe peliculă, înainte 
de a face ordine în lagăr, aspectul diverselor instalaţii; ei 
au fost astfel în măsură să prezinte, în cursul proceselor 


1% Procesul Pohl, VI, p. 76-77. Doc, L. 159. 


criminalilor de război, o serie impresionantă de documente 
de necontestat. 

Oricât de arzătoare a fost dorinţa miilor de eliberaţi să 
se reîntoarcă la casele lor, trebuie arătat că s-au scurs 
multe zile înainte de a începe operaţiile de repatriere. 

Trebuia mai întâi combătută epidemia de tifos, care de 
luni de zile secera zilnic un număr considerabil de vieţi, şi 
făcută imposibilă extinderea ei în rândul populaţiei civile şi 
al trupelor. Punerea în carantină a lagărului pentru o 
perioadă nedeterminată era inevitabilă. 

De altfel, lipseau mijloacele de transport; căile ferate 
erau în mare parte distruse şi continuarea operaţiilor 
militare nu dădea aliaţilor posibilitatea să asigure 
evacuarea rapidă a maselor de oameni aflate în lagărele 
eliberate. Se aştepta intervenţia a diferite guverne pentru 
procurarea mijloacelor de transport. În aşteptare, viaţa 
trebuia să continue, trebuiau îmbunătăţite condiţiile de 
locuinţă şi de hrană, îngrijiţi miile de bolnavi. Era necesar 
să se golească lagărul şi împrejurimile sale de cadavre şi 
de reziduuri de tot felul şi, în sfârşit, să se restabilească un 
minimum de ordine şi disciplină. 

Comandourile de interes general trebuiau puse la 
lucru şi toate serviciile indispensabile vieţii trebuiau să 
funcţioneze. 

S-a luat hotărârea să se transfere un număr cât mai 
mare de oameni în baracamentul SS-iştilor, dar în prealabil 
era necesar să fie pus în ordine. Un mare număr de 
bolnavi au fost evacuaţi în aceste încăperi, unde 
americanii au instalat spitale. 

Oamenii au fost supuşi la o serie de vaccinări într-un 
cort instalat pe fostul platou de apel. 

Problema hranei a continuat să cauzeze îngrijorări 
serioase. În seara eliberării s-a distribuit pâine şi carne 
conservată, o masă pantagruelică pentru aceşti înfometați, 


dar schimbarea prea bruscă de regim a fost fatală unor 
oameni prea slăbiţi. De aceea, raţia a fost micşorată. 

Trebuia, de asemenea, rezolvată problema 
îmbrăcămintei: rufăria curată şi îmbrăcămintea trebuiau să 
fie distribuite în mod echitabil. Consemnul de a rămâne în 
lagăr n-a fost, evident, respectat integral, iar unele 
elemente dubioase au profitat de această situaţie dificilă 
pentru a comite anumite excese: un cordon de santinele a 
fost instalat în jurul lagărului pentru a împiedica ieşirile 
nejustificate. 

Era necesar să fie înmormântate numeroasele cadavre 
care umpleau lagărul. Americanii au adus la această 
muncă locuitori din Dachau, care au putut astfel să-şi dea 
seama de amploarea tragediei care s-a desfăşurat în 
apropierea lor în timp ce ei îşi vedeau liniştiţi de treburi. 

La comandouri au fost, de asemenea, cerute ajutoare 
urgente: la Allach şi Kaufering, mai ales, situaţia era foarte 
gravă. 

Era necesar să se pornească o acţiune gigantică de 
restabilire a ordinii într-o aglomeraţie de peste 30000 de 
oameni înfometați, lipsiţi de îmbrăcăminte şi de mijloace 
de încălzire, cazaţi în condiţii de nedescris şi decimaţi de o 
epidemie care nu putea fi combătută din cauza lipsei de 
spitale şi de medicamente. Această acţiune nu putea fi 
dusă la bun sfârşit decât dacă era atrasă la ea întreaga 
masă a deţinuţilor. 

A doua zi după eliberare, la 30 aprilie, Comitetul 
internaţional al deţinuţilor ţinu prima sa şedinţă în 
prezenţa comandantului american!%. Protecţia exterioară 
a lagărului era asigurată de către americani, iar 
autoritatea superioară în lagăr era exercitată de Comitetul 
internaţional, sub preşedinţia maiorului Pat O'Leary, având 


1% Vezi în anexa 25 componenţa Comitetului internaţional şi darea de 
seamă a primei sale şedinţe. 


ca vicepreşedinţi pe generalul Mihailov (U.R.S.S.) şi pe 
Arthur Haulot (Belgia). Oskar Muller, decanul lagărului, şi 
Jan Domagala erau organele executive. Imediat au fost 
aleşi membrii comisiilor de importanţă vitală, cum erau 
cea pentru alimentaţie, pentru serviciul sanitar, pentru 
dezinfecţie şi probleme de disciplină. 

Comitetul internaţional era reprezentantul tuturor 
grupurilor naţionale. Acestea îşi constituiseră încă înainte 
de eliberare conducerile lor clandestine, care acum au 
început să desfăşoare o activitate neîntreruptă pentru 
înregistrarea  conaţionalilor lor, pentru pregătirea 
repatrierii, pentru stabilirea cauzei deceselor, pentru 
informarea regulată a grupului lor despre tot ce îi putea 
interesa etc. 

Fiecare grup naţional scoase în limba sa un buletin de 
ştiri cuprinzând informațiile cele mai recente cu privire la 
situația politică şi militară generală şi, în măsura 
posibilităților, cu privire la situaţia ţării sale, precum şi în 
legătură cu măsurile luate în interesul traiului în lagăr. 

S-au făcut, de asemenea, eforturi pentru a procura 
oamenilor eliberaţi diferite distracţii, atât de necesare 
după aceşti ani de tensiune nervoasă, organizându-se 
concerte, manifestări sportive, serbări. 

Comitetul internaţional a hotărât ca ziua de 1 mai să 
fie sărbătorită ca „Zi a eliberării”. In 48 de ore - s-a lucrat 
şi în tot cursul nopţii de 30 aprilie spre 1 mai - s-a 
construit o mare estradă, s-au înălţat drapelele naţionale 
şi întregul lagăr a fost pus, pe cât posibil, în ordine. 

În dimineaţa acestui 1 mai 1945, „cei de la Dachau”, 
grupaţi pe naţionalităţi, au mers cu drapelul în frunte, 
pentru ultima oară, spre platoul de apel, de data aceasta 
ca oameni liberi, şi au asistat la o ceremonie grandioasă, 
de neuitat. 


În veselia generală, morţii n-au fost uitaţi şi pentru a 
cinsti memoria lor au fost organizate ceremonii 
emoţionante. Numărul morţilor, din nefericire, continua să 
crească: zilnic mai mureau oameni la Dachau în lagărul 
eliberat. În cursul lunii mai au murit 2226 de oameni, iar 
de la 1 la 16 iunie încă aproape 200!:*% Numărul bolnavilor 
era foarte mare: la 15 mai se aflau în spitalele nr. 1 şi nr. 
2: 386 şi respectiv 3804 bolnavi!”. 

În sfârşit, la 12 mai carantina fu ridicată şi a doua zi un 
prim lot compus din belgieni părăsi lagărul în camioane. 
Plecările s-au succedat rapid şi la aproximativ o lună după 
eliberare operaţiile de repatriere erau terminate. Ele au 
ridicat multe probleme dificile. 

Trebuie adus un omagiu devotamentului de care au 
dat dovadă atâţia oameni în munca de pregătire şi 
executare a măsurilor de repatriere. Unii dintre cei care 
erau autorizaţi să plece au rămas acolo până ce au plecat 
toţi oamenii, pentru a le putea fi de folos până în ultimul 
moment. 

Pentru unele grupuri, repatrierea a fost o operaţie 
plină de peripeții şi nu fără greutăţi s-au întors acasă unii 
veterani de la Dachau. 

Imediat după eliberare, americanii i-au executat pe 
penultimul decan al lagărului, Meanssarian, şi pe kapo de 
poliţie Wernicke, răufăcători inveteraţi. 

Înainte de sfârşitul anului 1945, un grup de SS-işti şi 
de foşti deţinuţi care au comis crime la Dachau, precum şi 
d-rul Schilling, care a folosit prizonieri pentru studiile sale 
asupra malariei, au fost arestaţi. Procesul lor s-a 
desfăşurat chiar pe locul fărădelegilor comise de ei. 


1% Vezi capitolul al XVI-lea, „Morţii de la Dachau”. 

Tribunalul american a fost constituit prin decizia din 2 
noiembrie a cartierului general al Armatei 3 şi a fost 
prezidat de generalul de brigadă John M. Lentz de la 
cartierul general al Corpului 15 armată. Acuzaţii erau în 
număr de 42. 

Printre ei se afla unul din foştii comandanţi ai 
lagărului, Weiss, patru medici SS-işti şi medicul civil 
Shilling!*. Au fost citați circa 70 de martori ai acuzării, 
foşti deţinuţi, şi peste 50 de martori ai apărării. Cei trei 
foşti deţinuţi au fost apăraţi de un avocat german. 

Tribunalul a ţinut prima şedinţă la 15 noiembrie, iar 
hotărârea s-a pronunţat la 14 decembrie 1945. 36 de 
acuzaţi au fost condamnaţi la moarte prin spânzurătoare şi 
patru la pedepse cu închisoarea. 

La 24 ianuarie 1946, generalul Truscott a comutat 3 
condamnări la moarte în pedepse cu închisoarea; unui 
condamnat i s-a redus pedeapsa de la 10 ani închisoare la 
5 ani. 

Două ore după pronunţarea hotărârii, condamnaţii fură 
transferați la închisoarea din Landsberg, unde Hitler a fost 
încarcerat în 1923. 

In cursul lunilor următoare, unii condamnaţi au fost 
graţiaţi, ceilalţi fiind executaţi la sfârşitul lunii mai 1946. 

Unii foşti SS-işti de la Dachau au fost condamnaţi în 
urma unor procese care s-au desfăşurat în alte locuri, 
pentru crimele pe care le-au comis în alte lagăre, în sfârşit, 
tribunale germane au mai condamnat ulterior pe unii SS- 
işti de la Dachau, printre care trebuie menţionaţi în special 
foştii Lagerfuhreri Hoffmann şi Zill. 

În lagăr au mai avut loc multe alte procese, cum a fost 
acela al SS-iştilor acuzaţi de a fi masacrat prizonieri de 
război americani căzuţi în mâinile germanilor în cursul 
ofensivei din Ardeni de la sfârşitul anului 1944. Astfel, luni 


1% Vezi anexa 26. 


de zile, un mare număr de SS-işti au stat în fostele blocuri 
ale deţinuţilor. 

În cursul anilor următori, graţie activităţii neobosite a 
Comitetului internaţional de la Dachau şi a unor autorităţi 
religioase şi civile, Dachau a fost transformat într-un loc de 
reculegere. 

Au fost înmormântați cu toată cinstea deţinuţii care 
zăceau în gropile comune de la Leitenberg şi Waldfriedhof 
şi au fost puse în acelaşi mormânt trupurile risipite în mai 
multe localităţi din Bavaria. Astfel, la Leitenberg au fost 
exhumate şi reînhumate 6223 de trupuri şi alte 1124 au 
fost aduse acolo din 9 localităţi diferite; la Waldfriedhof, 
celor 163 de trupuri care se găseau acolo li s-au adăugat 
alte 276, exhumate din 19 localităţi. 


16. Morţii de la Dachau. 


Printr-o notă din 13 iunie 1966, Serviciul internaţional 
de cercetări de la Arolsen (Republica Federală a 
Germaniei) al Comitetului internaţional al Crucii Roşii a 
făcut cunoscut rezultatul cercetărilor pe care le-a 
întreprins după război pentru a stabili într-un mod cât mai 
exact posibil numărul persoanelor decedate în lagărul de 
concentrare de la Dachau şi în comandourile exterioare. 

Din consultarea registrelor de stare civilă ale diferitelor 
localităţi a rezultat o primă cifră de 13618 decese, dintre 
care 5127 sunt decese de deţinuţi survenite ca urmare a 
programului de eutanasie, în cursul anului 1942. 

Cercetarea documentelor adunate la Arolsen a scos la 
iveală faptul că 18333 de decese n-au fost înregistrate în 
registrele de stare civilă. Se obţine astfel o cifră totală 
incontestabilă de 13618 + 18333, adică 31951 de decese. 

Dar, după cum explică Serviciul de la Arolsen, această 
cifrei este inferioară celei reale. 


Într-adevăr, decesele care au avut loc chiar în lagăr în 
zilele dinainte şi de după eliberare n-au mai fost 
înregistrate la starea civilă din Dachau, şi ele au fost 
numeroase. 

Mai trebuie arătat, pe de altă parte, în ce priveşte 
comandourile exterioare, că regulamentul cerea să se 
raporteze la lagărul de bază decesele care aveau loc 
acolo. Insă acest lucru nu s-a făcut întotdeauna: unele 
decese au fost înregistrate la starea civilă locală. 

Dacă se poate admite că până în februarie 1945 
aproape toate cazurile au fost semnalate administraţiei 
lagărului de la Dachau, este absolut sigur că acest lucru nu 
s-a mai făcut cu începere din luna martie. 

Trebuie să se ţină seama şi de alte considerente 
importante. 

Numeroase decese ale unor persoane aparţinând unor 
categorii speciale nu sunt înregistrate la Arolsen. Este 
vorba, în primul rând, de deţinuţii trimişi la Dachau pentru 
a fi supuşi acolo aşa-numitului „Sonderbehandlung” 
(tratament special), adică pentru a fi executaţi. O altă 
categorie o constituiau prizonierii de război sovietici, 
executaţi pe baza „decretului comisarilor” 
(Kommissarerlass). La procesul de la Nurnberg, doctorul 
Blaha a apreciat numărul lor, numai pentru anul 1942, la 
5000-6000. 

Evacuarea lagărului de la Dachau şi a comandourilor 
sale, începută de germani în martie şi aprilie 1945, a 
provocat moartea a numeroşi deţinuţi în cursul 
transporturilor şi al „marşurilor morții” spre sud. 

Dar cum pe itinerariile de evacuare se aflau alte lagăre 
de concentrare, prizonieri de război şi lucrători aduşi la 
muncă forţată, este imposibil să se determine, printre 
victime, numărul exact al acelora care proveneau din 
lagărul de la Dachau şi din anexele sale. 


În sfârşit, Serviciul de la Arolsen a constatat că pentru 
anumite categorii de deţinuţi, de /a o anumită dată, 
decesele n-au mai fost notificate. 

Aşa s-a procedat în cazul, ruşilor şi polonezilor 
începând din octombrie 1943, cu mici excepţii, şi în cazul 
evreilor, indiferent de ţara de unde proveneau, începând 
din 1942. Cu toate acestea, s-a reuşit să se înregistreze un 
număr oarecare de decese ale deţinuţilor din aceste 
categorii. 

Greutățile întâmpinate de Serviciul de la Arolsen în 
această muncă apar limpede dacă luăm în considerare 
faptul că el s-a aflat în faţa unor liste alfabetice de deţinuţi 
decedați care dădeau totaluri diferite şi a unor liste 
întocmite pe naţionalităţi sau pe categorii în care figurau 
unii deţinuţi de două ori, de pildă un evreu polonez era 
trecut o dată ca evreu şi a doua oară ca polonez. 

În sfârşit, listele întocmite de deţinuţi după război au 
trebuit folosite cu circumspecţie: unele transporturi au fost 
considerate de ei, de bună credinţă, transporturi „de 
lichidare” şi cei care făceau parte din ele - decedați, în 
timp ce în realitate era vorba de deplasări pentru a fi 
folosiţi la muncă în altă parte. 

Considerentele de mai sus au dus Serviciul de 
cercetări de la Arolsen la concluzia „că, deşi documentele 
lagărului de la Dachau au putut fi în mare măsură salvate, 
ţinând seama de lacunele semnalate, numărul total al 
morţilor din acest complex nu poate fi stabilit cu 
certitudine”. 

În concluzie, putem afirma că numărul exact al 
morţilor de la Dachau nu va fi cunoscut niciodată, dar că el 
depăşeşte, fără nici o îndoială, cu mult numărul de 
3195119, 


1% Vezi şi în anexa 27 informaţii cifrice pe date şi naționalități cu 
privire la decesele din perioada 1940-1945. 


POSTFAŢĂ 


Zeci de mii de oameni au cunoscut calvarul lagărelor de 
concentrare; zeci de mii de oameni au fost exterminați în ele. 

Crima lor constă în faptul că au luptat pentru libertate, pentru 
drepturile omului, pentru respectul persoanei umane. 

Această carte este Istoria lagărului de concentrare de la Dachau, 
aşa cum supraviețuitorii au povestit-o autorului, fără ură şi fără 
pasiune, însă cu speranţa că imensitatea sacrificiului făcut de Omenire 
nu va fi zadarnică. 

Această carte se adresează îndeosebi tineretului, pentru ca el să 
reflecteze asupra preţului Libertăţii, asupra binefacerilor Democraţiei 
şi Păcii. 

Comitetul internaţional de la Dachau: 


GEORGES WALRAEVE, Dr. A. GUERISSE, 
secretar general alias Patrick O'Leary 
preşedinte 

Dare de seamă asupra procesului medicilor, făcută de generalul- 
medic Sillevaerts. 


Fie ca exemplul celor care au fost exterminați aici între 1933 şi 
1945 în lupta împotriva nazismului să-i îndemne pe cei ce trăiesc să se 
unească pentru a apăra pacea, libertatea şi respectarea persoanei 
umane. 

În momentul când eliberarea era aproape, comitetele clandestine 
au constituit grupe de luptă, în primul rând în comandourile de muncă. 
Conform indicațiilor ultimului decan al lagărului, s-au organizat în 
blocuri grupuri de acţiune cu misiunea de a împiedica actele de 
revocare. Comitetul internaţional trebuia să poată ţine lagărul ferm în 
mână şi în acelaşi timp să se opună oricărei acţiuni a SS-iştilor când se 
va produce evenimentul. Măsurile luate de comitet pentru a putea 
face faţă oricăror eventualităţi s-au dovedit absolut juste. Chiar in 


Dachau, deţinuţii au participat la acţiunea unui grup de locuitori 
hotărâți, care voiau să scape oraşul de nazişti. Comitetul internaţional 
şi comitetele naţionale de rezistenţă au jucat un rol de seamă în tot 
cursul existenţei lagărului şi mai ales în momentul eliberării. 

«Evenimentele ulterioare (eliberarea) au arătat importanţa şi 
eficienţa unei astfel de organizări. Nu era vorba de a impune un 
anumit punct de vedere ci mai curând de a contopi într-o voinţă 
comună toate voinţele izolate ale deţinuţilor de opinii diferite. De fapt 
Comitetul internaţional al eliberării nu s-a format dintr-o dată, el n-a 
putut să răsară decât dintr-un teren în prealabil lucrat. Onoarea creării 
unui astfel de organism revine acelora care, cu riscul vieţii, au izbutit 
să constituie şi să facă să activeze în cea mai adâncă clandestinitate 
grupurile antifasciste, fără a căror existentă deţinuţii s-ar fi sfâşiat unii 
pe alţii, aşa cum doreau SS-iştii. A fost făcut un mare pas spre 
libertate - în pofida posturilor de pază, a reţelelor de sârmă ghimpată 
şi a călăilor - în momentul când deportații au putut opune terorii 
naziste propriul lor sistem de conducere, de solidaritate şi într- 
ajutorare, de informare, legătură şi selecţie a cadrelor.» 


Fie ca exemplul celor care au fost exterminați aici între 1933 
şi 1945 în lupta împotriva nazismului să-i îndemne 
pe cei ce trăiesc să se unească pentru a apăra pacea, libertatea 


și respectarea persoanei umane. 

